
Govore li Senegalci senegalski? 


Hrvati govore hrvatski. Teško je i zamisliti, čini se, rečenicu 
koja bi sadržavala u sebi banalniju tvrdnju. Njezina je trivijal- 
nost vidljiva na nekoliko različitih nivoa: s jedne strane, ona je, 
dakako, trivijalna zato što iskazuje jednu posve očitu činjenicu 
koja je poznata svakome tko živi u Hrvatskoj, ili ima bilo kakve 
veze s Hrvatima, ili bar posjeduje neko elementarno znanje o nji- 
ma, a tko nije - ma iz kojeg razloga - zlonamjeran ilijednostavno 
zločest pa nas želi razljutiti negirajući istinitost izrečene tvrd- 
nje. S druge strane, ta je rečenica istovremeno na neki način 
tautološka, jer je, kao što je općenito poznato, upotreba hrvat- 
skog jezika jedan od bitnih elemenata određenja pojma Hrvat, 
pa kad kažemo Hrvati govore hrvatski, zapravo ponavljamo 
dvaput isto, gotovo kao kad bismo rekli: Hrvati su Hrvati. I na- 
pokon, ta je tvrdnja samo jedan u nizu sličnih tautoloških iska- 
za, poput: Slovenci govore slovenski, Talijani govore talijan- 
ski, Cesi govore češki, Francuzi govore francuski... kojima se 
izriče jednostavna činjenica da svaki narod upotrebljava svoj 
vlastiti jezik. 

Ipak, i najtrivijalnije tvrdnje i najočitije činjenice valja pone- 
kad detaljnije ispitati, jer se nerijetko pokazuje kako njihova 
očiglednost zapravo prikriva cijeli niz problema o kojima obično, 
upravo zato što su činjenice tako nedvojbeno jasne, ne razmišlja- 
mo. Kako je zamislivo da rečenica Hrvati govore hrvatski kod po- 
nekog lingvista (a možda i kod kojeg nelingvista, makar izvan 
Hrvatske) izazove nedoumicu ili čak suprotstavljanje, dakle da 
njezina evidentnost bude dovedena u sumnju, vrijedilo bi izbli- 

žega razmotriti što ona doista znači. Drugim riječima, možemo 
pokušati, za početak bez odviše kompliciranog logičkog ili lin- 
gvističkog instrumentarija, analizirati što je stvaran sadržaj na- 
vedene rečenice. 

Pogledajmo, stoga, najprije što je na elementarnoj seman- 
tičkoj razini sadržaj pojedinih upotrijebljenih riječi. Prema Rje- 
čniku hrvatskog jezika Vladimira Anića Hrvat jednoznačno 
označava »pripadnika hrvatskog naroda«', dok hrvatski — što u 
rečenici, dakako, treba shvatiti kao supstantivirani pridjev a ne 
kao prilog (koji bi imao značenje: »kao Hrvat, na način Hrvat4«), 
dakle kao zamjenu za sintagmu hrvatski jezik — ima sadržaj »je- 
zik kojim govore Hrvati kao izvorni govornici«“. Prema tome, u 
ovoj se rječničkoj definiciji nalazi izravna potvrda da je rečenica 
koju ispitujemo u osnovi tautološka, budući daje u značenju rije- 
či hrvatski (jezik) već sadržano, kao što se moglo očekivati, daje 
to jezik koji upotrebljavaju upravo Hrvati. No ta nas definicija 
upozorava i na to da glagol govoriti ne možemo shvatiti u njego- 
vu prvom značenju, za koje Anić kaže: »1. imati sposobnost pre- 
nošenja poruke riječima«, pa niti u drugim značenjima koja se u 
njegovu Rječniku navode kao temeljna: »2. riječima iznositi neki 
smisao (tekst, obično bez predloška, za razliku od čitati), 3. na- 
javljivati sredstvima izvan jezika, 4. razgovarati [želio bih s va- 
ma —, 5. iznositi sadržaj [knjiga govori 0...; to nam govori u pri- 
log (čega)]«. Ma koliko neka od ovih određenja bila nepotpuno 
jasna, čini se ipak da se značenje koje nam je potrebno u 
Rječniku nalazi tek u frazeološkom dijelu natuknice, gdje, izme- 
đu ostalog, piše: »on govori (francuski itd.) on zna francuski 
itd.«. 

Prema tome, govoriti, kao i francusko parler, njemačko 
sprechen ili englesko speak, u ovom slučaju, kad se uza nj nalazi 
kao njegov objekt naziv nekog jezika, znači zapravo »znati jezik, 
posjedovati znanje jezika«. Odgovor na to što je znanje jezika ne 
možemo, dakako, očekivati u općem rječniku bilo kojeg jezika: to 
nas pitanje sasvim očito uvodi u lingvistiku i njezinu teoriju i 


1 ANIČ 2000, 298. 
2. Ibidem. 
3 ANIĆ 2000, 267. 

pripada, kao što se lako može zamisliti, onim problemima za ko- 
je znanost o jeziku nema jednoznačno rješenje. Ipak, premda u 
suvremenoj lingvistici postoji više različitih (a ponekad i među- 
sobno suprotstavljenih) definicija znanjajezika, među njima da- 
nas zacijelo najjači odjek u lingvističkim izučavanjima ima ona 
koju je ponudio Noam Chomsky i prema kojoj se jezična kompe- 
tencija govornika sastoji od njegove sposobnosti da oblikuje re- 
čenice u skladu s pravilima jezika (i da, zbog toga, razlikuje sin- 
taktički ispravno oblikovane rečenice od neispravnih), da inter- 
pretira, ponovo prema pravilima inherentnima određenom jezi- 
ku, sadržaj tih rečenica (te da prepoznaje semantički prihvatlji- 
ve rečenice kao i one koje su mu neprihvatljive) i da realizira te 
iskaze u skladu sjezičnim pravilima o njihovu izgovoru (razliku- 
jući korektan izgovor od nekorektnoga).* 

Ako prihvatimo za potrebe preliminarnog promišljanja po- 
stavljenog problema ovu definiciju znanja jezika, svjesni toga da 
se i kod Chomskog jezična kompetencija ne podudara s komuni- 
kacijskom ili pragmatičkom kompetencijom, dakle sa znanjem o 
tome kako se neki jezik upotrebljava u konkretnim komunika- 
cijskim kontekstima, ajoš manje sonim što američki lingvist na- 
ziva performansom, stvarnim iskazivanjem, govorenjem, real- 
nom primjenom jezičnoga znanja -, ako, prema tome, prihvati- 
mo navedenu definiciju, moramo prihvatiti i činjenicu da se ona 
u svojem punom sadržajnom opsegu odnosi samo na izvorne go- 
vornike, tj. na osobe kojima je jezik čije znanje posjeduju materi- 
nji. Iako ćemo se određenjima izvornog govornika i materinjeg 
jezika (određenjima koja također na prvi pogled izgledaju samo- 
razumljiva) zacijelo još morati vratiti, nema sumnje da između 
tvrdnje Hrvati govore hrvatski i tvrdnje, na primjer, Nizozemci 
govore engleski doista postoji razlika. U prvom slučaju, u kojem 
je semantička tautologija podržana sintaktičkom činjenicom da 
je u takvoj konstrukciji uz glagol govoriti oznaka jezika (hrvat- 
ski) neka vrsta »unutrašnjeg objekta« istoznačnom subjektu 
(ZIrvati), riječje, dakako, o znanju materinjeg jezika, za koje se — 
i u lingvističkoj teoriji i u jezičnoj praksi — pretpostavlja da je 
»potpuno«, te da na osnovi toga znanja svaki govornik može ob- 


4. _Cf. CHOMSKY 1965, 3 sqq.; RADFORD 1981, 15-16; te kompleksniji prikaz 
problematike u CHOMSKY 1991, passim. 

likovati bilo koji iskaz i prepoznati svaku nekorektnost u tuđem 
iskazu. U drugom se slučaju znanje engleskoga Nizozemaca u 
principu smatra nepotpunijim od jezičnog znanja Engleza, pa se 
vjeruje da Nizozemac (i onda kada »savršeno« govori engleski) 
bar u nekoj komponenti (u izgovoru, u finesama značenja, u pre- 
poznavanju tuđih grešaka...) ne može, osim izuzetno, biti jed- 
nak izvornom govorniku. 


Usporedba rečenica Hrvati govore hrvatski i Nizozemci govo- 
re engleski navodi nas na još jedan trivijalan zaključak. Naime, 
prva je od njih, upravo zbog svojeg tautološkog karaktera, prim- 
jer logičkog suda u kojem se podrazumijeva univerzalni kvanti- 
fikator svi, pa se ta tvrdnja normalno iščitava kao Sui Hrvati go- 
vore hrvatski, dok u drugoj rečenici takva generalizacija ne fun- 
kcionira, i ona se poima kao iskaz: Postoje neki Nizozemci koji. 
govore engleski, ili, u određenim kontekstima: Većina Nizoze- 
maca govori engleski. Ako pokušamo na osnovi najobičnijeg sva- 
kodnevnog iskustva provjeriti istinitost tvrdnje Svi Hrvati go- 
vore hrvatski (a već smo vidjeli da ona zapravo znači: Svi Hrvati 
posjeduju jezično znanje hrvatskog kao svojeg materinjeg jezi- 
ka), zapazit ćemo da se u interpretaciji prvi put ukazuju proble- 
mi na koje u samom početku analize nismo najvjerojatnije ni po- 
mišljali. Još uvijek ne dovodeći u pitanje razumijevanje sadržaja 
riječi Hrvati i hrvatski i prihvaćajući ih snjihovim rječničkim de- 
finicijama koje smo citirali, ipak ćemo morati priznati da tvrdnja 
nije u potpunosti istinita. Naime, među Hrvatima zacijelo ima i 
onih koji ne govore hrvatski: prije svega, postoje s jedne strane 
djeca-Hrvati koja od trenutka rođenja do časa kad progovore si- 
gurno ne upotrebljavaju nijedan jezik, pa ni hrvatski, a pitanje 
je, ikad progovore, u kojem trenutku možemo sa sigurnošću reći 
daje njihov jezik doista hrvatski. 5 druge strane, i među odras- 
lim Hrvatima ima onih koji, iz različitih razloga, pogođeni raz- 
nim bolestima ili slabljenjem svojih sposobnosti, nisu više u sta- 
nju govoriti, aimaionih koji nisu nikada ni ovladali znanjem hr- 
vatskoga, jer im to njihov tjelesni ili psihički nedostatak nije do- 
pustio: oni, dakako, mogu katkada prepoznavati neke elemente 
jezičnog sistema, pa ih i realizirati u govoru, ali njihova kompe- 
tencija ni u kojem slučaju ne obuhvaća sve konstitutivne dijelo- 
ve jezičnog znanja koje nabraja Chomsky, osobito ako se radi o 

znanju izvornog govornika. Štoviše, među onima koji se s punim 
pravom smatraju — u skladu s rječničkom definicijom — pripadni- 
cima hrvatskog naroda, a koji žive u nehrvatskim jezičnim okru- 
ženjima (recimo, hrvatski emigranti diljem svijeta, posebno oni 
koji predstavljaju treću ili neku još kasniju emigrantsku genera- 
ciju), nerijetko se susreću ljudi koji posjeduju posve manjkavo ili 
gotovo nikakvo znanje hrvatskog jezika. Drugim riječima, ne go- 
vore svi Hrvati hrvatski, pa naša početna rečenica zapravo zna- 
či: Većina Hrvata govori hrvatski; ili, želimo li pokušati spasiti 
tautološki karakter tvrdnje, koji je uklanjanjem univerzalnog 
kvantifikatora sasvim očito doveden u sumnju, mogli bismo ka- 
zati: Daleko najveći dio Hrvata (uz iznimke koje se moraju poseb- 
no objašnjavati) govori hrvatski. Kakve god ograde postavljali, 
ako zamislimo da većina Nizozemaca zna engleski (što je danas 
najvjerojatnije točno), razlika između Većina Hrvata govori hr- 
vatski i Većina Nizozemaca govori engleski jedva će se moći pro- 
tumačiti teško dostupnim kvantitativnim podacima i morat će 
se svesti na kvalitativnu diferencijaciju. To znači da ćemo mora- 
ti ozbiljno promisliti u čemu se doista kvalitativno razlikuje zna- 
nje materinjeg jezika od znanja drugih, nematerinjih jezika. 
Materinjijezik — reći će svatko - jezik je koji smo u najranijem 
djetinjstvu naučili od svoje majke ili, zapravo, budući da se riječ 
majka ovdje pojavljuje iu doslovnom i u metaforičkom značenju, 
od svoje najbliže okoline kao prvijezik na kojem smo progovorili. 
Takvo je-jednostavno zdravorazumsko objašnjenje termina 
materinji jezik uistinu lako prihvatiti, ali ono nas uvodi u novo 
problematično područje. Naime, ako ih promatramo kroz priz- 
mu jezika, najbliže okoline u kojima su mali Hrvati stjecali (i 
neprestano stječu) jezične kompetencije svojeg materinjeg jezi- 
ka nesumnjivo su međusobno različite. Lingvistika tu raznoli- 
kost okolina i materinjih jezika koji iz njih proistječu obično raz- 
matra na dvjema usko povezanim osima, te razlikuje horizontal- 
nu od vertikalne stratifikacije jezika." Horizontalna stratifikaci- 
ja obuhvaća različitost jezika u prostoru i predstavlja objekt izu- 
čavanja lingvističke geografije i dijalektologije, a najmanja jedi- 
nica kojom se ove discipline uobičajeno bave mjesnije jezični sis- 


5. Cf. ŠKILJAN 1980 i RADOVANOVIĆ 1986, 165 sqq. 

tem, dakle idiom: koji je karakterističan za neko određeno nase- 
lje. Posve je jasno da između pojedinih dijalekata i mjesnih je- 
zičnih sustava koji definiraju primarnu jezičnu okolinu Hrvata 
postoje velike razlike koje ponekad dovode i do toga dase izvorni 
govornici različitih dijalekata vrlo teško mogu razumjeti, a kat- 
kada im je međusobna komunikacija sasvim onemogućena: go- 
vornik kajkavskog iz nekog sela u Hrvatskom zagorju prepoznat 
će tek pokoju riječ govora čovjeka s Visa ili iz manjeg istarskog 
naselja, premda su oboje nesumnjivo Hrvati i svoje jezike pod- 
jednako smatraju hrvatskim. Slična konstatacija vrijedi i za re- 
zultate vertikalne raznolikosti kojom sociolingvistika opisuje je- 
zične razlike koje na istom teritoriju nastaju kao produkti soci- 
jalne diferenciranosti društva, jer se i sociolekti nerijetko uveli- 
ke međusobno razlikuju: čak će se i dijete odraslo u radničkoj 
obitelji na zagrebačkoj periferiji svojim materinjim jezikom za- 
sigurno diferencirati od djeteta visokoobrazovanog stručnjaka 
koje je svoje djetinjstvo provelo u centru grada. Budući da u 
mnogim slučajevima, a posebno u uvjetima modernih društve- 
nih zajednica sjakim horizontalnim migracijama stanovništva i 
vertikalnom prohodnošću kroz socijalne slojeve, granica između ' 
dijalekata i sociolekata postaje slabo vidljiva, pa dijalekti počinju 
funkcionirati i kao socijalno prepoznatljivi fenomeni (u Zagre- 
bu, na primjer, govori Dalmatinaca ili Hercegovaca, pa i rođenih 
Zagrepčana, često služe kao sredstva socijalne identifikacije), a 
_sociolekti se ponekad ukazuju i kao geografski determinirane 
pojave (tako se, na primjer, diferenciraju žargoni navijača »Haj- 
duka« i »Dinama«), opća slika materinjih idioma čija znanja ma- 
li Hrvati najprije usvajaju pretvara se u vrlo složen mozaik sas- 
tavljen od dijelova koji su ne samo međusobno različiti nego mo- 
gu i stvarati ozbiljne prepreke u komunikaciji, jer u svojim sis- 
termskim obilježjima nemaju dovoljno zajedničkih elemenata. 
I više od toga: razlike među idiomima nisu jedino kolektivnog 
karaktera ine manifestiraju se isključivo kao obilježja pojedinih 
grupa unutar zajednice ili društva već imaju i individualnu di- 


6 Terminidiom upotrebljavat ćemo kao neutralni pojam nadređen svim jedi- 
nicama u skupu jezične raznolikosti, pa će i jezik i dijalekt i mjesni jezični 
sistem, kao i bilo koji sociolekt, pa i specifičan jezik pojedinca (tj. idiolekt) 
predstavljati idiome, 

menziju: jezično znanje dvaju pojedinaca, ma koliko njihove 
okoline bile bliske ili slične, nikada nije identično, ili se bar go- 
vornici razlikuju u individualnoj sposobnosti njegove primjene,“ 
tako da se broj potencijalnih materinjih idioma mnogostruko 
povećava. To zapravo znači da Hrvati — i pripadnici bilo kojeg 
drugog naroda, dakako — posjeduju, u različitim stupnjevima, 
različita znanja međusobno različitih materinjih idioma, a uspr- 
kos tome smatraju da svi (uz izuzetke koje smo spomenuli) govo- 
re istim hrvatskim jezikom, čak i onda kad za to nemaju potvrdu 
u mogućnosti efikasnog komuniciranja. Budući da realno može- 
mo pretpostaviti da govornici hrvatskog, jednako kao i govornici 
drugih jezika, ove razlike u znanju i upotrebi jezika jasno uoča- 
vaju, dozvoljeno je postaviti pitanje koji su mehanizmi doveli do 
toga da u svojoj svijesti zanemaruju te različitosti. 

No prije nego što počnemo istraživati ove mehanizme i proce- 
se koje oni izazivaju, treba razmotriti što to dopušta da se svi 
različiti materinji idiomi svedu na zajednički naziv jednog jezi- 
ka, u našem slučaju hrvatskoga. Kao što smo vidjeli, element ko- 
hezije ne predstavljaju idiomima inherentne sistemske karakte- 
ristike; one, dapače, mogu ponekad međusobno više približiti 
idiome koji pripadaju različitim jezicima nego one unutar jednog 
jezika: kajkavski dijalekti Hrvatskog zagorja, koje smo već spo- 
menuli, po svojim su sistemskim obilježjima sličniji slovenskim 
dijalektima na drugoj obali rijeke Sutle nego čakavskim otočnim 
idiomima. Zajednički nazivnik — kako smo pokušali pokazati — 
ne osigurava niti opća mogućnost komunikacije i razumijevanja 
među svim govornicima čiji materinji idiomi pripadaju jednom 
jeziku: kod jezika koji se protežu na nešto većem teritoriju neri- 
jetko između geografski najudaljenijih idioma ta je mogućnost 
ozbiljno ugrožena, a ponekad i sasvim dokinuta. To se, uosta- 
lom, katkada događa i s mjesnim jezičnim sistemima koji su 
prostorno blizu jedan drugome, ali se između njih ispriječila 
kakva prirodna prepreka, poput visoke planine ili neprelazne ri- 
jeke, ili čvrsta i dugotrajna politička granica. Prema tome, krite- 
riji koje može pružiti lingvistika koja se bavi osobinama jezičnih 
sistema, pa iona koja uzima u obzir komunikacijske dosege poje- 


7 Cf. CHOMSKY 1991, 15. 

dinih idioma, nisu dovoljni za objašnjenje činjenice da se objek- 
tivno različiti fenomeni svode na jednu te istu pojavu. Takve kri- 
terije moramo, stoga, potražiti izvan jezičnih sustava i procesa 
komunikacije, a neposredno nas iskustvo jezične prakse ponovo 
navodi na jednostavan odgovor: ako kriteriji nisu u jeziku niti u 
komunikaciji, oni se zacijelo nalaze u samim govornicima: razli- 
čiti materinji idiomi Hrvata pripadaju hrvatskom jeziku zato što 
njihovi govornici smatraju da je to tako. Što ih je nagnalo da, 
unatoč razlikama koje zapažaju, dođu do takva zaključka, po- 
sebno je pitanje, kojim ćemo se kasnije detaljno baviti, no već u 
ovom trenutku smijemo reći da se ona, na prvi pogled tako jed- 
nostavna i samorazumljiva, rečenica Hrvati govore hrvatski mo- 
že interpretirati kao tvrdnja: Daleko najveći dio Hrvata (uz iz- 
nimke koje se moraju posebno objašnjavati) posjeduje jezično 
znanje nekog od različitih idioma, koji se smatraju idiomimahr- 
vatskog jezika, kao svojeg materinjeg jezika. . 


Možda je potrebno, kako ovim »prijevodom« ne bismo una- 
prijed izazvali nepotrebne nedoumice, naglasiti što izrečena 
tvrdnja u sebi ne sadržava. Prije svega, različitost idioma koji se 
smatraju hrvatskima ne isključuje, dakako, njihovu međusobnu 
sličnost; štoviše, da bi se uopće mogla utvrđivati raznolikost me- 
đu idiomima, oni moraju pokazivati i neku međusobnu sličnost: 
stupanj sličnosti ili različitosti tvrdnjom nije impliciran. Osim 
toga činjenica da se idiomi smatraju ostvarenjima nekog jezika 
neumanjuje, kao što ćemo vidjeti, realnost postojanja togjezika, 
u najmanju ruku u percepciji samih govornika, a najčešće — što je 
ponekad podjednako važno —i u percepciji govornika drugih jezi- 
ka ili idioma. Da realnost postojanja nekog jezika ovisi, makar 
djelomično, o objema percepcijama, i njegovih govornika i njiho- 
ve okoline koju sačinjavaju drugi govornici, može se pokazati na 
vrlo jednostavnim primjerima: kad bi, u nekom (ne sasvim) hi- 
potetičnom slučaju, hrvatski stanovnici Istre izrekli tvrdnju 
Istrijani govore istrijanski (što bi u prijevodu na »pravi« hrvat- 
ski glasilo: Istrani govore istarski) sa svim implikacijama koje 
smo nabrojali i s uvjerenjem da time, iz svoje interne kolektivne 
pozicije, uspostavljaju odnos između istrijanskog i hrvatskog je- 
zika jednak onome kakav vlada, na primjer, između hrvatskog i 
slovenskog, da bi doista ostvarili takvu relaciju, trebalo bi da is- 

tu tvrdnju, s istim implikacijama, prihvate i ostali, neistarski 
Hrvati. Da bi izričaj nekog kolektiva, čak i kad je riječ o nacional- 
nim zajednicama, o samosvojnosti vlastita jezika bio prihvaćen 
kao iskaz o realnosti, doista moraju biti ispunjeni određeni uvje- 
donski, koju prije utemeljenja makedonske države u okvirima 
Jugoslavije u toku 2. svjetskog rata osim samih Makedonaca ni- 
su prihvaćali ni Srbini Bugari i time su onemogućivali opću pro- 
mociju makedonskog jezika; no od trenutka osnivanja Makedo- 
nije činjenica da Bugari i danas teško mogu prihvatiti iskaz 
Makedonci govore makedonski (i da ga, u principu, »prevode« u: 
Makedonci govore bugarski) više ne predstavlja smetnju uvršta- 
vanju makedonskoga u popisjezika svijeta. Možemo, stoga, nas- 
lutiti da ostvarivanje (u izvornom smislu te riječi, dakle »posta- 
janje stvarnim«, ma što to doista značilo) percepcije nekog jezika 
na izvjestan način ovisi ne samo o tome što njegovi govornici 
»smatraju« nego i odnosima moći između raznih kolektiva: kako 
se ti odnosi realiziraju i koje su njihove determinante, također bi 
trebalo posebno proučiti. 


Dosad smo se bavili provjerljivošću činjenice da svi Hrvati go- 
vore hrvatski i tautološkim karakterom rečenice kojom se ta či- 
njenica izriče i pokušali smo pokazati da nijedna ni druga di- 
menzija nisu tako nedvojbene kako su se u početku činile, te da 
nas njihovo razmatranje uvodi u —- ponekad i neočekivane — nove 
aspekte koji zaslužuju detaljniju analizu. Preostaje nam još pos- 
ljednji element naših uvodnih pretpostavki prema kojemu je ra- 
čenica Hrvati govore hrvatski tek jedan predstavnik općenitijeg 
stava: Pripadnici svakog naroda govore svojim nacionalnim je- 
zikom, dakako s punim značenjem Daleko najveći dio pripadni- 
ka... itd. Da ne govore baš svi narodi jezikom koji nosi njihovo 
ime i koji bi stoga predstavljao tautološku dopunu — ako je do- 
pušteno kazati - nacionalnom subjektu, kao sto je to slučaj s Hr- 
vatima is hrvatskim, nije posebno teško dokazati. Dovoljnoje da 
u bliskom susjedstvu, pošto smo konstatirali da Slovenci govore 
slovenski, Talijani talijanski, a Madžari madžarski (da ostane- 
mo, bar za sada, na sigurnijim zapadnim i sjevernim granica- 
ma), pokušamo produžiti niz tvrdnjom Austrijanci govore... nje- 
mački. Ova nas nepodudarnost između imena naroda i njegova 

jezika navodi na dva moguća zaključka: ili Austrijanci nisu na- 
rod u istom smislu kao što su to Hrvati (nego su zapravo Nijem- 
ci, no pitanje je da li bi se Austrijanci sami s tim složili), i tada 
smo »spasili« univerzalnost pravila o podudaranju (imena) na- 
rodainjegovajezika, ili - naprotiv Austrijancijesu narod, a na- 
ša postavka nema općenitu vrijednost. 

Čini se da ovaj drugi zaključak pronalazi više potvrda u stvar- 
nosti odnosa jezika i nacija, jer ćemo u samoj Evropi naići i na 
druge slične situacije, na primjer na Švicarce koji govore nje- 
mački, francuski, talijanski i retoromanski (no oni su možda za- 
to prije svega Nijemci, Francuzi, Talijani i Retoromani, a švicar- 
ska nacija ne postoji?), na Belgijance koji govore francuski, fla- 
manski i njemački (ali onisu -tojebarjasno —- Valonci, Flamanci 
i Nijemci, ane Belgijanci; ili su, možda ipak, i Belgijanci?), pa čak 
ina Francuze kojima su materinjijezici ne samo francuski nego i 
baskijski (ali to su Baski), bretonski (no to su Bretonci), korzički 
(ali to su Korzikanci, a jezik im možda i nije jezik nego neki dija- 
lekt) ili okcitanski (a to su...?). 

Ma koliko se trudili da očuvamo univerzalnost povezanosti 
jezikainaroda, čak i ondje gdje se radi o starim narodima, jezici- 
ma i državama, poput Francuske, relacija koju istražujemo nije 
— bar se tako može učiniti - jednoznačna. Dapače, ona može biti i 
još kompliciranija: u Irskoj Irci, premda postoji njihov nacional- 
ni jezik, irski, i premda ga smatraju doista svojim jezikom, u go- 
lemoj većini govore engleskim kao materinjim jezikom, dok 
škotski danas označava prije jedan varijetet engleskoga nego.iz- 
vorni keltski jezik Škota. Irci, Škoti, Velšani čiji je materinji je- 
zik engleski, Austrijanci koji govore njemački, Francuzi koji su 
izvorni govornici okcitanskog — sve su to pojave koje očito slabe 
naše uvjerenje da svaki narod mora imati vlastiti jezik, a još se 
čine neobičnijim slučajevi u kojima se pripadnicima nekog naro- 
da koji ima svoj jezik smatraju i oni kojima je neki drugi jezik 
materinji. Teško bi bilo, na primjer, zanijekati da su Oscar Mi- 
losz (kojemu je jezik najranije okoline bio litavski, a čak je i bio 
neko vrijeme litavski ambasador u Parizu) ili Tristan Tzara (ko- 
jije progovorio na rumunjskom) - a njihovi su francuski stihovi, 
svaki na svoj način, bez ikakve sumnje bitno utjecali na francus- 
ki poetski jezik — francuski pjesnici; o Zinedineu Zidaneu, koje- 


16 — 


Govore li Senegalci senegalski? 


mu je majka zacijelo pripovijedala priče na arapskom, a čiji golo- 
vi na svjetskom nogometnom prvenstvu pripadaju, dakako, 
francuskoj povijesti, ne smijemo ni pomisliti da nije Francuz ne 
želimo li povrijediti sve prave Francuze! 

Relacije između jezika i naroda postaju još kompliciranije 
ako se udaljimo s evropskog kontinenta, ili nam se bar tako — u 
našem evropocentričnom neznanju — čini. Za Japance i Kineze 
joši znamo da govore japanski i kineski (iako smo moždai čuli da 
s kineskim situacija i nije posve jednostavna: Kinezi se - kažu — 
nerijetko mogu međusobno sporazumijevati jedino pismeno, jer 
se, kad govore, pripadnici s područja koja su udaljena jedna od 
drugih uopće ne razumiju), ali kako se govori u Burmi ili na Fili- 
pinima, obično baš i nismo posve sigurni. Slično je, ako ne i gore, 
s Afrikom, gdje Egipćani i Libijci govore arapski (i prema tome 
nisu posebni narodi?), a u Keniji i Angoli ili Senegalu možda se 
upotrebljava kenijski, angolski ili senegalski, a vjerojatnije je da 
ondje postoji više jezika neobičnih imena, jer i tako pomišljamo 
da je stanovništvo tih država podijeljeno na plemena: ako nisu 
pravi narodi, i ne moraju imati svoje nacionalne jezike. Pomalo 
nas može zbuniti situacija u Americi: u Sjevernoj Americi Kana- 
đani govore engleski i francuski, a Amerikanci engleski, koji ne- 
ki nazivaju američkim, a u Srednjoj i Južnoj Americi, kaže nam 
naše uopćeno znanje, upotrebljava se uglavnom španjolski, osim 
u Brazilu, gdje je Peleu i Jairzinhu materinji jezik portugalski. 
Dok Amerikance u Sjedinjenim Američkim Državama i Kanađa- 
ne, s njihovim Manhattanima na kojima su koze pasle u vrijeme 
kad su u Evropi u drevnim gradovima već izumirale tisućljetne 
dinastije, možemo nekako i otpisati kao produkte nacionalno 
neuspjelog kuhanja u njihovu znamenitom melting-potu, nije 
sasvim jasno smijemo li jednako reći da Argentinci ili Čileanci 
ili, napokon, Brazilci nisu narodi zbog toga što svojejezike ne zo- 
vu posebnim imenima. Ipak, razmišljajući o odnosima između 
jezika i naroda izvan vlastita kontinenta Evropljanin se uvijek — 
osim svojim nepoznavanjem situacije — može utješiti i mišlju ka- 

“koje Evropa ona koja, zbog svoje povijesti i tradicije, pruža pra- 
vu paradigmu tih odnosa (čak i unatoč iznimkama koje smo mo- 
rali zamijetiti), a da će se ostatak svijeta prije ili kasnije toj para- 
digmi prilagoditi: ako ne bude to učinio, utoliko gore po njega. 

Drugim riječima, njegovo temeljno polazište nerijetko ipak osta- 
je da, usprkos svemu, Hrvati govore hrvatski, Slovenci sloven- 
ski, a Francuzi francuski i daje to, u izvjesnom smislu, najpriro- 
dniji poredak stvari. 

Treba možda još jedanput naglasiti da naša početna pozicija 
nije negiranje te tvrdnje; naprotiv, bilo bi smiješno nijekati da za 
mnoge ljude (a možda čak i za većinu njih) ona predstavlja real- 
nost u kojoj žive. Željeli smo tek upozoriti na to da se, onoga tre- 
nutka kad zađemo ispod površine fenomena koji promatramo, 
pojavljuje nekoliko problema: prije svega, ono što se uobičajeno 
smatrajednim te istim jezikom u stvarnosti se ukazuje kao skup 
(ponekad i veoma) različitih idioma, paje za utvrđivanje njihove 
istosti potrebno apstrahirati niz razlika; osim toga, jezični i na- 
cionalni kolektivi nerijetko se na razne načine međusobno ne 
podudaraju, a ipak se ta dva tipa zajednica u percepciji samih nji- 
hovih pripadnika često identificiraju; napokon, ni procesi ap- 
strahiranja razlika ni mehanizmi identifikacije nisu prirodni, | 
što zapravo znači da ne nastaju jednostavno kroz samu jezičnu 
djelatnost (iako se, u krajnjoj konsekvenciji, moraju u njoj obli- 
kovati i manifestirati se u identifikacijskom i tautološkom ime- 
novanju kojim se jednoznačno povezuju, na primjer, Hrvati i 
hrvatski), već im je potreban neki izvanjezični poticaj, za koji 
smo naslutili da - makar djelomično — proizlazi iz interakcija 
različitih kolektiva i da ima veze s posjedovanjem ili neposjedo- 
vanjem realne moći. Dakle, umjesto da rečenicu Hrvati govore 
hrvatski prihvatimo kao samorazumljivu i nedvojbenu, pokušat 
ćemo ispitati dublje i dalje (i u dijakronijskom i u sinkronijskom 
pravcu) slojeve odnosa između jezičnih i etničkih kolektiva, a 
posebno između nacionalnih jezika i nacija, i vidjeti nije li 
prirodnost njihove relacije možda ipak u nekom smislu umjetna. 
Ponovo ćemo — ako je to još uopće potrebno — istaći da opozicija 
između prirodnog i umjetnog (kojaje, k tome, u ovom slučaju tek 
opozicija među dvjema etiketama, a ne među dvjema supstanci- 
jalno suprotstavljenim pojavama) u sebi ne sadržava a priori ni- 
kakav vrijednosni stav. 


Kako bismo osvijetlili odnos između jezične i etničke pripad- 
nosti i njihova međusobna prožimanja, budući da će nam pola- 
zište biti u lingvističkom pristupu i budući da se u posljednjim 

decenijima prošlog stoljeća o etnosu i svim njegovim dimenzija- 
ma mnogo pisalo, nerijetko s dubinskim razumijevanjem prob- 
lema i poznavanjem tematike na kakvo ni u kojem slučaju ne 
možemo pretendirati, najprije ćemo u žarište svojeg interesa 
postaviti jezične zajednice i različite aspekte njihova konstitui- 
ranja i funkcioniranja, te njihove transformacije u raznim povi- 
jesnim i društvenim kontekstima, a tek ćemo nakon toga poku- 
šati razmotriti kako su one povezane s etničkim kolektivima i 
njihovim preobrazbama. Napokon, kako nam je početnu točku 
predstavljala rečenica o Hrvatimainjihovu jeziku, iskušat ćemo 
teorijski model koji nam naše istraživanje bude ponudilo upravo 
na primjeru hrvatskog jezika i njegovih govornika. 

No, osim problema koje smo već naznačili postoji još jedan 
koji nam se čini u najmanju ruku veoma interesantnim: pažljivi- 
ji čitalac ovog uvoda zacijelo je u nekoliko navrata zaustio »Da, 
ali...«: »Da, ali radi se o djeci koja još uopće ne govore...«, »Da, 
ali to ne vrijedi za hendikepirane ili za one koji već dugo žive iz- 
van Hrvatske...«, »Da, ali Senegalci nisu narod nego u najbo- 
ljem slučaju skup plemena...« itd. Drugim riječima, skloni smo 
tome da gotovo bez razmišljanja pokušamo obraniti istinitost 
tvrdnje o podudarnosti nacije i njezina jezika i da sve situacije u 
kojima se ta podudarnost vidljivo ne realizira objašnjavamo ili 
kao sasvim specifične izuzetke od općeg pravila ili kao pojave ko- 
je zapravo nisu istoga reda važnosti. Pri tome su zanimljiva ne 
samo objašnjenja koja želimo dati i koja proistječu najčešće iz ne- 
kih preduvjerenja što ih dijelimo sa svojim kolektivima nego i sa- 
ma činjenica da su nam ta objašnjenja tako potrebna, jer nam 
ona ukazuje na to koliko je duboko — bar u našim okruženjima — 
ugrađena u kolektivnu svijest ideja o neophodnosti relacije iz- 
među jezične i etničke pripadnosti. Da li je takva potreba oduvi- 
jek postojala i kako se ona manifestirala u različitim historij- | 
skim i socijalnim kontekstima, također bi morala biti jedna od 
tema kojima ćemo se ovdje baviti. 

U suvremenoj je lingvistici uobičajeno kazati da je jezik te- 
meljno ili najopćenitije sredstvo komunikacije među ljudima. 
Ovakav iskaz nije — kao što bi se moglo učiniti — definicija ljud- 
skog jezika, jer prividna differentia specifica kojom bi definien- 
dum »jezik« u odnosu prema svojem genus proximum, dakle 
prema pojmu »sredstvo komunikacije među ljudima«, morao bi- 
ti određen, nije dovoljno specifično formulirana tvrdnjom o te- 
meljnosti ili općenitoj proširenosti jezičnog fenomena. Prema 
tome, ovaj iskaz treba prije svega razumjeti kao konstataciju o 
jednoj, zacijelo vrlo bitnoj ali nikako ne jedinoj, funkciji koju je- 
zik obavlja u ljudskim društvima. Noi sam termin komunikacija 
u ovoj tvrdnji može se tumačiti na različite načine: nakon uzma- 
ha teorija komunikacije i informacija i prodora njihove termino- 
logije u domene humanističkih i društvenih znanosti komunika- 
cija se danas najčešće definira kao razmjena poruka između dva- 
juili više sudionika nekog komunikacijskog akta, pri kojoj dolazi 
do prenošenja određene količine informacija. Drugim riječima, 
za komunikaciju je, prema tom određenju, bitno to da poruka 
sadržava u sebi neku novinu koju će njezin primalac prepoznati 
kao njemu dotad nepoznatu obavijest i koja će se moći, bar u 
principu, izmjeriti i iskazati u bitima; dakako, u graničnom slu- 
čaju količina nove obavijesti uvijek može iznositi 0 bita, ukoliko 
je informacija primaocu već otprije poznata. 

Ali u jednom širem i općenitijem smislu, u kojem se termin 
komunikacija jače oslanja na svoje etimološko porijeklo, dakle 
na latinsku rijeć communicatio »stvaranje zajedničkim, dijelje- 

nje među članovima zajednice, njihovo međusobno saobraća- 
nje«, u čijoj se osnovi nalazi pridjev communis »zajednički neko- 
licini ili svima, opći«, i suvremena riječ označava uspostavljanje 
veza između manjeg ili većeg broja ljudi, bez obzira na informa- 
tivnu vrijednost njihova saobraćanja, pa čak i bez obzira na to da 
li se ono odvija s pomoću jezika ili na neki drugi način. I u jednom 
i udrugom slučaju, ipak, posljedica komunikacije i uspostavlje- 
nih veza (uz razmjenu informacija ili bez njih) uvijek je konsti- 
tuiranje neke vrste zajednice, odnosno društvene grupe privre- 
menog ili trajnog karaktera, sa jače ili slabije izraženim uređe- 
njem inherentnih odnosa i sjasnijim ili manje jasnim granicama 
prema drugim društvenim grupama. Ako prihvatimo tvrdnju da 
je jedna od bitnih funkcija jezika upravo komunikacija, tada ne 
samo da je ostvarivanje te funkcije moguće jedino u nekoj, pa 
makar i minimalnoj, grupi, jer sejezikom uspostavlja veza u naj- 
manju ruku između dvojice, govornika i njegova slušaoca, nego 
jezično saobraćanje ujedno predstavlja i modalitet konstituira- 
nja određenih zajednica: radi se o onim zajednicama, dakako, 
koje temelj i osnovni kriterij svojeg zajedništva vide upravo u je- 
ziku što ga upotrebljavaju u procesima međusobnog komunici- 
ranja. Takve se zajednice u današnjoj znanosti o jeziku nazivaju 
jezičnim ili govornim zajednicama. 

U lingvističkoj terminologiji prevladava — izgleda — naziv 
govorna zajednica, no ako je definiramo, kako se to najčešće či- 
ni, kao »skupinu ljudi koji se. identificiraju regionalno ili soci- 
jalno i koji dijele bar jedan jezik ili njegov varijetet«*, bilo bi za- 
cijelo ispravnije nazvati takvu grupu jezičnom zajednicom. 
Naime, od de Saussurea, znamenitog švicarskog utemeljitelja 
strukturalističke lingvistike, nadalje, u nauci ojeziku -pačaki 
u mnogim nestrukturalističkim školama — unutar cjeline je- 
zične djelatnosti (langage u saussureovskom izričaju) razliku- 
je se jezik (langue) od govora (parole): dok je jezik društveno ' 


8 CRYSTAL 1992, 430. 

9. DeSaussureova se stajališta danas smatraju, usprkos tome što se djelo veli- 
kog ženevskog lingvista nerijetko više interpretira nego uistinu čita, opće- 
nito poznatima i ugrađenima na ovaj ili onaj način u većinu lingvističkih 
teorija; ipak, za stvarno razumijevanje njegovih polazišta potrebno je kat- 
kad vratiti se izvornoj verziji: SAUSSURE 1916. 

determiniran i apstraktan sistem znakova, govor je njegova. 
materijalizirana individualna realizacija. u kojoj se mogu poja- 
viti odstupanja od sistemom utvrđenih pravila, no ta odstupa- 
nja ne utječu na sam sustav. Prema tome, u skladu s ovom ter- 
minologijom govorna bi zajednica bila zapravo ona skupina ko- 
ja se ad hoc konstituira pojedinačnim govornim aktom i koja 
prestaje postojati u trenutku završetka konkretnog] komunika- 
cijskog procesa, a jezična zajednica zasnivala bi se - kako to ka- 
že Crystal — na poznavanju zajedničkog idioma čije znanje dijeli 
određena ljudska skupina. Apstraktni karakter idioma (za raz- 
liku od njegova konkretnog ostvarenja u govoru, kako smo vid- 
jeli) omogućuje postojanje trajnijih jezičnih zajednica koje i u 
prostoru i u vremenu nadilaze individualne komunikacijske 
dosege, dakle zajednice koje su šire i dugotrajnije od govornih 
zajednica što ih bilo koji pojedinac može okupiti svojom je- 
zičnom djelatnošću u toku života. Budući da moramo pretpos- 
taviti da zajednice okupljene oko nekog jezika (ma koliko ovo 
»okupljanje oko jezika« bilo metaforičko) predstavljaju upravo 
takav tip trajnijih i širih kolektiva, u žarištu našeg interesa bit 
će upravo jezične zajednice." Ne treba, ipak, zanemariti činje- 
nicu da su govorne zajednice (u našoj terminologiji) konkretne 
realizacije jezičnog zajedništva i realni modaliteti njegova pos- 
tojanja, te da se u njima jezične zajednice neprestano ponovo 
konstituiraju, potvrđuju, pa i razgrađuju i doživljavaju svoju 
negaciju. Ovoj stalnoj interakciji između apstraktnog i kon- 
kretnog, koja proizlazi iz saussureovskog razlikovanja jezika i 
govora, morat ćemo se još nekoliko puta vraćati. 


U svakom slučaju jezična se zajednica, kao što smo kazali, u 
principu definira s pomoću zajedničkog idioma kojim govore nje- 
zini članovi." Moguća su, bez ikakve sumnje, i drugačija poima- 


10 U nekim terminološkim pristupima jezična zajednica označava zajednicu 
jezika, tj. skup jezika koji, zbog svoje prostorne bliskosti i međusobnih utje- 
caja, dijele neke zajedničke sistemske karakteristike (cf., npr., AHMANOVA 
1966, 535, s.v. ZIzuikogaa /o6iynocme/): ovakav ćemo skup zvati jezičnim save- 
zom i o njemu će biti riječi malo kasnije. 

11 BUGARSKI (1996, 85) izričito kaže: »...ostaje činjenica da jedina vrsta 
društvene zajednice koju jezik odista podrazumeva jeste jezična zajednica, 
definisana kao kolektiv koji govori datim jezikom: da bi neki jezik postojao, 
očigledno je neophodno da ima ljudi koji se njime služe.« 

nja jezične zajednice. Tako Radovanović", objašnjavajući pojam 
govorne zajednice, premda i sam polazi od određenja prema ko- 
jem je ona sastavljena od govornika koji dijele znanje najmanje 
jednog idioma, ipak tvrdi da takvu zajednicu ne smijemo izjed- 
načiti sjezikom, pa navodi primjer Švicarske čije stanovništvo — 
kako kaže-— »s različitim populacijskim disperzijama« govori bar 
tri jezika i međusobnim komunikacijskim interakcijama mono- 
lingvalnih, bilingvalnih i trilingvalnih pojedinaca uspostavlja je- 
dinstvenu jezičnu zajednicu. S druge strane, prema Radovano- 
viću, govornici engleskog u Velikoj Britaniji, Sjedinjenim Ame- 
ričkim Državama, Australiji, Kanadi ili Novom Zelandu sudjelu- 
ju u različitim jezičnim zajednicama, iako im je jezik u principu 
isti. Mada na prvi pogled izgleda kao daje temeljna odrednica je- 
zične zajednice u ovakvu pristupu država, zapravo se radi o kul- 
turnim i socijalnim obrascima komunikacije koji su karakteris- 
tični za pojedine šire društvene grupe i koji se — što je doista bit- 
no — međusobno, na »rubnim« područjima zajednica, djelomično 
podudaraju, tako da su granice između ovako definiranih zajed- 
nica nerijetko nejasne." 


Polazišna točka svih određenja jezičnih (ili govornih) zajed- 
nica ipak je jezik i, želimo li očuvati makar na početku razmat- 
ranja koherentnost analitičkog modela, moramo se složiti s Bu- 
garskim da je jezična zajednica definirana jedino jezikom čije 
znanje dijele njezini pripadnici; ako pojedinac poznaje veći broj 
jezika, on je sudionik većeg broja jezičnih zajednica, a broj je- 
zičnih zajednica u principu je jednak broju utvrđenih jezika. 
. Zamislivo je, dakako, i to da jezične zajednice budu u našem 
modelu određene i bilo kojim idiomom, sociolektom ili dijalek- 
tom, kako to implicira Crystalova definicija, ali iu tom je sluča- 
ju neophodno definirati međusobne relacije idioma na različi- 
tim razinama, a čini se, bar iz perspektive suvremenih društa- 
va, da je i za kolektivnu identifikaciju govornika nivo jezika 
najbitniji. 


12 RADOVANOVIĆ 1986, 151 sq. 

13 Radovanović citira i GUMPERZA (1974, 50): »Nju [govornu zajednicu] ćemo 
definisati kao društvenu grupu koja može da bude bilo jednojezična ili više- 
jezična, koja se drži na okupu učestalošću obrazaca društvene interakcije, i 
koja je od okolnih oblasti odvojena slabošću linija komunikacije. « 

Među velikim teoretičarima moderne lingvistike pojmu je- 
zične zajednice vjerojatno je najviše pažnje posvetio Leonard 
Bloomfield.'“Iu njegovoj je interpretaciji takva zajednica defini- 
rana upotrebom istog sistema jezičnih znakova i zajedničkim 
djelovanjem njezinih članova s pomoću govora. U strukturalis- 
tičkom tumačenju zajedničko se djelovanje kolektiva manifesti- 
ra prije svega kao komunikacijsko djelovanje (uglavnom u užem 
smislu te riječi), dok je u nestrukturalističkim teorijama nagla- 
sak obično na istovetnosti spoznajnih procesa u kojima jezik 
posreduje — u prvom redu između čovjeka kao subjekta spoznaje 
i svijeta koji se spoznaje, a tek zatim između pripadnika jednog 
kolektiva — i, kao aktivni princip, sudjeluje u konstituiranju za- 

* jedništva određene ljudske grupe." Ova razlika između pred- 
stavnika strukturalističkih i nestrukturalističkih učenja prois- 
tječe iz različitosti njihovih filozofskih i epistemoloških pola- 
zišta, te iz činjenice da su strukturalisti, uz izuzetak Noama 
Chomskog i njegovih sljedbenika, jezik promatrali prije svega 
kao društvenu instituciju. 

Naime, već je rodonačelnik strukturalizma u lingvistici, 
Ferdinand de Saussure, ustvrdio da je znanost o jeziku hijerar- 
hijski podređena semiologiji, nauci koja »proučava život znako- 
va u okviru društvenog života«, čijim institucijama jezik pripa- 
da." Društvenost i institucionalnostjezika najjasnije se razabi- 
ru upravo u komunikacijskim procesima u kojima je nužno, da 
bi dijalog među sugovornicima uopće bio moguć, postojanje ko- 
lektivne, dakle društvene, dimenzije koja osigurava identi- 
čnost poruke kod pošiljaoca i kod primaoca, a tim se procesima, 
osim toga, uspostavlja prostor socijalnog života i u dijakronij- 
skom smislu, u obliku tradicije i prenošenja iskustva sjedne ge- 
neracije na drugu, i na sinkronijskoj razini, gdje oni predstav- 
ljaju temeljnu formu socijalne interakcije i djelovanja o kojem 


l4_ Cijelo 3. poglavlje njegova Jezika (BLOOMFIELD 1933) posvećeno je ovoj te- 
matici. 

15  Paradigmatsko nestrukturalističko tumačenje pojma Sprachgemeinschaft 
daje Weisgerber pozivajući se na humboldiovsko poimanje jezika kao 
»unutrašnje forme« kojom se oblikuje spoznaja u nekoj zajednici; ef. 
HELBIG 1974, 125 sqq. 

16 SAUSSURE 1916, 33. 

govori Bloomfield.'"" Nije stoga neobično da de Saussure svoje 
traženje stvarnog objekta lingvističke analize unutar komplek- 
sne domene jezične djelatnosti započinje upravo promatranjem 
najjednostavnijeg komunikacijskog akta sa samo dvama sudio- 
nicima, te da njegovim raščlanjivanjem uspijeva razdvojiti jezik 
od govora i odrediti jezik kao jedini objekt lingvistike.“ Moždaje, 
bar na prvi pogled, neobičnije to da se kasnija strukturalistička 
lingvistika — ako izuzmemo Bloomfielda koji seine oslanja na de 
Saussureova stajališta — nije, sve do pojave sociolingvistike pe- 
desetih i šezdesetih godina 20. stoljeća, detaljnije bavila socijal- 
nom dimenzijom jezika niti su je doista zanimale konsekvencije 
tvrdnje da je jezik društvena institucija, već je više-manje bez 
dubljeg propitivanja prihvaćala konstataciju da je komunikacij- 
ska funkcija jezika primarna i da ona osigurava društvenost je- 
zične pojave." 

Unutar strukturalističke domene značajan pomak u promat- 
ranju funkcija jezika (te stoga — bar indirektno — i u traženju os- 
novice na kojoj se konstituira jezična zajednica) učinio je Roman 
Jakobson. Već je prije njega Karl Biihler govorio o tri temeljne 
funkcije: ekspresivnoj (kojom se iskazuje sam govorfiik), apela- 
tivnoj (usmjerenoj prema slušaocu) i i reprezentativnoj (u kojoj 
jezik »prikazuje« izvanjezični svijet), % a Jakobson j je ovom popi- 
su; pod utjecajem teorije komunikacije i njezine osnovne sheme 
lanca komunikacijskog procesa sa šest elemenata, dodao još tri 
druge funkcije jezika." On, dakle, smatra da postojišest funkcija 
- emotivna (adekvatna Biihlerovoj ekspresivnoj funkciji), kona- 
tivna (Bihlerova' apelativna funkcija), referencijalna (kod 


17  Epistemološka i ideološka uvjetovanost ovakva strukturalističkog pola- 
zišta detaljnije je analizirana u ŠKILJAN 1991, 39 sqq. 

18  C/. SAUSSURE 1916, 23 sqq. 

19 Ovakvu gledanju mogla bi se suprotstaviti ne samo već spomenuta Bloom- 
fieldova anticipacija sociolingvističke tematike nego, na primjer, i neke in- 
spirativne stranice iz Martinetova opusa (posebno u MARTINET 1962) ili 
Benvenisteovo magistralno proučavanje odnosa jezika i drugih društvenih 
institucija u dijakroniji (BENVENISTE 1966), ali ono ipak — čini mi se — vrije- 
di za mainstream strukturalističke lingvistike. 

20  BUHLER 1934. 

21 Cf. JAKOBSON 1963, 209 sgq., gdje se nalazi njegov glasoviti članak »Ling- 
vistika i poetika«. 

. Buhlera to je reprezentativna funkcija), te fatička (kojom se is- 
kušava prohodnost komunikacijskog kanala), metajezična (ko- 
jom se opisuje jezični k6d) i poetska (u čijem je fokusu specifično 
oblikovanje same poruke). Premda je za Jakobsona svaka poru- 
ka potencijalni nosilac bilo koje od funkcija, a one u poruci mogu 
biti raspoređene u različitim hijerarhijskim odnosima, ipak i on 
tvrdi daje usmjerenost prema kontekstu kojom se realizira refe- 
rencijalna funkcija (Jakobson će još u navodnicima dodati i: »de- 
notativna«, »kognitivna«, a zapravoje opisuje kao komunikacij- 
sku*) predstavlja dominantan zadatak velikog broja poruka, ta- 
ko da iruski lingvist ostaje u okvirima strukturalističkog nagla- 
šavanja komunikacijske dimenzije jezične djelatnosti. 

Ako pretpostavimo da se funkcijama jezika opisuju osnovni 
tipovi djelovanja kojima se konstituiraju jezične zajednice, Ja- 
kobsonov nam popis zacijelo pruža solidnu polazišnu točku na 
temelju koje bismo mogli zacrtati tipologiju tih interakcija s po- 
moću jezične djelatnosti, ali odmah moramo konstatirati da u 
njemu nedostaju neke od funkcija koje je nemoguće zaobići kad 
promatramo kolektive definirane zajedničkom upotrebom ne- 
kog idioma. Prije svega, teško je prihvatiti Jakobsonovo poisto- 
većivanje referencijalne, denotativne i kognitivne funkcije i nji- 
hovo svođenje na opću ulogu jezika u komunikaciji, dakle u pre- 
nošenju — kako smo već naglasili — informacija od govornika k 
slušaocu. Ako za referencijalnu funkciju, odnosno za uspostav- 
ljanje relacije između jezičnih znakova i izvanjezičnog kontek- 
sta u svrhu obavještavanja o njegovim stanjima sačuvamo, u 
skladu s Jakobsonovim tumačenjima, pojam komunikacijske 
funkcije, ona se — kao oblik ljudskog djelovanja i kao socijalna 
praksa — razlikuje od procesa označavanja pojava u izvanje- 
zičnom univerzumu, što predstavlja realizaciju denotativne 
funkcije, i od spoznaje tog univerzuma s pomoću jezičnih znako- 
va, pri čemu se ostvaruje kognitivna funkcija. Ove dvije funkcije 
jezika, u tradiciji koja u zapadnim civilizacijama seže sve do 
predsokratovskih filozofa (a među njima posebno do Parmenida 
i Heraklita), mnogo su bolje opisivali nestrukturalistički ling- 


22  JAKOBSON 1963, 214. Ne treba zaboraviti da i cijela Jakobsonova podjela 
proistječe iz sheme lanca komunikacijskog procesa preuzete iz teorije ko- 
munikacije. 

visti ili oni koji su, poput Edwarda Sapira, jednim dijelom svojih 
teorija nadilazili ograničenja strukturalistički orijentirane zna- 
nosti ojeziku. Pri tome su nerijetko, obnavljajući ili razrađujući 
ideje Wilhelma von Humboldta, ukazivali upravo na kolektivni 
karakter denotacija ili spoznajnih procesa, uvjetovan činjeni- 
com da ih oblikuje zajednički jezik, ali su isto tako često isticali i 
mogućnosti individualne kreacije koja nadilazi kolektivno na- 
metnute granice ili ih čak — kao u učenjima talijanskih neolin- 
gvista, koji se pozivaju na Benedetta Crocea — u potpunosti doki- 
da.? 

Da bismo upotpunili tipologiju jezičnih djelovanja, ovim 
dvjema funkcijama jezika trebalo bi zacijelo pridodati, možda 
kao podvrstu kognitivne, i heurističku funkciju, u kojoj se spoz- 
naja odvija unutar prostora otvorenog samom jezičnom djelat- 
nošću, dakle u kojoj jejezik ne samo sredstvo nego i - ako se tako 
može kazati - modalitet spoznaje, kao štoje to slučaj, na primjer, 
u filozofiji. Osim toga, dio Jakobsonovih primjera za ostvariva- 
nje poetske funkcije jezika prije bi se mogao svrstati u igre riječi- 
ma nego u poetske iskaze, pa bi zacijelo model bio potpuniji ako 
bismo uveli još i ludičku funkciju, različitu od poetske po svojoj 
umanjenoj kreativnoj, spoznajnoj i estetskoj dimenziji. No 
moždaje najinteresantnije da se među funkcijama jezika koje se 
navode u lingvistici sve donedavno nije nalazila ona na osnovi 
koje se govornici prepoznaju kao pripadnici određene društvene 
grupe (pai samejezične zajednice) i koju je John Edwards u svo- 
joj raspravi o jezičnim dimenzijama kolektivnog identiteta, osla- 
njajući se prije svega na etnološku, antropološku i sociološku a 
ne lingvističku literaturu, nazvao simboličkom funkcijom.“ 
Edwardsu se, iz njegove perspektive, čini da se uopće sve jezične 
funkcije mogu svesti na komunikacijsku i simboličku, no u tak- 
vu se pristupu naglašava gotovo isključivo kolektivni aspekt je- 


23 O Wilhelmu von Humboldtu i njegovu utjecaju na lingvistiku cf. BUGARSKI 
1984, passim i PUPOVAC 1990, 9 sqgq., dok se osnovne informacije o talijan- 
skoj neolingvističkoj školi nalaze u IVIĆ 1994, 80 sqg. i MALMBERG 1968, 
112 sq. 


24 EDWARDS 1984: osimboličkoj i komunikacijskoj funkcijicf. posebno 16 sqq. 


29 


GOVOR NACIJE 


istovremeno i na kolektivnoj razini, koja joj na izvjestan način 
determinira širi ili uži okvir i predstavlja njezin kontekst (pa bi 
se moglo reći da je i jezična zajednica jedna od kontekstualnih 
odrednica konkretnih formi jezične djelatnosti), ali i na indivi- 
dualnom nivou, kao djelovanje govornika i slušalaca. Jakobso- 
nove emotivna i konativna funkcija izričito sadržavaju ovaj indi- 
vidualni aspekt, ali je on bez ikakve sumnje nužno sadržan i u 
realizacijama svih drugih jezičnih funkcija. Čini se, stoga, da se 
eksplanatorna efikasnost modela povećava ako u njemu predvi- 
dimo veći broj funkcija jezika kako bismo s pomoću njih pokušali 
objasniti različite oblike individualnih i kolektivnih interakcij- 
skih djelovanja s pomoću jezične djelatnosti. 

Prema tome, popis koji sadržava (bez ikakvih hijerarhijskih 
razvrstavanja) komunikacijsku, emotivnu, konativnu, fatičku, 
metajezičnu, poetsku, kognitivnu, denotativnu, heurističku, lu- 
dičku i simboličko-identitetsku funkciju — popis koji, uostalom, 
ne mora biti ni konačan ni iscrpan — dio je modela kojim opisuje- 
mo i klasificiramo tipove vrlo različitih interakcija u koje ljudi 
ulaze svojom jezičnom djelatnošću i čija mreža, s promjenljivom 
inejednakom gustoćom i čvrstinom na svim mjestima, predstav- 
lja istovremeno realizaciju i konstituciju jezične zajednice, te 
prostor u kojem se neprestano susreću pojedinac i kolektiv. No, 
kao što smo vidjeli, pretpostavka je zajedničkog djelovanja, čijim 
ćemo se detaljnijim objašnjenjima morati vratiti u slijedećim 
poglavljima, zajednički idiom, pa nam se ponovo ukazuju pitanja .. 
kojima smo započeli ovo razmatranje: kako se utvrđuje »zajed- 
ničkost« idiomaijelijezična zajednica doista definirana jezikom 
kojim govore njezini pripadnici? Premda se na prvi pogled čini 
da odgovor na drugi dio pitanja može biti jedino afirmativan, on 
očito ovisi o odgovoru na prvi dio postavljenog pitanja, a već smo 
u uvodnom poglavlju naslutili da se u njegovoj pozadini skriva 
niz problema koje lingvistika ne može posve zanemariti. 

Potrebno je možda ponoviti da sa stajališta opće lingvističke 
teorije, ako probleme promatramo isključivo kroz prizmu teorij- 
skog modela, odgovori na oba pitanja zapravo zavise jedino od 
stupnja apstrakcije koji se ugrađuje u sam model: budući da svi 
idiomi, prošli, sadašnji ibudući, što ih ljudi upotrebljavaju imaju 
neke zajedničke crte (bar onu prema kojoj su svi realizacija čov- 

jekove sposobnosti da se služi jezikom, a zacijelo i određene, ne 
odviše brojne strukturalne karakteristike), ako apstrahiramo 
sve razlike koje među njima postoje, možemo kazati da je jezik 
čovječanstva najopćenitiji ljudski idiom; ako, naprotiv, svoj mo- 
del učinimo dovoljno osjetljivim na svaku, pa i najmanju, različi- 
tost, jezični sistemi pojedinaca, idiolekti - zanemarimo li razlike 
koje se unutar njih pojavljuju u toku vremena — ukazuju se kao 
osnovni elementi skupa svih različitih idioma. U prvom slučaju 
jezična se zajednica identificira s čovječanstvom, a u drugome s 
individualnim govornikom. Iako nijedna ni druga identifikacija 
nisu posve u neskladu s našim iskustvom o jezičnoj djelatnosti — 
ljudi se, naime, doista identificiraju kao ljudi, za razliku od živo- 
tinja, po svojoj jedinstvenoj sposobnosti služenja jezikom, a indi- 
vidualni identiteti iskazuju se, između ostalog, ijezičnim speci- 
fičnostima -, ipak između dviju krajnosti postoji još čitav niz (u 
principu: beskonačan) mogućnosti prepoznavanja jezikom us- 
postavljenih kolektivnih veza, pa bi se moglo kazati da ćemo, ko- 
ji god od »prijelaznih« stupnjeva apstrahiranja razlika odabrali, 
uvijek opisati neki, makar virtualni, jezični kolektiv. Pitanje je 
samo koji od tih stupnjeva apstrakcije u modelu imaju veze sa 
stvarnošću ljudskog jezičnog djelovanja. 

Kakoje lingvistika prema definiciji naukaiojeziku uopćeio 
pojedinim jezicima ili idiomima s njihovim sličnostima i razli- 
kama, trebalo bi, usprkos svemu što smo kazali u uvodnim raz- 
matranjima, očekivati da će upravo ona pružiti neke kriterije 
za definiranje realnih stupnjeva apstrakcije na osnovi kojih se 
u skup jezične raznolikosti unose ograničenja makar djelo- 
mično adekvatna iskustvu što ga govornici imaju o toj raznoli- 
kosti. Ipak, lingvistika lakše definira ljudski jezik uopće i nje- 
gove specifičnosti u odnosu prema drugim sistemima znakova 
koje ljudi upotrebljavaju i prema komunikacijskim sustavima 
životinja nego što uspostavlja jasne granice među pojedinim 
idiomima. Prema tome, ako jezik odredimo kao polifunkciona- 
lan sistem znakova koji ljudi upotrebljavaju ujednom od oblika 
svoje simboličke prakse, u jezičnoj djelatnosti, i to kao sistem 
znakova koji se odlikuje višestrukom artikulacijom i sposob- 


25. Otome je već veoma rano pisao na vrio zanimljiv način JESPERSEN 1925. 

nošću prilagođivanja neprestano novim praktičkim potreba- 
ma, jer njime čovjek djeluje na univerzum oko sebe, istovreme- 
no ga organizirajući i transformirajući, ujedno mijenjajući time 
sebe sama? —, na taj smo način, dakako, definirali samo jezik 
uopće, no nismo ništa rekli o razlikama i sličnostima među poje- 
dinim jezicima ili drugim vrstama idioma. U lingvistici je uobi- 
čajeno govoriti o četiri vrste kriterija kojima se unose ograniče- 
nja u raznolikost idioma i utvrđuje njihova sličnost, a za neke od 
tih kriterija u pojedinim su razdobljima lingvisti smatrali da nji- 
hova primjena doista dovodi do rezultata posve sukladnih ili za- 
mišljenom stvarnom stanju ili bar zapažanju govornika: drugim 
riječima, vjerovali su da tim kriterijima dobivamo više-manje 
jednoznačno određen realan popisjezika svijeta (ili makar poje- 
dine regije). Danas je znanost o jeziku mnogo opreznija u ovak- 
vim procjenama, jer je najčešće svjesna razlike između vlastita 
modela i stvarnosti: dok kriteriji za izgradnju znanstvenog mo- 
dela moraju biti logički i racionalno utemeljeni u skladu s epis- 
temološkim postulatima moderne znanosti, svaka pretpostav- 
ljena zbilja i poimanja ljudi u praktičnom, svakodnevnom živo- 
tu odstupaju od stroge i racionalne logike i ne ravnaju se prema 


njezinim principima. Prema tome, popisi je rrne svijeta koji 
proizlaze (ili bi bar mogli proizlaziti) iz lingvističkih modela ne __ 


va; no lingvistika ne može i ne želi, dakako, zanemariti niti je- 
Zičnu zbilju i pokušava iznaći, uz brojne teorijske poteškoće, 
modele koji će joj biti najbliži. ši 
Jezična je raznolikost potpuna, kako smo već konstatirali, 
na nivou iđiolekatarđapača; moglo bi se ustvrditi da ni idiolekt 
ne predstavlja u sebi koherentan entitet, jer se individualno 
znanje jezika mijenja u toku vremena, tako da je skup svih 
idioma u krajnjoj konsekvenciji ne samo beskonačan nego i 
beskonačno raznolik. U lingvističkim modelima pojavljuju se 
danas četiri osnovne vrste ograničenja (dobivenih - kao što 
smo kazali — apstrahiranjem određenih razlika) ove raznoli- 


26 Cf. ŠKILJAN 1994,11 sq. Postoje, dakako, i mnoge druge - ponekad zacijelo i 
upotrebljivije — definicije ljudskog jezika, cf., na primjer, CRYSTAL 1992, 
396. 

kosti: spomoću kriterija genetske srodnosti, s pomoću kriterija 


sličnosti na osnovi i kontakata među idiomima, na osnovi tipo-_. 


loško-strukturalnih elemenata, te na temelju vrijednosnih su- 


dova prni Genetska srodnost proistječe iz činjenice da 


su neki jezici potekli iz istogjezičnogizvora;što znači da su u od- 
ređenom prethodnom razdoblju oni zapravo bili jedan te isti je- 
zik: historijska i komparativno-historijska lingvistika od 19. sto- 
ljeća nadalje intenzivno su se bavile genetskom srodnošću jezi- 
ka, te su na osnovi njihovih izučavanja stvorene klasifikacije ko- 
je prikazuju hijerarhijske odnose između jezičnih porodica, pot- 
porodica, njihovih grana i pojedinih jezika. Iako se model, zbog 
nedostatka podataka o starijim stanjima mnogih idioma, mogao 
stvarno primijeniti samo na ograničen broj jezika i porodica (po- 
put indoevropske, semitsko-hamitske ili ugro-finske, na prim- 
jer), katkada se ipak činilo da jedino oni idiomi koji zauzimaju 
vlastito mjesto u ovakvoj klasifikaciji zaslužuju doista naziv jezi- 
ka, a svi bi im ostali idiomi, u statusu dijalekata, morali biti hije- 
rarhijski podređeni: s druge strane, samo jezici doista mogu de- 
finirati jezičnu zajednicu. Ali, premda je komparativno-historij- 
ska lingvistika razradila čvrstu analitičku metodologiju“ s po- 
moću koje bi model, konsekventno primijenjen, sam »stvarao« 
jedinice hijerarhijske genetske klasifikacije, u zbilji se, osobito 
ako je riječ o već »priznatim« i »značajnim« jezicima, najčešće 
postupalo upravo suprotno: promatrali su se unaprijed zadani 
jezici i utvrđivao se stupanj njihove srodnosti; jedino u slučaju (s 
evropocentričnog stajališta) »manje važnih« ili izumrlih jezika s 
nevelikom tradicijom (npr. kod jezika jugoistočne Azije, »crne« 
Afrike ili slabo poznatih drevnih jezika mediteranskog pod- 
ručja) model je katkada »proizvodio« jezike u neskladu s poima- 
njima njihovih govornika i s malobrojnim svjedočanstvima koja 
su o tim poimanjima bila ostala. 

Prostorni dodiri među jezicima, bilo u dijakroniji (s odnosi- 
ma između starijeg supstrata i novijeg superstrata) bilo u sin- 
kroniji (između dvaju ili više adstrata), nerijetko ostavljaju trag 


27 Zaprvatricf. KATIČIĆ 1971, 143-157 (članak »Jezična srodnost«), a za čet- 
vrti KATIČIĆ 1992, 35-54 (»Identitetjezika«). BUGARSKI 1997 govori o istoj 
tematici ali u ponešto drugačijem pristupu. V. i BUGARSKI 2001, 9-13. 

28 Nju detaljno izlaže KATIČIĆ 1970. Cf. i MATASOVIĆ 2001. 


33 


GOVOR NACIJE 


ujezičnoj strukturi i pridonose tome da idiomi u kontaktu posta- 
ju međusobno sličniji, te ponekad formiraju jezične saveze, i ti- 
me povećavaju razlike prema ostalim udaljenijim idiomima. No, 
kao i komparativno-historijska lingvistika, i teorijajezika u kon- 
taktu, bez obzira na to da li se bavi neposrednim ili posrednim 
dodirima među idiomima i njihovim međusobnim posuđivanji- 
ma jezičnih elemenata,“ u principu preuzimajezike kao unapri- 
jed zadane entitete iz nekog imaginarnog popisa za koji se samo 
pretpostavlja da je sastavljen isključivo na lingvističkoj osnovi. 
U svakom slučaju, i jedan i drugi tip odnosa među idiomima (ai 
genetska srodnost i međusobni utjecaji jezika u kontaktu uisti- 
nu postoje, ma kako ih lingvistički modeli opisivali i kakvi god 
bili rezultati njihove primjene) utječu na strukturu idiomi, od- 
nosno na njihove sistemske karakteristike koje bi, bar prema 
strukturalističkim pristupima, još uvijek dominantnima u suv- 
remenoj lingvistici, morale najjasnije determinirati identitet je- 
zika, atimeiomogućiti egzaktnije definiranje jezične zajednice. 
Razlike i sličnosti na razini strukture i elemenata inheren- 
tnih jezičnom sistemu predstavljaju kriterij tipološke klasifika- 
cije idioma.“ U najstrožim verzijama strukturalističkog pristu- 
pajeziku, jezični je sistem definiran odnosima između elemena- 
ta koje takav sistem sadržava bilo na kojoj razini opisa — fono- 
loškoj, morfološkoj, sintaktičkoj ili semantičkoj, premda se tipo- 
loške klasifikacije daleko najčešće zasnivaju na karakteristika- 
ma morfološkog ili fonološkog nivoa.“ Vrlo složena mreža tih 
odnosa predstavlja strukturu određenog idioma, a ona se mije- 
nja svakom promjenom bilo kojeg elementa: njegovim nestan- 
kom, uspostavljanjem novog elementa ili zamjenom mjesta unu- 
tar sistema. Budući da je svaki pojedini idiolekt obilježen bar 
jednim gramatičkim ili leksičkim elementom kojim se razlikuje 
od drugih sličnih idiolekata (na primjer, poznavanjem ili nepoz- 


29 _Cf. FILIPOVIĆ 1986. 

30 O općoj problematici tipoloških klasifikacija cf. HAGEGE 1982 i, sa više teh- 
ničkih detalja, WHALEY 1997, te NICHOLS 1992, gdje autorica povezuje tipo- 
loške i genetske kriterije. 

31 Najpoznatija takva tradicionalna podjela jezika na izolativne, aglutinativ- 
ne, flektivne i polisintetičke idiome temelji se na morfološkim karakteristi- 
kama jezika, dok novija razvrstavanja (cf., npr., GREENBERG 1963) vođe ra- 
čuna i o fonološkim i sintaktičkim elementima. 

navanjem neke riječi, upotrebom specifičnih sintaktičkih kon- 
strukcija, posebnim izgovorom...), njegova je struktura jedin- 
stvena i nužno neidentična strukturama svih ostalih idioma. Na 
taj način strukturalistička teorija potvrđuje već navedenu tvr- 
dnju da ne postoje dva potpuno istovetnajezična sustava, te daje 
skup jezične raznolikosti u načelu sastavljen od beskonačno 
mnogo članova. Dakako, i modeli tipoloških klasifikacija češće 
se primjenjuju na unaprijed dane entitete za koje se smatra da 
su samostalni jezici nego što »proizvode« takve entitete, no kod 
njih postaje osobito jasno vidljivo da su, kad jednom utvrdimo 
sličnosti irazlike među pojedinim idiomima, stupnjevi apstrahi- 
ranja razlika (ili sličnosti) koji su potrebni da bi se potvrdio a 
priori pretpostavljen popis jezika međusobno veoma različiti i 
da se zapravo utvrđuju ad hoc za svaku pojedinačnu komparaci- 
ju: da bismo čakavske i štokavske dijalekte svrstali na isto mjes- 
to u tipološkoj klasifikaciji pod nazivom hrvatski, stupanj zane- 
marivanja njihovih razlika mora biti mnogo veći nego kad uspo- 
ređujemo talijanske dijalekte iz okolice Milana i Rima, dok ćemo 
pri komparaciji bugarskog i makedonskog, da bismo ih opisali 
kao dva odvojena jezika, apstrahirati više njihovih sličnosti nego 
kod francuskog i talijanskog. Drugim riječima, model tipološke 
raznolikosti jezika, upravo zbog svoje strogosti u strukturalis- 
tičkoj verziji, pokazuje kako lingvistika ne raspolaže (i ne može 
raspolagati) kriterijima inherentnima samim jezičnim sustavi- 
ma kojima bi se jednoznačno utvrdilo na kojem se stupnju ap- 
strakcije dva međusobno slična idioma mogu smatrati dvama 
različitim jezicima. To, dakako, znači da ni razgraničenja među 
jezicima i njihovim dijalektima ili sociolektima, kao ni razliko- 
vanja bilo na kojoj drugoj razini, nisu ugrađena u takav model. 
Jednostavnije rečeno, prema kriteriju tipološke bliskosti i raz- 
ličitosti svaki bi dijalekt mogao biti jezik, a svaki bi lokalni 
idiom mogao biti dijalekt ili jezik: dali će oni to doista biti u per- 
cepciji svojih govornika (dakle, svoje jezične zajednice) i u poi- 
manju pripadnika drugih jezičnih zajednica ne ovisi (ili bar, 
kao što ćemo vidjeti, ne ovisi jedino) o inherentnim sistemskim 
obilježjima. 

Suočena s ovom činjenicom, znanost ojeziku bila je prisiljena 
potražiti kriterije za određivanje jezika i njihovih jezičnih zajed- 

nica drugdje, izvan jezičnog sistema i struktura kojima je on de- 
finiran; na taj je način nužno morala iskoračiti i izvan područja 
koje je još de Saussure definirao kao domenu lingvistike ograni- 
čavajući njezin objekt na jezik sam po sebi i za sebe." Pri tome 
nije, kao što bi se eventualno moglo očekivati, pokušala jezik de- 
finirati na osnovi mogućnosti međusobnog sporazumijevanja 
govornika, jer to ne bi bilo u skladu s jezičnom realnošću niti s 
našim svakodnevnim iskustvom: naime, govornici idioma za ko- 
je se smatra da pripadaju različitim jezicima (na primjer, nizo- 
zemskog i susjednih njemačkih dijalekata) nerijetko mogu bez 
većih problema međusobno komunicirati, a među govornicima 
prostorno ili strukturno udaljenih idioma istog jezika katkada 
nema gotovo nikakve mogućnosti sporazumijevanja. Pitanje je, 
osim toga, kako se definira razumijevanje jezičnih poruka: lako 
je zamisliti situaciju u kojoj se ljudi koji govore vrlo sličnim idio- 
mima obostrano ili u jednom komunikacijskom smjeru ne razu- 
miju, bilo na leksičkoj razini (u razgovoru, na primjer, liječnika i 
medicinski neobrazovanog pacijenta), bilo na razini rečenične 
formalne i sadržajne konstrukcije (kao ponekad u susretu nes- 
tručnjaka s filozofskim diskursom). Stoga bi ponovo bilo najpri- 
je potrebno odrediti stupanj nužnog razumijevanja, za koji bi se 
ubrzo pokazalo da se i on mijenja od slučaja do slučaja, te model 
izgrađen nakomunikacijskom kriteriju opet ne bi funkcionirao. 
Zbog toga je suvremena lingvistika, pod utjecajem sociolin- 
gvističkih teorija i istraživanja, dodala i četvrti, vrijednosni kri- 
terij. U okviru svojeg modela složenog jezičnog identiteta ovaj je 
kriterij detaljno obrazložio Katičić:* za razliku od modela jedin- 
stvenog identiteta u kojem se tipološka, genetska i vrijednosna 
odrednica pojedinog jezika promatraju kao njegova međusobno 
podudarna tri aspekta, u modelu složenog identiteta rezultati 
triju.klasifikacija ne moraju se podudarati jedarsdrugiti; pasu 
popisi jezika koji se na osnovi tih razvrstavanja dobivaju djelo- 
mično različiti i tek se u sintezi objedinjuju u univerzalnoj klasi- 
fikaciji kojom su prikazane sve razlike i sva podudaranja među 


32 To je ograničenje eksplicitno sadržano u znamenitoj posljednjoj rećenici 
Kursa (SAUSSURE 1916, 317: La linguistique a pour unique et ućritable objet 
la langue envisagće en elle-m&me et pour elle-mćme). 

33 KATIČIĆ 1992, Le. 

tim trima popisima. Da bi objasnio vrijednosni kriterij, Katičić 

kaže: 
Poznato je također da je jezik ljudima uvijek i nosilac ne- 
kih vrijednosti, da se prema njemu opredjeljuju: osjećaju 
ga kao svoj ili kao tuđ, kao lijep ili kao ružan, kao njegovan 
ili kao zapušten. On im je simbol i uvijek nova potvrda du- 
hovnoga bića i narodnosne pripadnosti, on im je, kako veli 
Herder, prava domovina. Jezik je dakle taj kojijest ne sa- 
drukčije, nego i po tome što nosi ia ane druge vrijednosti. 
To je vrijednosni | vid j jezičnoga identiteta.“ 


Prematome, izvanjski, jezičnom sistemu neinherentni krite- 
rij nalazi se u govornicima i njihovim kolektivima, te u njihovu 
osjećaju da u identitetu jezika potvrđuju i svoj vlastiti kolektivni 
identitet. Stoga Katičić može navesti primjer jednog dijela za- 
padnogermanskih jezika, među kojima se prema genetskom kri- 
teriju razlikuje samo donjonjemački od gornjonjemačkog, tipo- 
loški treba diferencirati nizozemski, donjonjemački, gornjonje- 
mački i jidiš, a vrijednosna odrednica uvodi razliku između nizo- 
zemskog, njemačkog ijidiša, kao tri zasebna identitetska entite- 
ta.“ 

Uvođenje aksiološke dimenzije u znanost o jeziku predstav- 
lja doista značajnu novinu, ali Katičićev model složenogjezičnog 
identiteta ne naglašava dovoljno razlike između tipoloških i ge- 
netskih kriterija s jedne strane i vrijednosnog određenja s druge 
strane. Prije svega, naime, prva su dva kriterija u osnovi rezul- 
tat lingvističke i racionalno zasnovane analize, dok treći prois- 
tječe iz djelomično iracionalnog stava govornika prema vlasti- 
tom jeziku, pa su mogućnosti njihova egzaktnog definiranja bit- 
no različite i u metodološkom i u epistemološkom smislu: u pr- 
vom slučaju definicije proizlaze iz lingvističkog instrumentarija 
i ovise o njemu, a do vrijednosnog kriterija može se, eventualno, 
doći sociolingvističkim istraživanjem; Katičić ističe važnost filo- 


loških izučavanja starijih tekstova kao nosilaca kulturne-tradr- 
cije kojoj. neki jezik. pripada, no i tu se zapravo radi o nekoj vrsti 


34. KATIĆIĆ 1992, 37. 
35 KATIČIĆ 1992, 48. 

dijakronijske sociolingvistike, jer se u osnovi uvijek mora ispiti- 
vati relacija između govornika i jezika. Drugim riječima, tipo- 
loški i genetski model »proizvode« jezične identitete, koji se a 
posteriori usklađuju s iskustvom govornika o tim identitetima, 
dok aksiološki model opisuje odnose među idiomima kojia priori 
postoje za govornike. Zbog svega toga, kako proizlazi i iz same 
definicije aksiološkog pristupa, jedino rezultati primjene vrijed - 
nosnog kriterija predstavljaju za govornike jezičnu realnost ko- 
ju percipiraju i u kojoj sudjeluju: u navedenom primjeru nizo- 
zemski, njemački i jidiš jesu za govornike jezici, a gornjonje- 
mački i donjonjemački u njihovu se poimanju pojavljuju na bitno 
drugačijem mjestu od onoga koje zauzimaju u tipološkim i ge- 
netskim klasifikacijama, dakle kao dijalekti nejednake hijerar- 
hijske važnosti, a ne kao zasebne jezične jedinice. To, dakako, 
znači da bi se jezične zajednice formirale samo oko idioma iz po- 
pisa dobivenog aplikacijom vrijednosnog kriterija. 


Premda stvarno stanje vjerojatno nije tako jednostavno, veći 
druga dva određenja što ih Katičić spominje zacijelo sudjeluju, 
makar indirektno, u konstituiranju jezičnih zajednica, ipak ovu 
tvrdnju možemo odabrati kao točku od koje ćemo započeti ispiti- 
vanje, jer se ona u najvećoj mjeri podudara s iskustvom koje ima- 
mo o odnosima između govornika i idioma koje oni upotrebljava- 
ju. No da bismo tu polaznu točku mogli u potpunosti iskoristiti, 
potrebno je — čini se — unijeti jošjednu bitnu izmjenu. Za razliku 
od Katičićeva modela u kojem se pretpostavlja, ne samo kod ti- 
pološkog i genetskog nego i kod vrijednosnog jezičnog identite- 
ta, da idiomi postoje na neki način per se, te da govornici uspos- 
tavljaju s njima relaciju na osnovi svojih vrijednosnih stavova 
kao s gotovim datostima, trebalo bi sve idiome bilo na kojoj razi- 
ni, pa i jezike, shvatiti kao dinamičke fenomene koji se konsti- 
tuiraju i dekonstituiraju u procesima jezične djelatnosti, dakle u 
interakciji govornika, koji - budući da su samo oni djelatni sub- 
jekti-jedini mogu biti stvarni nosioci uspostavljanja ne samo je- 
zičnih zajednica nego i njihovih idioma. Prema tome, umjesto da 
smatramo da je jezična zajednica determinirana jezikom, upra- 
vo stavljanje naglaska na vrijednosni kriterij i na odnos između 
govornika i njihovih idioma navodi nas na suprotan zaključak: 
stoga ćemo u svojem modelu pretpostaviti da jezične zajednice 

definiraju jezike svojom jezičnom djelatnošću i promoviranjem 
određenih idioma u status jezika. 

Ovaj obrat omogućuje nam da koncipiramo model koji polazi 
od činjenice da ljudi s pomoću idioma kojima govore ulaze u me- 
đusobne odnose i ostvaruju tom jezičnom praksom različite je- 
zične funkcije koje smo već prije nabrojili. Odnosi koji se na taj 
način realiziraju mogu biti trajniji ili manje trajni, čvršći ili sla- 
biji, različito strukturirani, ali se njima uvijek konstituira i — 
jednako tako — trajnija ili manje trajna, čvršća ili slabija ljudska 
grupa, koja u trenutku odvijanja jezične djelatnosti predstavlja 
govornu zajednicu. Ako se u nekoj grupi ponavljaju upotrebe 
idioma, simboličkih obrazaca u komunikaciji i ostvarivanja poje- 
dinih funkcija, ona nakon određenog vremena prerasta u je- 
zičnu zajednicu, dakle u skupinu koja se unutar sebe i prema 
drugim skupinama razaznaje po idiomu kojim njezini članovi 
govore, kao i po modalitetima njegove upotrebe. Neke od tih 
skupina, premda im je idiom jasno raspoznatljiv, svoj primarni 
kolektivni identitet konstituiraju u nejezičnim domenama (po- 
put liječnika ili pravnika ili drugih specijaliziranih stručnjaka, 
koji uporište kolektivnih identiteta pronalaze prije svega u za- 
jedničkoj profesiji, ali im upotreba specifičnog idioma služi kao 
vidljivo sredstvo njihove simboličke identifikacije), kod drugih 
se upravo posebnost idioma pojavljuje kao najočitiji znak samo- 
prepoznavanja, dok u izvjesnim slučajevima članovi skupine i ne 
moraju vlastiti idiom zapažati kao različit od drugih idioma, ali 
im pripadnici drugih grupa mogu nametnuti jezičnu autoidenti- 
fikaciju. 

Kako pojedinci mogu upotrebljavati (i veoma često uistinu 
upotrebljavaju) veći broj međusobno različitih idioma, oni pri- 
padaju istovremeno i većem broju jezičnih zajednica: ovladava- 
nje bilo kojim idiomom ujedno je, u principu, »ulaznica« za je- 
zičnu zajednicu u kojoj se taj idiom koristi. Tako granice između 
pojedinih jezičnih zajednica postaju »meke«, a međusobna djelo- 
mična preklapanja tih kolektiva slažu ih u veoma kompleksne 
mozaike; čvrstoća granica ovisi, dakako, i o načinu konstituira- 
nja društva i o općoj prohodnosti između pojedinih socijalnih 
grupacija. Osim toga, kao što smo vidjeli, pojedini idiomi mogu 
biti tipološki i genetski uvelike slični, pa su i njihove međusobne 

granice, definirane inherentnim strukturnim svojstvima, tako- 
đer slabe, što može značajno pridonositi i »propusnosti« granica 
među jezičnim zajednicama; nasuprot tome, čvrsta razgraniče- 
nja među idiomima, na osnovi njihovih strukturnih obilježja, 
mogu otežavati prijelaz iz jedne jezične zajednice u drugu. Kon- 
stituiranje jezičnih zajednica na temelju jezične prakse i fun- 
kcija idioma ima u principu spontani karakter, što znači da se 
takve zajednice uspostavljaju samim procesima upotrebe jezika 
i realiziranja pojedinih funkcija, bez izričite težnje da postanu 
upravo jezične zajednice; no onog trenutka kad idiom bude ra- 
zaznat ne samo kao sredstvo povezivanja (dakle, etimološki 
shvaćene komunikacije, objedinjavanja u kolektiv) nego i kao 
modalitet prepoznavanja pripadnika zajednice i izgrađivanja 
kolektivnog identiteta, kad se počne, prema tome, svjesno reali- 
zirati simbolička funkcija jezika, a još više kad se ona namjerno 
održava radi očuvanja tog identiteta, dio spontanosti nestaje i 
idiom se transformira u pravi znak ili simbol kolektiva. U odre- 
đenim okolnostima, koje ćemo morati u slijedećim poglavljima 
izbližega ispitati, a među kojima je zacijelo i mogućnost da ko- 
lektiv s pomoću idioma ostvaruje sve moguće funkcije, ili bar ve- 
ćinu njih (odnosno one koje su mu neophodne), idiom kao simbol 
kolektiva njegov kolektiv počinje poimati kao jezik i tako postaje 
»prava« jezična zajednica**: da bi se u tom smislu moglo govoriti 
ojeziku, ne samo da mora postojati određena hijerarhija idioma 
(tj. razlikovanje između jezika i »njegovih« dijalekata, socioleka- 
ta, mjesnih jezičnih sistema...) nego se jezik može konstituirati 
jedino u odnosu prema drugim istovrsnim entitetima, dakle pre- 
ma drugim jezicima. Jezična zajednica koja svoj idiom promovi- 
ra u jezik obično tu promociju prati i imenovanjem jezika. Tre- 
ba, napokon, napomenuti da »stvaranje« jezika pripada u proce- 
se koje smo označili kao djelomično ili potpuno nespontane, jer 
oni ne proizlaze iz sveukupnosti jezične djelatnosti kolektiva (to 
više što su kolektivi koji »proizvode« jezike najčešće i komplek- 


36 Bilo bi, dakako, spretnije, ali posve neuobičajeno, zajednice okupljene oko 
ma kojeg idioma nazivati idiom(at)skim zajednicama, a naziv jezična zajed- 
nica sačuvati samo za one koje su za potrebe svoje simboličke identifikacije 
»stvorile«; slijedeći ustaljenu terminološku praksu, u oba ćemo slučaja go- 
voriti o jezičnim zajednicama. 

sno strukturirani i odviše veliki da bi imali istovremene zajed- 
ničke jezične prakse), već su rezultat aktivnosti jednog dijela za- 
jednice koji svoju »ideju jezika« implementira — na vrlo različite 
načine i u različitim oblicima — u cjelinu kolektiva; štoviše, mo- 
guće je da se »ideja jezika« u zajednicu prenese odrugud, odnos- 
no da njezini nosioci budu pripadnici neke druge jezične zajedni- 
ce. Onaj tko je u stanju svoju ideju usaditi u cjelinu kolektiva, 
eksplicitno je ili implicitno namećući, mora posjedovati i izvjes- 
nu, nerijetko i veliku, društvenu moć. 

Procesi o kojima govorimo nisu jednosmjerni i ne teku samo 
od kolektiva prema idiomu nego imaju i obrnut pravac: idiom sa 
svojim funkcijama, kao što smo već kazali, služi i za održavanje i 
obnavljanje jezične zajednice, tako dajednom »stvoren« jezik na 
neki način reproducira vlastitu jezičnu zajednicu, ili se bar nje- 
zinim članovima čini daje to tako. Stavljajući princip vlastite ko- 
lektivne konstitucije i identiteta u jezik koji promatraju kao za- 
danost koja je izvan njih samih i na koju se ne može utjecati, 
pripadnicijezične zajednice možda, makar na površini, odustaju 
od mogućnosti da mijenjaju svoju jezičnu praksu: potrebno je 
stoga ispitati nije li inzistiranje na tome da je jezik definiens za- 
jednice, a ne obratno, zapravo i samo iskaz nekog odnosa moći 
koji se, mutatis mutandis, ponavlja u mnogim jezičnim i dru- 
štvenim kolektivima. 

Ovdje smo — u ne odviše jasnoj skici — tek naznačili okvire u 
kojima bi se mogao izgraditi model za deskripciju vrlo složenih 
relacija i procesa između idioma i jezičnih zajednica, između po- 
jedinih idioma i između.pojedinih jezičnih zajednica; postavili 
smo istovremeno velik broj pitanja na koja nismo još ni pokušali 
odgovoriti; mnoge smo riječi i izraze stavili pod navodnike da 
bismo čitaocu sugerirali sa koliko nesigurnosti činimo prve ko- 
rake na tlu koje tek upoznajemo. Ispitujući modalitete nastaja- 
nja jezičnih zajednica i jezika morat ćemo se, stoga, kretati pos- 
tupno: slijedeća četiri poglavlja posvećena su tom neizvjesnom 
putu. 


37 O nemoći masse parlante pred vlastitim jezikom paradigmatski je govorio 
još otac suvremene lingvistike SAUSSURE (1916, 112 sqq.). 

Budući da smo odabrali polazište prema kojem se jezičnom 
djelatnošću prije svega uspostavljaju veze među ljudima i kon- 
stituiraju govorne, a zatim i jezične zajednice, unutar kojih go- 
vornici s pomoću jezika realiziraju različite jezične funkcije, 
pretpostavit ćemo - zajedno s većinom suvremenih istraživača — 
dase jezična djelatnost, jezik i govor, paisame jezične zajednice, 
pojavljuju istovremeno kad i čovjek, kao njegova differentia spe- 
cifica u odnosu prema drugim živim bićima. Ako je, dakle, čovjek 
od svojih početaka homo loquens, onda i jezične zajednice pripa- 
daju najdrevnijim oblicima ljudskih kolektiva, a njihova je sta- 
rost jednaka starosti čovječanstva. No stvarna svjedočanstva o 
ljudskoj upotrebi jezika postoje, dakako, tek od pojave prvih pi- 
sama i pisanih spomenika, teje— ako ih promatramo iz perspek- 
tive sveukupnog trajanja ljudskog postojanja na Zemlji - njima 
pokriven relativno malen vremenski odsječak što ga uobičajeno 
opisuje povijest, dok su sva razdoblja prije otkrića pisma u Su- 
meru, Egiptu ili Kini, u 4. i 3. tisućljeću pr.n.e., prethistorijska. 
O prethistorijskim jezičnim zajednicama možemo iznositi jedi- 
no hipoteze, koje će uvijek zapravo, na ovaj ili onaj način, pred- 
stavljati konstrukcije s većim ili manjim stupnjem uvjerljivosti. 

Među tim konstrukcijama posebno mjesto zauzimaju drevni 
mitovi, jer nesumnjivo čuvaju tragove prethistorijskih spoznaja i 
tumačenja jezičnog fenomena. Ali, ako pogledamo mitološke tra- 
dicije koje su bitno utjecale na formiranje zapadnog mišljenja ina 
naše civilizacije, zapazit ćemo da ni antičke, prije svega grčke, ni 
biblijske predodžbe o raznim vidovima jezične djelatnosti, iako ni 

u kojem slučaju nisu malobrojne, ne sadržavaju mnogo podataka 
o jezičnim zajednicama ili o jezičnoj raznolikosti. Osim toga, one 
se uglavnom odnose na svega dvije ili tri jezične funkcije. Budući 
da smatramo da su jezične zajednice postojale od samih početaka 
čovječanstva, mogli bismo očekivati da se one spominju u mitovi- 
ma o nastanku jezika. U grčkoj mitologiji, kao što je poznato, ne- 
ma pravog mita koji bi objašnjavao postanak ljudskog jezika.* 
Što se tiče filozofskih razmatranja, ona se gotovo od samih poče- 
taka intenzivno bave odnosima između jezičnih znakova i ozna- 
čenih fenomena i njihovom prirodom, dok se glotogonijski ele- 
menti javljaju u predsokratovskim fragmentima samo margi- 
nalno, kod Protagore (kako njegovu misao prikazuje Platon u 
svojem dijalogu Protagora") ikod Demokrita, koji naglasak stav- 
lja na ljudske komunikacijske potrebe, a razlike među pojedinim 
jezicima tumači prostornim udaljenostima među prvim ljudskim 
skupinama.“ Nijezična raznolikost, skojom su se Grci kao pomor- 
ci i trgovci i kao ratnici neprestano susretali i koja je nesumnjivo, 
bar za stanovnike primorskih gradova, od vrlo ranih vremena 
predstavljala životnu realnost, nije kod njih izazivala značajniji in- 
teres, tako da se, na primjer, kod Homera — a njegov je univerzum 
između Troje i grčkih krajeva bio zacijelo višejezičan — tek na neko- 
liko mjesta usput spominju razlike između jezika: najeksplicitnije 
se govori o višejezičnosti na Kreti.“ Čak i mnogo kasnije Herodot, 
čija Povijest obiluje etnografskim, geografskim, pa i demografskim 
podacima, o jezičnim zajednicama pruža samo više-manje indirek- 
tne obavijesti, a njegova priča o eksperimentu koji je proveo fa-. - 
raon Psametih na dvama malim dječacima ostavljenima da sami 
od sebe progovore i kojim je dokazao da je frigijski najstariji jezik 
na svijetu, te daje drevniji i od samog egipatskoga,“ — ta priča vje- 


38 Cf. GAMBARARA 1989, 79. 

39 Protagora 322A. 

40 Frg. 68, B 5 1 (Diels-Kranz). Cf. i ŠKILJAN 2000, 82-83. 

41 Odiseja 19, 172-177. Cf. MARICKI GAĐANSKI 1969, 59; o ranim grčkim pro- 
mišljanjima jezika cf. i MARICKI GAĐANSKI 1975. 

42 Povijest II, 2. U egipatskoj mitologiji, u memfiskoj verziji mita o postanku 
svijeta, jezik igra važnu ulogu, budući da Ptah stvara svijet »srcem i jezi- 
kom«, mišlju i riječju (cf. MATJE 1963, 36 sqq.). No, premda je Ptah ujedno i 
tvorac pisma, pa i raznih jezika, jezičnom se raznolikošću posebno ne bavi 
nijedan egipatski mit; cf. i KRISTEVA 1981, 69 sqq. 

rojatno predstavlja egipatsku a ne grčku legendu i ne pripada 
doista mitološkom nego više-manje historijskom sloju ljudskih 
spoznaja.“ Ipak, i ovdje se razabire primarnost komunikacijske 
funkcije jezika, dok će u filozofskim raspravama, posebno onima 
koje ispituju da li jezični znakovi koreliraju s označenim feno- 
menima po svojoj prirodi ili po društvenoj konvenciji, u prvom 
planu biti njegova kognitivna i denotacijska funkcija.“ 

Nasuprot tome, Biblija — kao što je poznato — sadržava mit 
kojim se eksplicitno tumači nastanak jezične raznolikosti i koji 
predstavlja samo jedno od mjesta posvećenih jeziku i jezičnoj 
djelatnosti u Svetom pismu.“ Naime, već na samom početku 
Knjige postanka starozavjetni Bog, poput egipatskog božanstva, 
pri stvaranju svijeta djeluje riječju (Kouloughli će kazati da se 
radi o božanskim performativima, u pragmalingvističkom smis- 
lu te riječi“), a pošto je kreirao prvog čovjeka, prepustio je Ada- 
mu da imenuje životinje u rajskom vrtu: prva je upotreba 
linguae Adamicae posve očito imala denotativnu ali ujedno i 
kognitivnu funkciju, jer je Adamu omogućavala da se snađe u 
novom univerzumu u kojem se našao.*" No čim je Bogod Adamo- 
varebra načinio Evu, konstituirala se i najranija jezična zajedni- 
ca, kojoj ne pripada samo dvoje ljudi nego i zmija (ona će, uosta- 
lom, prva s Evom stupiti u dijalog) i sam Bog, a jezik ovdje zado- 
biva komunikacijsku funkciju.“ Nakon protjerivanja iz raja lju- 
diinakon Potopa sinovi su se Noinih sinova, Šema, Hamai Jafe- 
ta, razišli po Zemlji i govorili su različitim jezicima, pa se za Jafe- 
tove potomke, na primjer, kaže:*? —- 


Ovo je povijest Noinih sinova: Šema, Hama i Jafeta, koji- 
ma su se rodili sinovi poslije Potopa. Sinovi su Jafetovi: 
Gomer, Magog, Madaj, Javan, Tubal, Mešak, Tiras. A si- 
novi su Gomerovi: Aškenaz, Rifat i Togarma. Javanovi su 


43 O lingvističkim dimenzijama Herodotova teksta cf. ŠKILJAN 1992, 7-12 
(»Herodotova priča o najstarijem narodu i jeziku«). 

44. Cf. BARATIN & DESBORDES 1981, 9 sqq. 

45 Cf. KOULOUGHLI 1989 i - posebno — TRABANT 1996. 

46 KOULOUGHLI 1989, 67. 

47 Knjiga postanka 1,2,18-20. 

48 Knjiga postanka 1,3,1-13. Cf i TRABANT 19964, 45. 

49 Knjiga postanka 1,10,1-5. 

opet sinovi: Eliša, Taršiš, Kitijci i Dodanci. Od njih su se 
razgranali narodi po otocima. To su Jafetovi sinovi prema 
svojim zemljama — svaki s vlastitim jezikom — prema svo- 
jim plemenima i narodima. 


Jednake su formulacije zadržane i za potomke Šema i Hama. 
No, ipak, uskoro se situacija promijenila:*" 


Sva je zemlja imala jedan jezik i riječi iste. Ali kako su se 
ljudi selili s istoka, naiđu najednu dolinu u zemlji Šinearu 
i tu se nastane. Jedan drugome reče: »Hajdemo praviti 
opeke te ih peći da otvrdnu!« Opeke im bile mjesto kame- 
na, a paklina im služila za žbuku. Onda rekoše: »Hajde da 
sebi podignemo grad i toranj s vrhom do neba! Pribavimo 
sebi ime, da se ne raspršimo po svoj zemlji!« Jahve se spus- 
ti da vidi grad i toranj što su ga gradili sinovi čovječji. Jah- 
ve reče. »Zbilja su jedan narod, s jednim jezikom za sve! 
Ovo je tek početak njihovih nastojanja. Sad im ništa neće 
biti neostvarivo što god naume izvesti. Hajde da siđemo i 
jezik im pobrkamo, da jedan drugome govora ne razumi- 
je.« Tako ih Jahve rasu odande po svoj zemlji te ne sazida- 
še grada. Stoga mu je ime Babel, jer je ondje Jahve pobr- 
kao govor svima u onom kraju i odande ih je Jahve raspr- 
šio po svoj zemlji. 

Ove dvije u osnovi kontradiktorne biblijske priče sadržavaju 
nesumnjivo interesantne podatke o poimanju jezične raznoli- 
kosti i funkcije jezika u ranim jezičnim zajednicama. Legenda o 
Babilonskom tornju, zacijelo znamenitija i podložna različitim 
mogućim interpretacijama, s jedne strane pruža objašnjenje sa- 
me jezične raznolikosti kao Božje kazne zbog ljudske preuzet- 
nosti, a s druge strane naglašava komunikacijsku funkciju jezi- 
ka koja ljudskim bićima dopušta da se povežu u tako moćnu za- 
jednicu da njezinim djelovanjima ni sam Bog ne bi mogao posta- 
viti granice. Ako ovu priču povežemo s onom o Adamovu imeno- 
vanju životinja prije progona iz raja, u času dok je Riječ (ato zna- 
či: jezik) još u potpunosti bila u vlasti samog Boga, koji čovjeka 


50 Knjiga postanka 1,11. Protivurječnost između 10. i 11. odjeljka pokušava 
protumačiti ECO 1995, 7 sqq., čija cijela knjiga na izvjestan način predstav- 
lja interpretaciju ovih dvaju odjeljaka. 

tek »delegira« da u njegovo ime denotira svijet jezikom, očito je 
da Bog mora ljudima »pobrkatijezik« kako oni, ujedinstvenojje- 
zičnoj zajednici, ne bi zajedno s denotativnom jezičnom djelat- 
nošću stekli i performativnu božansku moć. 

No za razmatranje drevnih poimanja jezika i jezičnih zajed- 
ka, jer se u njemu, makar indirektno, prvi put spominje simbo- 
lička funkcija jezika: Jafetovi sinovi i unuci na čelu su plemena i 
naroda za koje je karakteristično da se odlikuju svaki svojim je- 
zikom, što je uz zemlju, dakle teritorij, jedina navedena speci- 
fična razlika pojedine zajednice. Ovakva identifikacija narodaili 
plemena s pomoću teritorija i jezika u zapadnoj će tradiciji ostati 
— kao što ćemo vidjeti — jasno prisutna sve do današnjih dana. 
Ipak, ni grčki ni biblijski mitovi, legende i priče koje se tiču je- 
zične djelatnosti ne kazuju nam gotovo ništa niti o načinima 
konstituiranja ranih jezičnih zajednica niti o modalitetima je- 
zičnih interakcija njihovih članova. 

Dok se nedostatak te vrste podataka u drevnim mitovima 
može objasniti time da su ljudi tada jezičnu djelatnost u onom 
aspektu u kojom se njome ostvaruje zajedništvo vjerojatno do- 
življavali kao nešto do te mjere »ljudsko« i »prirodno« daje nisu 
odvajali od vlastita postojanja, pa je nisu ni morali mitološki tu- 
mačiti, a jezična raznolikost nije bila povezana s kolektivnim 
identitetima na način karakterističan za suvremene zajednice, 
za filozofske »mitove« kojima se tumači porijeklo jezika, nastale 
u modernim vremenima, ovakvo opravdanje zacijelo ne vrijedi. 
Naime, kao štoje poznato, 18. stoljeće bilo je obilježeno izrazitim 
filozofskim interesom za pitanje odakle potječe ljudska sposob- 
nost upotrebe jezika, koju je kartezijanska racionalistička filo- 
zofijajasno označila kao vanjski znak razuma po kojem se čovjek 
razlikuje od drugih živih bića." Trabant navodi četiri takva pris- 
tupa, koji su svi — u skladu s pravilima filozofskog diskursa svo- 
jeg vremena - oblikovani kao priče.“ U Vicovoj interpretaciji iz 
Principi di sctenza nuova (1744) prvije čovjek u svojoj prvoj rije- 
či onomatopejskog karaktera imitirao zvuk božanskog. groma: 
51 _Cf. AUROUK 1979, te Aurouxov prilog (kao i cijeli zbornik) u: GESSINGER & 


VON RAHDEN 1989 i - ukratko — AUROUX 1996, 41 sqq. 
52. TRABANT 19964, 39 sqq. 

Trabant tom činu pridaje kognitivnu funkciju, premda bi se 
moglo — ako razmatramo cjelinu Vicove teorije - smatrati da se 
radi io počecima poetskog otkrivanja svijeta, ali u svakom sluča- 
ju riječ je o individualnoj a ne o kolektivnoj dimenziji upotrebe 
jezika, tako da se priča ne odnosi na jezične zajednice.* Za razli- 
ku od toga, kod Condillaca (u Essai sur l'origine des connaissan- 
ces humaines iz 1746. g.) dva djeteta na napuštenom otoku (koja 
kao da obnavljaju situaciju iz Psametihova eksperimenta što ga 
spominje Herodot) ispuštaju krikove povezane sa željom da se 
dosegne neki objekt i s pokretima tijela usmjerenima tom cilju 
(rudimentarna emotivna funkcija) sve dok ih ne počnu među- 
sobno povezivati i jedno drugom saopćavati te svoje potrebe (ko- 
munikativna funkcija): ovdje, dakle, postoji već elementarna za- 
jednica u kojoj se stvaraju jezični znakovi koji omogućuju komu- 
nikaciju, no kako ti prvi znakovi trajno ostaju vezani uz psihofi- 
zička ili somatska stanja, nije posvejasno na koji se način uspos- 
tavlja konvencija koja će znak učiniti neposredno nezavisnim od 
označenog fenomena, dakle ona konvencija po kojoj se ljudski je- 
zik razlikuje od životinjske signalizacije i koja predstavlja temelj 
simboličke dimenzije jezične djelatnosti. 

Essai sur l'origine des langues (objavljen 1781. g.) Jean- 
Jacquesa Rousseaua ponavlja Condillacovu shemu razvoja funk- 
cija od emotivne prema komunikacijskoj, no umjesto osjećaja 
izazvanih fizičkim, vanjskim uzrocima Rousseau uvodi unu- 
trašnje, psihičke potrebe (poput težnje za zajedništvom ili ljuba- 
vi) koje potiču pojavu prvih jezičnih znakova, što je ujedno sim- 
bol prijelaza iz stanja divljine u najraniju civilizaciju. Treba pri- 
mijetiti da kod Rousseaua neka vrsta zajednice već postoji prije 
uspostavljanja komunikacijskih veza s pomoću jezika, tako da 
jezično zajedništvo toj kolektivnoj dimenziji samo pridodaje 
kvalitativno novu dimenziju. 


Najpoznatiji osamnaestostoljetni traktat posvećen porijeklu 
jezika zacijelo je Herderov Abhandlung tiber den Ursprung der 


53  AUROUK (1996, 42) upozorava kako, već od antičkih vremena, filozofske 
priče o porijeklu jezika ne vode uopće računa o tome dali je početak upotre- 
bejezika doista (u historijskom smislu) izgledao onako kako ga one opisuju: 
njihova eksplanatorna i spoznajna moć ne ovisi, dakako, o realističnosti opi- 
sa. 

Sprache kojim je njemački filozof 1769. g. osvojio nagradu ber- 
linske Akademije i koji je bio objavljen 1772. g. U težnji da je- 
zičnoj djelatnosti posve oduzme božansko porijeklo, Herder 
naglašava čovjekovu sposobnost da u svojoj duši razabire pojedi- 
ne objekte i da im pridruži najprije »unutrašnje« riječi koje će 
tek kasnije zadobiti i vanjsku, glasovnu formu; pri tome odluču- 
juću ulogu ima uho kojeje— zarazliku od kontinuirane iu osnovi 
konfuzne percepcije vida - sposobno uočiti distinkcije neophod- 
ne za izdvajanje i spoznaju objekta. Ova nužna unutrašnja gene- 
za riječi kao obilježja jasnog razabiranja,* koje je upravo ljudska 
differentia specifica, upućuje nas na primarnost kognitivne fun- 
kcijejezika u herderovskoj interpretaciji: u njoj komunikacijska 
dimenzija nije distinktivna, jer postoji i kod životinja.“ Kogni- 
tivna funkcija proizlazi iz čovjekove potrebe za spoznajom, koja 
je - premda je svojstvo svakog čovjeka, pa stoga i čovječanstva 
uopće — u osnovi individualna i zadovoljava se na nivou pojedin- 
ca, tako da Herdera jezična zajednica kao kolektiv u kojem se os- 
tvaruje jezična praksa u krajnjoj konsekvenciji uopće ne zani- 
ma: po tome je on blizak Vicu. 

Prema tome, ma koliko ovi filozofski mitovi o porijeklu jezika 
sadržavali pojedine elemente koji bi se mogli primijeniti u izgra- 
divanju modela funkcioniranja prvih jezičnih zajednica, oni — jer 
to i nije bila njihova namjena - još manje od antičkih i biblijskih 
priča i legendi govore o tome kako su se jezični kolektivi konsti- 
tuirali uz pomoć svojih idioma i na koje su načine percipirali ra- 
ne pojave jezične raznolikosti. Treba ipak zapaziti da se ni u jed- 
noj od filozofskih alegorija komunikacijska funkcija jezika ne 
pojavljuje na samom početku: ona se izvodi iz prethodno uspos- 
tavljene kognitivne ili emotivne upotrebe najranijih jezičnih 
znakova. Ta činjenica svjedoči, dakako, prije svega o tome kako 
je 18. stoljeće gledalo na jezik i njegove funkcije, ali se možda ne 
bi smjela u potpunosti zanemariti ni u promišljanju drevnih 
upotreba jezika. 

U većini filozofskih priča o nastanku jezika, kao što smo vid- 
jeli, pojavljuje se uho kao »epistemološki organ«: ono se u toj 


54. Cf. HERDER 1989, 37. 


55 Prva rečenica Herderova traktata glasi: Već kao životinja čovjek ima jezik. 
Cf. i TRABANT 1996a, 42. 

funkciji javlja i u nekim »lingvističkim mitovima« što ih je zna- 
nost o jeziku stvorila u 19. i početkom 20. stoljeća i kojima je, 
uglavnom s naturalističkih pozicija, pokušala protumačiti nas- 
tanak ljudske jezične djelatnosti. Te je lingvističke mitove klasi- 
ficirao Jespersen pod nazivima koji vidljivo iskazuju njihovu 
utemeljenost u uvjerenju da jejezik proizašao ili iz onomatopeje 
ili iz neke vrste primarnog krika.“ Tako je prema bau-vau teoriji 
jezik nastao oponašanjem zvukova iz prirode, prije svega živo- 
tinjskih glasanja, te se najprije sastojao od onomatopeja: ovakvo 
stajalište, formalno blisko Vicovu a donekle i Herderovu, zapra- 
vo ne objašnjava porijeklo jezika nego samo govora, jer ine poku- 
šava utvrditi kako se onomatopejski krikovi transformiraju u 
konvencionalni sistem znakova. Ako bismo, ipak, htjeli za takav 
jezik iznaći njegovu funkciju, čini se da bi najprikladnije bilo 
smatrati dase ona svodi na denotaciju, a zatim na sudjelovanje u 
ljudskoj spoznaji, dakle na kognitivnu ulogu. Na prvi pogled ovoj 
je teoriji slična ding-dong teorija, koja također tvrdi daje čovjek 
»naučio« govoriti slušajući zvukove prirode koji su ga okruživa- 
li, ali ovaj put — budući da teorija pokazuje više filozofskih pre- 
tenzija — sudjelujući u njihovoj sveopćoj harmoniji i prilagođava- 
jući joj se s pomoću vlastitih pokreta govornih organa i zvukova 
koje su oni ispuštali: ovakva se formulacija o harmoniji čovjeka i 
prirode, koja se nalazi u temelju većine učenja o univerzalnom 
simbolizmu glasova, orijentira prije svega prema poetskoj fun- 
kcijijezika i - makar na vrlo apstraktnom nivou - omogućuje da 
zamislimo konstituiranje čovječanstva kao jedinstvene jezične 
zajednice, ali također ne tumači pretvaranje prvih zvukova u ri- 
ječi pogodne za upotrebu u komunikacijskim procesima niti 
uopće može obuhvatiti problematiku jezične raznolikosti. 
Condillacovu stajalištu na izvjestan se način približava 
puh-puh teorija: ona se zasniva na pretpostavci da su prvijezični 
znakovi bili instinktivno ispušteni krici što ih je izazvao bol, 
strah, radost ili neki drugi osjećaj. Njezini su se predstavnici po- 
zivali na to da u svim jezicima postoje uzvici kojima se izražavaju 
upravo takvi osjećaji, te bi oni predstavljali ostatke najranijih je- 
zičnih stanja. Premda se ovdje već može govoriti o znakovima u 


56  JESPERSEN 1922; cf. i QUILLIER 1996, uz izvjesnu konfuziju u nazivima za 
pojedine teorije. 

semiološkom smislu, kod kojih se razlikuje plan izraza i plan 
sadržaja i kojima se najprije realizira emotivna, a zatim i komu- 
nikacijska funkcija, ponovo ostaje nejasan prijelaz od razine si- 
gnala ili instinktivnog krika na razinu jezičnog znaka koji se u 
upotrebi pojavljuje nezavisno od referenta što ga označava. Jes- 
persen je sam condillacovsku verziju priče transponirao u rous- 
seauovski koncipiranu /a-la teoriju, prema kojoj se ekspresivna 
funkcija prvih znakova nije odnosila na fizički izazvane osjete 
već na unutrašnje osjećaje (na primjer, na ljubav), pa su oni 
proizveli neku vrstu harmoničnog pjevanja, koje ima i poetsku 
funkciju: u ovom lingvističkom mitu doista postoje i znakovi i 
zajednica, jer je unutrašnja potreba za iskazivanjem osjećaja us- 
mjerena prema drugome, ali i tu nedostaje objašnjenje kako se 
prevladava jaz između posve emotivno ukorijenjenih prvih je- 
zičnih znakova i kasnije mogućnosti da se oni upotrijebe i racio- 
nalno."" Na kolektivnom karakteru jezika najviše inzistira jo- 
he-ho teorija, u čijoj priči ljudi, radeći zajedno, uz ritmičke tjeles- 
ne pokrete produciraju najprije nesvjesno i zvukove, koji se za- 
tim pretvaraju u zajedničku pjesmu i napokon u zajednički arti- 
kulirani govor: potvrdu ova teorija traži u univerzalnim prozo- 
dijskim elementima, prije svega u rečeničnom ritmu. Temeljna 
funkcija takva jezika bila bi zacijelo ponovo ekspresivna, no nje- 
gove bismo elemente vrlo teško mogli smatrati znakovima, pa 
ostaje otvorenim pitanje kako se od ritmičke »podloge« dolazi do 
stvarnog jezika.“ 

Kako lingvistički mitovi 19. stoljeća više-manje obnavljaju u 
različitim varijacijama, ali sočekivanim redukcijama i pojednos- 
tavljenjima, osamnaestostoljetnu filozofsku mitologiju, u njima 
ne smijemo tražiti neke bitne novine koje bi bolje osvijetlile 
funkcioniranje prvobitnih jezičnih zajednica. Ipak, budući da su 
više od filozofskih pristupa zainteresirane za sam akt producira- 
nja govora, gotovo sve ove teorije sadržavaju - kako upozorava 
Jespersen - i dimenziju kojom se filozofi nisu bavili: naime, čov- 
jek možda proizvodi zvukove najprije da bi iskazao svoje osjećaje 
i potrebe, ali ih može ponavljati jednostavno zato da bi uvježba- 


57 Cf.i CRYSTAL 1992, 289. 


58 Neku vrstu odgovora na to pitanje daje u svojoj vrlo složenoj i sveobuhvat- 
noj teoriji GUBERINA 1952a i 1952b. 

vao mišiće govornih organa ili da bi zabavio sebe ili svoje drugo- 
ve;* prema tome, pojavljuje se, doista ne u prvom planu, i lu- 
dička funkcija jezika. 

Sredina 20. stoljeća bila je izrazito nenaklonjena razmatra- 
nju porijekla i početka jezika i uopće svih jezičnih stanja koja se 
nisu mogla, makar indirektno, na neki način potvrditi pisanim 
spomenicima ili rekonstruirati uz pomoć posve racionalno i, u 
krajnjoj konsekvenciji, pozitivistički izgrađenih modela. No pot- 
kraj stoljeća na lingvističkoj sceni (a zapravo u jednom pluridis- 
ciplinarnom znanstvenom prostoru) pojavili su se novi, ovaj put 
biologistički inspirirani, mitovi o počecima ljudske jezične dje- 
latnosti. Osim općeg trenda multidisciplinarnosti, koji je obilje- 
žio drugu polovicu 20. stoljeća, povezivanju lingvistike s biologi- 
jom izuzetno je mnogo pridonio Noam Chomsky, čija je teorija 
svojim učenjem o urođenoj predispoziciji čovjeka za ovladavanje 
jezičnim znanjem upravo zahtijevala da bude dopunjena sazna- 
njima prirodnih nauka." S druge strane veza je bila uspostavlje- 
na i preko psiholoških proučavanja životinjske komunikacije, 
osobito simboličkih sposobnosti primata, u čijem su se ponaša- 
nju tražile sličnosti i razlike u odnosu prema čovjekovoj jezičnoj 
djelatnosti i pokušavali su se otkriti modaliteti najranije ljudske 
upotrebe znakova.“ 

Ipak, najveći doprinos izgradnji biologističke teorije pori- 
jekla jezika dali su genetičari, od kojih je većina bila oduševljena 
stajalištima Chomskoga, premda je sam američki otac transfor- 
macijske generativne gramatike skloniji filozofskim nego bio- 
loškim interpretacijama vlastita učenja. No genetičari su na 0s- 
novi svojih izučavanja“ ustvrdili da se kod čovjeka može govoriti 


59 JESPERSEN 1922, 437. 


60 Prvu i najznamenitiju takvu dopunu teorija Chomskog pružio je LENNE- 
BERG 1967. 

61 Posebno su poznata takva istraživanja Premackovih (PREMACK & PRE- 
MACK. 1983); cf. i IVIĆ 1978, 95 sqq. 

62 Taseizučavanja djelomično zasnivaju na greškama u jezičnoj upotrebi koje 
su utvrđene među članovima jedne porodice (tzv. Gopnik case) i koje se mo- 
gu objasniti samo kao posljedica urođene i naslijeđene promjene u jezičnoj 
sposobnosti tih govornika; cf. PINKER 1994, 49 sqq. (Pinkerova knjiga vrlo 
jasno—i vrlo trijumfalno, kako u svojem pomalo ironićnom osvrtu primjeću- 
je TRABANT 19964, 52 sqq. — izlaže sve osnovne argumente genetičara.) 

9 »jezičnom instinktu«, odnosno da u mozgu postoji skup neuro- 
na umrežene arhitekture koji predstavlja »jezični organ« i koji 
nije nastao u toku kulturnog razvoja čovječanstva nego kao pos- 
ljedica biološke evolucije.“ Ta neuronska arhitektura, koja, da- 
kako, nije organ u klasičnom smislu te riječi i zauzima razne di- 
jelove mozga, poput organa vida, i u filogenetskom i u ontoge- 
netskom razvoju postepeno se prilagođava pod utjecajem je- . 
zičnih stimulusa koji u nju stižu iz okoline i različito se struktu- 
rira, ovisno o jeziku koji će se prvi naučiti i koji će stoga biti ma- 
terinji jezik pojedinca. U Pinkerovoj interpretaciji ta struktura 
determinira, na vrlo apstraktnom nivou, prije svega načine 
transformiranja misli u zvučne nizove“ i svodi jezik, uvelike u 
skladu s temeljnim zamislima Chomskoga, na odnos između op- 
ćih dubinskih sintaktičkih struktura i generalnih pojmova koji i 
jedni i drugi, zajedno s procesima koji ih povezuju, pripadaju 
»urođenom jeziku« koji prethodi bilo kojem prirodnom jeziku i 
omogućuje ga i koji je Fodor nazvao mentalese.* 


Premda su ove biološke teorije ovdje izložene uz nedopustiva 
sažimanja, ipak je vidljivo da se u njima ne samo ljudski jezik 
uopće nego i fenomen jezične raznolikosti, bar u svojem izvo- 
rištu, više ne poimaju kao kulturne nego kao prirodne pojave ko- 
je obilježavaju jedan stupanj evolucije bioloških vrsta i rezultat 
su, poput svih drugih takvih činjenica, prilagođavanja protohu- 
mane vrste svojoj okolini i, u krajnjoj konsekvenciji, proistječu iz 
prirodne borbe za opstanak.“ No čak i kad bismo bili spremni 
bez zadrške prihvatiti biologističke teze o jezičnom instinktu i 
urođenom organu za jezik.i kad ne bismo nimalo sumnjali u to 
da je riječ i o nekoj vrsti »imperijalizma« prirodnih nauka koje 
tako pokušavaju oteti još jednu domenu istraživanja humanis- 
tičkim i društvenim znanostima — a lingvistici (osim, vjerojatno, 
za uvjerene sljedbenike Noama Chomskog) nije lako pristati na 


63 Cf. SZATHMARY 1996, 22 sgg. 

64 _Cf. TRABANT 19964, 66. 

65 TJ. »mentalski«, cf. FODOR 1975, 99. Taj naziv preuzima i Pinker, a ob- 
jašnjavaju ga i SZATHMARY 1996, 23, te AUROUX 1996, 24 sq. 

66  SZATHMARY 1996, 32 sqq. PINKER (1994, 332 sq.) ljudski »jezični organ« 
zbog njegove polifunkcionalnosti i specifične kompleksne prilagodbe okoli- 
ni uspoređuje - u evolucijskom kontekstu — sa slonovom surlom! 

redukciju cjelokupnog jezika i jezične djelatnosti na mehanizme 
sintaktičkog kombiniranja —, čak i kad bismo, dakle, prihvatili 
ovakvo stajalište, velikoje pitanje dali ono uistinu išta pridonosi 
razumijevanju funkcioniranja jezičnih zajednica, jer one uspr- 
kos svemu predstavljaju kolektive koji djeluju prvenstveno u 
kulturnom a ne prirodnom prostoru. Osim toga, i biologistički 
pristup u pretpostavljenom dubinskom mentalnom jeziku pre- 
poznaje uglavnom kognitivnu funkciju (što se, uostalom, podu- 
dara s filozofskim polazištima Chomskoga, koji pretendira na to 
da se njegova lingvistika nadovezuje na kartezijansku filozofi- 
ju), iz koje se u kolektivnom okruženju eventualno razvija ko- 
munikacijska funkcija, dok se ostali potencijali jezika u takvu 
pristupu ne objašnjavaju. Napokon, ponovo na tragu teorije 
američkog lingvista koji namjerno apstrahira jezičnu raznoli- 
kost unutar grupe i polazi od pretpostavke da je jezična zajedni- 
ca homogena, te da unutrašnje interakcije ne utječu bitno na 
njezin karakter, biologistička mitologija zapravo uspostavlja — 
kako upozorava Trabant“ — ne samo aristotelovsku univerzal- 
nost koncepata i kategorija i kartezijansku urođenost ideja i je- 
zika (s neprelaznim razmakom između čovjeka, otkad posjeduje 
»jezični organ«, i životinje) nego i biblijsku jedinstvenost prije 
Babela (a ona, vidjeli smo, ni u Bibliji nije postojala) koja karak- 
terizira i sveopće prisutni mentalese. 

Zato se čini da nas ni biologistički mitovi ne približavaju od- 
govoru kako su se konstituirale najdrevnije jezične zajednice, te 
daioni-jednako kao i »prava«, filozofska ili lingvistička mitolo- 
gija - ukazuju tek na neke elemente tog procesa: kako smo pret- 
postavili da se u tim zajednicama jezikom istovremeno ostvaru- 
ju brojne i različite funkcije koje sve skupa izgrađuju domenu 
kulture i civilizacije, možda je najprimjerenije potražiti odgovo- 
re u onim teorijama koji ljudsku djelatnost u svim razdobljima, 
Pai u prethistorijskim vremenima (ili: osobito u njima), tumače 
upravo kao kreiranje prostora kulture. To su, dakako, arheo- 
loški, antropološki i etnografski mitovi. 


Antropolozi i etnografi oduvijek su se bavili jezicima zajednica 
koje su proučavali, u najmanju ruku zbog toga što su spomoću tih 


67  'TRABANT 19964, 61. 

jezika dolazili do podataka koji su im bili potrebni, a nerijetko su 
izravni objekti njihova istraživanja bile i karakteristike jezičnih 
sustava i, još više, različiti oblicijezičnih iskaza, poput onih u koji- 
ma su se oblikovale legende i mitovi. Od prvih decenija 20. stolje- 
ća suradnja antropologa i lingvista postalaje intenzivnija, osobito 
među učenicima Franza Boasa, koji je tadašnji lingvistički instru- 
mentarij prilagodio sistemskim specifičnostima jezika (i kultura) 
američkih Indijanaca: od tih učenika među lingvistima vjerojatno 
je u povezivanju izučavanja jezika i kulture i njihovih međuzavis- 
nosti najdalje otišao Edward Sapir, čiji radovi posvećeni ovoj 
problematici“ predstavljaju temelje posebne (u osnovi ipak lin- 
gvističke) teorije, poznate pod imenom etnolingvistika. Za našu 
su temu još značajnija istraživanja antropologa i etnologa koji su 
ispitivali funkcioniranje jezika u pojedinim zajednicama: među 
njima prvo mjesto pripada britanskom antropologu Bronislawu 
Malinowskom koji je još 1923. godine, u dodatku znamenitoj knji- 
zi Ogdena i Richardsa Značenje značenja, pisao o formiranju je- 
zičnog značenja kod »primitivnog« čovjeka.“ Antropološki pris- 
tup jezičnoj djelatnosti pripadnika civilizacija bitno različitih od 
zapadnoevropske i nerijetko zato smatranih primitivnima poka- 
zuje — kako to ističe Julia Kristeva u sumarnom pregledu takvih 
izučavanja" — da se u tim kulturamajezik nerijetko poima uvelike 
drugačije nego u »modernim« društvima. Naime, za razliku od 
zapadnoevropske tradicije koja je već veoma rano, u grčkoj filozo- 
fiji, izdvojila jezik kao zasebnu pojavu koja se na izvjestan način | 

neprestano suprotstavlja i subjektu govornika i označenom uni- : 
verzumu (ili se bar uz njih supostavlja), te predstavlja treći ele- 
ment trijade u kojoj se konstituira svijet značenja, u »primitiv- 
nim« zajednicama jezik se ukazuje prije svega kao modalitet čov- 
jekove participacije u svijetu oko sebe, dakle kao neposredna, ma- 
terijalna akcija, koja se ne poima kao proces apstrakcije, karakte- 
rističan za suvremene zapadne kulture. Stoga je »nezapadna« je- 
zična djelatnost često usko povezana s drugim semiološkim prak- 
sama, a posebno s gestama i pokretima tijela. Osim toga, ona u 


68  SAPIR 1921 i 1949. 


69 MALINOWSKI 1923. 
70 KRISTEVA 1981, 54 sqq. 


54 


Između mita i povijesti 


mnogim kontekstima ima izrazito performativna obilježja (ne 
treba zaboraviti da i u biblijskim objašnjenima početaka jezika 
prevladavaju performativi), što rezultira — da se ne bi izazvale ne- 
gativne akcije — brojnim jezičnim tabuima i zabranama." Napo- 
kon, antropološka istraživanja upozoravaju i na to da jezik u 
takvim zajednicama nerijetko služi kao vrlo važno simboličko 
sredstvo socijalne diferencijacije, tako da pojedine spolno, dob- 
no, kastinski ili profesionalno različite grupe upotrebljavaju i 
različite jezične elemente, pa čak i posve različite sisteme. S dru- 
ge strane, usprkos svim razlikama, čini se da se u suvremenim 
»primitivnim« zajednicama funkcije jezika u osnovi (dakle, u 
svojem popisu i u svojem socijalnom značenju) ne razlikuju od 
funkcija u »razvijenim« društvima. 

Ma koliko nam antropološka i etnološka istraživanja i teorije 
omogućuju da steknemo uvid u funkcioniranje jezičnih zajedni- 
ca koje su, u određenim aspektima, drugačije od onih koje karak- 
teriziraju moderna društva, ipak treba sačuvati veliku dozu op- 
reza: kao što je pogrešno promatrati i procjenjivati ove zajednice 
kroz prizmu industrijskih ili postindustrijskih društava (i stoga 
ih smatrati »primitivnima«, jer se ne uklapaju u naše obrasce 
ponašanja i vrijednosne sustave), bilo bi podjednako pogrešno 
per analogiam zaključivati — kao što nas neprestano, u tek nez- 
natno različitom kontekstu, upozorava Leroi-Gourhan" — da su 
prethistorijske jezične zajednice po svojim oblicima upotrebe 
jezika ili po svojim načinima uspostavljanja interakcija bile 
identične suvremenim »primitivnim« kolektivima. O načinu 
života u prethistoriji najsigurnija svjedočanstva pruža nam, 
dakako, arheologija. No, dok su lingvistika i antropologija ili 
etnologija zapravo nužno međusobno povezane, a ponekad — 
kako nam pokazuju primjeri Boasa i Sapira (među mnogim 
drugima) — i personalno objedinjene, arheološka i lingvistička 
istraživanja u domeni prethistorije mnogo su se rjeđe dodiriva- 
la, itek se u posljednja dva ili tri decenija pojavio niz izučavanja 
koja se bave jezičnom djelatnošću u prethistorijskim vremeni- 
ma, premda su i ona nerijetko usmjerena prije svega prema 


71 Ovoj «+iskonskoj« moći jezika posvećeno je i cijelo drugo poglavlje knjige OG- 
DEN & RICHARDS 2001, 30 sqq. 
72 Cf, na primjer, LEROI-GOURHAN 1986, 11 sq. 

svim oblicima čovjekove simboličke djelatnosti čiji su tragovi 
doprli do nas. 


Takva je situacija očekivana, posebno ako je razmatramo s 
lingvističkih pozicija, budući da znanost o jeziku, ako se ne želi 
upuštati u posve neprovjerljive spekulacije, raspolaže samo 
ograničenim brojem podataka o prethistorijskoj jezičnoj djelat- 
nosti za koje može smatrati da sadržavaju relativno visok stu- 
panj vjerojatnosti, a ti podaci sežu u prošlost koja je s arheo- 
loškog stajališta sasvim nedavna. Naime, kao što smo već nazna- 
čili, jezična se djelatnost odvija primarno u verbalnim aktima 
koji se sastoje od zvukova, pa su se — prije nego što ih je bilo mo- 
guće snimiti i sačuvati na nekom od nosača zvuka — verba volan- 
tia u toku samog čina izgovaranja nepovratno gubila sve do po- 
jave pisma koje je jezične poruke pretvorilo u scripta manentia. 
Ali s pismenošću ujedno završava prethistorijski period i zapo- 
činje povijest, pa se lingvistika, ondje gdje se nalazi na tlu izrav- 
no provjerljivih činjenica, uvijek kreće u historijskoj domeni. 
Komparativna lingvistika svojim modelima omogućuje da se 
na osnovi podataka potvrđenih na pisanim spomenicima i u do- 
kumentima s određenim stupnjem sigurnosti rekonstruiraju i 
starijajezična stanja, noi u područjima u kojima takva izučava- 
nja imaju najjaču tradiciju i gdje ima najviše zapisanih podata- 
ka-atoje prije svega domena indoevropske komparativne lin- 
gvistike — rekonstrukcije u vremenu ne sežu dalje od 5. tisućlje- 
ća pr.n.e.,? pa su tek malo ranije od prvih pisanih spomenika u 
Maloj Aziji ili u dolini Nila. Ma koliko te rekonstrukcije, u kom- 
binaciji sarheološkim podacima, bile važne za upoznavanje na- 
čina života drevnih zajednica govornika najranijih oblika in- 
doevropskog jezika,“ njihov je zahvat u prošlost, po arheo- 
loškim mjerilima prema kojima se prethistorijska razdoblja 
mjere stotinama tisuća godina, uistinu malen. Sve ono što je 
prethodilo pravim neolitskim kulturama u Evropi i Aziji za 
znanost ojeziku ukazuje se tek u vrlo nejasnoj slici čijem je raz- 
jašnjavanju posvećivala malo pažnje, svjesna ograničenosti 


73 Cf. MARTINET 1987, 40 sqg. ili BEEKES 1995, 47 sgq. 


"4 Klasičnu lingvističku studiju na tom području predstavlja BENVENISTE 
1969. 

vlastitih analitičkih dometa." Preostaju nam, stoga, arheološka 
saznanja. 

Koliko se god prethistorijski arheolozi međusobno ne slagali 
ne samo u pojedinostima nego i u cjelovitim interpretacijama 
pojedinih zbivanja i nalaza, ipak se globalna slika razvoja čovje- 
čanstva može smatrati općenito prihvaćenom. Prema njoj, u naj- 
kraćim crtama, u evolucijskom stablu prosimija ili polumajmu- 
na u tercijaru, starijem geološkom razdoblju neozoika, negdje 
potkraj miocena i na prijelazu u pliocen, dakle prije 10 milijuna 
godina, izdvaja se grana hominida iz koje će se razviti ljudska vr- 
sta. Na kraju tercijara i početkom kvartara, nakon otprilike 9 
milijuna godina, pojavljuju se prethodnici čovjeka, koji će se u to- 
ku pleistocena transformirati u arhantrope, praljude — pitekan- 
trope, sinantrope, atlantrope. Ova se transformacija vjerojatno 
dogodila prije otprilike 600.000 godina, a arhantropi, koji već 
pripadaju vrsti Zlomo erectus, obilježenoj dakle uspravnim ho- 
dom, izrađivali su i najstarija oruđa: najprimitivniji oblici oruđa 
nastajali su udaranjem jednog oblutka o drugi (pa se govori o kul- 
turama oblutaka, pebble cultures), čime su se naoštravali rubovi 
kamena, a i iverje koje se na taj način odbijalo moglo je poslužiti 
kao oruđe ili oružje. U nekoliko dugotrajnih uzastopnih razdoblja 
oruđe se sve više usavršavalo, te se izmjenjuju prve velike cjeline, 
koje se u arheologiji tradicionalno nazivaju kulturama: abbćvil- 
lienska (od 500.000 do 400.000 godina) koju karakteriziraju ručni 
klinovi otklesani od jezgre na kamenom nakovnju, istovremena 
clactonienska s iverima odbijenima od prethodno udarcem izrav- 
nane površine, acheulćenska (od 400.000 do 120.000. godina) u 
kojoj se kamena jezgra najprije obrađuje (tzv. Levallois-tehni- 
kom) kako bi se dobili klinovi i iveri točno željenog oblika, te mi- 
coquienska (od 120.000 do 75.000 godina) s manjim ijoš finije ob- 
rađenim klinovima.“ 


75 C£. MOUNIN 1970, 21 sqq. Nešto stariji lingvistički radovi o jezičnoj djelat- 
nosti u prethistoriji — čak i oni najpoznatiji (REVESZ 1946, koji je već u 
trenutku objavljivanja bio zastario i TOVAR 1954) — pokazuju, iz dana- 
šnje perspektive, koliko je malo ta problematika zanimala lingviste. 

76 Nazivi pojedinih razdoblja i njihove datacije mogu ponekad značajno vari- 
rati; ovaj je pregled sačinjen prema POVIJEST 1974, 151 sqq. 

Na kraju ovog perioda, prije otprilike 80.000 godina — u geo- 
loškoj razdiobi to je završetak interglacijalnog stadija između 
glacijacija Riss i Wurm -, na scenu stupaju palecantropi, koji se 
danas nerijetko smatraju već predstavnicima vrste Homo sa- 
piens i među kojima je na prostoru Evrope, sjeverne Afrike i 
prednje Azije najpoznatiji neandertalac: njegova se kultura, ko- 
ja traje otprilike do prije 35.000 godina, naziva moustćrienskom 
i nadovezuje se tipološki na acheulćenske i micoquienske pro- 
dukte, uz još veću raznolikost oruđa i uz pojavu retuširanja s po- 
moću kosti, pa i drvenog alata i oružja. Na kraju ovog razdoblja, 
kojim ujedno završava srednji a započinje gornji paleolitik, dak- 
le prije 35.000 godina, nakon perioda suživota s pridošlicama 
neandertalci posve nestaju: smjenjuje ih pravi Homo sapiens, či- 
je paleolitske kulture, od najstarije, aurignacienske, do najmla- 
đih, magdalćnienske i azillienske pružaju obilje dokaza o umjet- 
ničkom djelovanju, pa i o religijskim postupcima," dok se tehni- 
ke obrade kamenog oruđa i njihova tipologija i dalje usavršavaju 
i pokazuju sve veću raznolikost. U cijelom ovom golemom vre- 
menskom rasponu paleolitika glavne aktivnosti čovjeka ostaju 
lov, ribarenje i sakupljanje plodova, ali i ovdje, što se više pribli- 
žavamo kraju razdoblja, metode lova postaju sve složenije i zah- 
tijevaju, kao i tehnike obrade materijala, sve kompleksnije obli- 
ke međusobne suradnje unutar grupa. Ovi će procesi dovesti po- 
četkom mezolitika do prijelaza na agrikulturnu ekonomiju i na 
stočarstvo, što će — kako kaže Leroi-Gourhan — izravno voditi 
prema prvim velikim civilizacijama neolitika. 


Nas, dakako, najviše zanima odgovor na pitanje koja od naz- 
načenih prijelomnih točaka u biološkom, ekonomskom i kultur- 
nom razvoju ljudske vrste predstavlja ujedno i terminus post 
quem smijemo bar s nekom izvjesnošću govoriti o jezičnim za- 
jednicama, a toje istovremeno i točka u kojoj »počinje« (navodni- 
ci ovdje označavaju i metaforičnost tog početka i sumnju u stvar- 
nu smislenost njegova egzaktnog lociranja) ljudski jezik. U svo- 
jim zaključcima uvijek oprezni Karl Narr* upozorava na činjeni- 
cu da je obrada kamenih jezgri u kulturama oblutaka, usprkos 
77 _Cf. LEROLGOURHAN 1968, 12. i 
78  NARR 1964, 26 sgq. 

svojoj prividnoj jednostavnosti, tehnički složen postupak koji 
zahtijeva raspoznavanje najboljeg mjesta za udar i kuta udarca, 
te određivanje njegove snage; s druge strane, proizvodnja i upo- 
treba takva oruđa rezultat su neke vrste metodičkog planiranja, 
jer su ljudi koji su ih producirali posjedovali znanje o tome da se 
predmeti mogu sačuvati i ponovo upotrijebiti. Napokon, tehni- 
ka obrade prenosila se s generacije na generaciju, a da pri tome 
nije imala nijedan element urođenosti kakvu zatječemo kod ži- 
votinja koje prerađuju prirodne materijale: to je prenošenje ima- 
lo, dakle, karakter učenja. Treba se upitati, kaže Narr, dali bi to 
sve bilo moguće da ljudi nisu raspolagali nekim oblikom jezika. 
Usprkos tome što je problem pun kontroverzija, a zaključci pos- 
ve očito mogu biti samo hipotetičke prirode, Narr smatra kako 
moramo »dopustiti da su prvi proizvođači kamenog oruđa imali 
bitne uvjete za postojanje stvarnog jezika: određenu sposobnost 
apstrakcije, neophodnu da bi zvukove, same po sebi indiferen- 
tne, opskrbili značenjem, i, bez sumnje, “misli? koje se mogu 
saopćiti«." Leroi-Gourhan, u knjizi koja je posvećena upravo 
simboličkim djelatnostima prvih ljudi," nakon magistralne ana- 
lize različitih tipova znakova što ih je ostavio prethistorijski čov- 
jek, zaključuje da su uvjeti koje spominje Narr nastupili tek u 
razvijenoj moustćrienskoj kulturi, ili — još vjerojatnije — u aurig- 
nacienskom periodu, dakle prije 50.000 ili najkasnije 35.000 go- 
dina. 

Prema općenito prihvaćenom shvaćanju o ljudskoj se kulturi, 
u širem smislu te riječi, dakle ne kao o paleoarheološkoj oznaci 
načina proizvodnje oruđa nego kao o specifično ljudskom trans- 
formiranju i prilagođavanju prirodne okoline vlastitim potreba- 
ma, može govoriti od onog trenutka kad se pojavljuje neka vrsta 
predviđanja koja vodi računa o različitim mogućim budućim do- 
gađanjima. Kada se, dakle, pri izradi oruđa priređuje jedan alat 
koji će poslužiti za obradu drugoga ili se oruđe sprema za neku 
još neprisutnu i potencijalnu upotrebu, ili se, opet, u lovu prim- 
jenjuju razne strategije koje zahtijevaju međusobnu suradnju 
članova grupe i prilagođavanje različitim mogućim situacijama, 


79 NARR 1964, 27. 
80. LEROI-GOURHAN 1964; cf. i MOUNIN 1970, 32 sqq. 

tada se radi o oblicima djelovanja koji imaju karakteristike ljud- 
ske prakse. Za tu je praksu, kao što je očito, neophodno raspola- 
gati, s jedne strane, izvjesnom formom pojmovnog mišljenja i 
sposobnošću apstrakcije, a s druge strane ona je izvediva samo u 
okviru zajednice, dakle kolektiva koji se od životinjske grupe 
razlikuje upravo po tome što se intencionalno (a ne potaknut is- 
ključivo urođenim instinktom) udružuje kako bi zajedničkim ra- 
dom transformirao svoje prirodno okruženje. Da bi takva zajed- 
nica koja praktički djeluje mogla postojati, njezini članovi mora- 
ju moći međusobno komunicirati. 

Kako sei unutar životinjskih skupina javljaju različite, pone- 
kad i izuzetno kompleksne, forme razmjena poruka, treba se 
upitati koje je obilježje karakteristično za ljudsku komunikaciju 
(što još ne znači da moramo pretpostaviti da se ona nužno provo- 
di s pomoću jezika): analizirajući distinktivna obilježja ljudske 
znakovne prakse i uspoređujući ih s porukama i znakovima što 
su ih istraživači uočili kod životinjskih vrsta, Ivan Ivić naglaša- 
va da mogućnost stvaranja lažnih poruka i imaginarnog univer- 
zuma (ato znači i poruka o budućnosti, dakako) možda najjasni- 
je dijeli čovjekovu semiotičku djelatnost od životinjske. Tome 
pridodaje i sposobnost učenja i — što je vjerojatno još važnije — 
poučavanja kojim se prenose informacije o tome kako se obavlja 
znakovna praksa izvan genetičke predodređenosti tih procesa 
kakva vlada kod životinjskih vrsta." Kao što smo već kazali, ako 
i prihvatimo biogenetičarsko učenje o urođenom i u toku evolu- 
cije razvijenom »jezičnom organu«, prema njemu također taj 
»organ« svojom općom arhitekturom otvara mogućnost u osnovi 
beskonačnom broju konkretnih struktura koje se oblikuju je- 
zičnom praksom, odnosno učenjem i prilagođivanjem jezičnoj 
okolini. 

Ljudska znakovna praksa zacijelo se, zbog karaktera samih 
znakova i njihove upućenosti na nešto što nisu oni sami, te zbog 
toga što osigurava razinu »pojmovnosti« i apstrakcije čovjekovu 
životu, nikad ne realizira kao jedini oblik prakse već je uvijek 
kombinirana s drugim ljudskim djelovanjima. U drugačijem 
analitičkom kontekstu, zasnivajući jednu materijalističku lin- 


81 Cf. IVIĆ 1978, 39 sq. 

gvistiku koja se jezikom bavi upravo kao praksom, Robert La- 
font primjećuje da je homo faber, čovjek »obrađivač« prirode, 
neodjeljiv od čovjeka koji upotrebljava jezik, kojega naziva homo 
loquens, ali i obratno.“ Prema tome, moglo bi se zamisliti da su 
već nosioci kulture oblutaka, ako su bili u određenom smislu 
homines fabri, posjedovali ineke — makar vrlo elementarne — ob- 
like jezika (koji nije nužno morao biti vokalne prirode). S druge 
strane, budući da u gornjem paleolitiku, od aurignacienskih kul- 
tura nadalje, zatječemo ljude s raznovrsnim sposobnostima sim- 
boličkih i vrlo apstraktnih predodžaba koje danas opisujemo kao 
umjetničke i religijske prakse kojima se bavio Homo sapiens, i 
budući da novija arheološka istraživanja ukazuju da jaz između 
ovog čovjeka i neandertalca nije tako velik kao što se to nekada 
činilo, te da im se kulture nerijetko malo razlikuju ili sebar kon- 
tinuirano nadovezuju jedna na drugu, te — napokon - budući da 
je neandertalac po svemu sudeći već raspolagao i svim biološkim 
karakteristikama potrebnima za jezičnu djelatnost, nema pra- 
vog razloga da se a priori odbaci pretpostavka kako su jezične 
zajednice egzistirale u najmanju ruku već od razvijenog razdob- 
lja moustćrienskih kultura. 


Uostalom, za našerazmatranje nije toliko važna datacija (ko- 
ja ionako može biti samo hipotetička) početka ljudske upotrebe 
jezika koliko tvrdnja da — bar u lingvističkom modelu - govoriti o 
čovjeku uvijek znači govoriti o biću koje je obilježeno istovreme- 
no različitim oblicima prakse, od kojih je jedna jezična, što ujed- 
no impliciraito daje čovjek oduvijek član neke jezične zajednice. 
Prethistorijske jezične zajednice smijemo, stoga, zamisliti kao 
veće ili manje grupe ljudi koji prenose svoja iskustva o drugim 
formama praktičkog djelovanja i o njihovim modalitetima i re- 
zultatima jedan drugome (pa i s generacije na generaciju), te na 
taj način stvaraju kolektive koji svoje unutrašnje relacije realizi- 
raju s pomoću jezičnog i drugih oblika djelovanja. U tim ranim 


82 Cf. LAFONT 1978, 11 sqg. Lafont započinje izgradnju svoje teorije tvrdnjom 
o primarnoj potvrđenosti jezika u komunikacijskom aktu, ali kasnije -ana- 
lizirajući modalitete konstituiranja logosfere, prostora vlastita snalaženja u 
svijetu koji čovjek (i ljudi) stvaraju s pomoću jezika — svoju pažnju usmjera- 
va prema procesima nominacije i prema kognitivnoj funkciji jezika. 

83 Cf.,npr., WOLPOFF 1996. 

jezičnim zajednicama i upotrebama jezika (o čijim realnim, kon- 
kretnim oblicima ne znamo zapravo ništa) zacijelo još nije bilo 
razdvajanja pojedinih jezičnih funkcija (ako ono doista postoji 
izvan lingvističkih i filozofskih modela i danas), paje rasprava o 
tome koja je od njih primarna, čini se, besmislena: mnogo je vje- 
rojatnija pretpostavka da su se sve funkcije u najranijem raz- 
doblju ostvarivale unutar istih poruka sinkretički, a da su tek 
prve jasnije diferencijacije pojedinih grupa govornika unutar za- 
jednice dovodile do izdvajanja ili primata pojedinih funkcija. O 
tome da su te prve poruke imale istovremeno i komunikacijski, i 
emotivni, i konativni, i fatički, pa i ludički i poetski karakter, da 
su ujedno svojim denotacijama uređivale svijet i omogućavale 
kognitivne i heurističke procese, pa čak ida su u svojem postepe- 
nom izgrađivanju znakovnog univerzuma koji dozvoljava poj- 
movnu apstrakciju i u procesima razdvajanja znakova od ozna- 
čenih fenomena imale i makar latentnu metajezičnu notu — o 
prisutnosti svih ovih funkcija u njima gotovo da i ne bi trebalo 
sumnjati. Najviše dvojbe izaziva zacijelo simboličko-identitet- 
ska funkcija jezika. O prethistorijskom poimanju kolektivnih i 
individualnih identiteta ponovo znamo veoma malo (ako uopće 
nešto znamo) ijedino možemo biti sigurni, na osnovi promjena u 
razumijevanju ovih fenomena koje su se dogodile u historijskim 
vremenima, dakle otprilike u posljednja tri tisućljeća u Evropi, 
da su za prethistorijskog čovjeka pitanja identiteta bila postav- 
ljana bitno drugačije nego za naše suvremenike. Ipak, unutar 
jedne zajednice razlike u jezičnoj djelatnosti koje ćeislušaoci,ai 
sami govornici, percipirati kao razlike možemo realno očekivati 
tek onda kad se članovi te zajednice počnu pojavljivati u različi- 
tim ulogama relevantnima za život kolektiva, a to znači u tre- 
nutku kad se pojavljuje određen oblik podjele rada i funkcija: tek 
tada će »diskursi«, dakle poruke obilježene posebnim jezičnim 
elementima, u svojoj posebnosti uvjetovane zacijelo najprije na 
planu sadržaja, biti prepoznatljivi znakovi pojedinih funkcija. 
Kada i u kojim uvjetima ta prepoznatljivost postaje doista pre- 
poznata, veoma je teško reći, no u kulturama nakon mousterien- 
ske, u kojima apstraktna simbolika - kako pokazuju analize Le- 
roi-Gourhana — ima već važnu ulogu u ljudskom životu, mogli 
bismo s velikom izvjesnošću pretpostaviti da je došlo i do takva 

prepoznavanja. Jednostavnije rečeno, kada su se unutar jedne 
grupe lovci počeli stalno razlikovati, na primjer, od izrađivača 
alata i sakupljača plodova, njihov »lovački žargon« postao je 
unekoliko različit od »žargona alatničara« ili » žargona sakuplja- 
ča«,a kada su ijedni i drugi te razlike uočili, ostvarila se i simbo- 
lička funkcija jezika. Budući da iz povijesnog razdoblja znamo 
kako su se polako formirali individualni identiteti i budući da 
smo, nakon perioda modernog racionalizma i rađanja građanske 
samosvijesti u novovjekoj Evropi, u domeni pojedinačnih još više 
nego kod kolektivnih identiteta skloni tome da ih promatramo 
kroz prizmu suvremenog poimanja, čini se da o tom aspektu 
simboličke dimenzije jezične djelatnosti u prethistorijskim za- 
jednicama gotovo i ne smijemo govoriti. 


Što se tiče simboličko-identitetske funkcije jezika u relacija- 
ma između različitih zajednica, opet se nalazimo na terenu čis- 
tih hipoteza, od kojih nam nedostaje ona početna: ne znamo koli- 
ko su jezici kojima su govorile rane zajednice koje su međusobno 
dolazile u kontakt (a takvih je kontakta svakako bilo, ponekad i 
između nosilaca različitih kultura, pa čak i različitih bioloških 
osobina, kao što pokazuje susret između neandertalaca i Homo 
sapiensa) bili međusobno diferencirani. No, ma koju od dviju 
suprotstavljenih teorija prihvatili, onu o zajedničkom porijeklu 
svih današnjih ljudi (tzv. teorija o Evinim kćerima) ili onu o mul- 
tiregionalnoj evoluciji ljudskih bića,* moramo pretpostaviti — i 
opet na osnovi današnjih iskustava o nastanku i održavanju je- 
..zične raznolikosti — da su grupe koje su boravile na međusobno 
udaljenim teritorijima i održavale slabe (a ponekad, možda i ge- 
neracijama, i nikakve) kontakte, čak i ako su nekad bile jezično 
bliske, s vremenom razvijale različite idiome. Ta se različitost, 
kad bi dolazilo do susreta među članovima odvojenih jezičnih za- 
jednica, morala zapažati, a iz današnje se perspektive čini oprav- 
danim pretpostaviti da je igrala i simboličku ulogu, te da su se 
govornici međusobno prepoznavali kao pripadnici različitih za- 
jednica. No koliko su frekventni morali biti kontakti među razli- 
čitim zajednicama i kakav je stupanj autopercepcije bio potre- 


84 Cf. STRINGER 1990 i THORNE & WOLPOFF 1992. Zastupnicima teorije o za- 
jedničkom porijeklu zacijelo je bliska legenda o jedinstvu jezika prije Babe- 
la. 

ban da bi neka zajednica razumjela svoj vlastiti jezik kao identi- 
tetski simbol kojim se izdvaja od drugih, ponovo je vrlo teško 
zaključiti. Naime, opet smo u opasnosti da vlastita, današnja 
shvaćanja jezičnog kolektivnog identiteta bez pravog opravda- 
nja projiciramo u situacije u kojima su ona neprimjenjiva. Na tu 
nas opasnost — ovdje ćemo uza sve ograde ipak transponirati 
etnografsko iskustvo u prethistoriju — jasno upozorava d'Ans u 
svojem uzbudljivom svjedočanstvu o Indijancima iz poriječja 
Amazone, o kojima, uistinu u želji da naglasi neprimjerenost na- 
ših modela opisa, govori kao o društvima bez jezika, bez teritori- 
ja, bez etnosa, pa čak i bez društva!“ Ne radi se, dakako, o zajed- 
nicama koje uistinu ne bi posjedovale ove atribute, već o društvi- 
ma s fluidnim strukturama, promjenljivim teritorijima i njiho- 
vim granicama, te takvima da svoj kolektivni identitet ne reali- 
ziraju u odnosu prema drugima kroz simboliku etnosa ili jezika. 
Drugim riječima, nijedan od elemenata iz niza: teritorij - etnos — 
jezik, koji bitno determiniraju moderne kolektivne identitete, 
ne pojavljuje se ovdje u formi koju smo navikli smatrati uobičaje- 
nom, a međusobno se podudaraju (i to u percepciji drugačijoj od 
naše) samo u elementarnom naselju, selu, tako dugo dok ono 
ima stalnu lokaciju. 


Kako su i prethistorijske zajednice, bar što se tiče njihova od- 
nosa prema teritoriju i trajnosti naseljavanja, imale slične ka- 
rakteristike, možda bismo smjeli pretpostaviti da se i u njihovu 
slučaju radilo o kolektivima koji u početnim fazama nisu jasno 
percipirali svoje granice prema drugim sličnim grupama već su 
ostavljali široke i nedefinirane »prostore susreta«, u kojima ni 
različitost idioma nije igrala bitnu ulogu i u kojima su se simbo- 
ličke razlike neutralizirale, a komunikacijske su se veze uspos- 
tavljale nekim nejezičnim ili »polujezičnim« semiološkim sred- 
stvima.* Unutar zajednice iz prvobitne sinkretičke polifunkcio- 
nalnosti poruka polaganim procesom izdvajaju se pojedine je- 
zične funkcije, a— paralelno s razvojem drugih simboličkih djelat- 
nosti i funkcionalnim raslojavanjem zajednice — jezik se transfor- 
mira i u modalitet simboličkog iskazivanja kolektiva, u pojedi- 
nim njegovim dijelovima i u cjelini, u odnosu prema ostalim ko- 


85  D'ANS 1996. 
86 _Cf. DANS 1996, 95 sq. 

lektivima. Rezultati tih dugotrajnih procesa, koji i sami i dalje 
predstavljaju dinamičke procese i koji se nadovezuju na trans- 
formacije što su ih zajednice doživljavale tokom gornjeg paleoli- 
tika i cijelog mezolitika, mogu se jasnije sagledati u trenutku 
kad se počinju formirati prve velike civilizacije koje su ostavile i 
pisane spomenike o svojim simboličkim djelatnostima. 

Među jezičnim zajednicama čije je postojanje u evropskoj tra- 
diciji historijski potvrđeno pisanim spomenicima i dokumenti- 
ma teško bi bilo pronaći od zajednice govornika grčkog jezika 
primjereniju za izučavanje ranih povijesnih stadija i transfor- 
macija koje su takvi kolektivi doživjeli u toku vremena. Riječ je, 
naime, ne samo o veoma drevnoj zajednici, u zapadnim civiliza- 
cijama obilježenoj k tome najdužim kontinuitetom koji seže sve 
do današnjih dana, nego i o idiomu čije su razne faze razvoja, po- 
nekad i vrlo bogato, potvrđene u raznovrsnim tekstovima koji 
sadržavaju brojne i izravne i neizravne podatke o govornicima 
grčkog jezika, pa donekle i o načinima na koje su oni sagledavali 
svoje jezično zajedništvo. 

Osim toga, ako se ograničimo samo na razdoblje starogrčkog 
jezika, njegova jezična zajednica, i u svojoj dijakroniji i u pojedi- 
nim sinkronijskim presjecima, ima sve karakteristike bitne za 
našu analizu. Naime, jezik kojim su njezini pripadnici govorili i 
pisali bio je bez ikakve sumnje polifunkcionalan i obavljao je u 
zajednici u punoj mjeri sve funkcije koje smo prethodno nabroji- 
li: štoviše, u zapadnoj tradiciji i povijesti većina je funkcija prvi 
put dokumentirana upravo u jezičnoj djelatnosti govornika gr- 
čkoga. Jezik je uz funkcionalnu pokazivao i veliku dijalektalnu 
izdiferenciranost, a usprkos tome — kako nam kažu uobičajene 
interpretacije - postojao je jak osjećaj jezičnog zajedništva koji je 
prožimao sve skupine izvornih govornika grčkoga. Taj je osjećaj 
bio posebno snažan u odnosu prema drugim zajednicama, pa se 
fundamentalno razlikovanje između Grka i barbara, koje je bit- 

no odredilo grčki kolektivni identitet, pa i njihovu kulturu, zas- 
nivalo — kao što bi se moglo zaključiti ina temelju etimologije, jer 
bćrbaroi znači »oni koji govore “bar-bar", koji su nemušti« — na 
poimanju jezične različitosti. 

No uispitivanje drevne grčke jezične zajednice treba ući, ka- 
ko nas novija istraživanja neprestano upozoravaju, s velikom 
dozom opreza. S jedne strane, naime, starogrčka je kultura već 
stoljećima objekt intenzivnog izučavanja, i budući da se nalazi 
na samim izvorištima zapadnih civilizacija i stoga ima povlašte- 
no mjesto, svako moderno razdoblje u njoj traži ne samo njezine 
elemente nego i opravdanje za vlastita djelovanja i izbore: ova 
sukcesivna i uvijek do određene mjere ideologizirana iščitavanja 
grčkih fenomena ostavljaju svoje interpretativne tragove i na 
tim samim pojavama kao objektima analize, tragove koje je ka- 
snijim istraživačima gotovo nemoguće izbjeći. To znači — ma ka- 
ko ova tvrdnja s epistemološkog stajališta banalno zvučala - da u 
tumačenje grčke kulture unosimo i interpretacije svojeg vreme- 
na i svih vremena koja su bila interpretativni posrednici između 
Grka i nas. Kako ni vlastite tragove ni tragove prethodnika ne 
možemo zaobići, preostaje nam jedino da, uz najveću moguću 
dozu samokritičnosti, toga budemo svjesni. 


S druge strane, ako ova primjedba vrijedi bilo za koje istraži- 
vanje starogrčke civilizacije (a — u krajnjoj konsekvenciji — i bilo 
za koje istraživanje uopće), u izučavanju jezika i jezičnih zajed- 
nica drevnih Grka moramo pripaziti na još jednu okolnost. Obil- 
na pisana dokumentacija o jezičnoj situaciji, koja predstavlja, 
kao što smo naglasili, jednu od bitnih prednosti za našu analizu, 
ukazuje se ujedno i kao bitan faktor njezina ograničenja. Naime, 
koliko se god pisanih svjedočanstava sačuvalo o jezičnoj djelat- 
nosti neke zajednice, ako su ona istovremeno jedina svjedočan- 
stva o njoj, uvid u realne oblike te djelatnosti može biti tek u veli- 
koj mjeri fragmentaran. Kad je riječ o grčkim tekstovirna koji su 
do nas stigli rukopisnom tradicijom, oni najvećim dijelom pripa- 
daju domeni književnosti i stručne i znanstvene literature, a uz 
to su prošli višestruko (djelomično, dakako, i ideološki uvjetova- 
no) filtriranje priređivača, od antičkih vremena do srednjeg vije- 
ka, tako da odražavaju jezičnu produkciju koja se u principu 
smatrala, prema različitim kriterijima, uzornom bilo u formal- 

nom bilo u sadržajnom smislu, ili na oba ova plana. Što se tiče 
natpisa na kamenim spomenicima, na različitim predmetima ili 
na novcu, odabir sačuvanog korpusa mnogo je više ovisio o sluča- 
ju nego kod rukopisnih tekstova, pa je stoga za cjelinu jezične 
djelatnosti donekle reprezentativniji. Ipak, ne treba zaboraviti 
da su takvi natpisi, čak i onda kad potječu iz privatne sfere (a 
takvi su redovito u manjini), upravo zbog toga što su zapisani, 
namijenjeni domeni javne komunikacije u kojoj sujezične forme 
i sadržaji (iz razloga koje ćemo, bar djelomično, kasnije opširnije 
opisati) gotovo uvijek unekoliko drugačiji od onih u području 
privatnog, svakodnevnog saobraćanja koje je bez ikakve sumnje 
predstavljalo većinu jezične djelatnosti u zajednici. I napokon, 
sama transpozicija zvukova govora u pismo, koja je, uostalom, 
jedan od važnih preduvjeta formiranja domene javne komunika- 
cije," na više načina »iskrivljuje« upotrebu jezika, oduzimajući 
joj mnoge dimenzije žive riječi i dodajući joj trajnost, koja poši- 
ljaoce jezičnih poruka nerijetko, svjesno ili nesvjesno, potiče na 
promjene u odnosu prema onome što bi inače izgovorili. Ako sve 
ove elemente (a i druge koje ćemo tek navesti) uzmemo u obzir, 
možemo pokušati izbližega razmotriti što su bila bitna obilježja 
jezičnih zajednica Grka u pretklasičnom, klasičnom i heleni- 
stičkom periodu. 

Usprkos tome što se u lingvistici postanak grčke jezične za- 
jednice, njezino smještanje u područje kontinentalne Grčke, Pe- 
loponeza i egejskih i jonskih otoka, te njezina unutrašnja dijale- 
katska podjela mogu, u kombinaciji s arheološkim i povijesnim 
podacima, tumačiti na nekoliko različitih načina,* ipak se o ve- 
ćini osnovnih crta tih dugotrajnih procesa istraživači uglavnom 
slažu. Najranija se svjedočanstva o postojanju jezične zajednice 
govornika grčkog jezika pojavljuju u brončano doba, u 15. i 14. 
st. pr.n.e., na spomenicima pisanima linearom B, specifičnim 
ideografsko-slogovnim pismom, kojem je bilo srodno i starije 
pismo, linear A, čiji su zapisi reproducirali još nedešifrirani i 
negrčki idiom pripadnika prethelenske minojske kulture. U raz- 
voju grčkog jezika ova se najstarija faza naziva mikenskom. Na- 


81 Cf. ŠKILJAN 1998, 25 sqq. 


88  Otome ukraiko, sbogatom bibliografijom koja obuhvaća i stariju i noviju li- 
teraturu, govori HALL 1997, 153 sqq. 

kon nje slijedi period »pravog« starogrčkog jezika, s dvama raz- 
dobljima među kojima u jezičnom smislu nema radikalnog pre- 
kida, arhajskim i klasičnim, od 6. do 4. st. pr.n.e., na koje se na- 
dovezuju helenistička faza i - napokon - bizantski grčki, koji se 
uobičajeno već smatra srednjogrčkim idiomom i ne pripada više 
periodizaciji starogrčkoga. Ova je dijakronija i sama, dakako, 
obilježena tolikim promjenama jezičnih elemenata na svim razi- 
nama da su još helenistički filolozi, da bi pripomogli očuvanju 
tradicije kontinuiteta jezične zajednice, velik dio svojih znan- 
stvenih napora bili usmjerili prema tumačenju starijih tekstova, 
aunutar nje, u pojedinim periodima, razvile su se i različite dru- 
ge diferencijacije idioma koje direktno i indirektno svjedoče i o 
raslojavanjima zajednice u cjelini. 

Kada je riječ o mikenskim spomenicima, a najvećim dijelom 
to su tablice s natpisima šturog ekonomskog i administrativnog 
sadržaja, oni — unatoč tome što potječu iz raznih gradova: Mike- 
ne, Tirinta, Tebe i Pila na kopnu, te Knosa i drugih naselja na 
Kreti, i iako pokrivaju razdoblje duže od dvaju stoljeća —- ipak po- 
kazuju neočekivano veliku jezičnu ujednačenost.? Taj se nedo- 
statak tragova dijalekatske diferencijacije grčkoga u mikensko 
doba može objasniti s jedne strane ponavljanjem istih sadržaja 
na natpisima i zadržavanjem (i prenošenjem) formula i njihova 
plana izraza, a s druge strane činjenicom da su ti tekstovi pro- 
dukti malog broja pismenih ljudi, pripadnika posebne kaste pi- 
sara, koji su se školovali zacijelo na zajedničkim tradicijama, a 
možda djelomično Hfizički zajedno u svega nekoliko škola." Pre- 
ma tome, ova ujednačenost možda zapravo prikriva stvarnu ra- 
znolikost, a svakako nam ukazuje na fenomen koji je prethisto- 
rijskim jezičnim zajednicama bio nužno posve nepoznat: unutar 
jezične zajednice, pa čak se i djelomično protežući na više takvih 
kolektiva ili bar na više njihovih jasno diferenciranih dijelova, 
razvija se nova »podzajednica« pismenih koja je s jedne strane, 
zbog samog karaktera pisma i njegove funkcije »fosiliziranja« ži- 
ve riječi, redovito u pisanoj jezičnoj produkciji konzervativnija 


89. Cf. DICTIONARY 2000, s.v. Mycenaean language (J. Chadwick). 

90 Cf HALL 1997, 166: autor navodi i primjer pisara iz Pila za kojeje vrlo vjero- 
jatno (na osnovi jezičnih i grafemskih karakteristika) da su se obrazovali 
zajedno s pisarima iz Knosa. 

od ostalih članova kolektiva, a s druge strane —i u vlastitoj per- 
cepciji iu poimanju primalaca pisanih poruka (i onda kad ih oni 
ne znaju pročitati nego u njima vide samo mističnu »jezičnu oka- 
minu«) — na nov način oblikuje komunikacijski doseg idioma i 
opseg jezične zajednice. Napokon, pisane poruke u ovim ranim 
razdobljima pripadaju najčešće, kako smo već naglasili, domeni 
javne komunikacije i pridonose izravno tome da se ona oblikuje 
bitno drugačije nego domena privatnog saobraćanja. 

Zapravo se ovdje možda prvi put u zapadnim civilizacijama 
susrećemo s pojavom koja će već u slijedećem periodu grčkog je- 
zika i njegove upotrebe biti jasno potvrđena: za prethistorijske 
smo jezične zajednice pretpostavili da se one formiraju kroz za- 
jedničku jezičnu praksu njihovih članova, popraćenu drugim ob- 
licima prakse, dakle da nastaju spontano; na primjeru pisara iz 
mikenskog doba možemo naslutiti prvi korak prema stvaranju 
nespontane zajednice," s intencionalno održavanom razlikom 
između pismenih i nepismenih na jezičnoj razini i s »članstvom« 
koje se ne podudara ni s jednim spontano izraslim jezičnim ko- 
lektivom. 

Nakon propasti mikenske civilizacije dijalekatska je slika gr- 
čkogjezika mnogo složenija, ilijebar naše poznavanje situacije na 
osnovi brojnijih (ali vrlo nejednoliko distribuiranih) spomenika 
postalo potpunije. Kontroverzije oko toga kako treba razvrstati 
grčke dijalekte klasičnog perioda još uvijek traju, no čini se da bi 
se u najgrubljim crtama moglo prije svega ustvrditi daje praktički 
svaki od mnogih grčkih gradova i regija, nerijetko — osobito na 
kopnu - međusobno odijeljenih teško prolaznim planinama ili ri- 
jekama, imao svoje jezične karakteristike. Na temelju odabranih 
izoglosa (koje u modelu spajaju mjesta jednakih jezičnih osobina) 
suvremeni su istraživači“ ove lokalne jezične sisteme raspodijelili 
u četiri osnovne grupe, od kojih svaka sadržava veći broj podgru- 


91 Tone znači da takvih zajednica nije bilo i prije: one su svakako postojale u 
drugim pismenim civilizacijama (egipatski pisari izvrsno ih ilustriraju), a 
možda veći ranije, u neolitskim kulturama s visoko razvijenim simboličkim 
djelatnostima koje su ujedno i služile kao faktor distinkcije prema drugim 
kulturama s kojima su njihovi pripadnici dolazili u dodir. 

92 Premda se ovdje primjenjuju suvremeni dijalektološki i genetski modeli, iz- 
bor izoglosajednim se dijelom zasniva na dijalekatskim specifičnostima ko- 
je su helenistički filolozi smatrali relevantnima; drugačiji odabir izoglosa 

pa; ta podjela obuhvaća zapadne (dorske) dijalekte, eolsku pod- 
grupu, arkadsko-ciparska narječja, te jonsko-atičku skupinu. 
Lingvistički gledano, razlike između pojedinih grupa (a još više 
razlike između pojedinih lokalnih sustava), koje se ukazuju i na 
fonološkom, i na morfološkom, i na sintaktičkom, i na leksičko- 
semantičkom nivou, katkada su uistinu velike i jasno uočljive, no 
ipak se pretpostavlja da su se njihovi govornici mogli međusobno 
razumjeti." Ova se velika dijalekatska raznolikost nekad ob- 
jašnjavala trima uzastopnim seobama (tzv. jonsko-atičkom, eol- 
skom i dorskom) u kojima su se Grci iz balkanskog zaleđa 
spuštali prema Peloponezu i moru, no jezični podaci ne potvrđu- 
ju ovu hipotezu, a i arheološki se nalazi danas interpretiraju 
unekoliko drugačije, tako da većina znanstvenika danas vjeruje 
da su Grci u svoju postojbinu došli u jednom migracijskom valu, 
pa bi dijalekatske razlike nastale u samoj Grčkoj a ne na nekom 
području na kojem su Grci boravili prije doseljenja. Bez obzira 
na to koje tumačenje prihvatili, podijeljenost grčke jezične za- 
jednice na brojne dijalektalne podzajednice nesumnjiva je i pisa- 
nim svjedočanstvima potvrđena činjenica. Ta se raznolikost, ka- 
ko se obično smatra, u 4. st. pr.n.e. počinje smanjivati, jer atički 
dijalekt dobiva u panhelenskim razmjerima sve važniju ulogu, 
tako dau 3. i, posebno, 2. st. pr.n.e. inalokalnim natpisima prev- 
ladava koine, zajednički idiom svih Grka: opravdano se može, 
ipak, posumnjati u njegovu stvarnu »zajedničkost« izvan pisanih 
tekstova,“ i lako je zamislivo da su se u svakodnevnoj živoj riječi 
pojedina dijalekatska obilježja još dugo vremena zadržala, no ne 
smije se zanemariti činjenica da antička dijalekatska distribucija 
nije praktički ostavila traga u jezičnoj situaciji modernog grčkog, 
u čijem izvorištu doista stoji koine. 

Ovi se dijalekti u grčkoj tradiciji nazivaju epihorskima, jer su 
vezani uz područje na kojem su se govorili. Jezične zajednice tih 


doveo bi i do ponekad bitno drugačije distribucije dijalekata, cf. HALL 1997, 
175 

93 DICTIONARY 2000, s.u. Greek language, Dialects (A. Morpurgo Davies), s 
opravdanim oprezom kaže za ove idiome da ...presumably most of them 
were mutually intelligible. ; 


94 HALL 1997, 159 sq. 
95 HALL 1997, 172. 

epihorskih idioma u principu su, bar kad je riječ o manjim nase- 
ljima i regijama, spontano konstituirane samom jezičnom dje- 
latnošću, ali - kako kažu interpretacije — ujedno pripadaju ne- 
kim većim, dijalektalnim zajednicama, koje se napokon udružu- 
ju u cjelinu grčke jezične zajednice koja se proteže u klasičnom 
periodu, kao rezultat intenzivnih procesa kolonizacije, od za- 
padnog Mediterana, preko Sicilije, južne Italije, sarme Grčke, 
egejskih i jonskih otoka i naselja u Egiptu, sve do Male Azije i 
obala Crnog mora, te nikako nije mogla nastati iz zajedničke je- 
zične prakse svih svojih sudionika nego je bila posljedica nekih 
aktivnosti koje su više ili manje intencionalno razvijale među 
Grcima svijest o pripadnosti jednoj jezičnoj zajednici. 

Da bismo jasnije sagledali te procese, treba upozoriti na još 
jednu vrstu jezične raznolikosti koja se manifestirala među go- 
vornicima grčkog jezika i koja je, ako sudimo po sačuvanim svje- 
dočanstvima, za njih bila bitnija od epihorske dijalekatske raslo- 
jenosti. Naime, osim epihorskih idioma postojali su i literarni di- 
jalekti, tradicionalno vezani uz pojedine književne žanrove i sa- 
mo djelomično izravno uvjetovani obilježjima jezika u svako- 
dnevnoj komunikaciji. Tako se epska poezija sve do kasne antike 
sastavljala, bez obzira na to odakle je autor potjecao i kako je go- 
vorio, na homerskom grčkom, artificijelnom idiomu baziranom 
na maloazijskim jonskim dijalektima, ali s eolskim pa čak i mi- 
kenskim elementima; korska selirika temeljila na dorskom idio- 
mu s jonskim »dodacima«; proza se pisala najprije na jonskom a 
zatim-na atičkom dijalektu, kao i dijaloški dijelovi drame (osim 
sirakuške komedije koja je bila dorska), dok su njezine korske 
partije recitirane na dorskom. Najveću raznolikost u odabiru 
idioma i najmanju ovisnost o tradiciji pokazuju, kaošto se može i 
očekivati, liričari, koji pjevaju na jonskom (poput Arhiloha ili 
Hiponakta), lezbijskom (Alkej i Sapfo), beotskom (Korina) i dru- 
gim, uglavnom »vlastitim« narječjima. U razmatranju literar- 
nih dijalekata treba najprije zapaziti da atributi »jonski«, »ati- 
čki«, »dorski« ili »eolski« ne denotiraju sasvim istu lingvističku 
realnost koja je njima označena kad se radi o epihorskim idiomi- 
ma: to su doista uvijek »umjetni« (dakle, udaljeni od svakodnev- 
ne upotrebe jezika) i više ili manje »miješani« idiomi u kojima 
pretežu određeni epihorski elementi. Njihova određenja, uz to, 

proizlaze iz modela koji su stvorili helenistički filolozi da bi ih 
razlikovali, te je njihova »obojenost« primarno generičkog a ne 
lokalnog, teritorijalnog karaktera, dok suvremeni opisi epihor- 
skih idioma potječu iz modernih lingvističkih modela." Upotre- 
ba literarnih dijalekata stvara nove tipove jezičnih podzajedni- 
ca. Sjedne strane, budući da se takav dijalekt namjerno prenosi 
unutar žanra kroz duge periode, ponekad i kroz stoljeća, u ovak- 
vim se zajednicama javlja snažna svijest o kontinuumu jezične 
tradicije: epigramatičar s bizantijskog dvora, sastavljajući hek- 
sametre u homerskom izričaju koji kao govoreni jezik odavno vi- 
še nitko ne razumije, izravno se povezuje sa svim pjesnicima is- 
tog idioma kroz dvanaest ili petnaest stoljeća, od Homera sve do 
svojih dana. S druge strane, za razliku od mikenskih pisara, koji 
raspolažu vjerojatno u odnosu prema živoj riječi sličnim »umjet- 
nim« jezikom, ali koji predstavljaju uglavnom ekskluzivnu za- 
jednicu u kojoj su sami i pošiljaoci i primaoci poruka (jer ih jedi- 
ni, ili gotovo jedini, znaju ne samo napisati nego i pročitati), sta- 
rogrčki pjesnici i prozaisti imaju svoju, katkada veću a katkada 
ograničeniju, publiku, sastavljenu u ranijim razdobljima od slu- 
šalaca a kasnije i od čitalaca, i ta publika konstituira »pasivni« 
dio njihove zajednice. Kako ove literarne poruke redovito nadi- 
laze prostore i vremena u kojima su nastale, zajednice njihovih 
primalaca formiraju se neovisno od svojeg epihorskog jezičnog 
okruženja, pa se tako među govornicima čiji su izvorni materinji 
idiomi različiti stvara spoznaja o njihovu zajedništvu, paralelno 
sa sviješću o pripadanju zajedničkoj tradiciji. Uloga homerskih 
rapsoda, koji su putovali po svim grčkim krajevima recitirajući 
epove sve do 3. st., u tim je procesima zacijelo bila najveća, no ne 
treba zanemariti ni druge književne iskaze koji su u antici cirku- 
lirali i u oralnoj i u pisanoj formi. 

Jezičnoj raznolikosti unutar zajednice govornika grčkoga 
pridonosio je još jedan tip diferencijacije koja je također (ali, bar 
u početku, svakako u manjim razmjerima od književnih dijale- 
kata) nadilazila granice epihorskih idioma: to su profesionalni 
žargoni, koji su se — bar kolikoje nama poznato - pojavili s prvim 


96 Cf. DICTIONARY 2000, s.u. Greek language, Literary Greek (A. Morpurgo 
Davies). Kao što je već rečeno, antički su modeli djelomično ipak uvjetovali 
parametre modernih lingvističkih razdioba. 

profesijama čije se učenje prenosilo s generacije na generaciju u 
specijaliziranim institucijama koje su mutatis mutandis odgo- 
varale današnjim visokim školama i fakultetima, dakle s filozo- 
fima, liječnicima i retorima. U 5. st. pr.n.e., u trenutku kad su 
sofisti obilazili gradove i za novac poučavali vještinu javnog go- 
vorenja i kad su već djelovale prve medicinske škole, takvi su 
žargoni zadobivali općegrčki karakter." Ne treba pomišljati da 
su ovakvi idiomi obilježavali jedino »elitna« zanimanja: speci- 
fičnim i specijaliziranim žargonima zacijelo su se služili i drugi, 
poput kovača, bankara, trgovaca ili mesara, no o njihovim su je- 
zičnim aktivnostima sačuvani tek malobrojni i za sociolingvis- 
tičke analize nedovoljni podaci." 


Inapokon, za grčku su civilizaciju, ako je promatramo u kon- 
tinuumu od mikenskih ili homerskih vremena do kasnog hele- 
nizma, karakteristični procesi individualizacije, dakle sve jasni- 
jeg izdvajanja pojedinca iz zajednice i nepodudaranja zajed- 
ničkih i pojedinačnih djelovanja, njihovih motivacija i posljedi- 
ca. Ma koliko se danas raspravljalo o tome u kakvu su među- 
sobnu odnosu u antici bili kolektivni i individualni identiteti i 
koliko su se oni razlikovali od suvremenih poimanja ovih feno- 
mena,* sama činjenica da su kolektivne veze u toku vremena 
slabile i daje u tim procesima fundamentalnu ulogu imalo 5. st. 
pr.n.e. višestruko je potvrđena u antičkoj književnosti, a poseb- 
no je vidljiva ako usporedimo, na primjer, Eshilovo i Euripidovo 

.shvaćanje relacija između pojedinca i zajednice. Individualizaci- 
- jase može bar donekle pratiti i najezičnom planu: već krajem 7. 
st.-pr.n.e. više-manje ujednačenu i u osnovi kolektivnu dikciju 
Homerovih epova narušavaju glasovi liričara koji, kao što smo 
vidjeli, ne samo da se nerijetko ne uklapaju u žanrovsku podjelu 
dijalekata nego neprestano tragaju za samosvojnim jezičnim 
formama na osnovi kojih se prepoznaju kao individualni govor- 
nici: jezik zajednice samo je opći okvir unutar kojeg (a ponekad i 
izvan kojeg) ovi pjesnici ispituju kreativne potencijale. Tenden- 


97 Cf. LANZA 1979. 


98  UAristofanovim Pticama (9393-1020), na primjer, mjernik Meton govori ta- 
ko »stručno« da glavni lik komedije, Pisteter, mirno može reći: »Ni riječi ne 
razumijem«. 

99 _Cf,npr., FRONTISL-DUCROUX & VERNANT 1997 ili SCHEID-TISSINIER 1999. 

cija individualizacije iskaza širi se, dakako, i na druga područja 
izvan lirike: ona je sasvim očita u aristofanskim hapaksima, a u 
helenizmu se pojavljuju pjesnici poput Likofrona čija je idioglo- 
sijska poema Aleksandra bila gotovo nerazumljiva i njegovim 
učenim kolegama pjesnicima. 


Ako je, prema tome, grčka jezična zajednica bila raslojena na 
toliko različitih načina i obuhvaćala —i u dijakronijiiu sinkroniji 
- tolik broj podzajednica, te ako se sasvim očito nije mogla u cjeli- 
ni konstituirati na osnovi same jezične djelatnosti," posve je 
opravdano postaviti pitanje je li ona uistinu postojala i, ako jest, 
kada se formirala i pod kojim uvjetima. Tražeći odgovor na to pi- 
tanje, treba najprije konstatirati da su grčki izvori neočekivano 
šturi u vezi s ovom dimenzijom jezične djelatnosti. Grčka se filo- 
zofija vrlo rano usmjerila prema izučavanju kognitivne, heuri- 
stičke i denotativne funkcije jezika, često ih promatrajući zajed- 
no i pridodajući im — eksplicitno ili implicitno - komunikacijsku 
funkciju; u retorici se, osim komunikacijske, obrađivala (pone- 
kad u formulacijama koje današnja lingvistika teško prepozna- 
je) konativna, fatička, emotivna, a katkada i poetska i ludička 
funkcija; ove tri posljednje funkcije, s naglaskom na poetskoj, bi- 
le su objektom poetike; gramatičari, a katkada i filozofi, u foku- 
su svojih interesa zadržavali su metajezični aspekt jezične dje- 
latnosti; simbolička i identitetska dimenzija, pa i »prizemnije« 
pitanje jezične raznolikosti unutar grčke zajednice, pobuđivali 
su malo zanimanja, ako izuzmemo helenističke filološke raspra- 
ve o različitim nivoima literarnih dijalekata. To bi nas moglo 
podjednako navoditi na zaključak da su se ove dvije dimenzije 
(vjerojatno objedinjene) smatrale tako prirodnima da o njima 
uopće nije trebalo raspravljati, kao i na posve suprotnu tvrdnju 
da one zapravo nisu ni postojale. Da bismo razabrali - onoliko 
koliko je to na osnovi podataka kojima raspolažemo moguće — 
koji je pravac razmišljanja bliži jezičnoj zbilji Grka u antici, pot- 
rebno je detaljnije pregledati malobrojna relevantna svjedočan- 
stva o tome kako su sami govornici sagledavali vlastitu jezičnu 
raznolikost. Grčki se jezik, na vrlo apstraktnom nivou, spominje 


100 Možda je potrebno još jedanput naglasiti da poznajemo tek malen i prema 
specifičnim kriterijima očuvan dio grčke jezične prakse: njezina stvarna 
raznolikost bila je, bez ikakve sumnje, neusporedivo veća, 

sporadično od 5. st. pr.n.e.,'" kada se javlja i pozivanje najezično 
zajedništvo Grka i uočavanje dijalekatskih razlika, tako da An- 
na Morpurgo Davies zaključuje: 


In spite of the absence of a standard language, from the 
5th cent. BC at the latest — but probably much earlier — 
the Greeks thought of themselves as speaking a common 
language.'"? 


Pri tome citira znamenito mjesto kod Herodota,'“* na kojem Ate- 
njani odgovaraju poslanicima Sparte, pošto su prethodno odbili 
ponudu da sklope sporazum sa Kserksom protiv ostalih Grka: 


Naime, postoje mnogi važni razlozi koji nas sprečavaju da 
tako postupamo [...]; drugije razlog pripadnost Grcima, s 
kojima dijelimo istu krv, isti jezik, zajednička svetišta bo- 
gova i slične načine žrtvovanja i običaje [...]. 


No umjesto da ovaj iskaz, u kojem se grčko zajedništvo (0 
Hellenikon) definira s pomoću zajedničke krvi (h6ćmaimon), 
dakle porijekla, i zajedničkog jezika (hom6glosson), smatramo 
vrhuncem neke prethodne tradicije koja začudo nije ostavila ni- 
kakva traga, mogli bismo s većim opravdanjem, s obzirom na 
kontekst u kojem je izrečen i s obzirom na to daje Herodot u od- 
ređenoj mjeri bio »glasnogovornik« atenskih interesa (i to više 
onih iz svojeg vremena, nakon završetka perzijskih ratova, nego 
iz razdoblja kojem se govor Atenjana pripisuje), promatrati kao 
formulaciju političkog programa za budućnost, programa sim- 
boličkog, ali i stvarnog, objedinjenja Grka pod atenskom hege- 
monijom. Prije perzijskih ratova, kao što je poznato, grčki su 
gradovi-države, i oni u matičnom području i brojne kolonije na 
obalama Mediterana i Crnog mora, uživali veliku političku sa- 
mostalnost, stvarajući povremene saveze u međusobnim ratovi- 
ma i okupljajući se jedino na velikim panhelenskim svečanosti- 
ma (poput olimpijskih igara) ili oko znamenitih svetišta (kao što 
je bilo ono u Delfima), no — kako je vidljivo iz spomenika koji su 
se sačuvali — među simboličke elemente zajedništva nije pripa- 


101 Cf. MORPURGO DAVIES 1987. V. i HALL 1997, 162 saq. 


102 DICTIONARY 2000, s.u. Greek language, Dialects (A. Morpurgo Davies). 
103 Povijest 8, 144. 

dao zajednički jezik (osim homerskog idioma, ali se njime nije 
moglo govoriti u svakodnevici), budući da su se u javnoj komu- 
nikaciji upotrebljavali lokalni idiomi. Tek su perzijski ratovi 
pokrenuli veliku mobilizaciju Grka i stvorili preduvjete za for- 
miranje većih i trajnijih političkih saveza, kojima simbolika za- 
jedničkih mitova i rituala i okrenutost prošlosti više neće biti 
dovoljne, pa će uspostavljati i nove znakove svojeg zajedništva 
za budućnost: osnivanje Delskog saveza, a posebno prenošenje 
njegove blagajne, 454. g. pr.n.e., s Dela u Atenu jedan je od tak- 
vih znakova (uostalom, i sa sasvim pragmatičnom dimenzi- 
jom), anajezičnom planu takvim je procesima odgovaralo sna- 
ženje jednog dijalekta, u ovom slučaju atičkoga, koji će polako 
preuzimati funkciju zajedničkog idioma javne komunikacije 
kao koine. 


To bi značilo da prije 5. st. pr.n.e. smijemo zamisliti niz malih 
gradova čije jezične zajednice još imaju u većini slučajeva (izuze- 
tak su mogli predstavljati Atena i nekoliko većih grčkih koloni- 
ja) više-manje spontani karakter, jer se u njima jezičnim inte- 
rakcijama povezuju praktički svi stanovnici,'““ i koje s pomoću 
vlastitih idioma realiziraju sve potrebne jezične funkcije, pa i 
simboličku i identitetsku. Da su se Grci međusobno prepoznava- 
li na osnovi svojih epihorskih dijalekata, dokazuju neka mjesta 
kod Herodota;'" razgovor u Eshilovoj Zrtvi na grobu'* u kojem 
Orest objašnjava Korifeju da se on i Pilad spremaju međusobno 
komunicirati fokidskim dijalektom kako ne bi bili prepoznati; 

. Tukidid koji za Etoljane kaže pogrdne-da su »sasvim nerazumlji- 
va jezika«;'" ili Aristofanova Spartanka i Spartanci u Lisistrati 
ili Beoćanin i Megaranin u Aharnjanima (gdje upotreba vjero- 
jatno djelomično iskrivljenog a djelomično atenskim jezičnim 
navikama prilagođenog dijalekta ima i izrazit komički efekt, pa 


104 U skladu s D'Ansovom tvrdnjom o naselju kao jedinom izvornom mjestu je- 
zičnog zajedništva; cf. bilj. 85. 

105 U opisu maloazijskih Jonjana, na primjer, Herodot (Povijest 1, 142) spomi- 
nje četiri njihova različita narječja; HALL 1997, 171 upozorava kako epig- 
rafski spomenici danas dopuštaju da se identificira samo jedno od njih, što 
nam ponovo ukazuje na činjenicu da je realna jezična raznolikost u antici 
bila mnogo veća nego što je mi možemo iščitati iz sačuvanih svjedočanstava. 

106 Žrtva na grobu 560-4. 

107 Povijest peloponeskog rata 3, 94. 

je igra s prepoznavanjem jezičnog identiteta dvostruka);'* ili, 
napokon, citat iz Platonove Sokratove obrane u kojem se Sokrat 
ispričava zbog svojeg nepoznavanja pravničkog jezika (što je, 
uostalom, potvrda žargonske, profesionalne jezične diferencija- 
cije) i uspoređuje se sa strancem (xćnos, u ovom slučaju: »Grk 
Neatenjanin«) koji bi upotrebljavao pred Atenjanima svoj dija- 
lekt;'* i drugi citat, iz Protagore, gdje se lezbičko narječje naziva 
barbarskim." Treba zapaziti da sva ova svjedočanstva potječu 
iz Herodotova vremena ili su mlađa od njega, te da mnogo više 
govore o jezičnoj raznolikosti nego o jedinstvu Grka. Još i kod 
komediografa Posidipa iz Kasandrije, s prijelaza iz 4. u 3. st. 
pr.n.e., Tesalci sebune da njihov dijalekt nije lošiji od atičkoga,"! 
premda je to već period za koji se pretpostavlja daje primat koine 
u simboličkoj hijerarhiji idioma priznat. Čak i Klement iz Alek- 
sandrije, u 3. st. naše ere, u svojim Svašticama opisuje koine kao 
jedan od dijalekata, uz atički, dorski, jonski i eolski.!i? 

Između ovih spontanih jezičnih zajednica nesumnjivo se i 
prije perzijskih ratova razvijao neki osjećaj jezičnog jedinstva, 
zasnovan — kao što smo kazali — sjedne strane na književnim di- 
jalektima, a s druge strane (no zacijelo s manjim intenzitetom) 
na idiomima profesionalaca koji su nadilazili lokalne jezične 
granice, te, napokon, vjerojatno najviše na međusobnim je- 
zičnim kontaktima pripadnika pojedinih kolektiva. No, i te su 
»nadzajednice« na izvjestan način još uvijek spontane, jer ne 
nastaju intencionalno i obuhvaćaju u principu samo one poje- 
dince koji njima žele biti obuhvaćeni, a uz to nisu imale nužno 
trajan karakter. Simboličko grčko jezično jedinstvo postalo je 
dio političkog projekta u toku perzijskih ratova, kad su se uopće 
mijenjale ne samo socijalne i političke okolnosti nego i ideološka 
usmjerenja, pa i sama strukturaodnosa između javnoga privat- 


108 Lisistrata, passim; Aharnjani 729 sqq. i 860 sqq. 
109 Sokratova obrana 17d. 

110 Protagora 341c. 

111 Frg. 30 KA. 


112 Svaštice (Strom.) 1, 142. Dio ovih podataka, u okviru svoje analize, navodi 
HALL 1997, 170 sqq. 

noga i kolektivnog i individualnoga."“ Pošto su u 4. st. pr.n.e. 
Makedonci počeli određivati tokove grčke povijesti i pošto su se 
formirale helenističke države, koine, čija se propulzija sretno po- 
dudarila s ideologijom prethodnog perioda, doživljava i nakon 
nove ideološke transformacije (ili upravo zbog nje) svoju službe- 
nu promociju kao jezik državnih administracija, pa se stvara sli- 
ka jezičnog jedinstva unutar zajednice koja više, makar formal- 
no, ne obuhvaća samo Grke nego i brojne Negrke s margina he- 
lenskog svijeta, posebno na Istoku. 

No pitanje je tko je doista sudjelovao u svegrčkoj jezičnoj za- 
jednici, posebno u njezinim ranim razdobljima, u 5. i 4. st. pr.n. 
e., dakle tkoje među Grcima bio stvarno svjestan toga daje grčki 
jezik, usprkos svojoj raslojenosti, jedan idiom koji simbolički 
ujedinjuje sve Grke. Premda o tome nemamo nikakvih egzak- 
tnih podataka, mogli bismo lako zamisliti da su oni Grci koji ni- 
su dolazili češće u dodir sa stanovnicima drugih gradova, zatim 
oni koji nisu sudjelovali u javnoj komunikaciji i, napokon, oni 
koji su svoje životne potrebe zadovoljavali više-manje najednom 
mjestu, dakle prije svega velik dio robova, žena i- općenito — pri- 
padnika marginalnih i nižih slojeva, te seljaka, svojom jezičnom 
zajednicom smatrali u principu samo neposredni i spontano 
nastali lokalni kolektiv, i to ne samo prije perzijskih ratova nego 
i dugo vremena poslije njih. Kolik je bio njihov broj (a on je zaci- 
jelo varirao od naselja do naselja i od socijalne grupacije do gru- 
pacije, pa možemo pretpostaviti daje u Ateni, na primjer, bio ve- 
. ći nego u Sparti, a u priobalnim maloazijskim ili južnoitalskim 
kolonijama manji nego u gradovima u unutrašnjosti kopnene 
Grčke), teško je reći, ali indirektni pokazatelj predstavlja, izme- 
đu ostalog, broj pismenih, koji prema nekim procjenama u an- 
tičko doba nije prelazio 20-30% grčke populacije."“ 

Osim toga, ako prihvatimo pretpostavku da je stvaranje sim- 
bolike zajedničkog jezika i konstituiranje simboličke grčke je- 


113 O tome se detaljnije, u kontekstu Herodotova svjedočanstva o tim transfor- 
macijama, govori u ŠKILJAN 2000a. 

114 Cf. DICTIONARY 2000, s.v. Ližeracy (R. Thomas), i ondje navedenu literatu- 
ru; pri ovim procjenama treba voditi računa o vrlo različitim stupnjevima 
pismenosti, koji ponekad podrazumijevaju samo znanje pisanja vlastita 
imena, a katkad obuhvaćaju visoko razvijenu sposobnost čitanja i sastavlja- 
nja i najtežih tekstova. 

zične zajednice u 5. st. pr.n.e. bilo dio političkog projekta iza ko- 
: jegje stajala i hegemonistička ideologija, onda su prvi nosioci tog 
projekta bili nesumnjivo pripadnici društvene elite koji su se 
trudili da svoju ideju na različite načine promoviraju među onim 
društvenim grupama koje su u pojedinim gradovima više ili ma- 
nje relevantno sudjelovale u političkim aktivnostima, u najši- 
rem smislu te riječi. Čak i kad bismo odbacili ovu hipotezu i 
smatrali daje svegrčka zajednica nastala prvenstveno iz djelova- 
nja nosilaca oralne i, kasnije, pisane literature i profesionalnih 
stručnjaka, kao i iz međusobnih jezičnih kontakata govornika 
različitih epihorskih dijalekata, ona bi se još uvijek u početku 
sastojala od ograničenog i na izvjestan način elitnog sloja 
društva. 

No treba ispitati dali se ovakvi zaključci potvrđuju i u odnosu 
govornika grčkog jezika prema negrčkim jezičnim zajednicama 
s kojima su dolazili u dodir. Naime, možda se grčka jezična za- 
jednica i nije konstituirala »iznutra«, ujednačujući simbolički i 
stvarno internu raznolikost, nego »izvana«, diferencirajući se 
prema drugim zajednicama, u skladu s teorijom koja kaže, na os- 
novi etimološke argumentacije, da je razlikovanje Grka i barba- 
ra prije svega jezičnog karaktera. Nemanikakve sumnje da su se 
govornici grčkih idioma od početka susretali s jezicima koji su po 
svojoj strukturi bili toliko različiti od njihova da su ih morali do- 
življavati kao strane jezike. Već u najranijem razdoblju, spušta- 
jući se prema jugu Balkana, naišli su na govornike različitih i da- 
nas uglavnom slabo poznatih jezika, od kojih su neki, poput ono- 
ga koji se pisao linearom A na Kreti, ostavili veći broj dosad ne- 
pročitanih spomenika bili su, prema tome, sredstva iskazivanja 
visoko razvijenih kultura, a drugi su se, budući da bili bez pisme- 
nosti, zadržali samo kao supstratski element u grčkom i u ono- 
mastici. Ovi preihelenski idiomi bez pismenosti na grčkom se 
tlu obično nazivaju pelazgičkim, a ako se može vjerovati Herodo- 
tovoj obavijesti'“ (budući da je tekst na tom mjestu podložan 
raznim interpretacijama) i ako se Pelazgi njegovi suvremenici 
smiju povezivati s drevnim Pelazgima (a u to ni sam Herodot ni- 
je siguran), ostaci tih drevnih prastanovnika Grčke, protjerani 


115 Povijest 1, 56-57. 

na rubove grčkog područja, i u 5. st. pr.n.e. govorili su negrčkim 
jezikom, koji povjesničar označava kao barbarski. Od ostalih 
predgrčkih idioma s kojima su Grci morali doći u dodiri od kojih 
su se sačuvala uglavnom malobrojna svjedočanstva treba spo- 
menuti još i eteociparski (potvrđen i u 4. st. pr.n.e.), jezik stele s 
Lemna (iz 6. st. pr.n.e.), te eteokretski (čiji spomenici potječu ta- 
kođer iz 6. st. pr.n.e i koji se možda nadovezuje na minojski kret- 
ski jezik lineara A).''* 

U nešto kasnijim periodima, u vrijeme pohoda na Egipat »na- 
roda s mora« pod imenom Ahhiyawa ili trojanskog rata, a osobi- 
to nakon početka kolonizacije u 8. st. pr.n.e., Grci su, kao popu- 
lacija uvelike orijentirana prema moru i morskim putovima, za- 
cijelo bili u kontaktu s mnogim stranim jezicima i njihovim go- 
vornicima, posebno na Istoku: činjenica da su svoj alfabet preu- 
zeli najvjerojatnije od Feničana jedan je od vidljivih rezultata 
takvih susreta, a Herodotovo spominjanje te činjenice" pokazu- 
je nam daje među Grcima postojala i svijest o tome. Još su broj- 
niji dodiri s inojezičnim govornicima morali biti od perioda per- 
zijskih ratova nadalje, a u helenističkom su se razdoblju proširili 
daleko i na Istok, ali i na Zapad. 


Posljedica tih kontakata svakako je bila i pojava bilingvizma, 
pa i višejezičnosti, i kod Grka koji su radi trgovačke, diplomat- 
ske ili jednostavno — posebno u kolonijama — dobrosusjedske (i 
familijarne, u »mješovitim« brakovima) komunikacije morali 
naučiti i druge jezike, i kod izvornih govornika negrčkih idioma 
koji su se susretali s Grcima ili su s pomoćujezika ulazili u njihov 
civilizacijski krug. Taj je bilingvizam vjerojatno rijetko dosezao 
visok stupanj poznavanja obaju idioma, ali je zacijelo — kao i »in- 
terdijalekatska« višejezičnost unutar grčke zajednice — omogu- 
ćavao komunikacijski efikasan code switching zavisno od kon- 
teksta i sugovornika. Osim toga, on je locirao višejezične govor- 
nike u veći broj jezičnih zajednica, a granice među tim kolektivi- 
ma postajale su propusne i nepotpuno definirane, kao što se to 
događa u svakoj multilingvalnoj situaciji.'“ 


116 Cf. i DICTIONARY 2000, s.v. Pre-Greek languages (3. Chadwick). 


117 Povijest 5, 58. 
118 Cf DICTIONARY 2000, s.v. Bilingualism (R. Thomas). 

No zanimljivoje i zacijelo indikativno da Grci ni za ovu vrstu 
jezične raznolikosti nisu pokazivali odviše interesa: Homerovi 
Trojanci, dakako, govore grčki, no ipak postoji nekoliko stihova 
u kojima je naznačeno daje za Prijamovu vojsku karakteristična 
višejezičnost."" Ali u lingvističkoj se optici najvažnijim ukazuje 
odlomak iz Odiseje'" u kojem je opisanajezična situacija na Kre- 
ti, gdje različitim jezicima (i dijalektima, u današnjem smislu) 
govore Ahejci, Kidonci, tri plemena Dorana, Eteokrećani i Pe- 
lazgi: posljednje su se dvije skupine, premda to Homer ne tvrdi 
izričito, svakako služile negrčkim (a vjerojatno i neindoevrop- 
skim) idiomima. Četiri stoljeća kasnije i Herodot, premda poput 
suvremenog Amerikanca ili Engleza obilazi čitav tada poznati 
svijet govoreći isključivo grčki, još uvijek ima, s obzirom na svoju 
iskrenu zainteresiranost za ljude koje susreće ili o kojima nešto 
čuje i za njihove običaje, relativno malo podataka o negrčkim 
idiomima,'“ pa i kod njega, bez ikakve napomene o jezičnim 
transpozicijama, perzijski velikodostojnici na dvoru međusobno 
razgovaraju na retorički već izgrađenom grčkom jeziku. No dok 
se tome i ne moramo čuditi, neobičnija je činjenica da se kod He- 
rodota relativno rijetko spominju i dvojezični ili višejezični in- 
terpreti, pojedinci koji su u brojnim slučajevima, u kojima su se 
međusobno susretali ljudi različitih materinjih jezika, morali 
prevoditi (pa i samom autoru Povijesti u mnogim njegovim kon- 
taktima sa strancima) razne jezične poruke.'? 


To što su za Grke.— ne samo u arhajskom i klasičnom razdob- 
lju, kad je višejezičnost nesumnjivo postojala i među samim Gr- 
cima, nego i kasnije, kad je u helenističkim državama nalstokui 


119 Ilijada 2, 803-805; 4, 436-438; cf. i MARICKI GAĐANSKI 1969, 5 sq. 

120 Odiseja 19, 172-177. 

121 HARRISON 1998 u svojem je iscrpnom i široko koncipiranom popisu rele- 
vantnih mjesta u Herodotovoj Povijesti izbrojao dvadeset citata u kojima se 
spominje neki podatak o stranim, negrčkim jezicima i još 45 navođenja i tu- 
mačenja negrčkih riječi i izraza. Za djelo tako golema opsega i tako bogato 
podacima, kao što je Herodotovo, to je izrazito malo. 

122 Ipak, Skiti - kako Heredot kaže (Povijest 4, 24) — putujući do Agripejaca mo- 
raju promijeniti sedam tumača i sedam jezika! Ali redovito spominjanje in- 
terpreta u situacijama u kojima se može pretpostaviti da su doista bili pot- 
rebni počinje od Ksenofontove Anabaze, dakle od 4. st. pr.n.e.; cf. HARRISON 
1998. 

u Rimskom Carstvu na Zapadu bila itekako proširena — jezična 
raznolikost i inojezične zajednice kao lingvistički fenomen bili 
doista na marginama njihova zanimanja, unatoč živom interesu 
što su ga inače pokazivali još od predsokratovskih filozofa za je- 
zična pitanja, može se tumačiti na razne načine. Najčešće se 
pretpostavlja da ovakav njihov stav proizlazi iz uvjerenosti u 
nadmoć grčke civilizacije i vlastitajezika kojije jedini u stanju is- 
kazati ovu superiornu kulturu. No i takvo se uvjerenje moralo 
postepeno izgrađivati i nije— a zato nam Herodot u svojim kom- 
paracijama egipatske ili perzijske civilizacije s grčkom pružajas- 
ne dokaze - karakteriziralo ranije periode grčkog društva. Za ta 
razdoblja možda su bolja objašnjenja što ih daju, sjedne strane, 
Anna Morpurgo Davies koja kaže da za Grkejezik nije nužno po- 
vezan s »narodnim duhom« kao njegov izraz,'* a s druge strane 
Rosalind Thomas!" koja konstatira da je višejezičnost u Grčkoj 
bila prije svega obilježje marginalaca i autsajdera u socijalnom 
pogledu, dok su elite u grčkom društvu bile u principu jednoje- 
zične. I doista, kod Herodota je Histijej, tiranin Mileta, najprije 
Darijev saveznik a zatim pobunjenik protiv njega, jedini »elitni« 
Grk za kojeg se izričito tvrdi daje znao perzijski:'? u kasnijoj tra- 
diciji još se spominje, kao potpuni izuzetak, Temistoklova kom- 
petencija u perzijskom, kojim je za godinu dana boravka na 
Kserksovu dvoru ovladao bolje od samih Perzijanaca!“ Ako su 
ova dva argumenta točna - a nema razloga da u njih posumnja- 
mo, jer ih makar indirektno potvrđuju antička svjedočanstva — 
nije neobično što kontakti među jezicima nisu u žarištu pažnje 
grčkih autora koji, u golemoj većini, pripadaju elitnim društve- 
nim slojevima i koji u jeziku još ne vide simboličku garanciju 
vlastite civilizacijske nadmoći nego ga promatraju, u njegovoj fi- 
lozofskoj dimenziji, kao način spoznaje svijeta, a u pragma- 
tičnom aspektu kao općeljudsko (i stoga raznoliko u svojoj pojav- 
nosti) sredstvo komunikacije. 


123 Citirano prema HARRISON 1998, bilj. 156. Cf. i DICTIONARY 2000, s.u. Bilin- 
gualism (R. Thomas): ...the close mođern identity of language and nation 
seems to have been relatively unimportant... 

124 DICTIONARY 2000, s.u. Bilingualism (R. Thomas). 

125 Povijest 6, 29. 

126 Plutarh, Temistoklo 29. 

Na sličan se način prije perzijskih ratova shvaćao i pojam 
bdrbaros »barbarin«, koji je doista označavao suprotnost pojmu 
Hellen »Grk«, ali bez nužne pejorativne konotacije, već jednos- 
tavno kao oznaka za onoga tko je po svojim običajima i instituci- 
jama (uključujući ijezik) drugačiji, različit od Grka. Rijetke rane 
upotrebe naziva barbarin ili ne sadržavaju valorizacijski eleme- 
nt (barbardćphč&noi kod Homera"? samo su »oni koji govore dru- 
gačije«) ili se, s lošim prizvukom, podjednako mogu odnositi i na 
Grke (bdrbarai psykhai kod Heraklita'* označavaju, čini se, 
»neobrazovane ljude« uopće). Još i kod Herodota, u prvih pet 
knjiga Povijesti snaglaskom na etnografskim podacima, barbari 
su jednostavno u antropološkom i sociološkom smislu drugačiji 
od Grka, dakle Drugi, a tek u opisu perzijskih ratova oni postaju 
neprijatelji." No stvarno svjedočanstvo o konstrukciji barbara 
i posve suprotan, pa i nužno negativan, u odnosu prema Grcima 
nalazimo najprije kod Eshila, u njegovim Perzijancima. Ta ideo- 
loška konstrukcija suprotnosti u 5. st. pr.n.e. ponovo je uvjeto- 
vana, kako kaže Wiedemann, perzijskim osvajanjima u Maloj 
Azijii pretenzijama na grčko tlo, te uspješnim otporom Grka, za- 
tim time štoje neprestanim »proizvođenjem« neprijatelja treba- 
lo opravdati osnivanje Delskog saveza i atensku hegemoniju nad 
njim, i- napokon - pojavom većeg broja negrčkih robova u Ateni 
koji će ondje predstavljati ne samo socijalno najniži i politički 
sasvim depriviran sloj nego će biti i kulturno dovoljno različiti 
da kombinacija ovih elemenata zadobije izrazito negativnu ko- 
notaciju.“ a 

U toj se konstrukciji barbari od drugačijih ljudi čiji su običaji 
možda neobični ali nisu zato manje vrijedni'" pretvaraju u ne- 
moralne osobe, nesposobne da žive u demokraciji i koje ne mogu 


127 Ilijada 2, 867. 
128 Frg. 107 DK. 


129 Cf. ŠKILJAN 20004, 12 sq. O konstrukciji Drugog kod Herodota magistralno 
piše HARTOG 1980. 

130 DICTIONARY 2000, s.v. Barbarian (T.E.J. Wiedemann). 

131 Herodot (Povijest 3, 38) kaže: »Kad bi netko predložio svim ljudima da iza- 
beru među svim običajima najbolje, nakon pažljiva razmatranja svatko bi 
odabrao svoje vlastite; svi, naime, misle da su njihovi vlastiti običaji uvelike 
najbolji. Zato je prirodno da samo lud čovjek ismijava običaje.« 

kontrolirati svoje nagone, jer ne posjeduju /ogos. Kako je logos 
prema grčkom shvaćanju istovremeno i razum i jezik, i barbar- 
skijezik postaje manje vrijedan, a priori nerazumljiv i sličniji ži- 
votinjskom glasanju nego ljudskom artikuliranom govoru.'“** Ta 
slika podjednako vrijedi za sve koji su isključeni iz grčkog civili- 
ziranog univerzuma, i za Tračane, i za Indijce, i za stanovnike 
Afrike, ali i za Makedonce, kad to političke okolnosti zahtijeva 
ju.“ Drugim riječima, svjesno i u biti nepremostivo razgraniče- 
nje grčke jezične zajednice »prema van«, u odnosu prema dru- 
gim jezičnim zajednicama, ukazuje se ponovo kao dio istog onog 
političkog i ideološkog procesa koji smo zapazili u njezinu kon- 
stituiranju »prema unutra«, dakle procesa u kojem se grčko za- 
jedništvo intencionalno gradi i u kojem se drevna simbolika za- 
jednice, koja više nije zadovoljavala nove potrebe, zamjenjuje 
novom: među novim simbolima jezik igra važnu ulogu. Pri tome 
treba voditi računa o činjenici da taj proces pokreće - prije svega 
atenska - socijalna elita, te da on sigurno ne dopire do svih pri- 
padnika društva kojima je namijenjena. Uz to se može primijeti- 
ti daje ideološka diferencijacija između Grka i barbara bila rela- 
tivno kratka vijeka, jer gubi svoj smisao već kod stoika; a osobito 
u razdoblju kršćanstva, to više što neki bivši barbari, poput Rim- 
ljana, postaju sasvim nalik Grcima. No svijest o zasebnosti je- 
zične zajednice, s drugim odrednicama, zadržala se i kasnije. 
Čitavo ovo razmatranje prethistorijskih i grčkih antičkih je- 
zičnih zajednica omogućuje nam da zacrtamo jednu vrstu tipolo- 
gije jezičnih kolektiva. Naime, za prethistorijsko razdoblje smi- 
jemo pretpostaviti postojanje dvaju temeljnih tipova, obaju 
spontanih po svojem nastanku i s ograničenim brojem članova 
koji, bar u principu, svi sudjeluju u međusobnim interakcijama, 
ijezičnim i nejezičnim, i na taj način konstituiraju zajednicu, te 
u njoj s pomoću jezika realiziraju različite funkcije. Podjela rada 


132 O tome govori i Platon, cf. Državnik 262d ili Država 470c-471c. Kod Hero- 
dota (Povijest 1, 116), nasuprot tome, i jedan barbarin, Kir, može još kao 
dječak neuobičajeno slobodnim govorom otkriti svoje kraljevsko porijeklo. 

133 Tako Demosten o makedonskom kralju Filipu, čiji je materinji jezik bio vje- 
rojatno grčki dijalekt (cf. DICTIONARY 2000, s.v. Macedonian language /0. 
Masson/), koji je pozvao Aristotela da bude učitelj njegovu sinu Aleksandru 
ikoji je činio sve da bude prihvaćen kao Grk, u Govorima protiv Filipa nep- 
restano govori kao o barbarinu. 

i specijalizacija funkcija dovode do unutrašnjeg raslojavanja tih 
jezičnih zajednica i do postupnog razvoja simboličke funkcije je- 
zika, koja osigurava jednu dimenziju kolektivnog, a kasnije i in- 
dividualnog identiteta govornika. Ipak, granice između pojedi- 
nih zajednica i — osobito — »podzajednica« zacijelo nisu odviše 
bitne u percepciji njihovih članova. Ova se dva tipa međusobno 
razlikuju po elementu koji ne pripada jezičnoj djelatnosti i koji 
je,baru tom periodu, ne determinira, većjesam uvjetovan posve 
drugim, u načelu ekonomskim, okolnostima, budući da razliko- 
vanje između nomadskih i sjedilačkih kultura ujedno uvodi i 
razliku između — nazovimo ih tako — pokretnih i lokaliziranih 
spontanih jezičnih zajednica. Ova će diferencijacija postati mno- 
go bitnijom tek u kasnijim razdobljima. 


U antici, kao što smo to pokušali pokazati na primjeru Grka, 
prevladavaju lokalizirane spontane jezične zajednice, no to ne 
znači da se ovdje uopće neće ukazivati i pokretni kolektivi: neki 
narodi na rubovima antičkog svijeta, poput Skita, još uvijek pro- 
vode u osnovi nomadski život, a i sjedilačke se zajednice povre- 
meno i većinom privremeno — za vrijeme kolektivnih seoba i bje- 
gova pred prirodnim ili ratnim opasnostima, u toku kolonizacij- 
skih putovanja, na dugotrajnim vojnim pohodima, na primjer — 
pretvaraju katkada u pokretne. Ovi tipovi zajednica traju kroz 
cijelu antiku i predstavljaju elementarnu komunikacijsku i sim- 
boličku formu u kojoj daleko najveći dio govornika usvaja idiom 
koji će smatrati svojim materinjim jezikom. No dok su sve dosad 
opisane jezične zajednice u osnovi koherentne, dakle temelje se 
na neposrednoj povezanosti svojih pripadnika kao govornika od- 
ređenog idioma, novi tip jezičnog kolektiva, koji također karak- 
terizira antičke civilizacije, zapravoje nekoherentan, jer su inte- 
rakcije među njegovim članovima samo povremene i uvijek su, u 
odnosu prema cjelini zajednice, parcijalne. Nekoherentnost za- 
jednice može proizlaziti iz njezine prostorne ili vremenske dis- 
perzije (kao što je to bio slučaj sa zajednicama homerskih rapso- 
da i drugih pjesnika i njihovih slušalaca ili s profesionalnim za- 
jednicama hipokratskih liječnika) ili iz značajnog povećanja bro- 
ja sudionika neke lokalizirane zajednice (kako se to zacijelo do- 
gađalo u klasično i helenističko doba stanovnicima velikih gra- 
dova, poput Atene ili Aleksandrije). Ali i te zajednice još uvijek u 

svojoj jezgri nose obilježja spontanosti, koju će izgubiti na slije- 
dećoj razini na kojoj se pojavljuju nespontane, dakle intencional- 
no stvorene jezične zajednice, u kojima najprije prevladava sim- 
bolička funkcija jezika: one su u svojoj intenciji, budući da teže 
uspostavljanju zajedništva, koherentne, a u »izvedbi« su uglav- 
nom nekoherentne i nisu, bar u antici, strogo lokalizirane, bu- 
dući da su usmjerene prije svega prema okupljanju ljudi a ne te- 
ritorija, tako da se simbolička lokalizacija idioma i zajednice mo- 
že manifestirati tek naknadno. 


Kako nespontane zajednice nastaju namjerno, one imaju od- 
ređene specifičnosti. Prije svega, intencija se rađa unutar neke 
manje grupe kao dio težnje da se ostvare izvjesni — u principu 
ideološki determinirani — ciljevi, tako da su članovi zajednice u 
trenutku njezina promoviranja većinom samo članovi pro futu- 
ro: koliko će njih zajednica doista jednom obuhvatiti i u kojoj će 
mjeri oni tog obuhvaćanja biti svjesni, ovisi o uspješnosti reali- 
zacije projekta formiranja zajednice. Uz to, takve jezične zajed- 
nice, budući da još ne postoje onda kada se kolektiv koncipira i 
budući da njihova jezična interakcija još ne postoji ili postoji tek 
parcijalno, imaju svoj smisao samo ako su povezane s nekim dru- 
gim intencionalnim oblikom političkog, socijalnog, etničkog, 
idejnog objedinjavanja. T napokon, kako će se njihova jezična 
praksa kao praksa zajednice tek eventualno realizirati, takav 
nespontani kolektiv nema svoj idiom nego ga mora izmisliti: ako 
se zajednica u svojoj namjeri zadovoljava samo simboličkom 
funkcijom jezika, njezin idiom može i ostati izmišljen ili za- 
mišljen,'* a ako teži tome da bude, uza sve ostalo, i zbiljska je- 
zična zajednica, ona mora sebi stvoriti ili — što je zacijelo prak- 
tičnije — prilagoditi neki idiom i njegove funkcije. Grčka jezična 
zajednica koja se intencionalno počela formirati nakon perzij- 
skih ratova kao simbolička potpora političkom objedinjavanju 
svih Grka pod atenskom hegemonijom svoj je panhelenizam mo- 
rala iskazati atičkim dijalektom i proglašavanjem barbara ne- 
muštima: kad je završio peloponeski rat, a posebno nakon jača- 
nja Makedonaca, atička bi simbolika koju je u sebi nosila hele- 


134 Dio inspiracije za ovaj tipološki pokušaj nalazi se, dakako, u znamenitoj An- 
dersonovoj tezi o postojanju zamišljenih zajednica iznijetoj u knjizi (ANDER- 
SON 1983) čijim ćemo se postavkama nerijetko vraćati. 

nistička koine postala besmislenom da je nisu prihvatile, preu- 
zele i transformirale, u ponešto drugačijem ideološkom okviru, 
nove države i da se komunikacijska dimenzija idioma nije sva- 
kodnevno potvrđivala u javnoj komunikaciji ne samo Atene ne- 
go i egipatske Aleksandrije ili Antiohije Seleukida ili maloazij- 
ske Apameje ili makedonske Pele. Ovaj gruba skica tipologije je- 
zičnih zajednica sadržava, čini se, makar još u nepotpuno razra- 
đenom obliku, dovoljno elemenata za pristup problematici fun- 
kcioniranja jezičnih kolektiva i u kasnijim, postantičkim raz- 
dobljima. 

U helenističkom periodu na sceni se pojavljuje jedna nova 
profesija koja će kasnije, potkraj antike i kroz sva potonja raz- 
doblja, značajno utjecati na formiranje svijesti o jezicima i je- 
zičnim zajednicama — to su filolozi i gramatičari. Helenistički 
gramatičari, u Aleksandriji, Pergamu i drugim maloazijskim 
gradovima, bavili su se, dakako, isključivo grčkim jezikom i pri- 
ređivali su i tumačili tekstove starijih autora, te su na taj način 
podržavali među govornicima grčkoga onu dimenziju odnosa 
prema vlastitom jeziku koju Fishman naziva historičnošću, a 
koja predstavlja povezivanje određenog idioma s izmišljenom ili 
stvarnom bogatom i slavnom tradicijom i poviješću.'* No kakoje 
unutar grčkih jezičnih zajednica takav odnos prema jeziku već 
otprije postojao i održavao se velikim dijelom kroz oralnu i pisa- 
nu književnu tradiciju, helenistički znanstvenici mnogo su više 
učinili u jednoj drugoj domeni koja će bitno determinirati budu- 
će relacije između jezičnih zajednica i njihovih idioma. 

Oni su, naime, s jedne strane, izdvojili jezik kao sistem zna- 
kova, dakle jezik per se (u saussureovskom smislu, »sam za sebe 
i po sebi«), u objekt znanstvenog istraživanja i tako su ga defini- 
tivno, bar u zapadnim kulturama, odvojili u svojem modelu od 
čovjeka i njegove tjelesnosti, pa i od ostalih oblika njegova djelo- 
vanja: na taj se način jezik pretvorio u fenomen kojem su se, ne- 
zavisno od realnog konteksta govorenja i jezične djelatnosti u 
cjelini, mogle pridavati različite dimenzije ili su se bar mogli 


185 Cf. FISHMAN 1978, 40 sq. 

naglašavati pojedini njegovi aspekti, pa je — u krajnoj konsek- 
venciji - on postao sredstvo potencijalne manipulacije, ne samo 
u retoričkoj akciji, što je oduvijek bio, nego i kao ideologem koji 
sudjeluje u konstruiranju odabrane ideološke vizije svijeta. Dru- 
gim riječima, gramatičari su dovršili proces što su ga bili započe- 
li političari i kojim se jezik može odvojiti od spontano nastalih je- 
zičnih zajednica i projicirati pro futuro na zajednice koje tek tre- 
ba formirati. Pri tome, ma kako to paradokslano izgledalo, zap- 
ravo ne stvara idiom novu zajednicu, već neka društvena grupa, 
koja za to posjeduje dovoljno moći i socijalnog autoriteta i koja 
stoga predstavlja društvenu elitu, kreira (u najširem smislu te 
riječi, u principu odabirom među postojećim jezičnim elementi- 
ma) jezik kojim zatim oblikuje — u skladu sa svojim ciljevima i in- 
teresima — cjelinu jezične zajednice: ta dva procesa, dakako, sa- 
mo u modelu slijede jedan iza drugoga, a u praksi su često među- 
sobno isprepletena i djelomično se podudaraju. 


S druge strane, helenistički su gramatičari (posebno oni u 
Aleksandriji) u svojim opisima grčkog jezika počeli razlikovati 
»pravilne« i ujavnoj komunikaciji »dopuštene« jezične forme od 
»nepravilnih« i tako su utvrđivali normu koine, čime su ne samo 
uveli u zapadnu tradiciju prve predstandardizacijske procese 
nego su ujedno (što i jest bit eksplicitnog jezičnog normiranja) 
stvorili pojam kanonskog sistema u odnosu prema kojem se mo- 
gu mjeriti odstupanja karakteristična za pojedine dijalekte ili 
sociolekte. I više od toga: opisujući normiranu i normativnu 
*. koine kao sustav definiran racionalnim pravilima, oni su jezik 
javne komunikacije povezali s gramatikom i na taj su način pro- 
movirali princip prema kojem jezik javne komunikacije, da bi 
bio uistinu polifunkcionalan i »dostojan« svojeg položaja u hije- 
rarhiji idioma, mora biti ne samo realiziran u pismu nego i gra- 
matički opisan. Za stvarnu implementaciju ovog principa, koji 
će bitno obilježiti odnos zapadnih civilizacija prema jeziku, ne bi 
ni u kojem slučaju bila dovoljna sama djelatnost gramatičara da 
nije bila ponovo poduprta autoritetom grupa koje su raspolagale 
društvenom moći. 


Ipak, u Rimu se potreba za »gramatikalizacijom« latinskog 
pojavila relativno kasno, tek pošto je Graecia capta sredinom 2. 
st. pr.n.e. počela intenzivno prenositi svoja znanja na svojeg 

pobjednika i — prije svega — pošto se Rim od grada-države koji je 
stupao u različite tipove savezničkih odnosa s drugim italskim 
gradovima pretvorio, u 1. st. pr.n.e., u svjetski imperij čija su ad- 
ministracija i vojska zahtijevale primjereno sredstvo javne ko- 
munikacije: tek tada idiom Rima faktički nadrasta granice šireg 
područja grada.'“* U taj se kontekst upisuje najprije Varonov rad 
na opisu latinskog jezika,'""a zatim i Ciceronov trud oko priređi- 
vanja latinske terminologije, kao i nešto kasnija gramatika Re- 
mija Palemona ili Kvintilijanova retorika. 


Premda između konstituiranja grčke jezične zajednice i za- 
jednice govornika latinskog jezika zacijelo - osobito u fazi spon- 
tanih interakcija - ima određenih sličnosti, razlike su ipak zna- 
čajne. Naime, ne samo da latinski nije sve do pojave vulgarnih 
latiniteta karakterizirala takva dijalektalna raznolikost kakva 
je postojala u grčkome niti su se razvili latinski literarni i žan- 
rovski determinirani idiomi nego je i odnos prema pripadnicima 
ostalih jezičnih zajednica bio drugačiji. Dok su Grci, kao što smo 
vidjeli, svoj jezik smatrali u principu ekskluzivno vlastitim sim- 
bolom, pa su sve do kasnog helenizma govornici grčkoga koji su 
bili Negrci i čiji materinji jezik nije bio grčki ostajali stranci unu- 
tar grčkejezične zajednice, rimski jeodnos prema simbolici vlas- 
tita idioma (kad ne bi bio anakronizam, moglo bi se govoriti o 
rimskoj jezičnoj politici) bio inkluzivan, te su oni, u toku širenja 
svoje države, posve pragmatično u jezičnu zajednicu govornika 

-—latinskog jezika primali sve one koji su bili pripravni dovoljno 
dobro naučiti jezik da bi se njime služili u javnoj komunikaciji: 
razlikovanje »autohtonih« od »neautohtonih« govornika vrlo je 
rano dokinuto.'* Ovakav je stav Rimljana bio zacijelo djelo- 
mično uvjetovan naglom ekspanzijom države u toku 1. st. pr.n.e. 
il.st. n.e. i potrebom da se u javnu komunikaciju uključi velik 
broj sudionika (činovnika i vojnika, prije svega), od kojih su neki 
tek zajedno sa svojom novom ulogom postajali govornici latin- 


136 Cf MEILLET 1966, 227 sgq. 

137 Cf. ŠKILJAN 1995, 37 sqg. 

138 »Literarna kartografija« rimske književnosti (cf. CHEVALLIER 1968, 7 sq.) 
pokazuje, na primjer, kako je - ne samo u postklasičnom nego i u klasičnom 
periodu — većina rimskih autora rođena izvan originarnog teritorija latin- 
skog jezika, dakle područja Lacija i njegove najbliže okoline. 

skoga, ali osnovni uzrok nesumnjivo leži u činjenici da je latinski 
zatekao na komunikacijskoj sceni Mediterana idiom, grčki, koji 
je u potpunosti zadovoljavao sve civilizacijske potrebe i koji, bar 
na Istoku, nikada neće uistinu biti zamijenjen jezikom novih 
gospodara svijeta. 

Zbog svega toga bitno se izmijenio i odnos prema višeje- 
zičnosti. I latinska jezična zajednica od početka je morala obuh- 
vaćati brojne dvojezične i višejezične govornike, a u razdoblju 
carstva u nekim je područjima izvan Italije bilingvizam (koji je 
nerijetko prelazio u diglosiju s latinskim u javnoj a nelatinskim 
u privatnoj upotrebi) predstavljao pravilo, a ne izuzetak: i sam 
carski Rim, kao milijunski grad u kojem su se okupljale pridošli- 
ce iz čitava svijeta, svakako je bio nastanjen cijelim skupinama 
dvojezičnih govornika.'? No o toj dvojezičnosti u kojoj je latinski 
bio hijerarhijski nadređen idiom, kao i o analognoj grčkoj dvoje- 
zičnosti, relativno malo znamo, ali nam je zato dobro poznat la- 
tinsko-grčki bilingvizam koji je, od trenutka intenzivnijih dodi- 
ra Rima s grčkom kulturom, karakterizirao rimske socijalne eli- 
te, čije se i formalno i neformalno obrazovanje dugo vremena, 
sve do kasne antike, nije moglo zamisliti bez poznavanja grčkog 
jezika i literature.“ Prema tome, za razliku od grčkog modela je- 
zične zajednice s monolingvalnom elitom i višejezičnim margi- 
naliziranim slojevima, u rimskom se modelu pojavljuje bilin- 
gvalna grupa koja posjeduje moć u društvu: na drugom kraju so- 
cijalne hijerarhije ponovo se ukazuju različiti višejezični autsaj- 
deri (robovi, stranci, peregrini...), ali i bar dvojezični pripadnici 
srednjih slojeva građana, činovnika i oficira po provincijama, ta- : 
ko da se čini da je jednojezičnost mogla biti prije svega karakte- 
ristika seljaka, najnižeg sloja robova (koji su, poput onih u rud- 
nicima, sačinjavali komunikacijski autarkične skupine, no ako 
su bili regrutirani iz različitih krajeva, imeđu njima su se zacije- 
lo razvijale određene forme dvojezičnosti i nekakva lingua fran- 
ca) i pripadnika raznih plemena na granicama države u koju su 
bili možda tek prividno integrirani. 


139 O jezičnim manjinama carskog Rima v. KAJANTO 1980 u zborniku (NEU- 
MANN & UNTERMANN 1980) koji je u cijelosti posvećen različitim jezicima 
Carstva. 

140 Cf. DICTIONARY 2000, s.v. Bilingualism (R. Thomas); MEILLET 1966, 191 
sqq.; ZGUSTA 1980. 

Jezična zajednica govornika latinskog jezika u razdoblju re- 
publike transformirala se od koherentnog, lokaliziranog i spon- 
tanog kolektiva najprije u disperziranu zajednicu s granicama 
nejasnima ponegdje i u prostoru a još više u socijalnoj strukturi- 
ranosti, zbog višejezičnosti koja ju je obilježavala u mnogim 
društvenim slojevima. Potkraj republike i za trajanja carstva 
onaje u sebi obuhvaćala i brojne više ili manje pokretne »podza- 
jednice« legionara, koji su ipak samo djelomično pripadali govor- 
nicima latinskog a dijelom su upotrebljavali (posebno u tzv. po- 
moćnim četama sastavljenima od lokalnog stanovništva) vlasti- 
te materinje idiome. Ponovo za razliku od grčke zajednice, u Ri- 
mu se nikad (pa čak ni u vrijeme Augustovih reformi) nije osvi- 
jestio projekt posve intencionalnog konstituiranja simboličke je- 
zične zajednice kakav smo konstatirali kod Grka, pa je ona vrlo 
dugo, i u svojim najobuhvatnijim oblicima, zadržavala neka obi- 
lježja spontanosti. To nije teško objasniti: grčki su procesi, kako 
smo naglasili, imali »interni« karakter i bili su usmjereni prema 
objedinjavanju Grka koji su govorili različitim idiomima, a eks- 
kluzivnost njihova stava prema simbolici jezika isključivala je 
bilo kakav »lingvistički ekspanzionizam« koji bi težio širenju za- 
jednice na inojezične govornike, to više što atenska politika ni na 
svojem vrhuncu nije imala pretenzija da svoju moć protegne iz- 
van teritorija na kojima žive Grci. Kako latinski izvornih govor- 
nika nije bio dijalekatski razuđen već je predstavljao narječje Ri- 
ma i Lacija, »internu« simboliku među izvornim govornicima 
nije ni trebalo posebno razvijati, a uz to latinski, unaprijed osu- 
đen na neuspjeh na istoku, nije bio temeljno intencionalno sred- 
stvo romanizacije, kakvo su predstavljali neki drugi postupci, 
poput rimskog urbanizma ili centurijacije zemljišta, na primjer: 
ipak, inkluzivni karakter jezične politike omogućavao je svima 
da se priključe zajednici govornika, makar u njezinu komunika- 
cijskom ali ne nužno i simboličkom aspektu. 


Istovremeno, u težnji da bude, makar na Zapadu, po svojim 
atributima i funkcijama ravnopravan grčkom, latinski je bio ta- 
kođer — i opet prema grčkom helenističkom modelu — podvrgnut 
»gramatikalizaciji«, dakle opisan kao racionalno utemeljen sus- 
tav jezičnih znakova. Latinska gramatičarska djelatnost, koja 
svoj vrhunac doživljava u dvjema Donatovim gramatikama (Ars 

maior i Ars minor) u 4. st. i u Priscijanovu golemom djelu 
(Institutiones u 18 knjiga) iz 6. st., kao i činjenica da Crkva na 
Zapadu prihvaća latinski kao idiom vlastita saobraćanja, te tur- 
bulentna politička zbivanja kojima će biti obilježen rani srednji 
vijek — sve će to dovesti do toga da u ovom dijelu Evrope latinski 
jezik ostane jedini konstantno na sceni javne komunikacije i da 
zadugo bude jedini identificiran s »pravim« jezikom, sposobnim 
da bude upotrijebljen u svim, pa i simboličkim, funkcijama, a da 
grammatica bude praktički sinonim za nj. Prema tome, na po- 
četku srednjeg vijeka postoje zapravo dva osnovna modela kon- 
stituiranja jezičnih zajednica — grčki, ekskluzivan, intenciona- 
lan, u osnovi monolingvalan i »elitistički«, i latinski, inkluzivan, 
spontaniji, otvoreniji višejezičnosti i manje »elitistički« —, a nji- 
hove paradigme, svaka za sebe i u međusobnim kombinacijama, 
odredit će sve kasnije procese izgrađivanja jezičnih zajednica i 
njihovih idioma u Evropi, latinska, dakako, više na Zapadu, a gr- 
čka na Istoku. 

Ako smo zaantički svijet mogli konstatirati da su nam njego- 
va - iz evropocentrične i grčko-rimske perspektive — rubna pod- 
ručja ujezičnom smislu nedovoljno poznataili čak i posve nepoz- 
nata, zajezičnu kartu Evrope ranog srednjeg vijeka možemo ka- 
zati da nam je nešto poznatija ali ne istovremeno i jasnija. Žna- 
mo, naime, u većini slučajeva imena naroda i plemena koja su iz- 
među 4. i 10. st. u nizu uzastopnih valova prolazila evropskim 
prostranstvima i koja su rušila i ponovo stvarala neke vrste priv- 
remenih ili trajnijih političkih struktura što ih danas uobičajeno 
nazivamo državama ali koje su najčešće imale malo stvarnih at- 
ributa državnosti, ali o jezicima koje su ti narodi i plemena upo- 
trebljavali i- posebno — o formama njihovih jezičnih zajednicaili 
o oblicima komunikacijskih i simboličkih jezičnih praksi naša su 
saznanja veoma štura i odnose se prije svega, osim na latinski i 
grčki, na nekoliko keltskih i germanskih jezika.'" Ako nam se, 
dakle, jezična karta ranog srednjeg vijeka ukazuje tek u općim 
obrisima bez mnogih pojedinosti, nije, ipak, sasvim nemoguće 
bar donekle rekonstruirati osnovne modele jezičnih zajednica 
koji su se u to vrijeme pojavljivali. 


141 Cf. AHLQVIST 1992, 107. 

U posljednjim stoljećima prije pada Zapadnog Rimskog Car- 
stva na golemom području od Atlantskog oceana, Hispanije i 
Britanije sve do Rajne i Dunava na sjeveru i granice s drugim di- 
jelom Carstva na istoku uspostavljen je niz lokaliziranih je- 
zičnih zajednica koje su se, prije svega u gradovima, služile latin- 
skim, a u seoskim sredinama su se uz latinski pojavljivali poneg- 
dje još i ostaci lokalnih idioma; ondje gdje su naselja podizali is- 
luženi veterani rimske vojske ti su idiomi — treba pretpostaviti — 
katkada više odražavali izvorni jezični sastav naseljenika nego 
teritorija koji su naseljavali. Čini se da je u tom razdoblju, u kas- 
nom 4. st. i početkom 5. st., već opravdano govoriti ojezičnim za- 
jednicama govornika latinskog u množini ne samo zato što se 
vulgarni latinitet počeo regionalno diferencirati nego i zbog toga 
što su komunikacijske veze između pojedinih područja slabile u 
onoj mjeri u kojoj je državna vlast u cjelini postajala manje čvr- 
stom i koherentnom, pa su lokalne administracije i vojni zapov- 
jednici u pojedinim regijama ili gradovima predstavljali nosioce 
stvarne moći. Ipak, sve do propasti Zapadnog Carstva među go- 
vornicima latinskog, bar onima koji su sudjelovali u javnoj ko- 
munikaciji makar i na lokalnom nivou, zacijelo je postojala svije- 
st o pripadnosti jednoj globalnijoj jezičnoj zajednici, svijest koju 
je nesumnjivo podržavala i činjenica da je — kao što smo spome- 
nuli - jezik kršćanske Crkve na Zapadu bio latinski. Na sjever- 
nim granicama Carstva nalazila su se germanska plemena — Sa- 
si, Franci, Alamani, Burgundi, Kvadi, Vandali, Goti — koja su ta- 
kođer privremeno oblikovala lokalizirane spontane zajednice o 
kojima jednako malo znamo kao i o onima u kojima su se na sje-. 
veru i zapadu Britanije i u Irskoj okupljali Kelti. 

Od kraja 4. st. nadalje teritorijima na kojima su ove zajednice 
bile lokalizirane prolaze brojne pokretne jezične zajednice, čiji 
se pripadnici povremeno zaustavljaju, a zatim se neke od tih 
grupa ponovo pokreću, dok druge trajnije ostaju na određenim 
područjima. Pod pritiskom ovih kolektiva u kretanju i »sjedi- 
lačke« su zajednice nerijetko prisiljene na različita pomicanja, 
tako da se epihorska jezična slika Evrope mijenja iz stoljeća u 
stoljeće, a nerijetko i iz desetljeća u desetljeće, iteku 10.i11. st. 
zadobiva onaj izgled koji će determinirati evropske jezične odno- 
se novoga vijeka. Najprije nalet Huna iz azijskih stepa izaziva 

velike seobe germanskih plemena, od kojih neka, poput Ostro- 
gota (koji ruše Zapadno Rimsko Carstvo), Vizigota ili Vandala, 
uspostavljaju vlast na većim područjima a zatim se gube s povi- 
jesne scene, dok druga, poput Franaka ili Burgunda, ostaju na 
njoj na svojim novim područjima. Franačka će se moć toliko pro- 
širiti da će stvoriti prvu zapadnu državu kojaje težila zamijeniti 
Rimsko Carstvo, a njezin vladar, Karlo Veliki, obuhvatio je toli- 
ko velik teritorij da su ga već njegovi unuci morali podijeliti na 
tri dijela, koja će definirati francusku, njemačku i talijansku do- 
menu. No već u 6. st. Avari, Hazari i Slaveni svojim seobama još 
jednom izazivaju promjene u srednjoj i istočnoj Evropi, a pošto je 
Karlo Veliki uspio zaustaviti Avare na svojim istočnim granica- 
ma, stoljeće kasnije nailaze Ugri koji će se krajem 9. st. smjestiti 
na području današnje Mađarske i tako opet izmijeniti odnose 
među pojedinim jezičnim zajednicama i njihovim idiomima. Na 
jugu u Hispaniji arapska ekspanzija, zaustavljena simbolički u 
bitkikod Poitiersa 732. g., formira moćni Cordobski Emirat, a sa 
sjevera Normani najprije osvajaju francusku atlantsku obalu da 
bi sredinom 11. st. pokorili Englesku, pa čak i zasnovali kratko- 
trajnu vlast u južnoj Italiji. Tek nakon toga nastupa razdoblje 
koje bismo smjeli — uistinu samo uz visok stupanj apstrakcije — 
nazvati razdobljem smirivanja u Evropi. 

Iza ovog sasvim sumarnog pregleda historijskih zbivanja u 
Evropi ranog srednjeg vijeka skriva se niz vrlo turbulentnih je- 
zičnih situacija, obilježenih neprestanim kontaktima između 
lokaliziranih i pokretnih jezičnih zajednica ili među samim ko- 
lektivima u pokretu: kako su idiomi kojima su se te zajednice 
služile nerijetko bili veoma različiti, možemo zamisliti da su se 
stvarale i kratkotrajne lingue franche koje su omogućavale nji- 
hovu međusobnu komunikaciju. No budući da većina tih dodi- 
ra nije bila duga vijeka, njihove je tragove teško iščitavati iz 
kasnijih jezičnih stanja. Dakako, ondje gdje su se pokretne za- 
jednice transformirale u sjedilačke kolektive, pa su i kontakti 
bili dugotrajniji, dolazilo je katkada i do značajnih jezičnih 
promjena. Najkarakterističnijije primjer Normana koji su, do- 
šavši iz Skandinavije u područje današnje Normandije, svoj sje- 
vernogermanski idiom najprije zamijenili romanskim, a zatim 
su, pošto su osvojili Englesku, nakon nekog vremena preuzeli 

ovaj put zapadnogermanski idiom Angla i Sasa koje su zatekli 
na otočju. 

Ovim »barbarskim« i lokaliziranim i pokretnim jezičnim 
zajednicama u sociolingvističkom smislu bila su izrazito su- 
protstavljena dva velika kolektiva s tradicijom, kolektiv govor- 
nika grčkoga na Istoku i govornika latinskog na Zapadu, koji- 
ma od 8. st. nadalje treba pridodati Arape na Pirenejskom po- 
luotoku. Naime, za razliku od »barbarskih« idioma, grčki, la- 
tinski i arapskijezici su ne samo s razvijenom pismenošću nego 
i upotrebljavani u svim domenama javne komunikacije, od ad- 
ministracije i politike, preko znanosti, obrazovanja i poezije, do 
religije, što će u ranom srednjem vijeku biti od izričite važnosti 
posebno na Zapadu, gdje su političke institucije većinom bile 
slabe i podložne promjenama, pa je Crkva bar jednim dijelom 
osiguravala kontinuitet civilizacijske tradicije. No dok je grčka 
jezična zajednica u istočnom dijelu Bizantskog Carstva, ali nei 
u temama na italskom tlu i na jadranskoj obali, predstavljala 
više-manje prostorno koherentnu grupaciju (uz snažne socijal- 
no uvjetovane jezične diferencijacije i uz postepen razvoj epi- 
horske dijalekatske raznolikosti), latinska se zajednica na Za- 
padu našla u sasvim specifičnoj situaciji. Kao što je poznato, 
vulgarni su se latiniteti sve više udaljavali od klasičnih normi i 
polako su prerastali u zasebne i međusobno različite idiome, od 
kojih će se neki kasnije transformirati u romanske jezike, drugi 
će se smatrati njihovim dijalektima, a treći će se izgubiti s je- 
zične scene, dok je jezik pismenosti i obrazovanih ljudi (a to 
znači prije svega jezik klerika, jer se obrazovanje na početku 
srednjeg vijeka provodilo gotovo isključivo u okviru Crkve) i 
dalje težio tome da održi kontinuiranu vezu s klasičnim latini- 
tetom. Posljedice su toga bile višestruke: sjedne strane latinski 
jezik obrazovanih više nikome nije mogao biti materinji idiom, 
pa se kompetencija nad njim morala stjecati posebnim uče- 
njem; s druge strane, zajednica govornika tog jezika bila je ne 
samo disperzirana po cijeloj Evropi i izrazito nekoherentna, 
već je istovremeno, premda se nalazila, dakako, na evropskom 
tlu, zapravo bila i nelokalizirana, jer se uopće nije vezivala uz 
teritorij nego jedino uz govornike, a njihova je pokretljivost bi- 

la uistinu velika,'* tako da se ovdje susrećemo s novim tipom je- 
zičnog kolektiva koji, umjesto da se poput nomadskih zajednica 
kreće čitav, posjeduje snažnu unutrašnju dinamiku individual- 
nih govornika s pomoću koje održava svoju unutrašnju koheziju 
vjerojatno jače nego s pomoću zajedničkih pisanih tekstova čija 
je cirkulacija zacijelo bila manja od protoka govornika u prosto- 
ru. I gramatičari su se zbog svega toga našli pred novim zadat- 
kom: dok su se posljednji veliki latinski gramatičari antike, Do- 
nat (posebno u Velikoj gramatici) i Priscijan, još u duhu svojih 
prethodnika obraćali publici kojoj je latinski bio materinji je- 
zik, pa su gramatike bile posvećene prvenstveno teorijskim 
problemima konstituiranja, funkcioniranja i deskripcije je- 
zičnog sistema, dotle su se srednjovjekovni gramatičari našli 
pred problemom kako da opišu latinski kao strani jezik, dakle 
kao idiom koji se mora naučiti iz knjige, pa su njihova djela, da- 
kako, uvelike izgubila teorijsku dimenziju i okrenula se prag- 
matičnom aspektu učenja jezika.'? Na taj je način gramatika, 
koja je već dotad jasno simbolizirala idiom osposobljen za upo- 
trebu u javnoj komunikaciji, postala i medij koji je determini- 
rao — u skladu s principima skolastičke pedagogije - modalitete 
stjecanja kompetencije onih jezika koji nisu učeniku materinjii 
ujedno se pretvorila u sasvim očito sredstvo nadilaženja jezične 
raznolikosti jer je omogućavala svima koji su se njome služili 
da, makar u principu, nauče ista pravila i iste elemente je- 
zičnog sistema. : 

Toni u kojem slučaju ne znači daje jezična zajednica govorni- 
ka latinskog jezika bila u toku čitavog srednjeg vijeka ili u poje- 
dinim njegovim razdobljimajedinstvena. Naprotiv, i njezina dis- 


142 Jacques LE GOFF (1998, 163) navodi impozantan popis od 278 irskih redov- 
nika »svetaca« koje je, samo u 6. i 7. st., Irska »izvezla« diljem Evrope, od 
Engleske, preko Njemačke i Francuske, sve do Italije. Cf. i poglavlje o pok- 
retljivosti srednjovjekovnog stanovništva u BLOCH 2001, 70 sqgq. 

143 Cf. LAW 1992, 83 sqq. Ipak, to ne znači da su u srednjem vijeku posve nesta- 
la teorijska razmatranja jezika: ona su se nastavila u razvijenom srednjem 
vijeku u učenju modista i predstavljala su prethodnice novovjekovnih općih 
gramatika, jer su — premda imje »jezični materijal« (kao i sredstvo iskaziva- 
nja) bio latinski — obrađivala pretpostavljene opće karakteristike ljudskog 
jezika i njegova odnosa prema mišljenju i svijetu; cf., npr., ROSIER 1994, s 
bogatom bibliografijom. 

perzija u prostoru, i različiti stupnjevi obrazovanja i znanja koje 
ge kroza nj stjecalo, i raznolike tradicije koje su se unutar nje po- 
javljivale, i razni socijalni položaji koje su njezini članovi zauzi- 
mali, i čitav niz drugih faktora uvjetovao je postojanje vrlo veli- 
kih diferencijacija među govornicima latinskog u srednjem vije- 
ku, tako da se možemo zapitati nije li uopće pretpostavka o cjeli- 
ni takva kolektiva tek više ili manje pogrešna konstrukcija. Ako 
bismo pokušali odgovoriti na to pitanje iz pozicije govornika la- 
tinskog u srednjem vijeku, taj bi odgovor svakako bio potvrdan, 
jer bi siromašni njemački redovnik koji jedva natuca nekoliko la- 
tinskih fraza i zna možda napamet dijelove katekizma, ali ih ne 
bi mogao stvarno prevesti, i učeni talijanski fratar koji na dru- 
gom kraju Evrope u nekom samostanu čita rimske autore i piše 
učene teološke traktate na kompliciranom latinskom, usprkos 
pripadnosti istoj Crkvi, teško mogli jedan drugoga smatrati su- 
dionicima iste jezične zajednice. No izrazita diglosija koja je ka- 
rakterizirala cijeli srednji vijek a posebno njegov rani period i 
kojaje u mnogim područjima dopuštala jedino latinskom da bu- 
de sredstvo javne komunikacije, ta je diglosija bez ikakve sum- 
nje dovodila do toga da su u očima onih koji nisu govorili latinski 
oba klerika, ma kakve bile razlike u njihovim jezičnim kompe- 
tencijama, pripadala onoj povlaštenoj skupini koja zbog svojeg 
jezičnog znanja ima pristup domeni javnog saobraćanja. Zato 
bismo smjeli pretpostaviti da se latinska jezična zajednica u 
srednjovjekovnoj Evropi kao socijalno relevantan kolektiv obli- 
kovala prije svega u percepciji drugih, a da su njezine unutrašnje 
jezične interakcije zapravo formirale veći broj manjih zajednica 
koje su se samo djelomično međusobno podudarale, a ponekad 
jedva da su i imale prilike komunicirati jedna s drugo:n. 


Odnose koji su vladali unutar latinske jezične zajednice dob- 
ro ilustrira dolazak Alkuina na dvor Karla Velikog: učenog re- 
dovnika iz Yorka car je pozvao u Aachen kako bi potaknuo kul- 
turnu obnovu društva, kasnije poznatu pod nazivom karolinška 
renesansa, jer su klerici s njegova dvora bili nedovoljno obrazo- 
vani za to, a njihovo se slabo znanje iskazivalo, između ostalog, i 
u nepoznavanju klasičnog latiniteta, tako da - možemo to lako 
zamisliti - oni Aikuina nisu mogli pravo ni razumjeti. S druge 
strane, Palatinska akademija koju će na Karlovu dvoru Aikuin 

osnovati radi obrazovanja sinova samog cara i njegovih dvorjana 
. ukazuje nam i na činjenicu da se od tog razdoblja nadalje u sve 
većoj mjeri školuju i laici, doduše u prvom redu u katedralnim 
školama i u svakom slučaju na latinskom, ali s potrebama koje 
su drugačije od ciljeva koji se postavljaju pred obrazovanje sve- 
ćenika: laici se od klerika nerijetko razlikuju i po svojim komuni- 
kacijskim potrebama. 


Ako srednjovjekovna latinska jezična zajednica predstavlja 
izrazit primjer disperzirane, eksteritorijalne i u osnovi neje- 
dinstvene skupine, koja svoju koherentnost zadobiva prije sve- 
ga u viđenju onih kojijoj ne pripadaju, pitanje je odakle potječe 
moć koju je taj kolektiv nesumnjivo posjedovao i u komunika- 
cijskom i u simboličkom smislu, pa makar ona bila unutar nje- 
ga veoma nejednoliko raspoređena. Dio odgovora zacijelo je 
sadržan u polifunkcionalnoj osposobljenosti samog idioma i u 
činjenici da je on omogućavao sudjelovanje u javnoj komunika- 
ciji, drugi je dio uvjetovan autoritetom Crkve koji je u nesigur- 
nim i promjenljivim političkim i ekonomskim okolnostima zad- 
ržavao svoj kontinuitet, a treći je dio — usko povezan s prvim 
dvama - potjecao iz toga što su se latinskim jezikom iskazivala i 
prenosila znanja neophodna za uređenje ljudskog života, i to i 
ona racionalna i praktična, poput pravnih i administrativnih, 
potrebnih za organizaciju društva, i ona teorijska, teološka ili 
filozofska, nužna za oblikovanje spoznaje svijeta. Stvarna se 
politička i ekonomska moć, stoga, mogla nalaziti, i nerijetko se 
u ranom srednjem vijeku doista i nalazila, u rukama govornika 
nelatinskih idioma, ali su njima pripadnici latinske jezične za- 
jednice bili neophodni za realizaciju te moći, bilo zbog znanja 
kojima su raspolagali bilo zbog autoriteta koji su posjedovali. I 
opet nam primjer Karla Velikog koji sa cijelom svojom porodi- 
com postaje polaznikom Alkuinove škole simbolički ukazuje na 
tu nužnu vezu između moći i vlasti i latinskog jezičnog kolekti- 
va, a slični se primjeri mogu pronaći svagdje, od prisutnosti 
Boecija na ostrogotskom Teodorikovu dvoru neposredno na- 
kon propasti Zapadnog Rimskog Carstva sve do potrebe fra- 
načkih kraljeva da od Otona II. nadalje preuzmu naslov 
Imperator Romanorum Augustus. Sasvim je jasno, ipak, da je 
ova »razmjena« moći za znanje i ugled svoje djelovanje širila 

nejednoliko među članovima jezične zajednice latinskoga, te da 
je ono ovisilo o mnogim faktorima, od kojih je određeno znanje 
jezika bilo samo jedan ali bitan preduvjet: konačan rezultat to- 
ga djelovanja bio je determiniran, dakako, i mjestom u socijal- 
noj ili crkvenoj hijerarhiji koje je pojedinac zauzimao, i ugle- 
dom i znanjem, stvarnim ili pretpostavljenim, što ih je imao, i 
konkretnim odnosima koje je uspostavljao s drugim društve- 
nim strukturama, prvenstveno onima koje su raspolagale 
vlašću i moći. I napokon, ne treba zaboraviti da su govornici la- 
tinskoga, osim posve rijetkih izuzetaka, bili u najmanju ruku 
dvojezični, pasu prema tome uvijek pripadali ijezičnoj zajedni- 
ci nelatinskog (ili nelatinskih) idioma. Usprkos granici koju je 
između latinskog i drugih idioma postavljala diglosijska situa- 
cija i usprkos tome što je code switching svojim strogim uvjeto- 
vanostima prebacivao govornika, u skladu sa sociokomunika- 
cijskim kontekstom, u mnogim slučajevima gotovo automatski 
izjedne zajednice u drugu, treba pretpostaviti da su pripadnici 
latinske zajednice jedan dio svojih znanja, ugleda i stečene mo- 
ći mogli (a ponekad i htjeli) prenijeti u drugi kolektiv, bilo da se 
radilo o zajednici govornika njihova materinjeg idioma ili o ne- 
kom drugom nelatinskom kolektivu. 

Tragovi ovakva transfera sasvim se očito mogu iščitavati u 
procesima koje bismo mogli nazvati postepenom vernakulari- 
zacijom prostora javne komunikacije u toku srednjeg vijeka. 
Pod procesima vernakularizacije podrazumijevat ćemo, daka- 
ko, transformaciju epihorskih idioma u jezike pismenosti i jav- 
ne komunikacije, njihovo osvajanje funkcija koje je dotad imao 
latinski (odnosno arapski u Španjolskoj) i zauzimanje njegova 
sociolingvističkog statusa. No svaki element ove definicije tre- 
ba uzeti s izvjesnim oprezom. Naime, najprije, kada je riječ o 
epihorskim idiomima u srednjem vijeku, ne smijemo zamišlja- 
ti, kao što bi nas na to mogla navesti grčka etimologija njihova 
naziva, da su oni bili strogo »vezani uz tlo«, dakle uz čvrsto od- 
ređen teritorij: ne samo da su granice pojedinih područja u 
percepciji srednjovjekovnih ljudi, ako se nije radilo o zemlji 
kojuje netko stvarno obrađivaoili o najbližoj okolini gradskih 
područja, bile uvelike fluidni i više-manje apstraktni pojmo 

vi,“ine samo daje - kako smo već naglasili — pokretljivost sta- 
novništva (pa i pripadnika nelatinskih jezičnih zajednica) bila 
velika sve do 14. stoljeća, kada, prema riječima Le Goffa, 
društvo napokon postaje u principu sjedilačko,'“ negoje isamo 
»povišenje« statusa idioma, budući da se zbivalo prema modelu 
latinskoga, zahtijevalo da se on na izvjestan način »odvoji« od 
lokaliziranog teritorija. Osim toga, činjenica da su se Evropom 
neprestano kretali najrazličitiji putnici, od hodočasnika, preko 
trgovaca iobrtnika, do vojnika, svećenika i vladara, izazivala je 
potrebu i mogućnost da se na mjestima njihova okupljanja (u 
svetištima, gradovima, oko samostana i u njima, pa i na seos- 
kim vašarima, na primjer) neprestano stvaraju »pomoćni« 
idiomi međusobnog sporazumijevanja govornika različitih ma- 
terinjih izričaja, dakle neke vrste stalnijih ili trenutnih zajed- 
ničkih jezika, ili da se jezični kodovi mijenjaju i u toku pojedi- 
nih iskaza, u zavisnosti i od sugovornikove i od vlastite jezične 
kompetencije i sposobnosti da se govori o određenoj tematici. 
Drugim riječima, možemo zamisliti da su epihorski idiomi, 
osim onda kad se radilo o malim, komunikacijski autarkičnim 
lokalnim zajednicama, nerijetko predstavljali amalgam različi- 
tih narječja, bez jasnih granica i »prenosiv« sjednog mjesta na 
drugo zajedno sa svojim govornicima i njihovim trenutnim ko- 
munikacijskim potrebama.“ ' 
Zatim, opismenjivanje nekog idioma nije mu nužno pribav- 
ljalo stalan statusjezikajavnog saobraćanja: kako su se pojedine 
“ zajednice smjenjivale i nestajale, i njihovi su idiomi, bez obzira 
na to što su bili fiksirani u pismu i obavljali neke bitne jezične 
funkcije, zajedno s njima mogli nestati, kao što to očito pokazuje 
primjer gotskoga, istočnogermanskog jezika na koji je u 4. st. 
biskup Wulfila preveo dijelove Biblije. S druge strane, u ranom 
srednjem vijeku pismenost nije predstavljala nužan uvjet za rea- 


144 O postupnom formiranju granica i svijesti o njima govori BLOCH 2001, 361 
sqq. 

145 LE GOFF 1998, 176. 

146 BLOCH 2001, 119 sq. navodi kako je u ranom srednjem vijeku svaki pojedi- 
nac u pravnom postupku ostajao »podložan propisima koji su vrijedili i za 
njegove pretke«, te ukazuje načinjenicu da su takvi postupci sa sudionicima 
različitog porijekla (a to u principu znači i različitih materinjih idioma) bili 
prije pravilo nego izuzetak. 

liziranje bar nekih funkcija u javnoj komunikaciji: u poetskoj do- 
meni javnog saobraćanja usmena je književnost u nekom obliku 
redovito postojala i na idiomima bez pismenosti; svakako su se i 
određene administrativne ili pravne radnje obavljale na epihor- 
skim nelatinskim idiomima i prije njihova opismenjivanja. Ipak, 
kako su se procesi vernakularizacije prostorajavne komunikaci- 
je odvijali prema latinskom uzoru, oni su nužno na koncu dovo- 
dili i do stvaranja pismenosti za pojedine nelatinske jezike. 


Napokon, zamjena latinskog vernakularima i njihovo preu- 
zimanje pojedinih funkcija u javnoj komunikaciji proces je koji 
se odvijao vrlo neravnomjerno i unutar jednog područja, a s gole- 
mim razlikama među različitim područjima, i uvelike je ovisio o 
socijalnim, političkim, kulturnim i ekonomskim faktorima: ka- 
koje u početnim fazama procesa pismenost bila vezana prije sve- 
ga uz latinski jezik, a vernakulari su se širili oralnom upotre- 
bom, većina detalja ovih zbivanja iz današnje perspektive ostaje 
nepoznata. Njihovi se tragovi mogu iščitavati iz najranijih saču- 
vanih tekstova (najčešće literarnih) na epihorskim idiomima, a 
najjasnije su vidljivi u postupcima »gramatikalizacije«, dakle u 
gramatičkim opisima kojima se vernakular i simbolički trans- 
formira u »pravi« jezik, podložan racionalnoj deskripciji: tim ak- 
tom, naime, čini se prvi korak prema stvaranju svijesti o jeziku i 
o njegovoj upotrebljivosti, što ujedno znači i prema svjesnom 
formiranju jezične zajednice.'“" Istovremeno s tim korakom, s is- 
tim ciljem osvješćivanja vernakulara, bilo je potrebno učiniti još 
jedan, a to je imenovanje idioma, davanje imena kojim će i on 
sam dobiti vlastiti znak, simbol upotrebljiv u izgradnji općeg 
simboličkog imaginarija društva.“ 

Popis najranijih gramatika sastavljenih za pojedine evropske 
jezike što ga je prezentirao Sylvain Auroux'“ ukazuje nam na 
nejednolikost procesa vernakularizacije prostorajavne komuni- 
kacije u Evropi, budući da se prvi gramatički tekstovi pojavljuju 
u širokom rasponu između 7. i 19. stoljeća: najstariji od njih ob- 


147 Cf. SWIGGERS 1997, 118 sqq. 


148 O važnosti imenovanja u srednjovjekovnom svijetu i o tome kaka bi, na 
primjer, gotovo »bilo nemoguće zamisliti neku anonimnu domovinu« govo- 
ri i BLOCH 2001, 415. 


149 AUROUX 19924, 54 sqq. 

rađuju jezike koji su se govorili na rubovima antičkog svijeta i 
Rimskog Carstva - gramatika irskoga Auraicept na nEces potje- 
če vjerojatno već iz 7. stoljeća,“ islandska iz 12. stoljeća, velška 
iz 14. stoljeća, dok su gramatike »velikih« evropskih jezika, tali- 
janskog, španjolskog, francuskog, njemačkog i engleskog'“' nas- 
tale u drugoj polovici 15. ili u 16. stoljeću, dakle zapravo veću ngo- 
vom vijeku; izuzetak na kontinentu predstavlja provansalski 
koji je bio prvi put opisan oko 1200. g. Ova distribucija gramati- 
ka ne treba nas čuditi: romanski su se jezici zbog svojeg porijekla 
iz vulgarnog latinskog mnogo teže od keltskih i germanskih os- 
lobađali stigme »običnih« vernakulara neprimjerenih za javnu 
upotrebu i bio im je nužan jači poticaj nego što ga je mogla pruža- 
ti uobičajena komunikacijska praksa da bi u percepciji vlastitih 
govornika postali ravnopravni latinskome koji je bio podržan 
tradicijom i autoritetom svoje jezične zajednice. Taj će poticaj 
dobiti u trenutku kad se budu raspadale srednjovjekovne feu- 
dalne socijalne i političke strukture: tada će novi uvjeti zahtije- 
vati i nove forme društveno relevantne komunikacije. 


Kad govorimo o procesima vernakularizacije u srednjem vije- 
ku, treba naglasiti da su oni, budući da se radi o osvajanju pros- 
tora javne komunikacije i funkcija u njoj, usmjereni prema su- 
dionicima toga prostora kao potencijalnim članovima jezične za- 
jednice, što znači da se oni tiču prvenstveno pripadnika onih 
društvenih slojeva i skupina koji uistinu mogu, zahvaljujući svo- 
jim socijalnim ulogama, participirati u javnom saobraćanju. Ka- 
ko se radi o posebno pokretljivim slojevima — plemićima, sveće- “ 
nicima, a djelomično i o trgovcima i građanima - koji su teritori- 
jalno disperzirani, vernakularizacija se ne odnosi na stvarne 
strogo lokalizirane epihorske idiome nego, otjelovljena u bez- 
ličnoj neutralnosti gramatike, sastavljene prema Donatovu la- 
tinskom modelu, na »suprateritorijalne«, na neki način umjet- 
no, kombinacijom različitih epihorskih elemenata stvorene, 
idiome; kao što kaže Swiggers, govoreći o kasnijim renesansnim 


150 Cf AHLQVIST 1992, 108 sqq. 

i51 Ipak Aelfric već u 10. st. u svoju latinsku gramatiku unosi brojne anglosak- 
sonske elemente, a prema tradiciji, koju sačuvani tekstovi ne mogu potvrdi- 
ti, Karlo Veliki bio je autor djela Grammatica patrii sermonis s opisom fra- 
načkoga (cf. AHLQVIST 1992, 112). 

gramatikama, njihovi su sastavljači morali razriješiti problem 
dijatopičke (dakle, dijalektalne) i dijastratičke (dakle, sociolek- 
talne) raznolikosti.“ Ova tvrdnja zacijelo još više vrijedi za au- 
tore prvih gramatika i ukazuje nam na to da sujezične zajednice 
koje su se stvarale na taj način u toku procesa vernakularizacije 
javne komunikacije bile u intenciji njihovih inicijatora nalik za- 
jednici govornika latinskog jezika: ne samo da su imale djelo- 
mično isti »ciljani« sastav nego su bile i koncipirane eksteritori- 
jalno. Nevezanost tih zajednica za određeni teritorij koji bi pri- 
padao idiomu koji teži da postane »pravim« jezikom vidljiva je iz 
činjenice da je, na primjer, prvu provansalsku gramatiku Rai- 
mon Vidal sastavio za katalonske trubadure koji su željeli ovla- 
dati (zacijelo i pasivno, ali i aktivno) okcitanskom poezijom, daje 
drugi takav priručnik Uc Faidit namijenio učenim latinistima 
diljem Evrope,“ dok su pisci prvih dviju francuskih gramatika s 
početka 15. iiz prve polovice 16. stoljeća bili Englezi - John Bar- 
ton i John Palsgrave — koji su ih pisali za Engleze kojima je za 
službenu komunikaciju u Engleskoj bio još uvijek potreban 
francuski 


Drugim riječima, i ove nove vernakularizirane jezične zajed- 
nice nisu nastajale toliko iz težnje da se u njima objedine svi go- 
vornici određenog broja međusobno genetski srodnih epihor- 
skih idioma (jer su nepismeni, neobrazovani, neslobodni, margi- 
nalni bilo u kojem smislu iz njih unaprijed bili isključeni) koliko 
iz namjere da se prevlada regionalna ograničenost i poveća ko- 
munikacijski doseg poruka (najprije literarnih a kasnije i osta- 
lih). Za tako stvarane jezične zajednice bila je karakteristična 
njihova otvorenost koja se prije svega odražavala u tome što su 
njihovi pripadnici bili u pravilu višejezični (a jedan od idioma ko- 
jim su vladali nerijetko je bio i latinski), pa su sudjelovali u ve- 
ćem broju različitih zajednica, prenoseći i jezična iskustva iz jed- 
nog kolektiva u drugi, a zatim i u tome što one nisu nužno pris- 
vajale strogo definiran teritorij: dapače, teritorijalna determini- 
ranost i jezika i jezične zajednice morala se članovima ovih više 


152 SWIGGERS 1997, 163. 


153 Cf. SWIGGERS 1997, 105. 
154 Cf. AUROUX 19924, 23 sqq. 

ili manje učenih »jezičnih elita«, koje su i komunikacijsku i sim- 
boličku dimenziju idioma mjerili latinskim parametrima, činiti 
ozbiljnim nedostatkom i obilježjem pučkih narječja neznalica 
koja grammatica ne može ni opisati. No što će se više, prema 
kraju srednjeg vijeka, kompleksna struktura feudalnih posjeda 
koji su bili naknada za vazalsku ovisnost i odanost transformira- 
ti u državni teritorij, to će više ijezik biti vezan uz »svoje«tlo,ai 
karakter jezičnih zajednica u novom će se vijeku ponovo izmije- 
niti. 

Srednjovjekovno su razdoblje, kao što smo vidjeli, obilježila 
četiri osnovna tipa jezičnih zajednica: pokretne zajednice naro- 
da u seobi, lokalizirani kolektivi koji su upotrebljavali epihorske 
idiome, jezične zajednice u nastajanju kroz procese vernakulari- 
zacije što smo ih pokušali opisati i suprateritorijalna zajednica 
govornika latinskog jezika. Za prva dva tipa možemo pretposta- 
viti da su izrasli iz spontane jezične djelatnosti, te da su posjedo- 
vali unutrašnju koheziju (koja je kod lokaliziranih stabilnih za- 
jednica, dakako, bila veća, a kod nomadskih skupina manja, ne 
samo zbog njihove grupne pokretljivosti nego i zbog toga što su 
takvi kolektivi zauzimali u pravilu mnogo šira područja), dok su 
druga dva tipa bila disperzirana u prostoru (kod latinske zajed- 
nice taje disperzija bila većari obuhvaćala je u principu cijelu Ev- 
ropu'*) i stvarana su i održavana više-manje intencionalno. Sve 
su te jezične zajednice bile konstituirane prema rimskom mode- 
iu, dakle kao inkluzivni kolektivi kojima se mogao priključiti 
svatko tko bi naučio adekvatan idiom i tako bi postajao njihov 
ravnopravan član u jezičnom, ali ne nužno i u socijalnom smislu: 
izuzetak su možda predstavljale male, seoske lokalizirane epi- 
horske zajednice, jedine čvršće vezane uz teritorij i uz sasvim od- 
ređenu skupinu stanovnika, no za »članstvo« u njima, budući da 


155 Zapravo se, u doba misionarskih pohoda proširila po cijelom svijetu i tako je 
postala u pravom smislu te riječi nadteritorijalna: MOUNIN (1970, 135) na- 
vodi primjer s kraja 17. stoljeća, kad u toku rusko-kineskih pregovora u da- 
lekoistočnom Nerčinsku neki jezuit Rusima prevodi kineski na latinski, a 
Kinezima latinski, kojim Rusi govore, na kineski! 

su bile i komunikacijski i simbolički autarkične i s ograničenim 
* dosegom, a bez ikakve moći, i tako nije postojao veći interes me- 
đu pripadnicima drugih zajednica. 

Pretpostavili smo također da su govornici vrlo često partici- 
pirali u većem broju jezičnih zajednica kako bi mogli prevladati 
diglosijske i poliglosijske situacije kojima je srednji vijek obilo- 
vao ili da bi jednostavno mogli stupiti u jezični kontakt s govor- 
nicima drugih idioma.'* Ovu srednjovjekovnu višejezičnost nije 
teško teorijski objasniti. Naime, svaki od navedenih tipova je- 
zičnih zajednica, uzet u cjelini, zadovoljavao je vlastite kolektiv- 
ne potrebe, a njihovi su idiomi obavljali sve funkcije koje su bile 
neophodne čitavoj skupini, no nijedna od njih (uz izuzetak koji 
su u pojedinim slučajevima predstavljale pokretne zajednice na- 
roda u seobi'“") nije omogućavala da se realiziraju sve moguće je- 
zične funkcije, pa je individuum, ako je želio u potpunosti ovla- 
dati sveukupnošću jezične djelatnosti, bio nužno upućen na vi- 
šejezičnost. Drugim riječima, govornik lokaliziranog epihorskog 
idioma mogao je u sferi privatnosti i u ograničenom prostoru 
upotrebljavati samo taj jezik, no čim bi htio (ako je mogao, daka- 
ko) stupiti u domenu javne komunikacije ili iskoračiti iz lokal- 
nih komunikacijskih veza, morao je ući u druge jezične zajedni- 
ce; idiomi koji su vernakularizacijom osvajali pojedina područja i 
diskurse javne komunikacije, poput poetskog ili znanstvenoga, 
ostajali su neupotrebljivi u drugim domenama, posebno u reli- 
gijskoj i političkoj, anisu—baru početku —bili ni prilagođeni sva- 
kodnevnom privatnom saobraćanju; jednako je tako teško za- 
misliti pripadnika latinske jezične zajednice kako ovaj jezik ko- 
risti u razgovoru sa svojom familijom ili na tržnici, premda ga je 


156 Plurilingvizam srednjeg vijeka i česte promjene kodova u međusobnim je- 
zičnim interakcijama može dobro ilustrirati suvremena situacija na tržni- 
cama u Brazzavilleu i Niarmneyju koju je opisao CALVET (1987, 113 sgq.) gdje 
se upotrebljava četiri ili pet različitih idioma u komunikaciji kupaca i pro- 
davaća. 

157 Možemo zamisliti dasu Vandalima ili Burgundima, bar dok su bili u pokre- 
tu, njihovi vlastiti idiomi bili dovoljni za obavljanje svih jezičnih funkcija, 
no - kao što nam to pokazuje primjer Ostrogota ili Franaka - onog časa kad 
su njihove političke tvorevine postajale trajnije i stabilnije, njihovi su se je- 
zici ukazivali nedovoljno »opremljenima« za složena administrativna ili 
pravna djelovanja. 

on kvalificirao za sve forme javne komunikacije. Prematome, na 
nivou kolektiva svaki je idiom bio funkcionalno »potpun«, no sa 
stajališta pojedinca on se nerijetko manifestirao kao parcijalan 
fenomen koji je trebalo »upotpuniti« drugim idiomima. 


Posljedica toga bila je, kao što smo već napomenuli, nejasna 
percepcija teritorijalnih razgraničenja među epihorskim idiomi- 
ma i njihovo primarno vezivanje za zajednicu govornika a ne za 
tlo (osim kod manjih lokaliziranih kolektiva), što se posebno jas- 
no razabire kod latinske zajednice. Drugaje posljedica moždajoš 
interesantnija: s pravom se, naime, možemo zapitati kako se u 
takvim okolnostima višejezičnosti i jezične raznolikosti formi- 
rao jezični identitet pojedinca. Za razliku od antičkih (pa i bi- 
zantskih) Grka koji su svoj individualni jezični identitet mogli 
izgrađivati unutar kolektivno uspostavljenog ekskluzivnog od- 
nosa između govornika grčkoga i pripadnika »barbarskih« za- 
jednica, te za razliku od Rimljana koji su u međusobnoj identifi- 
kaciji latinskogi rimske vlasti, administracije i prava, pronalazi- 
li oslonac za svoje jezične identitete, otvarajući mogućnost i dru- 
gima da im se priključe, ali definirani iz suprotnosti s njima dok 
ne progovore latinski, srednjovjekovni čovjek kojije - zamislimo 
-u crkvi ina sudu govorio latinski, pjevao pjesme na provansal- 
skom, sa svojom porodicom i prijateljima govorio francuski, a sa 
seljacima na svojem posjedu bretonski, teško je mogao pronaći 
tko su oni »drugi« koji će mu omogućiti da čvrsto definira svojje- 
zični identitet. No ovdje moramo posebno paziti na to da ne pro- 
jiciramo suvremeno poimanje jezičnog identiteta u kontekst ko- 
jemu bi to bilo neprimjereno. Moderno poimanje jezičnog identi- 
teta u zapadnim civilizacijama podrazumijeva, sjedne strane, da 
se on primarno ostvaruje u jednom idiomu, materinjem jeziku, 
te da — sdruge strane — upravo taj idiom omogućuje pojedincu da 
se u potpunosti (uza sve ograde koje taj pojam potpunosti izazi- 
va), dakle neograničeno, izrazi. No oba su ova elementa, kao što 
ćemo vidjeti, zapravo plod djelovanja novovjekovnih ideoloških i 
političkih silnica, i nema razloga da ne pretpostavimo da je dio 
srednjovjekovnih govornika svoj jezični identitet pronalazio up- 
ravo u složenom mozaiku različitih idioma kojima je raspolagao 
u svojoj komunikacijskoj matrici: hijerarhiju među njima uspos- 
tavljao je zacijelo na osnovi njihove funkcionalne upotrebljivosti 

i moći ili autoriteta kojim ga je pojedina jezična zajednica opskr- 
bljivala, ane na temelju njihove veće ili manje »izvornosti«; u to- 
me je ponovo bio bliži rimskom nego grčkom modelu uspostav- 
ljanja odnosa prema jeziku i jezičnoj djelatnosti. Osim toga, ako 
je, kao što lucidno zapaža Le Goff,'? srednjovjekovno shvaćanje 
slobode bilo bitno drugačije od modernoga i ako se ona u krajnjoj 
konsekvenciji, makar u ranom srednjem vijeku, svodi na uživa- 
nje povlastica, dakle na »zajamčeni položaj« u društvu, na posve- 
mašnju uklopljenost u zajednicu, jednako tako ni jezični identi- 
tet ne mora biti utemeljen na neograničenom iskazivanju indivi- 
dualnosti već prije na uspostavljanju uravnoteženih komunika- 
cijskih i simboličkih veza s različitim dijelovima kolektiva, na 
potvrđivanju vlastita mjesta koje pojedinac u njima zauzima. 
No što se više približavamo kraju srednjeg vijeka, to se više 
kontekst oblikovanja jezičnih zajednica i pojedinaca u njima mi- 
jenja. Te se promjene javljaju u svim sferama života, ali premda 
su međusobno nerijetko povezane i uvjetovane, ne zahvaćaju 
sve prostore istom brzinom niti se svagdje ukazuju u istom re- 
doslijedu. One su, ako ih promatramo u cjelini, toliko brojne (nji- 
hova će posljedica, napokon, i biti transformacija feudalnoga u 
građansko društvo i konstituiranje novovjekovne evropske poli- 
tičke i društvene scene) i u većini svojih dimenzija tako detaljno 
opisane da ćemo ovdje odabrati tek nekoliko onih elemenata koji 
su — bar nam se čini — najbitnije utjecali na formiranje jezičnih 
zajednica ina nove relacije koje se među njima uspostavljaju. 
Prije svega, u zapadnoj se Evropi, kao što je dobro poznato, u 
kasnom srednjem vijeku postepeno mijenjaju načini proizvod- 
nje, pa im feudalni odnosi više ne pružaju dovoljan socijalni i po- 
litički okvir zanjihovo normalno odvijanje. Istovremeno se uzdi- 
že novi sloj građanstva koji će, kad stekne samosvijest o svojim 
mogućnostima, postati temeljni nosilac promjena na početku 
novog vijeka, a koji potkraj srednjovjekovnog razdoblja uvelike 
pridonosi oživljavanju gradova i njihove uloge ne samo u eko- 
nomskom i političkom smislu nego i kao obnovljenih važnih sre- 
dišta javne komunikacije u pojedinim područjima.'* Taj novi 


158 LE GOFF 1998, 362 sqq. 
159 Cf. BAGGIONI 1997, 50. 

sloj, koji se sastojao od obrtnika, trgovaca, novčara i koji je sve 
aktivnijei, baru nekim svojim segmentima, sa sve većom samos- 
talnošću u odnosu prema feudalnim i crkvenim moćnicima sud- 
jelovao u ekonomskom životu, imao je i drugačije obrazovne po- 
trebe: škole u kojima su se obrazovali svećenici i načini na koje 
su se odgajali plemići nisu ih mogli zadovoljiti, te dolazi do seku- 
larizacije dijela škola, što dovodi i do promjena u školskim prog- 
ramima, pa i u učenju jezika i odnosu prema njemu. U novim 
okolnostima mijenja se i karakter političke organizacije: umjes- 
to kompleksnog partikularizma ranog srednjeg vijeka u kojem 
su se elementi vlasti i moći u složenoj hijerarhiji prenosili od se- 
niora na vazala i u krajnoj su se konsekvenciji praktički realizi- 
rali na relativno malim područjima, u kasnom srednjem vijeku 
sve veća ekonomska povezanost i međuzavisnost tih područja 
tražila je centralizaciju vlasti, efikasniju administraciju i pravni 
sistem, te veću ujednačenost svih parametara kojima su bile de- 
terminirane razmjene roba, novčani putovi, fluktuacija ljudi i, 
napokon, načini i smjerovi komunikacije. Tražila je, drugim rije- 
čima, državu koja će sve to moći osigurati i koja će se ostvariti 
kao niz više ili manje moćnih monarhija u Evropi." 

U razmatranju jezičnih zajednica, osim ovog općeg okvira ko- 
ji, kad bismo ga analizirali u pojedinostima, nikako ne bi pružao 
jedinstvenu sliku već bi se ukazivao kao vrlo raznolik mozaik či- 
je se konfiguracije mijenjaju — ponekad i u značajnoj mjeri — od 
jednog područja do drugog i od jednog socijalnog konteksta do 
drugoga, treba uzeti u obzir bar još tri faktora čija je uloga u 
transformaciji jezičnih kolektiva na početku novoga vijeka bila 
izuzetno velika: oni su, uostalom, s podjednakim intenzitetom 
utjecali i na zbivanja na svim drugim područjima ljudskog živo- 
ta. S jedne strane, bilo je to širenje jezičnih horizonata potaknu- 
to velikim otkrićima novih prostora i kontinenata: svijest o tome 
dana svijetu postoji golem broj dotad nepoznatih jezika, od kojih 
se neki ne mogu ni na koji efikasan način u opisu svesti na matri- 
ce latinske gramatike, nesumnjivo je postepeno transformirala i 
poimanje simboličkih i komunikacijskih aspekata ljudske je- 
zične djelatnosti uopće; ono zbog toga nije zacijelo postajalo ma+ 


160 Ove su promjene detaljno opisane u BLOCH 2001, 403 sqq. 

nje evropocentrično, ali se, obogaćeno novim jezičnim iskustvi- 
ma, moralo drugačije oblikovati." S druge strane, nemoguće je 
zaobići sukob reformacije i protureformacije koji je od početka 
16. stoljeća bitno obilježio sve domene javne komunikacije, a po- 
sebno je u religijskom području uzdrmao dotad ondje neprikos- 
noven autoritet latinske jezične zajednice, budući da je pokret 
reformacije uvodio »na velika vrata« vernakulare i u bogoslužje i 
u teološke rasprave.'“ 

Možda se ipak najvažniji događaj za konstituiranje novih 
strukturajezičnih zajednica zbio još sredinom 15. stoljeća, u tre- 
nutku kad je Gutenberg za Evropljane izumio tipografski stroj. 
Ako se Kolumbovo doplovljavanje do američke obale može sma- 
trati simboličkim krajem civilizacije srednjeg vijeka, u procesu 
oblikovanja jezičnih zajednica u Evropi takvu bi simboličku 
prekretnicu mogao predstavljati Gutenbergov pronalazak. Nai- 
me, on je istovremeno pridonosio tome da se i jezični kolektivi 
počnu formirati, s mnogo širim teritorijalnim dosegom i mnogo 
dubljim socijalnim obuhvatom nego do tada, kao »zamišljene za- 
jednice«, kako ih u kontekstu konstituiranja nacije, kojem ćemo 
se još morati vratiti, naziva Anderson,'* ali je i umnažanjem je- 
zičnih poruka u obliku štampanog teksta silno proširio »jezično 
tržište« i nužno ga vernakularizirao da bi stvorio dovoljan (a to 
znači i: isplativ) broj »potrošača poruka«; na taj je način, daka- 
ko, unosio i nove promjene u obrazovne sisteme koji su morali 
opismeniti novu publiku i postavljao je nove zahtjeve pred pro- 
. cesenormiranja realizacije idioma u pisanom obliku.'* No štam- 
pane jezične poruke, još i prije riego što su - u formi novina i ča- 
sopisa — postale potrošnom robom, u obliku tiskane knjige, čija 
je trajnost možda bila sub specie aeternitatis manja od trajnosti 


161 Popis prvih gramatika (koje su uglavnom bile djelo misionara) »egzotičnih« 
jezika i analiza problema s kojima su se njihovi autori susretali nalazi se u 
SWIGGERS 1997, 147 sqq. Ne treba ipak zaboraviti da su se Evropljani i prije 
razdoblja velikih otkrića susretali, posebno na Istoku, s neevropskom je- 
zičnom raznolikošću. 

162 Cf. BAGGIONI 1997, 108 sqq. 

163 ANDERSON 1983. Na str. 39 sqqg. hrvatskog izdanja (ANDERSON 1990) autor 
ukazuje na golemu važnost izuma štamparskog stroja u tom procesu. 

164 Cf. BAGGIONI 1997, 111 sqq., koji izum tiska također smatra jednim od te- 
meljnih elemenata »prve ekolingvističke revolucije« u Evropi. 

manuskripta na pergamentu, ali je nesumnjivo bila dostupnija 
mnogo širem krugu govornika, utjecale su i na izmjenu odnosa 
prema jezičnoj tradiciji, i iz gotovo mitskog okvira samostanskih 
ili dvorskih knjižnica i arhiva njezino se neposredno djelovanje 
moglo premjestiti u privatne kuće i javne knjižnice, pa se i di- 
menzija historičnosti nekog jezika drugačije modelirala. 

Od četiriju spomenutih osnovnih tipova jezičnih zajednica u 
srednjem vijeku svim je ovim promjenama kudikamo najprila- 
gođenija bila ona koja je nastajala iz procesa vernakularizacije 
prostora javne komunikacije. Spontano izrasli kolektivi u tom 
natjecanju nisu imali nikakva izgleda: velike pokretne zajednice 
koje bi obuhvaćale cijela plemena i (makar teoretski) sve govor- 
nike nekog jezika bile su već nestale s historijske scene ili su se 
našle, poput Židova, u kretanjima raznih smjerova čiji je krajnji 
rezultat bila dijaspora koja je svoje jezično jedinstvo mogla samo 
simbolički zamišljati ali ne i komunikacijski ostvariti. Male lo- 
kalizirane zajednice govornika epihorskih idioma, s druge stra- 
ne, bile su - kao što smo naznačili — bez društvenog utjecaja i mo- 
ći i u principu isključene iz prostora javne komunikacije, pa su 
njihovi članovi, da bi pristupili nekoj od domena tog prostora, 
morali preuzimati idiome koji su u njima bili dozvoljena sred- 
stva saobraćanja. 


Početkom novog vijeka još uvijek moćna zajednica govornika 
latinskog jezika našla se pod udarom i vanjskih i unutrašnjih 
faktora koji su polako ali sigurno slabili njezin autoriteti utjecaj. 
Uza sve one vanjske faktore za koje smo već spomenuli da su od- 
ređivali pravce općih promjena na zalasku srednjovjekovne civi- 
lizacije treba još navesti i činjenicu da je sredinom 15. stoljeća 
pad Carigrada potaknuo brojne Grke, a među njima i neke bi- 
zantske učenjake, na emigraciju u gradove zapadne Evrope, što 
jerezultiralo pojačanim interesom za grčki jezik na univerziteti- 
ma i za grčku kulturu u cjelini (a to će, dakako, biti jedno od 
važnih obilježja renesanse): oživljavanje zanimanja za grčki 
smanjilo je monopol latinskih tekstova u domenama filozofije i 
drugih znanosti, a bizantsko iskustvo s vernakularizacijom jed- 
nog klasičnog jezika i njegovim prilagođivanjem suvremenim 
potrebama (premda ta vernakularizacija starogrčkoga nije ni- 

kada bila do kraja provedena) pridonijelo je ubrzanju tog proce- 
sa na Zapadu. 


Među unutrašnjim faktorima očito je da disperziranost latin- 
ske zajednice i njezina nevezanost za određeni teritorij, što su u 
toku srednjeg vijeka bile njezine nesumnjive prednosti i izvori 
njezina utjecaja, u trenutku kad teritorij kao odrednica države, 
nacije ili zajednice zadobiva na važnosti, postaju uzrokom 
slabljenja, jednako kao i to da ona prestaje biti gotovo jedini ko- 
lektiv u kojem se okupljaju litterati: gubitkom i ovog monopola, 
monopola na pismenost (koji, dakako, nije ni u jednom času bio 
potpun, ali je onima koji su ostajali izvan te zajednice nerijetko 
izgledalo kao dajest takav) zbog pojave knjiga (pai same Biblije) 
na vernakularima, govornici latinskog uvelike su izgubili auru 
mističnosti koja ih je karakterizirala tokom značajnog dijela 
srednjeg vijeka. 

Ipak, sa sasvim lingvističkog stajališta najjači udarac svojoj 
zajednici zadali su sami njezini pripadnici, i to upravo neki od 
njih koji su posjedovali najviše jezičnog znanja, kad su, u skladu 
srenesansnom težnjom za rekonstrukcijom izvorne antičke kul- 
ture, htjeli približiti latinski jezik svojeg vremena formi koju je 
on imao u razdoblju svojeg najvećeg procvata u antici, dakle cice- 
ronskim pravilima i konstituiranja samog sistema i njegove 
upotrebe. Na čelu tog pokreta, koji izvire iz talijanske renesan- 
se, nalazio se Lorenzo Valla: njegovo djelo Elegantiae linguae 
Latinae iz 1445. g. zalaže se za povratak velikim antičkim tek- 
stovima i klasičnom latinitetu.'“ Dugotrajna i ponekad žučljiva 
rasprava koja se zatim vodila rezultirala je — ne samo na teorij- 
skom planu — odbacivanjem »barbarske« srednjovjekovne latin- 
štine i kao objekta gramatičkih opisa i kao medija izražavanja, 
posebno u znanstvenoj produkciji. S druge strane, u administra- 
ciji, pravu i u religioznoj (ali ne i teološkoj) domeni i dalje se 
upotrebljavao jezik veoma različit od klasičnoga, budući da je ci- 
ceronski latinski bio jednostavno neprimjeren za izricanje poru- 
ka koje su bile uže povezane sa svakodnevnim tematikama i ko- 
munikacijskim potrebama, a uz to se kroz srednji vijek u tim 
područjima stvorila čvrsta tradicija koja je definirala i okvire 


165 Cf. SWIGGERS 1997, 135 i LARDET 1992, 198 sqq. 

njegove tadašnje upotrebe, to više što su se novi iskazi nerijetko 
direktno a još češće indirektno pozivali na prijašnje. Na taj se na- 
čin unutar same latinske zajednice stvorio jaz koji se otada ne- 
prestano obnavljao i kroz obrazovne procese, u kojima je kla- 
sična filologija uspostavljala latinski (sada već zajedno s grčkim) 
kao objekt proučavanja eventualno upotrebljiv u prostoru što su 
ga zauzimala studia humanitatis, dok su pravnici ili liječnici, na 
primjer, pa i svećenici morali učiti jedan drugi latinski. 

Prema tome, jedini tip jezične zajednice koji se mogao efikas- 
no prilagoditi novim društvenim i ekonomskim prilikama bile 
su zajednice koje su se postepeno oblikovale u toku procesa ver- 
nakularizacije pojedinih domena javne komunikacije. Uza sve 
ostale prednosti koje su te zajednice imale i o kojima ćemo još go- 
voriti, one su raspolagale ijednom koja obično prolazi nezapaže- 
no. Naime, za razliku od zajednice govornika latinskoga koja je 
svoj idiom — u »barbarskom« ili klasičnom obliku — preuzimala 
od prethodnih generacija i nije ga mogla stvarati (što ni u kojem 
slučaju ne znači da joj on nije služio kao potencijalno i stvarno 
sredstvo zajezične kreacije), procesi vernakularizacije svojim su 
sudionicima omogućavali da intencionalno oblikuju ne samo bu- 
duću zajednicu nego i idiom kojim će ona zatim biti, u prividnom 
paradoksu povratnog formiranja, definirana: zbog toga je pros- 
tor njihove prilagodbe, i sociološki i lingvistički gledano, bio naj- 
veći. 

-Sam proces vernakularizacije javne kemunikacije sastoji se 
od nekoliko stupnjeva: kao što smo već napomenuli, prvi stupanj 
predstavljalo je opismenjavanje vernakulara, a drugi se sastojao 
u njegovoj gramatikalizaciji, dakle u podvrgavanju grama- 
tičkom opisu prema modelu latinske gramatike. Najkasnije na 
tom stupnju idiom je morao biti i jednoznačno imenovan, jer su 
mu ime i gramatička deskripcija osiguravali, makar pro futuro, 
simbolički potencijal kakav je imao latinski.“ Razmak između 
ova dva stadija ponekad je velik: većina zapadnoevropskih jezi- 


166 Jednoznačnost imena jezika ne znači nužno i njegovu stalnost: kako se radi 
o simboličkom ideologemu, ono se može mijenjati u zavisnosti o ideološkim 
intencijama onih koji ga stvaraju, kako pokazuje primjer španjolskoga, gdje 
će se uz castellan pojaviti, u trenutku kad se formira velika nacionalna dr- 
žava, i naziv espariol; cf. AUROUX 1992, 330. 

ka dobila je pismenost u ranom srednjem vijeku (neki čak i kra- 
“jem antike), a gramatike su im se pojavile, kao što smo vidjeli, 
uglavnom početkom novog vijeka. Ovaj se raskorak može rela- 
tivno jednostavno objasniti: gramatike nastaju onda kad za nji- 
ma postoji potreba i ondje gdje se ona javlja. To nam dokazuju i 
primjeri najranijih gramatika vernakulara: staroirska gramati- 
ka nosi naziv Auraicept na nEces, što znači »Elementarni pri- 
ručnik za pjesnike«, i svjedoči o razvijenoj poetskoj produkciji io 
potrebama njezine publike i »pjesnika-pripravnika« u Irskoj 7. 
stoljeća;“" drevni opis islandskoga (ili staronordijskog) iz 12. ili 
13. stoljeća takođerje nastao u okviru pjesničkog djelovanja, kao 
i najstarija velška gramatika s početka 14. stoljeća koja je uklo- 
pljena u priručnik posvećen pjesničkom umijeću;!'* za provan- 
slasku smo gramatiku već kazali da je bila prije svega namijenje- 
na katalonskim ljubiteljima okcitanske poezije. Renesansne 
gramatike 15. i 16. stoljeća od ovih se ranih priručnika razlikuju 
ne samo po nekim elementima lingvističkog pristupa i po obuh- 
vatu jezične građe nego još više po svojoj motivaciji i funkciji, te 
publici kojoj su bile upućene. 

One, naime, s jedne strane, slijedeći i dalje osnovni model la- 
tinskih gramatika Donata i Priscijana, temelje opis na literar- 
nim, a ponekad i znanstvenim, tekstovima nastalima na verna- 
kularu nakon njegova opismenjavanja, ali sdruge strane nisu vi- 
še usmjerene prvenstveno prema književnoj publici nego prema 
obrazovanim nosiocima društvenih transformacija kojima je 
potrebno da u potpunosti (a ne kao dotad parcijalno) vernakula- 
riziraju prostor javne komunikacije i da se idiom koji se tim gra- 
matikama oblikuje realizira u svim jezičnim funkcijama. Zbog 
toga renesansne gramatike evropskih jezika svjedoče o početku 
novog stadija vernakularizacijejavnog saobraćanja (koji, kao što 
vidimo, može biti i paralelan s gramatikalizacijom vernakulara, 
a njegovo je opismenjavanje sada obavezan preduvjet za nasta- 
vak toga procesa), stadija koji bisrno zajedno sa Swiggersom!* 
mogli nazvati politizacijom vernakulara: ona se, dakle, u osnovi 


167 Cf. AHLQVIST 1992, 108 i SWIGGERS 1997, 97. 


168 Cf. AUROUX 19922, 53 sq. i SWIGGERS 1997, 98. 
169 SWIGGERS 1997, 157 sqq. 

sastoji od širenja nelatinskog idioma u sve domene javnog života 
i usko je povezana s konstituiranjem centralizirane državne 
vlasti i formiranjem modernih nacija; drugim riječima, ona u 
mnogim slučajevima (ali ne i bez izuzetaka) koincidira sa stva- 
ranjem države-nacije, a u principu je proizvod novog društvenog 
sloja koji postepeno osvaja moć i bitno utječe na vlast - buržoazi- 
je. 

Politizacija vernakulara ne zasniva se prije svega, kao što bi 
se moglo pomisliti, na njegovu uvođenju u administrativnu i 
pravnu sferu: u cijelom nizu srednjovjekovnih i ranih novovje- 
kovnih političkih struktura vernakulari se povremeno, ali i traj- 
nije, te djelomično, ali katkada i u većini slučajeva, pojavljuju 
kao idiomi pojedinih dvorskih kancelarija, administrativnih ili 
sudskih odluka i zakona, a gotovo redovito u trenutku kojim po- 
činje njihova politizacija imaju iza sebe već značajnu literarnu 
produkciju. Njihova stvarna politizacija počinje onda kad posta- 
nu eksplicitni politički (dakle, i ideološki ili bar ideologizirani) 
simboli svoje jezične zajednice i kad ta zajednica počne težiti to- 
me da njihovu simboličku snagu proširi na cjelinu realne ili tek 
zamišljene političke organizacije, države. Zato su bitna obilježja 
politizacije vernakulara dva procesa, od kojih je jedan izvanjski 
u odnosu na sam jezik, dok je drugi unutrašnji, jer izravno zadi- 
re u strukturu idioma. 


Izvanjski proces sastoji se u prisvajanju određenog stvarnog 
teritorija za idiom koji je predviđen da bude simbolička i komu-_ 
nikacijska veza među stanovnicima toga teritorija: »dodjeljiva». > 
nje« teritorija idiomu ujedno predstavlja i akt lokaliziranja nje- 
gove buduće jezične zajednice.'“ Prema tome, različiti epihorski 
idiomi i njihovi govornici objedinjuju se u okviru političkog pro- 
jekta u jezik koji zauzima područje koje se, u idealnoj projekciji, 
podudara s državnim teritorijem. Ovaj proces ima sličnosti s gr- 
čkim modelom konstituiranja jezičnih zajednica, u kojem su se 


170 Da se doista uvijek radi o budućim zajednicama, dakle o ciljanim rezultati- 
ma političke akcije, pokazuje primjer Italije u kojoj su procesi vernakulari- 
zacije najranije započeli, a - kako kaže BAGGIONI (1997, 233), citirajući De 
Maura - još 1955. procjenjivalo se da samo 18% stanovništva Italije doista 
govori talijanski, što, dakako, ne znači da postotak onih koji pripadaju sim- 
boličkom prostoru talijanskoga nije bio mnogo veći. 

također — kao što smo vidjeli — raznoliki dijalekti okupljali u jed- 
nom jeziku: razlika je u tome što se grčki model primarno odno- 
sio na pripadnike jezičnih zajednica, dok je »jezično tlo« igralo 
sekundarnu ulogu; u razdoblju politizacije vernakulara čitave 
se velike zajednice u intenciji pokretača procesa vezuju uz teri- 
torij ina taj im se način pripisuju jasne granice prema drugim je- 
zičnim kolektivima. 

Teritorijalno određenje jezika i zacrtavanje granica među 
njima dovodi do nekoliko značajnih posljedica. Prvaje odnjih da 
pravi, usko lokalizirani epihorski idiomi ostaju tim postupcima 
— ma koliko to izgledalo paradoksalno — na izvjestan način bez 
svojeg vlastitog tla: ono će im biti priznato samo ako se »pridru- 
že«jeziku na čijem se teritoriju nalaze, dakle ako budu prihvaće- 
ni kao njegovi dijalekti ili mjesni idiomi; ako do toga ne dođe, oni 
će u najboljem slučaju predstavljati jezične enklave na »tuđem« 
tlu ili će bitijednostavno zbrisani sjezično-političkih karata. Ka- 
ko od perioda politizacije vernakulara nadalje jezična zajednica 
bez svojeg tla postaje manje vrijedna i isključena iz prostora jav- 
ne komunikacije, takve su zajednice osuđene ili na asimilaciju ili 
na dugotrajnu i neizvjesnu borbu za priznavanje vlastita pod- 
ručja. Radikalan primjer za tu situaciju pružaju nam američki 
indijanski jezici čiji su teritorij među sobom raspodijelili jezici 
osvajača i kolonista — engleski, francuski, španjolski, portugal- 
ski, aindijanske sujezične zajednice lišili, i u političkom smislu 
ali i u posve fizičkoj stvarnosti, njihova tla i potpuno ih isključili 
iz svih domena socijalno relevantne komunikacije. 

Zatim, povlačenjem granica među jezicima čvrsto se i skoro 
opipljivo definiraju »oni drugi« koji ne pripadaju našoj jezičnoj 
zajednici, no time što su se našli izvan granica naše zajednice i 
oni sami postaju jednako tako definiranom jezičnom zajedni- 
com, a njihov idiom počinje ispunjavati — bar u našoj percepciji — 
uvjete da postane jezik. Drugim riječima, teritorijalizacija je- 
zičnih zajednica simultan je proces koji se prividno odvija istov- 
remeno u svim zajednicama koje okružuju teritorij kolektiva ko- 
Ji taj postupak provodi, jer jezična granica, kao i državna, ima 
smisla samo onda ako razdvaja dva jezika (odnosno dvije drža- 
ve): granica jezika prema »nejeziku«, prema »nepriznatom« 
idiomu ostaje otvorenom linijom kakvu proces teritorijalizacije 

ne priznaje. Dakako, iz pozicije zapadnoevropskih jezičnih za- 
jednica moglo se u određenim razdobljima činiti da se na »rubo- 
vima svijeta«, koji su se u njihovoj percepciji katkada nalazili već 
na Balkanu a ponekad su se smještali na Daleki istok ili u Afri- 
ku, na primjer, pojavljuju u nedefiniranoj i kaotičnoj aglomera- 
ciji »nejezici«, ali iz perspektive svake pojedinačne zajednice, ma 
gdje se ona nalazila, kad ona sebi prisvaja teritorij, i okolne teri- 
torije moraju zauzimati drugi jezici, tako da se u principu — kako 
to jasno pokazuju suvremene jezične karte svijeta'"' — čitav kop- 
nenidio Zemljine površine simultano raspodjeljuje među različi- 
tim jezicima. 

I napokon, uspostavljanje veze između jezika i teritorija uvo- 
di i novu hijerarhiju među idiomima: budući da određeno pod- 
ručje može »zauzimati« u načelu samo jedan jezik ijednajezična 
zajednica, pripadnost toj zajednici postaje primarna u odnosu 
prema drugima. Distribucija idioma u međusobno razgraniče- 
nim teritorijima na taj način sjedne strane promovira primarnu 
jednojezičnost, te se višejezičnost i pripadnost većem broju je- 
zičnih kolektiva počinju smatrati — kao u starogrčkom modelu — 
izvedenim i sekundarnim fenomenima, a s druge strane pov- 
lašteni, prvi idiom dobiva počasno mjesto materinjeg jezika. Ma- 
terinji jezik u početku procesa teritorijalizacije idioma, dakle 
potkraj srednjeg vijeka i u osvit novog vijeka ne označava, kao 
što bismo iz današnje perspektive mogli zamisliti, jezik nepos- 
redne okoline u kojoj dijete najranije uči govoriti, nego upravo 
jezik teritorija koji je jezična zajednica prisvojila za svoj idiom. 
Kako navode Trabant i Naguschewski,'" srednjovjekovni latin- 
ski izraz materna lingua potvrđenje od 1119. g., dakle upravo od 
trenutka kad se naziru prvi počeci procesa teritorijalizacije, u 
njemačkom se miieterliches Deutsch prvi put upotrebljava 1350. 
g.,aiu francuskom je langue maternelle u upotrebi od 14. stolje- 
ća. Što se tiče sadržajnog opsega pojma, u Ordonnance sur le fait 


171 Nije neinteresantno spomenuti da najranije karte koje prikazuju teritori- 
jalnu distribuciju jezika potječu iz 18. st., a u širu upotrebu ulaze tek u 19. 
st., dakle u vrijeme punog uzmaha država-nacija; cf. WALLIS & POBINSPN 
1987, 113 sq., i KRETSCHMER 1995, 236. 

172 TRABANT & NAGUSCHEWSKI 1998, 145 sqq., a o definiciji materinjeg jezika 
raspravlja se u o.c., 137 sqq. 

de justice iz Villers-Cotter&tsa, dokumenta kojim je kralj Fra- 
ngois 1., normirajući pravnu proceduru propisao — između osta- 
log - službenu upotrebu francuskog jezika u svim pravnim ispra- 
vama, govori se o langage maternel frangois na cijelom području 
pod njegovom vlašću: sasvim je očito da se radi ojeziku dvora ko- 
ji autoritetom što ga posjeduje supstituira zajednički jezik drža- 
ve i koji izbacuje iz administrativne i pravne domene sve druge 
jezike, od okcitanskog do bretonskog i baskijskog, ali i sve dija- 
lekte francuskoga.'“* Prema tome, »pravi« se materinji jezici 
zabranjuju u takvoj upotrebi na račun teritorijalno određenog 
materinjeg jezika: i u prvom izdanju Akademijina Rječnika iz 
1694. g. langue maternelle definira se kao la langue du pays ol 
on est nć."* Jednaka se definicija pojavljuje i u petom izdanju iz 
1798. g., pa nije teško zaključiti kako je kolektivna »majka-do- 
movina« zamijenjena individualnom »majkom porodice« u 
Francuskoj tek nakon postrevolucionarne individualizacije gra- 
đanskih prava i novog poimanja identiteta pojedinca, kakvo se 
formira u toku 19. stoljeća. U svakom slučaju, institucija materi- 
njeg jezika sve druge jezike definitivno pretvara u strane jezike i 
time bitno mijenja modalitete konstitucije jezičnih zajednica ko- 
Ji su vrijedili u toku srednjeg vijeka. 

Unutrašnji aspekt politizacije vernakulara manifestira se u 
obliku njegova pojačanog eksplicitnog normiranja koje će ko- 
načno dovesti do procesa standardizacije jezika i svih onih pos- 
tupaka koje suvremena lingvistika opisuje kao corpus planning. 
Svaki idiom posjeduje, dakako, implicitnu normu. bez koje ne bi 
mogao obavljati nijednu funkciju unutar kolektiva koji ga upo- 
trebljava;'" kad se modaliteti konstituiranja jezične zajednice 
prestanu zasnivati isključivo na spontanim jezičnim interakci- 
jama među njezinim članovima, a osobito ako prostor na kojem 
se one odvijaju postane širi ilije zajednica disperzirana, te ako se 
javlja potreba za održavanjem kontinuiteta sistemskih karakte- 
ristika idioma u vremenu, norma se mora eksplicirati. Izričita 
jezična norma obično je povezana s jasnom intencijom da se us- 


173 Cf. TRABANT & NAGUSCHEWSKI 1998, 147. 


174 DICTIONNAIRE 1694, s.u. Maternel. 
175 O razlikovanju implicitne i eksplicitne norme cf. ŠKILJAN 1994, 132 sg. 

postavi nova jezična zajednica čiji će obuhvat biti veći od njezina 
početnog stanja u kojem neka »elitna« grupa stvara svoj projekt 
širenja zajednice. 

U procesu eksplikacije jezične norme razlikovat ćemo dvije 
osnovne faze: jedna u kojoj eksplicitna norma nije ujednačena, 
jer nerijetko ima i više različitih izvora, anema - što je za ovu fa- 
zu osobito karakteristično — jeđinstvenog strogo institucionali- 
ziranog mehanizma svoje implementacije i ekspanzije,'#* i druga 
u kojoj se norma širi među pripadnicima jezične zajednice jed- 
noobrazno kroz institucije (koje su najčešće dio obrazovnog si- 
stema) pod nadzorom nekog oblika političke organizacije dru- 
štva — u većini slučajeva riječ je o izravnom ili neizravnom nad- 
zoru države. Onu prvu etapu nazvat ćemo predstandardizacij- 
skom, dok ćemo samo za drugu sačuvati termin standardizacija, 
premda se u lingvističkoj i sociolingvističkoj literaturi nerijetko 
oba dijela procesa objedinjuju pod nazivom standardizacija, no — 
u skladu s uobičajenom definicijom standarda kao proizvodne 
norme koja omogućuje istovetnost svih dobivenih produkata — 
čini se da se ojezičnoj standardizaciji može s pravom govoriti tek 
onda kad se eksplicitno normirani jezik ukazuje svim svojim po- 
tencijalnim »korisnicima« u istom obliku. Konačan rezultat 
standardizacije standardni je jezik, a njegova elaboracija zahti- 
jeva izradu niza sasvim lingvističkih instrumenata koji osigura- 
vaju njegovu standardnost: osnovni su takvi instrumenti pravo- 
pisni priručnik, normativna gramatika i normativni rječnik.'" 
Ne treba zamišljati da se predstandardizacijska etapa od stan- 
dardizacijske razlikuje po stupnju spontanosti, dakle da se u pr- 
voj fazi neki epihorski idiom ili vernakular sam ukazuje kao naj- 
bolje sredstvo nadlokalne komunikacije, pa ga govornici gotovo 
nesvjesno odabiru zbog njegova pretpostavljena ugleda ili ko- 
munikacijske efikasnosti. I eksplicitno normirani predstandar- 
dni idiomi, kao i standardi, uvijek su dio intencionalnog procesa 
politizacije vernakulara te predstavljaju ne samo izbor nego — u 


176 O pojedinim etapama eksplicitnog normiranja cf. RADOVANOVIĆ 1986, 186 
sqq. 

177 Teorija procesa standardizacije i standardnog jezika izložena je u većini 
suvremenih sociolingvističkih priručnika i u mnogim specijaliziranim ra- 
dovima, među kojima se još uvijek ističe BROZOVIĆ 1970. 

većoj ili manjoj mjeri - konstrukciju grupe koja ih je »ugradila« u 
svoj projekt oblikovanja jezične zajednice." U točki u kojoj se 
predstandardizacija transformira u standardizaciju (a te dvije 
etape u stvarnosti ne moraju nužno slijediti jedna iza druge, već 
mogu biti djelomično istovremene, pa čak i jedna od njih može 
izostati'?), dakle u trenutku kad se formira standardni jezik, do- 
gađa se jedna druga važna promjena: u tom času de facto 
završava vernakularizacija prostora javne komunikacije, jer 
standardni jezik više nema nijedno obilježje vernakulara. Ver- 
nakular je, naime, kao »domaći« idiom, ma koliko se udaljio od 
svojih usko lokaliziranih epihorskih izvorišta, suprotstavljen u 
općoj komunikacijskoj matrici društva nekom »nedomaćem.« je- 
ziku (u slučaju srednjovjekovne i renesansne Evrope bio je to la- 
tinski sa svojom jezičnom zajednicom) i na toj suprotstavljenosti 
temelji svoju »vernakularnost«: kad standardni jezik u komuni- 
kacijskoj matrici zauzme mjesto »nedomaćeg« jezika i preuzme 
sve njegove funkcije u prostoru javne komunikacije, on istovre- 
meno - budući da je i tako neka vrsta konstrukta koja nije iden- 
tična nijednom epihorskom idiomu čije područje »pokriva« — 
postaje, na sličan način kao i njegov prethodnik, suprotstavljen 
vernakularima, tako da se u činu njegova uvođenja krije poten- 
cijalni početak novog procesa vernakularizacije. 


Ako je eksplicitno normiranje idioma element politizacije 
vernakulara i zajedno s njegovim vezivanjem uz određeni terito- 
rij simbolički iskaz težnje da se realizira izvjestan politički pro- 
jekt (u evropskim okvirima taj je projekt najčešće imao. za cilj 
konstituiranje države-nacije), sam je rezultat takva normiranja, 
dakle predstandardni ili - osobito — standardni jezik, neposred- 
no povezan s još jednom promjenom koja se zbiva u novom vije- 
ku. Svako tržište koje pretendira na to da se na njemu trajnije 
odvijaju razmjene roba, tokovi novca i cirkulacija ljudi, prije sve- 
ga kao radne snage, mora uspostaviti i modalitete razmjene je- 
zičnih poruka i informacija, što podrazumijeva i neku vrstu za- 
jedničkih jezičnih kodova: to mogu biti različite forme u kojima 


178 Cf. BAGGIONI 1997, 88: njegovo razlikovanje termina normalisation i stan- 
dardisation u osnovi je adekvatno našoj diferencijaciji dviju faza ekplicit- 
nog normiranja idioma. 

179 _ BAGGIONI 1997, 84. 

se javljaju lingua franca, pidžin, sabir i drugi posrednički i opći 
idiomi, ali kad se tržište organizira u osnovi kao tržište unutar 
jedne države (dakle: kao nacionalno tržište) i kada cirkulacije 
ljudi i roba unutar takva tržišta nadrastu feudalna ograničenja 
koja su se pred njih postavljala, zajednički se eksplicitno normi- 
rani idiom ukazuje kao važan preduvjet uspješnosti njegova fun- 
kcioniranja. Ako imamo u vidu i ovaj ekonomski faktor koji na- 
glašava komunikacijsku dimenziju procesa politizacije vernaku- 
lara jednako kao što ideološki faktor ističe njegovu simboličku 
stranu, nije ni najmanje neobično to što od početka novog vijeka 
u Evropi (posebno onoj zapadnoj) vernakularizacija prostora 
javne komunikacije uvelike dobiva na intenzitetu i što je već od 
16. stoljeća popraćena u mnogim državama izrazitom težnjom 
za centralizacijom jezične politike i planiranja.'*“ ' 
Prema tome, na početku procesa politizacije vernakulara ko- 
jim bi određenom idiomu trebalo biti dodijeljeno »njegovo« tlo i 
u kojem bi on morao konačno zadobiti standardnu formu stoji 
neka društvena grupa koja je u svoj politički projekt ugradila 
stvaranje jezične zajednice s karakteristikama bitno različitima 
od onih jezičnih kolektiva kakve smo susretali u srednjem vije- 
ku. Dali će taj projekt - a on, dakako, uvijek ima svoju ideološku 
podlogu i, u krajnjoj konsekvenciji, služi za ostvarenje nekakva 
interesa grupe pokretača, koristi koja se može ali ne mora nužno 
podudarati s interesom cjeline društvene zajednice kojoj je pro- 
jekt namijenjen — dali će, dakle, takav projekt uspjeti ili će-doživ- 
jeti neuspjeh, ovisi o mnogim faktorima, od kojih moć i autoritet 
što ih pokretačka skupina posjeduje zacijelo nije najmanje va- 
žan. No to ujedno znači da ne mora svaki pokušaj politizacije 
vernakulara dovesti do uspostavljanja njegova teritorija i jedin - 
stvene jezične zajednice: ako se sukobi s interesima kolektiva 
koji su moćniji od grupe pokretača, ostvarivanje tih ciljeva može 
biti odgođeno a ponekad i zauvijek napušteno. U slučaju us- 
pješnosti procesa jezična zajednica koja se njime oblikuje nije 
spontana već nastaje intencionalno, no lokalizirana je i vezana 
uz područje šire od onoga koje zauzimaju epihorski idiomi izrasli 
spontano kroz jezičnu djelatnost, jasno je teritorijalno razgrani- 


180 Cf. SWIGGERS 1997, 177. 

čena, a u kolektivnom je poimanju homogena i simbolički odvo- 
jena od drugih jezičnih zajednica: da bi ta razgraničenost i odvo- 
jenost bile potpune, odnosno da bi one mogle funkcionirati u 
svim vidovima praktičnog života kao njegove determinante, 
važno je da budu »priznate« i od strane tih drugih jezičnih zajed- 
nica, jer se samo na taj način uspostavlja načelna ravnoteža me- 
đu takvim kolektivima. U homogenizaciji zajednice važnu ulogu 
ima standardnijezik, jer njegova »jednaka raspodijeljenost« me- 
đu svim članovima kolektiva predstavlja ujedno i njihovu simbo- 
ličku vezu i stvara privid jedinstvenosti, kojemu uvelike prido- 
nošii »pronalazak« materinjegjezika, jer on - kao što smo poku- 
šali pokazati —- upravo tu zajednicu promovira u primarno mjes- 
to konstituiranja i kolektivnog i individualnog identiteta, a jed- 
nojezičnost proglašava »prirodnim stanjem« stvari. Osim toga, 
ako se svaki pojedinac rađa u određenoj jezičnoj zajednici koja je 
za nj nužno primarna jer mu daje njegov materinji jezik (kojije — 
treba to još jedanput kazati — samo simbolički materinji jezik 
svih članova zajednice, a u stvarnosti se realizira kao niz različi- 
tih epihorskih idioma), ako se, dakle, u osnovnu jezičnu zajedni- 
cu ulazi rođenjem, ona ponovo postaje ekskluzivna skupina koja 
nikad ne dopušta punopravno priključivanje »stranaca«, onih 
koji su se rodili kao pripadnici neke druge jezične zajednice i čiji 
su materinji jezici drugačiji od našega. No, iza i ispod standar- 
dnog jezika, na teritoriju koji je on prisvojio i unutar zajednice 
koja se simbolički okuplja oko njega i dalje, dakako, vlada razno- 
dlikost idioma, ali ona je sada velikim dijelom smještena u sferu 
privatnosti, dok se u prostoru javne komunikacije, u trenutku 
dosizanja faze standardizacije, čini da standardni jezik zauzima 
sve njegove domene. 


Kad je riječ o jezicima Evrope, procesi politizacije vernakula- 
ra u općim su crtama dobro opisani, a ako se radi o »velikim« ev- 
ropskim jezicima, nerijetko su deskripcijama obuhvaćeni i nji- 
hovi detalji. Kako su se oni odvijali unutar procesa formiranja 
modernih nacija i njihovih nacionalnih država (ondje gdje su se 
one doista konstituirale), dio literature posvećene ovoj proble- 
matici u osnovi pripada povijesnim, sociološkim ili politološkim 
analizama (na koje ćemo morati obratiti više pažnje u slijedećim 
poglavljima), no u posljednjim decenijima prošlog stoljeća i lin- 


124 


Granice među jezicima 


gvisti su se počeli intenzivno baviti temom vernakularizacije 
prostora javne komunikacije u Evropi od kasnog srednjeg vijeka 
do današnjih dana." Zbog toga nije potrebno posebno analizira- 
ti pojedinačne slučajeve vernakularizacije, ali je zacijelo dobro 
naglasiti kako svaki od njih ima vlastite specifičnosti, vlastiti 
tempo odvijanja i kako se modaliteti formiranja jezičnih zajedni- 
ca uvijek bar u detaljima, a ponekad i u vrlo značajnim elementi- 
ma, međusobno razlikuju. 


Možda je važnije upozoriti na činjenicu da su nejednako odvi- 
janje procesa vernakularizacije javnog saobraćanja i razlike u 
njihovoj uspješnosti (a to je uvjetovano, bez ikakve sumnje, raz- 
ličitim okolnostima u kojima su oni započinjali ili su se provodi- 
li) rezultirali time da danas, na razinama obuhvatnijima od lo- 
kaliziranih epihorskih idioma, postoji nekoliko tipova jezičnih 
zajednica koje su izrasle — u različitim periodima, od kasnog 
srednjeg vijeka sve do 20. stoljeća — iz tih procesa. Na jednoj se 
strani ukazuju jezične zajednice koje su efikasno dovršile proces 
vernakularizacije, od njegove »pretfaze« opismenjivanja, preko 
gramatikalizacije, predstandardizacije i teritorijalizacije, sve do 
»postfaze« standardizacije, i koje su na taj način svojem idiomu 
osigurale i polifunkcionalnu upotrebu u svim domenama javne 
komunikacije i »autohtono« tlo, te su, napokon, prihvaćene od 
drugih takvih zajednica kao njihov ravnopravan partner: takve 
zajednice sa svojim jezicima iscrtavaju i popunjavaju današnju 
jezično-političku kartu svijeta. Na sasvim drugom kraju nalaze 
se one jezične zajednice kod kojih vernakularizacija nije uopće ni 
počela, te njihovi idiomi i pripadnici nisu ni na koji način ospo- 
sobljeni za sudjelovanje u javnoj komunikaciji. Njima sasvim 
očito pripadaju jezične zajednice brojnih »nepriznatih« jezika 
svijeta, no manje je očito na prvi pogled da se u njih mogu ubroji- 


181 Među brojnim knjigama koje obrađuju ovu problematiku spomenut ćemo 
samo već citirana djela BAGGIONI 1997, SWIGGERS 1997, 96 sqq., AUROUX 
1992, 313-406, gdje se u odjeljku Les traditions nationales detaljno opisuju 
situacije u Italiji (CI. Marazzini), Španjolskoj (R. Sarmiento), Velikoj Brita- 
niji (J. Rousse i M. Verrac), Francuskoj (S. Auroux i G. Clerico) i Njemačkoj 
(J. Gessinger), te SIGUAN 1996, 20 sqq. Napokon, francuski je slučaj poseb- 
no podrobno opisan u TRABANT & NAGUSCHEWSKI 1998. Svako od ovih dje- 
la promatra proces vernakularizacije kroz drugačiju prizmu i svako od njih 
sadržava iscrpnu relevantnu bibliografiju. 

ti i jezični kolektivi govornika velike većine epihorskih idioma, 
dijalekata ili sociolekata koji se svrstavaju pod okrilje »prizna- 
tih«jezika: ti govornici, upravo zato da bi kompenzirali nedosta- 
tak pristupa prostoru javne komunikacije i snage i sigurnosti 
kolektivnog identiteta, moraju pristati na to da ove svoje manje 
upotrebljive i slabije funkcionalne idiome supsumiraju pod neki 
zajednički standardni jezik i da ih smatraju samo njegovim izve- 
denicama, te da se tako simbolički — a i djelatno, ukoliko ovlada- 
ju pravilima upotrebe standarda - priključe njegovoj »priznatoj« 
jezičnoj zajednici. Između ovih dviju ekstremnih pozicija javlja 
se cijeli dijapazon različitih mogućnosti, od idioma koji je prošao 
jedino fazu opismenjivanja do jezika kojije u potpunosti politizi- 
ran, ali ga priznaje samo njegova jezična zajednica, dok se u oči- 
ma pripadnika ostalih zajednica on manifestira kao varijacija 
nekog drugogjezika. Tom dijapazonu pripadaju i oni jezični ko- 
lektivi koji su u procesima vernakularizacije i konstituiranja dr- 
žavau novom vijeku ostali bez »svojeg« teritorija, bilo zato što su 
bili preslabi da se za nj izbore bilo zato što su se našli, poput di- 
jaspora, u disperziji. 

Ali ma o kojem se tipu jezične zajednice radilo, ona je — u to 
nema nikakve sumnje - samo jedan od oblika ljudskih kolektivi- 
teta i uvijek ulazi u katkada veoma složene relacije s drugim for- 
mama uspostavljanja kolektiva: dapače, kao što smo već mogli 
naslutiti, i konstituiranje i funkcioniranje jezičnih zajednica 
uvelike ovisi o tim odnosima i tek se u namjerno ograničenom 
lingvističkom modelu može promatrati nezavisno od njih. Kako 
smo u uvodu već konstatirali da je uska povezanost, pa i među- 
sobno prožimanje između jezičnih i etničkih kolektiva nešto što 
iz mnogih perspektiva izgleda kao nužna, gotovo prirodna (ma 
što taj atribut u ovom kontekstu doista značio) veza, a ponekad 
se čini da je riječ zapravo o identičnoj zajednici, promatranoj iz 
dvaju aspekata, u slijedećim ćemo poglavljima pokušati ispitati 
izbližega karakter odnosa između etnosa i jezika. 

U cijelom smo dosadašnjem razmatranju jezičnih zajednica i 
idioma što ih one upotrebljavaju prešutno pretpostavljali da su 
etničke skupine, od onih jednostavnih (ako jednostavni ljudski 
kolektivi doista uopće postoje) sve do najkompleksnijih, u koje 
se ubrajaju nacije, na primjer, zapravo samorazumljivi entiteti 
čije je distinktivno svojstvo, koje možemo, a da pri tome nismo 
opisali nijednu njegovu odrednicu, u skladu s dijelom kurentne 
terminologije, nazvati etnicitetom. Prema toj pretpostavci, da- 
kle, imena kao što su Francuz, Englez ili Hrvat, ali i ona kakva 
su Eskim, Bambara ili Ainu, označavaju pripadnike međusobno 
jasno omeđenih kolektiva koji se po nekim obilježjima svojeg 
etniciteta nedvojbeno razlikuju od pripadnika drugih takvih ko- 
lektiva i u vlastitom poimanju, i u sagledavanju onih koji nisu 
članovi te zajednice, i - trebalo bi bar tako zamisliti - u nekoj ap- 
solutno objektivnoj perspektivi, bez obzira na točku promatra-. 
njaina njegov subjekt. No kakoje jedan od ciljeva našeg ispitiva- 
nja od početka bilo uspostavljanje relacije između jezičnih i 
etničkih zajednica, potrebno je izbližega proučiti što se pod etno- 
som i etnicitetom podrazumijeva. 

Jezične su zajednice, kao što smo već vidjeli, zapravo rijetko 
bile primarnim objektom analize, jer su se najčešće proučavale 
kao »kolateralni« fenomeni, koji — izričito spomenuti ili samo 
pretpostavljeni - prate neku drugu pojavu, određenu društvenu 
grupu, državu, naciju, historijski period, i ukazuju se među nje- 
zinim determinantama ili među parametrima koji omogućuju 
njezin opis, ali sene moraju, bilo zato što su aksiomatski prihva- 


128 


Konstrukcija etnosa 


ćene bilo zbog toga što se njihova definicija preuzima odrugud, 
pobliže odrediti.*? Čak i u sociolingvistici jezične se zajednice 
prije svega poimaju kao govorne zajednice, dakle kao mjesta 
.konkretne, hic et nunc definirane, socijalne, komunikacijske i 
simboličke, interakcije govornika, a da se pri tome gotovo nika- 
da ne preispituju modaliteti njihova nastajanja ili priroda među- 
sobne povezanosti takva kolektiva i idioma za koji se pretpostav- 
lja da je zajednica njime determinirana. Za razliku od toga, 
etničkim se kolektivima i njihovim brojnim aspektima kao os- 
novnim teorijskim problemom bavi golem broj autora, pa su one 
ne samo detaljno i bogato opisane nego je i njihova teorijska di- 
menzija (ili to tako bar izgleda kad se promatra izvana), uvelike 
razrađena i na epistemološkom i na metodološkom planu. 


Bogatstvo literature o etničkim zajednicama i svim aspekti- 
ma etniciteta, koje onoga tko se zanima za jezične zajednice, si- 
romašne teorijskim pristupima, mora impresionirati, nastalo je 
u posljednjim decenijima prošlog stoljeća i može se bar donekle 
objasniti pojačanim interesom za tu problematiku, pobuđenim i 
»eksplozijom manjina«, i onim što se obično nazivaethnical revi- 
val, i stvaranjem novih nacionalnih država, što je sve obilježilo 
evropski pa i svjetski politički prostor upravo u tom periodu. 
Drugi dio objašnjenja zacijelo leži u samom razvoju teorije etni- 
citeta i pitanjima koja su se u tom procesu pojavljivala i dobivala 
različite odgovore, a ponekad ostajala i bez njih. U susretu, dak- 
le, sa tako opsežnom i djelomično izvan uskih stručnih i znan- 
stvenih krugova dobro poznatom teorijskom produkcijom!“ čini 


182 Tako, na primjer, u značajnom i veoma utjecajnom — bar na evropskom tlu — 
sociološkom udžbeniku (GURVITCH 1966) iz šezdesetih godina 20. stoljeća, 
u poglavlju naslovljenom »Sociologija govora« (II, 271-298, autor: G. Gra- 
nai) problematika je jezičnih zajednica jedva dotaknuta, premda su u odjelj- 
ku »Posebne grupacije i društvene klase« (£, 199-218, G. Gurvitch) pobroja- 
ni svi elementi potrebni za njihov opis kao socijalno relevantne pojave i 
premda se — što je možda još važnije — jezik i jezična djelatnost na mnogim 
mjestima određuju, u skladu s Gurvitchevom terminologijom, kao totalni 
društveni fenomeni. 

183 Među tim radovima spomenut ćemo za početak samo neke odonih čiji su odjeci 
i izvan etnološke, antropološke ili sociološke znanstvene zajednice bili najjači: 
ANDERSON 1983, COHEN 1985, GELLNER 1983, HOBSBAWM 1990, SMITH 
1991, TODOROV 1989. U fokusu većine ovih knjiga nalazi se nacija, no temeljna 
problematika tiče se ustvari bilo koje etničke zajednice i njezina određenja. 

se gotovo nepotrebnim pisati o etničkim zajednicama, budući da 
su u literaturi o njima tako reći na dohvat ruke svi bitni elementi 
koji su nam potrebni za našu analizu. Noi površni pogled u tu li- 
teraturu začas uvjerava zainteresiranog autsajdera da mu je 
kroz labirint njezine raznolikosti, koja se manifestira na svim 
nivoima, od epistemološkoga do terminološkoga, neophodan 
pouzdan vodič koji će mu omogućiti da bar donekle shvati o ko- 
jim se temeljnim problemima u etnološkoj i antropološkoj teoriji 
raspravlja i kojim su sve determinantama te ponekad izuzetno 
žustre rasprave uvjetovane.'“* Za lingvista je takav uvid osobito 
instruktivan bar u dvjema različitim dimenzijama: s jedne stra- 
ne, on može otkrivati kako su jezična djelatnost, jezik i govor 
ugrađeni u pojedine teorije etniciteta i kako ondje funkcionira- 
ju; s druge strane, budući da etnički kolektivi imaju mnogo do- 
dirnih točaka s jezičnim zajednicama, diskusije koje su se vodile 
ijoš uvijek se vode oko njihove prirode i njihova utjecaja na kon- 
stituiranje individualnih i kolektivnih identiteta uvelike prido- 
nose uočavanju kompleksnosti i jezičnih zajednica, a problemi 
koji se u vezi s njima pojavljuju ukazuju se dobrim dijelom iden- 
tičnima - i na teorijskom i na praktičnom planu — s problemima 
u objašnjavanju fenomena etniciteta. Treba napomenuti da 
ćemo se najprije okrenuti etničkim zajednicama i etnicitetu uop- 
će te njihovu odnosu prema jeziku i jezičnim kolektivima, a da 
ćemo prema naciji, kojaje nesumnjivo jedan od dominantnih ob- 
lika etničkih zajednica u suvremenom svijetu, svoju pažnju us- 
mjeriti nešto kasnije kad budemo ponovo, ovaj put u ponešto iz- 
mijenjenom kontekstu, doprli do razdoblja u kojem su se počele 
oblikovati nacionalne države u Evropi. 


Čini se, prije svega, da se moderno proučavanje etniciteta u 
etnologiji i (socijalnoj) antropologiji može razdijeliti u tri osnov- 
ne faze, od kojih svaka ima svoju vlastitu epistemološku osnovi- 
cu, pa i drugačije stajalište o ontološkom statusu etničkih zajed- 
nica, a i metodološke su se pretpostavke istraživanja svaki put 


184 Mismo takva vodiča pronašli u dvjema vrlo informativnim knjigama čiji au- 
tori, usprkos sintetičkom pristupu, ni u kojem slučaju ne bježe od izricanja 
vlastitih stajališta; to su: POUTIGNAT & STREIFF-FENART 1997, gdje je 
preštampana i mnogo po čemu prijelomna uvodna rasprava Fredrika Bar- 
tha iz zbornika BARTH 1969, te JENKINS 1997. 

bar u nekoj mjeri transformirale. Premda su počeci tih faza ra- 
spoređeni u dijakroniji, one ni u kojem slučaju nisu jedna od dru- 
ge posve odvojene, već se međusobno isprepleću na sva tri plana 
— epistemološkom, ontološkom i metodološkom — i djelomično se 
manifestiraju paralelno, a ponekad se njihova polazišta i karak- 
teristični postupci pojavljuju unutar istih teorijskih usmjerenja, 
paiu djelima jednog autora, što otežava njihovu jasnu diferenci- 
jaciju: zbog toga ovu podjelu na faze treba prije shvatiti kao svoj- 
stvo modelskog pristupa nego kao posve realan prikaz TEZvojA 
etnoloških teorija. 


Bilo kako bilo, prva, »herojska« faza etnografskih i antropo- 
loških istraživanja koja započinje krajem 19. stoljeća traje sve do 
sredine 20. stoljeća i nju su obilježila mnoga velika imena znan- 
stvenika, poput Franza Boasa, Johna Frazera ili, nešto kasnije, 
Bronistawa Malinowskog, A. R. Radciliffe-Browna i Margaret 
Mead, autora klasičnih djela antropologije. U tom razdoblju — 
kao što je dobro poznato — u žarištu interesa istraživača nalazile 
su se »primitivne« i »egzotične« zajednice koje su predstavljale i 
jedini stvarni objekt izučavanja, tako daje pojam etničke pripad- 
nosti bio povezan prije svega s neevropskim društvima i društvi- 
ma koja su se, iz perspektive zapadne civilizacije, ukazivala kao 
arhajska. Istraživač je terenskim radom, najčešće boraveći duže 
vremena u zajednici koju je proučavao, prikupljao sve podatke o 
načinu života njezinih članova i o različitim relacijama koje oni 
uspostavljaju, a iscrpni su opisi težili za tim da budu sveobu- 
hvatni i da s pomoću što većeg broja elemenata utvrde najprije 
specifičnosti izučavanog kolektiva a tek zatim i sličnosti ili razli- 
ke u odnosu prema drugim takvim kolektivima.'* Golema koli- 
čina prikupljenih podataka sredinom je 20. stoljeća iziskivala 
nov pristup etnografskoj građi, pristup koji će obuhvaćati sve vi- 
še i taksonomske postupke i stvarati neke vrste »kataloga« op- 
ćih i zajedničkih karakteristika raznolikih etničkih zajednica 
koji bi eventualno mogli rezultirati i njihovom univerzalnom 
klasifikacijom. Osim toga, promjene u ideološkom i političkom 
kontekstu mođerne znanosti koje su se dogodile u prvoj polovici 
20. stoljeća »približile« su etnografsku građu industrijskim dru- 


185 Cf. POUTIGNAT & STREIFF-FENART 1997, 61 sq. 

štvima, smještajući objekte istraživanja najprije na njihove mar- 
gine, u manjinske i rubne grupe, a kasnije proširujući pojam 
etniciteta i na sve, pa i većinske i socijalno dominantne skupine 
koje zadovoljavaju odabrane kriterije etničke pripadnosti. 
Spomenuti pomaci fokusa interesa antropologa i etnologa, čije 
podudaranje s prodorom strukturalizma u antropologiju i djelo- 
vanjem Claudea Lćvi-Straussa nije, dakako, slučajno, usmjerili 
su, dakle, izučavanja i prema strukturalnim karakteristikama 
pojedinih etničkih zajednica i — još više — prema generalizacija- 
ma s pomoću kojih će se moći komenzurabilno uspoređivati 
društvene organizacije u različitim tipovima kultura, uključuju- 
ći i kulturu (ili kulture) industrijskih i postindustrijskih društa- 
va; sve je to navodilo istraživače na to da pokušaju iznaći sadr- 
žajne elemente definicije etniciteta uopće.!'*" 


Krajem šezdesetih godina prošlog stoljeća postala je sasvim 
uočljiva činjenica da su ne samo modaliteti strukturiranja 
društvenog života pojedinih etničkih zajednica nego i »dubin- 
ski« sadržaji njihova etniciteta u tolikoj mjeri međusobno razli- 
čiti, a nerijetko i divergentni, daje praktički vrlo teško (a možda 
i teorijski nemoguće) uspostaviti njihov opći popis i generalnu 
definiciju etniciteta koja bi se zasnivala na sadržajnim obilježji- 
ma: time je - treba to naglasiti - mito samorazumljivosti etničke 
ili nacionalne pripadnosti bio više nego ozbiljno narušen.'* An- 
tropolozi su stoga (točnije bi svakako bilo reći: neki antropolozi) 
u trećoj fazi odustali od traženja crta zajedničkih svim etničkim 
zajednicama i prihvatili su stajalište prema kojem se etnicitet i 


186 Treba ipak primijetiti da se pridjev »etnički« još i danas na Zapadu nerijet- 
ko povezuje samo s manjinskim ili hijerarhijski podređenim grupama, i to 
ne samo u svakodnevnoj jezičnoj upotrebi nego i u javnoj, na primjer admi- 
nistrativnoj komunikaciji, pa čak ponekad i u znanstvenom diskursu. Sto se 
tiče kriterija za određivanje etničke pripadnosti, odnosno definicije etnici- 
teta na teorijskoj razini, oni se — kao što ćemo vidjeti — razlikuju od istraži- 
vača do istraživača i od jedne škole od druge, pa se u ovom trenutku time još 
nećemo baviti. 

187 Cf. POUTIGNAT & STREIFF-FENART 1997, 62 sqq. 

188 'To, dakako, ne znači da se etnicitet nije i dalje većini pripadnika pojedinih 
etničkih zajednica ukazivao kao samorazumljiva pojava, nego daje u znan- 
stvenom pristupu on izgubio svoj aksiomatski karakter, i počela se preispi- 
tivati i njegova ontološka utemeljenost: ovom ćemo se problemu još morati 
vratiti. 

ne može opisati u terminima kulturnih ili socijalnih sadržaja 
(jer su oni uvelike promjenljive kategorije) nego prvenstveno 
kao skup strategija kojima se održavaju etničke granice, dakle 
kao transakcijski dinamički fenomen u kojem osim pripadnika 
određene zajednice uvijek sudjeluju i oni drugi, »nepripadnici«, 
prema kojima i zajedno s kojima, antagonističkim ili kooperativ- 
nim strateškim izborima i postupcima, članovi zajednice konsti- 
tuiraju razgraničenja koja im omogućuju i osiguravaju usposta- 
vu kolektivnog etničkog identiteta: teorijsku prekretnicu u tom 
smislu predstavlja tekst Fredrika Bartha iz 1969. g.'* koji ipak, 
premda su mu kritičari to ponekad predbacivali, ne »prazni« 
etnicitet bilo od kakva sadržaja i ne svodi ga na puku formu svo- 
jih granica, kao što će to kasnije katkada činiti neki od njegovih 
najradikalnijih sljedbenika. Sa stajališta lingvistike, nauke koja 
ima najduže (a možda i najintimnije) iskustvo sa strukturaliz- 
mom, može se primijetiti da rez između druge i treće faze u raz- 
voju etnološke i antropološke teorije i nije tako dubok kako se to 
može činiti, jer su prijelaz od sadržajnih definicija prema formal- 
nima i tvrdnja da se sistem u krajnjoj konsekvenciji mora opisati 
kao »čista forma« posve očekivani u okviru strukturalističke 
epistemologije, i znanost o jeziku ih je anticipirala na samom po- 
četku svoje strukturalističke avanture. 

Svaka od ovih teorijskih faza u ispitivanju etničkih zajednica 
i etniciteta bila je na neki način povezana i s izučavanjem je- 
zičnih zajednica ijezika ili različitih idioma. U prvoj od njih jezik 
etničke zajednice bioje poiman kao njezino inherentno obilježje 
iunjemu su seispitivali ne samo modaliteti izricanja kulturnih i 
socijalnih struktura društva nego se tražio i put do spoznaje svi- 
jeta po kojoj su se, pretpostavljalo se, »primitivne« zajednice ili 
»arhajska« društva razlikovala od modernih. Ne smijemo pri to- 
me zaboraviti da je jedan od protagonista te faze bio i Franz 
Boas, začetnik specifične američke lingvistike kojoj je obilježje 


189 BARTH 1969a. 

190 SAUSSURE (1916, 169) jasno kaže: ...la langue est une forme et non une sub- 
stance..., ijoš jasnije nastavlja: On ne saurait assez se pćnčtrer de cette vćri- 
ić, car toutes les erreurs de notre terminologie, toutes nos fagons incorrectes 
de designer les choses de la langue proviennent de cette supposition involon- 
taire qu'il y aurait une substance dans le phćnomene linguistique. 

posebnosti dalo upravo to što je Boas ustvrdio da se jezici ame- 
ričkih Indijanaca ne mogu analizirati instrumentarijem proi- 
zašlim iz indoevropske lingvistike, te da su načini iskazivanja i 
spoznavanja svijeta, dakle kultura i civilizacija u najširem smis- 
lu tih riječi, dubinski isprepleteni s jezičnim strukturama: iz 
takva će se stava razviti Sapirova etnolingvistika i znamenita 
Sapir-Whorfova hipoteza prema kojoj jezik svojom ustrojenošću 
determinira spoznaju univerzuma, pa različitejezične zajednice 
(koje se identificiraju u osnovi s etničkim ili »nadetničkim« kul- 
turnim zajednicama), ako su im jezici dovoljno diferencirani, ži- 
veu krajnoj konsekvenciji u različitim univerzumima.'' Ovakva 
tvrdnja, premda ni u Whorfovoj ajoš manje u Sapirovoj interpre- 
taciji nema ni traga bilo kakvu rasizmu (naprotiv, ijedan i drugi 
izričito odbacuju rasističke teorije jezika ili kulture), objektivno 
podupire tezu o nesvodljivosti razlika između »primitivnih« i 
»razvijenih« društava i njihovih kultura zajedno s jezicima, te u 
potpunosti odgovara smještanju etniciteta u domenu s onu stra- 
nu granica industrijskih ili modernih socijalnih kolektiva. U 
svakom slučaju, za istraživače iz prvog perioda etnologije i an- 
tropologije jezik je bitno obilježje etničke zajednice i njezine kul- 
ture, no jezične zajednice ne pobuđuju same po sebi veći interes 
jer se uglavnom pretpostavlja da su one istovetne s etničkima i 
njihov uzgredni proizvod. 


U izvjesnom smislu za ispitivanje odnosa između etniciteta i 
jezika najzanimljivija je ona faza koju smo označili kao fazu tak- 
sonomije i generalizacija, budući da se može očekivati — na osno- 
vi iskustva istraživača iz prve faze razvoja — da će jezik biti uvr- 
šten u svaki katalog potencijalnih elemenata etniciteta, to više 
što i suvremeno poimanje nacije kao vrhunca procesa etničkog 
konstituiranja zajednice u sebi najčešće sadržava (bar iz sred- 
njoevropskih i južnoevropskih, dakle i balkanskih, perspektiva, 
ali ne jedino iz njih) jezik kao njezinu bitnu odrednicu i važan 
konstitutivni faktor njezine definicije. No već se kod Webera, 
koji iz pozicije sociologa o etnicitetu raspravlja kao o socijalnoj 
kategoriji, i čije će analize uvelike utjecati na antropologe druge 
faze, definicija etničke grupe zasniva na subjektivnoj vjeri čla- 


191 V. SAPIR 1921 i WHORF 1956. 

nova grupe u zajedničko porijeklo, a ta se vjera izvodi iz sličnosti 
u vanjskom izgledu ili u običajima, dok se jezik, zajedno s religi- 
jom pojavljuje kao činilac koji može (ali ne mora) značajno prido- 
nijeti formiranju takva kolektiva. Weberov je naglasak s jedne 
strane, kao i u definiranju drugih socijalnih grupacija, na oblici- 
ma zajedničkog djelovanja, te — u slučaju etničke zajednice — na 
vjerovanju u postojanje nekog zajedničkog pretka.“ Ovakav, go- 
tovo fakultativan, položaj jezika u definiciji etničke grupe bit će 
karakterističan i za kasnije popise determinanti etniciteta. To 
nas zapravo i ne bi trebalo odviše začuditi: ako se u prvom perio- 
du etnička zajednica, shvaćena kao »primitivna« i zatvorena 
društvena struktura koja velik dio svojih funkcija realizira au- 
tarkično, a u funkcionalnim kontaktima s drugim takvim zajed- 
nicama (u realizaciji onih triju glasovitih razmjena o kojima će 
govoriti Lćvi-Strauss: razmjeni roba, razmjeni poruka i razmje- 
ni žena'“) održava jasne simboličke granice prema njima (ili se 
one bar tako opisuju), mogla identificirati u mnogim slučajevi- 
ma s jezičnim kolektivima, otkriće etniciteta u modernim 
društvima pokazalo je da se etnička i jezična pripadnost ne mo- 
raju nikako podudarati, bilo zato što isti jezik »opslužuje« veći 
broj različitih etničkih zajednica, bilo zato što unutar jedne et- 
ničke zajednice (na primjer, u slučaju emigrantskih zajednica i 
njihovih matičnih kolektiva) može biti u upotrebi više idioma. 
Stoga Anthony Smith, koji se svakako može ubrojiti među one 
antropologe koji etnicitetu pridaju i određen sadržaj a ne svode 
ga samo na formu i granice, navodi »šest glavnih atributa 
etničke zajednice«, uglavnom rezimirajući karakteristike koje 
se u raznim kombinacijama pojavljuju i kod drugih autora. To 
su: kolektivno vlastito ime, mit o zajedničkim precima, zajed- 
nička povijesna sjećanja, jedan ili više razlikovnih elemenata za- 
jedničke kulture, povezanost s određenom »domovinom« (na- 
vodnici su u ovom slučaju Smithovi), te osjećaj solidarnosti kod 
značajnih dijelova populacije.“* U ovom je popisu jezik prisutan 
samo indirektno na dva mjesta: kod kolektivnog imena (no ono, 


192 WEBER 1971, 416 sqq.; cf. i POUTIGNAT & STREIFF-FENART 1997, 37 sqgq. 
193 LEVI-STRAUSS 1958, 69 et passim. 


194 SMITH 1998, 40. To ne znači, dakako, da nema i danas autora koji, kao FISH- 
MAN (1989, 23-67; » Language and Ethnicity«, tekst koji originalno potječe 

budući da je riječ o vlastitom imenu, ne pripada nekom određe- 
nom idiomu) i kaojedan od potencijalnih razlikovnih elemenata 
kulture (pod uvjetom da jezik smatramokulturnoma ne prirod- 
nom činjenicom). 

Kad Barth navodi »idealnotipsku« definiciju etničke grupe 
kakva se upotrebljava u antropološkoj literaturi i koju će zatim 
podvrći kritici, među njezinim sastavnim dijelovima jezik je pri- 
sutniji, iako još uvijek zapravo u implicitnoj formi. Naime, ta se 
definicija odnosi - prema Barthovim riječima — na populaciju: 


...koja se (1) u velikoj meri biološki održava; (2) ima zajed- 
ničke osnovne kulturne vrednosti koje se ostvaruju u ma- 
nifestno jedinstvenim kulturnim formama; (3) predstav- 
lja prostorkomunikacije i interakcije i (4) čini je skup čla- 
novakoji sebeidentifikuju, aiu očimadrugih bivaju iden- 
tifikovani, kao kategorija koju je moguće razlikovati od 
ostalih kategorija istoga reda.'* 


Jezik ovdje prepoznajemo u trećoj sastavnici definicije, ali - kao 
što smo vidjeli u prethodnim odjeljcima — zajednički prostor ko- 
munikacijene implicira nužno prisutnostsamojednejezične za- 
jednice i jednog idioma u sebi; štoviše, takvi monolingvalni pros- 
tori predstavljaju izuzetak, a brojni primjeri, od antike preko 
srednjeg vijeka do danas, ukazuju načinjenicu da se stvarne ko- 
munikacijskeinterakcije među ljudima realiziraju na različitim 
idiomima (ponekad su to entiteti koje nazivamo dijalektima ili 
sociolektima, a nerijetko se radi i o sistemski bitno različitim je- 
zicima), ada to ne utječe presudno na koheziju komunikacijskog 
prostorai na njegov zajednički simbolički nazivnik. Drugim rije- 
čima, ni u ovom spisku determinanti etničke zajednice ona se — 
niti implicitno — ne identificira s adekvatnim jezičnim kolekti- 
vom. 

Ako se ovoj činjenici, kao što smo kazali, ne moramo čuditi 
kad je promatramo unutar antropološke ili etnološke teorije, u 
lingvističkoj optici, u kojoj se nerijetko bez propitivanja preuzi- 
ma »zdravorazumska« tvrdnja prema kojoj Francuzi govore 

iz 1977. i koji ćemo još spominjati), smatraju da je jezik »kvintesencijalni 


simbol etniciteta«. 
195 BARTH 1997, 216. 

francuski, a Hrvati hrvatski i kojom se dva tipa kolektiviteta jed- 
noznačno izjednačuju, ona zaslužuje i neka dodatna objašnjenja. 
No da bismo mogli razumjeti zašto se etnolozi i antropolozi ne- 
rado odlučuju da jezik izravno ugrade u svoje definicije etnicite- 
ta, potrebno je detaljnije razmotriti u kakvim su se sve teorij- 
skim raspravama ta određenja oblikovala. Neke elemente ovih 
diskusija možemo naslutiti već iz zaokreta koji je obilježio treću, 
barthovsku fazu pristupa fenomenu etniciteta: naime, sadržaj- 
nu definiciju moguće je zamijeniti onom koja će se temeljiti na 
granicama među zajednicama i na strategijama njihova održa- 
vanja upravo zbog toga što nijedna sadržajna odrednica etnicite- 
ta, pa ni ona jezična, nije, kako smo naglasili, univerzalna, ali se 
svaka od njih može upotrijebiti u određenom kontekstu kao ar- 
gument u međusobnom »pregovaranju« pojedinih zajednica o 
tome kakve će biti njihove međusobne relacije.'* Ako se, prema 
tome, etnicitet razumije kao oblik i dinamički rezultat društve- 
ne interakcije, jezik se — doduše ponovo nedefiniran i nevezan 
nužno uz etničku pripadnost -ukazuje u jošjednoj vrlo bitnoj di- 
menziji: treba pretpostaviti da se najveći dio »pregovaranja«, 
transakcijskih djelovanja između različitih kolektiva, odvija u 
komunikacijskim prostorima (i javnom i privatnom) i ukomuni- 
kacijskim aktima s pomoću jezika, tako dajezik u ovakvim inter- 
pretacijama možda više nije ugrađen u etnicitet kao njegov neiz- 
bježan konstitutivni element, ali se manifestira kao izuzetno 
važno sredstvo kojim se etnicitet realizira.'?? 

..* < Uvid u diskusije o etnicitetu koje su se vodile posljednjih de- 
setljeća za lingvista koji želi ispitivati karakter jezičnih zajedni- 
caizuzetno je poučan nesamo zato što se u njima na raznim, po- 
nekad i ne sasvim očekivanim, mjestima pojavljuju jezik ili je- 
zična djelatnost ili - u obrnutom smislu — zato što se jezične za- 
jednice kaosocijalni fenomeni gotovo i ne spominju, negoprven- 
stveno zbog toga što su terasprave doveleu pitanje praktički sve 
aspekte svojeg osnovnog objekta, etničke grupe:'* kako je zna- 
nost o jeziku još uvijek — i kad se od njega brani - pod snažnim 


196 Cf. POUTIGNAT & STREIFF-FENART 1997, 184. 


197 Cf. POUTIGNAT & STREIFF-FENART 1997, 127 sqq. 
198 _Cf. POUTIGNAT & STREIFF-FENART 1997, 87 sqq. 

utjecajem strukturalizma i njegove težnje da se lingvistika kon- 
stituira kao racionalna nauka koja se bavi čvrsto definiranim 
objektima, pa nije navikla na tolik stupanj preispitivanja vlasti- 
tih polazišnih teorema, ovaj bi antropološki relativizam mogla 
shvatiti kao priliku da, makar u domeni izučavanja jezičnih za- 
jednica, odustane od apriornih stavova koji ograničavaju njezin 
analitički domet. Budući da su etničkei jezične zajednice u mno- 
go čemu međusobno slične (premda ih, po svemu sudeći, obilje- 
žavaju i neke bitne razlike), pokušat ćemo razabrati koji su od 
problema iskrslih u raspravama o etnicitetu relevantni i zalin- 
gvističko proučavanje jezičnih kolektiva. 

Među takvim problemima ističe se pitanje u kolikoj mjeri 
etnički kolektiv i njegov identitet zavisi osamozapažanju vlasti- 
ta etniciteta, a koliko je uvjetovan percepcijom onih koji nisu 
pripadnici te etničke zajednice. Dok je, prema očekivanju, u pr- 
voj fazi pažnja istraživača bila koncentrirana na to kako članovi 
neke etničke grupe sami, u različitim oblicima prakse, a prije 
svega simboličkim (pa i jezičnim) djelatnostima, formiraju svoj 
etnički identitet na kolektivnom i individualnom nivou ikako ga 
zatim sagledavaju i interpretiraju, pa se antropolog ili etnolog 
trudiodaseštoje višemogućeuključi u zajednicuisnjom identi- 
ficira, u kasnijim se pristupima — kako smo vidjeli i iz Barthova 
popisa pertinentnih crta etniciteta -- fokus analize premještana 
odnose među različitim zajednicama koje koegzistiraju unutar 
društva i koje se oblikuju u međusobnim interakcijama, tako da 
samoidentifikacija grupe postaje jednako važna kao i njezina 
identifikacija od strane drugih, Jenkins ove dvije identifikacije 
naziva grupnom identifikacijom, koja se odvija unutar same za- 
jednice i njezinih granica, i društvenom kategorizacijom, s onu 
stranu etničke granice i izvan zajednice.!'? 

No problem se zapravo artikulira na nekoliko razina: sjedne 
strane, pitanjeje dalije etnicitet uopće (dakle, ne samosa staja- 
lišta znanstvenog modela i opisa) primarno subjektivna katego- 
rija koja se temelji na osjećaju pripadnosti, lojalnosti i solidar- 
nosti s grupom ili se ipak radi o skupu objektivnih obilježja(koja 
nemorajubitinužnoreificirananegose mogu ukazivati i kao re- 


199 JENKINS 1997, 22 sq. 

lacije ili svojstva socijalne strukturiranosti); na ovoj se razini, 
dakle, mogu razlikovati subjektivistički i objektivistički pristupi 
etnicitetu.?" Na drugom se nivou raspravlja koje su okolnosti 
potrebne da se etnicitet doista realizira kao djelatni faktor obli- 
kovanja socijalnog identiteta prihvatimo li jedan ili drugi pris- 
tup. Naime, iakojeriječo subjektivnom osjećaju iako smatramo 
da se etnicitet razaznaje po nekim objektivnim datostima, treba 
vidjetije li dovoljno da se on iskazuje samo unutar zajednice ili 
se mora potvrditi i u interakciji različitih zajednica. Dok se o 
prevlasti subjektivnog ili objektivnog elementa u definiciji etni- 
citeta (ili o njihovoj kombinaciji) još uvijek vode rasprave s po- 
tencijalno dalekosežnim epistemološkim posljedicama, čini se 
da u suvremenoj antropološkoj teoriji, pa čak i u onim njezinim 
usmjerenjima koja se ne slažu s Barthovim inzistiranjem na gra- 
nicama, uvelike dominira interakcijski pristup. 


U njemu, kako naglašava Jenkins," odnos između »vanjske« 
i »unutrašnje« definicije pojedine etničke zajednice treba pro- 
matrati kao dijalektičku relaciju u kojoj samo u idealnim (dakle, 
u konkretnom društvenom kontekstu zapravo neostvarivim) si- 
tuacijama dolazi do podudaranja dviju definicija, pa se kolektiv- 
ni etnički identitet ukazuje kao stalno promjenljiv rezultat 
proizvodnje, reprodukcije i transformacije kolektiviteta koji se 
nalaze u više ili manjeantagonističkim međusobnim relacijama: 
antagonizam, kao što ćemo vidjeti, proizlazi iz činjenice da su so- 
cijalna moć i vlast redovito nejednako raspodijeljeni među 
etničkim zajednicama unutar nekog društva. 


Na trećoj se razini otvara pitanje dali u svim tim »pregovori- 
ma« i interakcijama doista sudjeluju cijeli kolektivi ili se i unu- 


200 Cf. POUTIGNAT & STREIFF-FENART 1997, 22. U modernim državama razli- 
ka među ovim dvama pristupima očita je iz administrativnog poimanja 
etničke pripadnosti (na primjer,u popisima stanovništva): ondje gdje se ona 
izvodi iz neupitnog prihvaćanja iskaza pojedinca o vlastitu etnicitetu, na 
djeluje subjektivistički pristup, a ondje gdje se za etničku pripadnost traži 
neki dodatni dokaz (u fenotipskim, vanjskim obilježjima pojedinca, u njego- 
vim precima, u imenu i prezimenu, u jezičnom znanju, u vjerskoj pripad- 
nosti...: dovoljno je prisjetiti se takvih postupaka u nacističkoj Njemačkoj i 
u državama pod njezinim utjecajem), radi se o objektivističkom gledanju na 
etničku pripadnost. 

201 JENKINS 1997, 52 sqq. 

tar njih izdvajaju pojedine grupe koje su ovlaštene — bilo stoga 

.što su te ovlasti dobile nekim unutar zajednice pravilima predvi- 
đenim načinom, bilo zatoštosu ih prikriveno ili otvoreno uzur- 
pirale — da pregovaraju s predstavnicima drugih kolektiva. Bu- 
dući da nas sociologija grupa uči da je ovaj drugi model mnogo 
vjerojatniji (a i socijalna antropologija govori, iako ne tako često 
kao što bismo očekivali, o ulogama elita u ovakvim djelovanji 
ma*"), treba pretpostaviti da se etničke zajednice - i one s ovu 
stranu graniceiones druge njezine strane, da se poslužimo Bar- 
thovom terminologijom — i same unutar sebe diferenciraju: i u 
najjednostavnijem modelu (koji je ponovo zacijelo udaljen od 
realnosti), u kojem bismo razlikovali elite i ne-elite uobama ko- 
lektivima, otvaraju se mjesta za sve moguće kombinacije, od one 
u kojoj se poimanja etničkog identiteta obiju elita i obiju ne-elita 
uzajamno podudaraju do one u kojoj svaka »podgrupa« ima vlas- 
tito poimanje koje zatim rezultira različitim strategijama u inte- 
rakcijskim procesima. 


I, napokon, na četvrtom se nivou u domeni distinkcija izme- 
đu subjektivnog i objektivnog, unutrašnjeg i vanjskog ili procesa 
grupne identifikacije i socijalne kategorizacije ukazuje problem 
razlikovanja između promatrača i sudionika: naime, antropo- 
loško i etnografsko istraživanje, koje se velikim dijelom temelji 
na terenskom radu, od početka se sukobljava s pitanjem kako je 
moguće istovremeno biti insider, dakle sudionik zajednice, da bi 
se ona razumjela, i outsider, objektivni promatrač, u trenutku 
kad se pristupa njezinu opisu" U prvoj su se fazi razvoja ovih 
znanosti te dvije uloge mogle donekle pomiriti, jer je istraživač 
opisivao makar prividno jedinstvenu situaciju kojoj je, kao egzo- 
tičnom fenomenu, prilazio izdaleka i izvana. Pri tome ju je, da- 
kako, promatrao kroz vlastiti ideološki filtar," a da je postajao 
sve više svjestan iskrivljavanja koja mu je taj filtar nametao, o 
tome svjedoči - između ostalog — činjenica da su se u malo kojoj 
znanstvenoj disciplini ideološki »kompromitirani« termini (od 


202 Tako, naprimjer, GELLNER(1991, 240 sqq.) govori o ulozi elita u formiranju 
i održavanju etničkog identiteta u srednjem vijeku. Ipak, kako kaže 
JENKINS (1997, 55), antropologija (za razliku od sociologije) operira još uvi- 
jek u biti nekonfliktnim modelom društvenog svijeta. 

203 Cf. POUTIGNAT & STREIFF-FENART 1997, 31 sqq. 

primitivnog društva, preko plemena i tribalizma, do rase) odba- 
civali takvom brzinom kao u antropologiji i etnologiji. Ali ako 
pretpostavimo da situacija nije jedinstvena već da ovisi o poziciji 
iz koje se promatra i daje dinamičkog karaktera, promatračev 
zadatak postaje još mnogo kompleksniji. Osim toga, kako antro- 
polog više ne mora odlaziti u egzotične svjetove da bi pronašao 
objekt analize, već su ti objekti »došli«, kao što smo vidjeli, u nje- 
gov vlastiti svijet, razlikovanje između uloga koje igraju insider i 
outsider neusporedivo je teže, i istraživač se nerijetko nalazi u 
položaju da, izučavajući etničke zajednice u svojem društvu, is- 
tovremeno ispituje i determinante vlastita ideološkog kontek- 
sta?“ 


Svi ovi aspekti percepcije etničke pripadnosti i kolektivnog 
etničkog identiteta mogu biti zanimljivi i za lingvističko izuča- 
vanje jezičnih zajednica i modaliteta njihova konstituiranja. Već 
se osnovno pitanje, radi li se o subjektivnom osjećaju pripadno- 
sti kolektivu ili o njezinim objektivnim pokazateljima, može go- 
tovo na identičan način artikulirati i u slučaju jezičnih zajedni- 
ca. Naprvi se pogled čini (i lingvisti najčešće upravo takoi postu- 
paju) da se kod jezičnih zajednica sam od sebe nameće objekti- 
vistički pristup, jer postoji objektivna datost po kojoj se prepoz- 
naje pripadnost određenom jezičnom kolektivu: određeni idiom 
koji se materijalizira u govoru i tako postaje dostupan neposred- 
nom promatranju. No već smo spomenuli da se jezična realnost 
doista sastoji od beskonačnog niza različitih sistema i njihovih 
govornih ostvarenja, te da osnovna jedinica tog niza (ili: skupa 
jezične raznolikosti) nije čak ni idiolekt nego kontekstualno de- 
terminiran trenutni izbor iz mogućnosti kojima individualni go- 
vornik raspolaže u svojoj komunikacijskoj matrici. I u prostoru i 
u vremenu, ako promatramo sistemske karakteristike, ti nizovi 


204 Čak se iznanstvenicimakoji sui te kako svjesni ideološkog opterećenja i ko- 
Ji ga (samo)kritički sagledavaju događa da makar načas zanemare razliku 
između vanjskih sudionika pracesa izgrađivanja etničkog identiteta (kojisu 
nužno u tim procesima subjektivni, jer su njihovi subjekti) i vanjskog pro- 
matrača (za kojega se pretpostavlja da teži, u granicama svojih mogućnosti, 
objektivnosti). Tako inače u tom pogledu veoma oprezni JENKIiNS (1997,54 
sq.) napominje kako je kategorizacija, za razliku od unutrašnje grupne 
identifikacije, svojstvo sociološkog ili antropološkog modela, da bijeodmah 
zatim pripisao vanjskim sudionicima procesa. 

predstavljaju neku vrstu međusobno povezanih cjelina do odre- 
đene točke, u kojoj količina promijenjenih elemenata prekida 
kontinuitet sustava. Granice među jezičnim zajednicama ne mo- 
raju se podudarati s tim prekidima: u Evropi postoji pet dijalek- 
talnih kontinuuma, dakle područja u kojima se sistemski konti- 
nuitet epihorskih idioma održava između bilo koje dvije susjed- 
ne točke (zapadnoromanski, zapadnogermanski, skandinavski, 
sjevernoslavenski i južnoslavenski kontinuum?“*), a u svakome 
od njih egzistira veći broj jezičnih zajednica. Prema tome, objek- 
tivna jezična datost sastoji se, sjedne strane, »ispod« razine je- 
zičnih zajednica, od beskonačne razmrvljenosti idioma, a s dru- 
ge strane od njihovih kontinuiranih nizova koji nadilaze te za- 
jednice ili se s njima samo djelomično podudaraju. I napokon, 
kako smo pokušali pokazati, jedan dio jezičnih entiteta nastaje 
spontano, iz same jezične djelatnosti kolektiva koji se na taj na- 
čin konstituira u dijalektičkom odnosu s vlastitim idiomom, dok 
je drugi dio tih entiteta plod intencionalnog djelovanja koje teži 
formiranju neke jezične zajednice. Stoga, ako kod strogo lokali- 
ziranih epihorskih idioma, koji imaju, kako kaže Brozović,“ jas- 
no definiran inventar, moždajoši možemo zamišljati neku vrstu 
objektivnog kriterija po kojima se njegovi govornici razaznaju, u 
slučaju intencionalno stvorenih jezičnih zajednica, na primjer 
onih nastalih naosnovi standardnogjezika, koje u sebi supsumi- 
raju cijeli niz manjih kolektiva i njihovih idioma, moramo pret- 
postaviti da prevladava subjektivni osjećaj pripadnosti jezičnoj 
zajednici. To je osobite vidljivo kod zajednica koje svoje među- 
sobne granice povlače na mjestima koja su u sistemskom konti- 
nuumu nedistinktivna, na primjer u slučaju rumunjskog i mol- 
davskog (sastajalištaonih koji smatraju, ili subar smatrali, daje 
moldavski zasebanjezik) ili hrvatskogai srpskoga. Kako, ipak, u 
nekim situacijama jasne sistemske granice među idiomima 
predstavljaju i mjesta razgraničenjajezičnih zajednica (na prim- 
jer, u relacijama slovenskog i mađarskog), vjerojatno bi bilo — 
kao i kod etničkih kolektiva —- najtočnije kazati da se pripadnost 
jezičnoj zajednici formira u različitim kombinacijama subjektiv- 


205 Cf. CRYSTAL 1992, 25. 
206 BROZOVIĆ 1970, 12. 

nogiobjektivnog, no, u pravilu, što jejezičnazajednica obuhvat- 
nija i sadržava više različitih društvenih grupa, to je prisutnost 
subjektivnog osjećaja pripadnosti veća. 

Sto se tiče interakcijskog karaktera kolektiviteta, on se pod- 
jednako smije pretpostaviti i kod jezičnih kao i kod etničkih za- 
jednica: već smo upozorili na činjenicu da se jezična zajednica 
formira kao identitetska skupina samo onda kad postoji i druga 
skupina koja se u percepciji govornikanekogidiomarazlikuje od 
njihove upravo po idiomu, bilo da je riječ o razlikama koje smo 
označili kao sistemske, dakle inherentne sistemu, bilo daje riječ 
o simboličkoj i, eventualno, nekoj drugoj funkciji koja se ostva- 
ruje u jezičnoj djelatnosti. Ova interakcijska obilježja jezičnih 
zajednica posebno dolaze do izražaja u trenutku kad one »pri- 
svajaju« teritorij, jer granice među teritorijima što ih zauzimaju 
jezični kolektivi imaju, kako smo kazali, smisao samo onda kad 
razdvajaju jedan jezik od drugoga. Pri tome, kao i kod etničkih 
zajednica, moć nije jednako raspodijeljena među pojedinim ko- 
lektivima i oni u »pregovore« o opsegu i dosegu kolektivnih je- 
zičnih identiteta ulaze nerijetko s različitih početnih pozicija.?"" 
Za ostvarivanje punog jezičnog identiteta i svih funkcionalnih 
mogućnosti idioma u mnogim je slučajevima potrebno da se 
unutrašnjai vanjska definicija jezične pripadnosti u velikoj mje- 
ri međusobno podudaraju. No i ovdje, ponovo kao i kod konsti- 
tuiranja etniciteta, ne bismo smjeli jezične zajednice zamišljati 
kao homogene grupe čiji svi članovi o problemu jezičnog identi- 
teta imaju jednake stavove i konsenzusom odlučuju o strategija- 
ma uspostavljanja relacija unutar grupe i s pripadnicima drugih 
grupa: i jezične su zajednice raslojene grupacije sa svojim vlasti- 
tim hijerarhijama (pa »jezične elite« ne moraju nužno biti iden- 
tične s drugim društvenim elitama, iako su s njima najčešće na 
nekinačin povezane) i podgrupama unutar kojih se artikuliraju 
različiti, pa i međusobno suprotstavljeni, interesi, što može re- 
zultirati diferenciranim pristupima jezičnom identitetu i stra- 
teškim izborima u odnosima s pripadnicima drugih grupa. Na 
koncu, o tome da ideološki kontekst, i u najširem smislu, kao 
skup općih determinanti vremena i prostora u kojem istraživač 


207 Tu situaciju sažeto opisuje izreka koja se pripisuje mnogim poznatim socio- 
lingvistima i prema kojoj je jezik dijalekt koji posjeduje vojsku i mornaricu. 

djeluje, i usko shvaćen, kao neposredne kolektivne odrednice is- 
traživačeva individualnog iskustva, uvijek u izvjesnoj mjeri pre- 
dodređuje i iskrivljava rezultate do kojih se dolazi u analizi, — o 
tome lingvistika, posebno u posljednjih nekoliko decenija, ima 
izoštrenu svijest i nema razloga da o tom saznanju ne vodi raču- 
naiuispitivanjujezičnih zajednica.#* Bar u tome su, izgleda, lin- 
gvisti u prednosti pred antropolozima. 

Vraćajući se etnološkoj problematici kako bismo u njoj pro- 
našli elemente koji bi nam mogli koristiti u izučavanju jezičnih 
zajednica, ako prihvatimo tezu o transakcijskom karakteru et- 
ničkih grupai o tome da se one definiraju prije svega u relaciji iz- 
među Nasi Drugih, s pravom smijemo postaviti pitanje oko čega 
se zapravo »pregovori« među različitim grupama vode i čemu 
služei na što se odnose strateški izbori i taktički postupci od ko- 
jih seti »pregovori« sastoje i koje smo više puta spominjali. Naj- 
kraći odgovor nato pitanje—ali takav da u sebi sadržava tautolo- 
giju u visokom stupnju — glasi: svi su ti postupci usmjereni pre- 
ma konstituiranjuetničkog identiteta, dakle jednog od kolektiv- 
nih ljudskih identiteta koji, s većim ili manjim intenzitetom, 
ovisno o povijesnomi socijalnom kontekstu u kojem se ostvaru- 
je, sudjeluje u izgradnji mozaičnih individualnih identiteta, is- 
preplećući se s drugim kolektivnim identitetima. Tautologija u 
ovoj tvrdnji proistječe iz činjenice da se etnički identitet povezu- 
je s etničkom zajednicom, a da se oba pojma u krajnoj konsek- 
venciji izvode iz etniciteta koji ostaje nedefiniran. 

Ako u razjašnjavanju ove nejasnoće krenemo od etničkog 
identiteta," kojemu - u optici koju smo odabrali - moramo pri- 
pisati, kakokažuPoutignatiStreiff-Fenart, prijerelacijski nego 
esencijalni karakter," zapazit ćemo da ga suvremena antropo- 
logija poima u dvjema dimenzijama, u njegovu aspektu nomina- 
lizacije i u njegovu praktičnom značenju i iskustvu što ga o nje- 


208 Među mnogim djelima koja opisuju uvjetovanost lingvističkih teorija ideo- 
loškim kontekstom navest ćemo samo nekoliko koja unutar te problemati- 
ke ističu njezine različite aspekte: ROSSI-LANDI 1972, NEWMEYER 1986, 
HARRIS & TAYLOR 1989, AUROUX 1989 i 1992. 

209 Pritome ćemo zaobići problem definiranja identiteta uopće, budući da uve- 
like nadilazi okvire teme kojom se bavimo; osnovne napomene i bogata bi- 
bliografija orazličitim aspektima problema mogu se naći u: PRESTON 1997. 

210 POUTIGNAT & STREIFF-FENART 1997, 137 sqq. 

mu imaju sudionici nekog društva." Premda bismo iz lingvis- 
tičke perspektive teško mogli prihvatiti Jenkinsovu tvrdnju da 
se ime i praktično značenje etniciteta međusobno odnose kao 
forma i sadržaj, jer bismo takvu paralelu radije povukli s relaci- 
jom između granica i konkretnog »punjenja« etničkog identite- 
ta, ovajedistinkcija(ai ona je prije modelskog nego zbiljskog ka- 
raktera) ipak vrlo korisna. Naime, ona s jedne strane upozorava 
na važnost imenovanja etničke zajednice pri konstituiranju 
identiteta, jer time ona stječe prvi (ne, dakako, nužno i primar- 
ni) simbol kojim ulazi u opoziciju s drugim zajednicama:?'? ime 
koje kolektiv odabire kao vlastiti simbol ne morasepodudaratis 
imenom koje dobiva od drugih (Deutschen nasuprot imenima 
Nijemci, Germans, Allemands, Tedeschi, itd. predstavlja radi- 
kalan primjer takva heteronomnog imenovanja) niti s njegovim 
semantičkim obuhvatom, ali predstavlja prvi korak ulaska u 
pojmovni prostor u kojem će se odvijati kolektivne interakcije. 
Već smo ranije spomenuli da postupak imenovanja postaje iz is- 
tih razloga jednako bitan i za jezičnu zajednicu, bar u trenutku 
kad ona iz spontane faze prelazi u fazu intencionalnog konsti- 
tuiranja. 

Što se tiče sadržaja etničkog identiteta, on se, kao i kod sva- 
kog drugog tipa kolektivnog identiteta, može promatrati na ne- 
koliko različitih nivoa. Jedna od mogućih jednostavnijih shema 
diferencira tri razine ili - kako ih Jenkins, slijedeći Goffmana i 
Giddensa,** naziva — tri poretka: individualni, koji se ukazuje 
kao svijet utjelovljenih osoba, pojedinačnih organizama, inte- 
raktivni, u kojem se uspostavljaju odnosi među individuumima, 
te institucionalni poredak, koji predstavljaskup uređenih, orga- 
niziranih i simboličkih praksi. Društvene grupe, dakle etničke 
zajednice, kaoi jezične zajednice, uostalom, sastoje se od pojedi- 
načnih sudionika individualne razine koji se susreću i organizi- 


211 JENKINS 1997, 56. On ove dvije dimenzije nazivanominalnorn ivirtzalnom. 
Iako se s barthovskog stajališta, prema kojem su sadržaji etniciteta posve 
promjenljive kategorije, može razumjeti da se oni smatraju virtualnima, 
ipak nećemo preuzeti ovaj drugi termin. 

212 Na distinktivnu i diferencijalnu važnost etnonima već je upozoravao i 
BENYENISTE (1969, 368). 


213 JENKINS 1997, 56 sqq.; cf. i GOFFMAN 1983, te GIDDENS 1984. 

raju svoje djelovanje na interaktivnom nivou, a potvrdu svojih 
odnosa traže u institucionalnom poretku: same zajednice kao 
relevantno uređeni kolektivi pripadaju, dakako, ovom trećem 
poretku. Prematome, svi potencijalni resursi iz kojih etničke za- 
jednice crpu sadržajne elemente identiteta — od kolektivnog 
imena, preko mita o zajedničkim precima i zajedničke povijesti, 
kulture ili običaja, sve do religije i jezika — u krajnjoj su konsek- 
venciji rezultati simboličkih praksa. Ako je etnički identitet ta- 
ko usko povezan sa simboličkom ljudskom praksom, kod je- 
zičnogje identiteta, budući da je jezična djelatnost per definitio- 
nem oblik simboličke prakse, ta veza možda još očitija, pa bismo 
mogli zaključiti da i etničke i jezične zajednice pripadaju u tom 
smislu simboličkim zajednicama. Stoga dalje istraživanje odno- 
sa između tih dvaju tipova zajednica, uočavajući njihove sličnos- 
ti i razlike, moramo nastaviti u domeni simbola i simboličke 
prakse. 

Kad se u kontekstu etničkih i jezičnih zajednica ili drugih so- 
cijalnih grupacija i njihovih odnosa i djelovanja govori o simboli- 
ma, ovaj se termin upotrebljava u značenju koje se donekle razli- 
kuje od sadržaja koji mu pridaje semiologija. Naime, u semio- 
loškim se tekstovima simbol smatra jednom vrstom znaka: kat- 
kadaje taj naziv samo sinonim za znak, ali najčešće njegova spe- 
cifičnost proizlazi iz motiviranosti ili nemotiviranosti veze koja 
se uspostavlja između znakai fenomena koji je njime označen. U 
nekim terminologijama simbolje upravo onaj znak kod kojega ta 
vezanije sama po sebi prepoznatljiva iz njegova plana izraza, pa 
se mora posebno učiti, a u drugima - a takva upotreba termina 
simbol, čini se, danas u semiologiji prevladava — to je znak u či- 
jem se izrazu označeni fenomen bez učenja razaznaje:.razni ti- 
povi piktograma predstavljali bi u tom slučaju prave primjere 
simbola. 

I u analizi ljudskih kolektiva treba, dakako, pretpostaviti da 
je simbol vrsta znaka, što znači daje ion produkt ljudske prakse 
kojom se proizvode fenomeni koji označavaju nešto što nisu oni 
sami, dakle koji zadovoljavaju drevnu skolastičku definiciju 
aliquid pro aliquo: procesi označavanja uvijek su ujedno i pos- 
tupci kojima ljudi na izvjestan način uređuju univerzum u ko- 
jemživeitako ga prilagođavaju svojim mogućnostima spoznaje i 
djelovanja.“ No u ovom slučaju status simbola neće biti određen 


214 Zatemeljne semiološke pojmove i za teoriju znaka koja se ovdje podrazumi- 
jeva ef. ŠKILJAN 1985. 

karakterom odnosa znaka prema fenomenu iz univerzuma već 
njegovim sadržajem: smatrat ćemo da je u razmatranju simbo- 
ličkih zajednica simbol onaj znak kojemu je sadržaj, u najširem 
smislu te riječi, osjećaj pripadnosti nekom kolektivu, dakle onaj 
znak koji članovi neke grupe prepoznaju kao zajedničku oznaku 
vlastita kolektiviteta. Tako ova definicija simbola nije odviše 
komplicirana, ona ipak (možda upravo zbog svoje prevelike jed- 
nostavnosti) zahtijeva neka dodatna objašnjenja. 


Akoje promatramo sastajališta nauke o znakovima, moramo 
napomenuti dasimbolom može postati neki drugi znak, koji do- 
tada nije funkcionirao kao kolektivni simbol ili koji osim svojeg 
simboličkog (bolje bi vjerojatno bilo kazati: »simbolskog«) sadr- 
žaja ima i »normalni« znakovni sadržaj: tako, na primjer, grb 
kao simbol članova neke porodice označava često čitav niz poje- 
dinačnih ili skupnih sadržaja koje tumači heraldika, ali njegova 
cjelina služi i kao sredstvo prepoznavanja pripadnosti upravo 
određenoj familiji. Ako je simbol prethodno ujedno i znak, on 
može bitii jednostavan znak, poput gesla koje se sastoji od jedne 
riječi, i veoma kompleksan znak, kao što je to jezik kad postane, 
cjelinom svojeg sistema i svim svojim elementima, simbolom ne- 
kog kolektiva. S druge strane, kao što iz semiološke perspektive 
svaka pojava za čovjeka koji je interpretira kao oznaku nečega 
što nije ona sama može biti znakom, jednako se tako bilo koji fe- 
nomen može ukazivati i kao simbol: u tom slučaju on nema dru- 
gog sadržaja osim označavanja kolektiviteta, no kasnije je, u ne- 
* koj drugoj interpretaciji, moguće da bude-upotrijebljen i kao 
* »običan«, nesimbolski znak. 

Najjednostavnije rečeno: u principu nema nikakvih ograni- 
čenja u izboru simbola, nosasvimjeočitoda određeni tipoviljud- 
ske prakse, kakva je jezična djelatnost, uvjetuju konstituiranje 
zajednica za koje je nosilac simboličke dimenzije -aonje ujedno 
i sredstvo prakse (u ovomje slučaju to,dakako, jezik) -unutar te 
prakse unaprijed zadan, ako se zajednica uopće konstituira kao 
simbolički kolektiv. Nasuprot tome, druge zajednice ne nastaju 
iz takva oblika prakse nego na osnovi drugih kriterija biraju 
simbole iz simboličkih resursa koje praktički ograničava samo 
opći civilizacijski okvir: to ne znači da se u izvjesnim tipovima 
zajednica, poput etničkih, na primjer, neki simboli ne javljaju 

češće nego drugi. Ovdje naslućujemo, dakle, jednu od bitnih raz- 
lika između jezične i etničke zajednice: u teorijskoj optici jezični 
kolektiv postoji (ili bar može postojati) na osnovi jezičnih inte- 
rakcija među svojim članovima i prije nego što se oblikuje u sim - 
boličku zajednicu, dok etnička zajednica egzistira samo kao sim- 
bolički kolektiv pošto zadobije svoje simbole, jer nema neke spe- 
cifične »etničkeprakse« koja bije definirala izvan simboličke do- 
mene. 


No kad se govori o kolektivnim simbolima, ne treba zaboravi- 
ti da su oni - kako smo već više puta naglasili - transakcijskog 
karaktera, odnosno da nastaju u odnosima među grupama i 
unutar grupe. Zato odabiranje simbola nije jedino u kompetenci- 
ji kolektiva koji će se oko njega okupiti, nego takav simbol može 
biti izabran (pa i nametnut) izvana, od Drugih, s kojima je sim- 
bolizirani kolektiv u interakciji: kao što smo kazali, simbol odab- 
ran izvana i onaj koji potječe iznutra, iz same grupe, nerijetko su 
u konkurentskom odnosu, koji -zavisno od odabranih strategija 
pregovora i distribucijedruštvene moći — rezultira ili nekakvom 
vrstom kompromisa ili »pobjedom«, trajnom ili privremenom, 
jednog od simbola.?'* Isti se takav odnos može javiti i unutar ko- 
lektiva među pojedinim njegovim »podgrupama« koje teže većoj 
ili manjoj autonomiji. Dapače, kad je riječ o intencionalnim sim- 
boličkim zajednicama, kod kojih jedan dio tek projicira potenci- 
jalni obuhvat cjeline, neki od njezinih budućih pripadnika uopće 
ne znaju da su već objedinjeni simbolom. Prematome, navedenu 
tvrdnju iz definicije simbola, kako članovi grupe u njemu pre- 
poznaju zajednički osjećaj pripadnosti i solidarnosti, u mnogim 
slučajevima treba prihvatiti s oprezom, to više što i u potpuno 
konstituiranim simboličkim zajednicama uvijek može postojati 
izvjestan broj pojedinaca koji, premda prepoznaju simbol i mo- 
rali bi ga, u percepciji drugih članova zajednice, prema svim kri- 


215 Zamislivaje i situacija u kojoj neka grupa dobivasimbol samo od Drugih: na 
razini modela (u društvenoj zbilji stvari su uvijek mnogo složenije), ona ga 
može prihvatiti i tako postati i u autopercepciji simboličkom zajednicom; 
može ga odbaciti i odbiti da sebe sagledava kao grupu; a može i ne znati za 
simbolički atribut kojim su je Drugi obdarili (na primjer, ako su Drugi — re- 
cimo - neko tajno udruženje koje svoje raznorodne protivnike udružuje uje- 
dinstven simbol), no tada je pitanje smijemo li uopće govoriti o simboličkoj 
zajednici. 

terijima prihvatiti, ipak odbijaju da u njemu potvrđuju svoj indi- 
vidualni identitet: primjer za to pružaju anacionalni individuu- 
mi kakvi se mogu naći u svakoj nacionalnoj zajednici. 

Mogli bismo stoga zamisliti da se na razini interaktivnog po- 
retka pojedinci na najrazličitije načine povezuju u cjeline i s po- 
moću cjelina koje sačinjavaju pojavne oblike društvenosti.““ Ne- 
ke od tih cjelina izrastaju iz praktičkih interakcija pojedinaca, 
dok su druge zasnovane na osjećaju zajedništva koji nije nepo- 
sredno povezan s praktičkim djelovanjem, premda ga može - po- 
nekad i bitno — determinirati. Ove se druge cjeline uvijek mani- 
festiraju kao simboličke zajednice, jer se njihovo zajedništvo is- 
kazuje upravo kroz simbole; nasuprot tome, kolektivi nastali na 
osnovi pojedinih oblika prakse ne moraju nužno stvarati vlastite 
simbole da bi se realizirali kao oblici društvenosti. Ipak, nije 
teško pretpostaviti da onoga trenutka kad pripadnici takvih ko- 
lektiva upotrijebe za sebe oznaku Mi, suprotstavljajućije Drugi- 
ma," a osobito kad tome Mi pridodaju neku determinantu u ob- 
liku apozicije (mi radnici, mi navijači određenog kluba, mi Hr- 
vati...) koja u sebi implicitno sadržava isključivanje Drugih, 
dakle kad stvore prvi, u ovom slučaju jezični, simbol, da se tog 
trenutka transformiraju u simboličku zajednicu. Prema tome, 
mogli bismo ustvrditi da se u krajnoj konsekvenciji svaki oblik 
društvenosti koji se u pojedincu osvješćuje u obliku makar vir- 
tualnog Mi: (i stoga uključuje neke druge pojedince a ostale is- 
ključuje, u kombinaciji inkluzivne i ekskluzivne upotrebe lične 
zamjenice) ukazuje kao simbolička zajednića i, zajedno s nes- 
vjesnim i još neosviještenim Mi, sudjeluje u mozaičnom kon- 
struiranju njegova identiteta. 

Izričita potreba za kolektivnim simbolom javlja se u mnogim 
slučajevima: ona je sasvim očita kod disperznih ili kod intencio- 
nalnih zajednica, ili onda kad se neka grupa osjeća ugroženom 
od strane kolektiva koji je okružuju, ili na primjer onda kad neki 


216 _Cf. GURVITCH 1966, I, 184 sqq. Ujednoj razrađenijoj tipologiji zacijelo bi bi- 
lo korisno, zajedno s Gurvitchem, razlikovati astrukturalne oblike društve- 
nosti (Mi-grupe) od onih grupacija koje sudjeluju uopćoj strukturi društva i 
koje sačinjavaju njegov institucionalni poredak. 

217 Kako kaže GURVITCH (1966, I, 186), u Mi se društvenost ostvaruje djelo- 
mičnim stapanjem, a u odnosu prema Drugome ona se realizira djelo- 
mičnim suprotstavljanjem. 

kolektiv želi iz svojih redova isključiti dio svojih dotadašnjih pri- 
padnika koji se, kao grupa, od ostalih članova ne razlikuju ni po 
čemu osim po simbolu kojiimjenametnut — šesterokraka zvijez- 
da kojom su Židovi morali biti označeni u nacističkoj i fašističkoj 
Evropi egzemplarno ukazuje na ovakvu upotrebu simbola. Ina- 
pokon, premda transakcijski karakter simboličkih zajednica i 
njihovo utvrđivanje međusobnih granica »pregovorima« upuću- 
ju na to da one prije svega proizlaze iz komunikacije jezikom ili 
drugim znakovnim sistemima,“ ipak ne smijemo zanemariti ni 
osjećaje zajedništva, pripadnosti i solidarnosti koji se rađaju u 
drugim formama prakse: suprotstavljanje između sudionika 
kultura sakupljača i kultura zemljoradnika u prethistoriji rezul- 
tira iz procesa proizvodnje, a u grupnoj tučnjavi, na primjer, ne- 
ka kratkotrajna Mi-grupa može se stvoriti iz samog antagonis- 
tičkog fizičkog kontakta, no onog časa kad se upotrijebi, bilo u 
kojoj situaciji, zajednički simbol, dopire se doista do nivoa sim- 
boličke djelatnosti i upotrebe znakova. 

Ovaj okvir, nadograđen na elementarnu definiciju kolektiv- 
nog simbola i simboličke zajednice koja se oko njega okuplja, ma 
koliko bio nepotpun i posve shematski zacrtan, pa stoga i samo 
nepotpuno adekvatan složenosti ljudske socijalne zbilje, omogu- 
ćuje nam — čini se — da nastavimo usporedbu jezičnih i etničkih 
kolektiva kao dvaju oblika simboličkih zajednica. Pri tome neće- 
mo, kao što to čini Fishman, jedan od rijetkih autora koji ekspli- 
citno-komparira ove dvije zajednice,** smatrati daje jezik u prin- 
cipu kvintesencijalni simbol etniciteta, te da su zbog toga jezični 
i etnički kolektivi međusobno povezani sa vrlo visokim stup- 
njem vjerojatnosti, iako njihova relacija nije neizbježna," što ne 
implicira da ćemo zaobići pojedine bitne točke Fishmanove us- 
poredbe. No polazište naše analize sadržanoje u tvrdnji da su et- 
nički i jezični identitet u osnovi dva odvojena fenomena (koja se, 
sasvim očito, uvijek nužno dodiruju u pojedinačnim i kolektiv- 


218 GUMPERZ & COOK-GUMPEERZ (1982, i), na primjer, izričito tvrde da tako 
različiti kolektiviteti koji formiraju čovjekov društveni identitet kao što su 
spol (u smislu gender, dakako), etnicitet ili socijalna klasa proizlaze iz (je- 
zične) komunikacije. j 

219 FISHMAN 1989, 32 sqq. 

220 FISHMAN 1989, 47. 

nim identitetima), ali se u određenim kontekstima svojim nosio- 
cima ukazuju, pod utjecajem ideoloških determinanti tih kon- 
teksta, kao da su jedan drugim (bilo u jednom bilo u drugom 
smjeru, bilo dvosmjerno) uvjetovani: sjecište u kojem se pojav- 
ljuje ovakav prividni determinizam bit će nam posebno zanimlji- 
vo. 

Stvaranje simboličke zajednice predstavlja dinamičan proces 
a nestatičnu činjenicu: osnovni pravac tog procesa već smo raz- 
motrili na primjeru jezičnih zajednica. Budući da se zasnivaju 
na jezičnoj djelatnosti, one u načelu ne moraju biti simboličke: 
kao što smo već rekli, njihova se simbolička dimenzija razvija 
postepeno, u različitim fazama, a njezin razvoj počinje onda kad 
kolektiv govornikajednog idioma dođe u kontakt s govornicima 
drugogidioma, tevlastiti idiom prihvaćaju kao simbol svoje gru- 
pe. Kad spontano, samom jezičnom praksom konstituirane za- 
jednice prijeđu u intencionalne kolektive, njihova je simbolička 
dimenzija neminovna, a primarni simbol mora biti upravo jezik, 
jerje onnosilac distinkcije među zajednicama. No namjera da se 
oblikuje simbolička jezična zajednica bilo oko kojeg idioma koji 
nadilazi razinu epihorskog, usko lokaliziranog jezičnog sistema 
ne nastaje, kako smo kazali, nikada u cjelini grupe nego u jed- 
nom njezinu dijelu što smo ga nazvali elitom, koja svoj projekt 
oblikovanja (ili preoblikovanja) jezične zajednice pokušava rea- 
lizirati u interakciji s njezinim sadašnjim ili budućim pripadni- 
cima i transakciji s pripadnicima drugih kolektiva; konstitucija 
takve simboličke zajednice redovito je u funkciji ostvarivanja 
nekog — u najširem smislu te riječi — političkog cilja koji sebi 
postavlja elita. U procesu osvajanja simboličke dimenzije idiom 
se postupno izgrađuje kao simbol, u etapama koje se opisuju, bu- 
dući da se nerijetko manifestiraju u određenom redoslijedu, suk- 
cesivno, ali se mogu ostvarivati i simultano ili u djelomičnim po- 
dudaranjima,a neke od njih ponekadi izostaju: te etape obuhva- 
ćajuimenovanje idioma,“ njegovo opismenjivanje, a zatim i gra- 
matikalizaciju, te politizaciju, koja se sastoji od »prisvajanja« te- 
ritorija i od standardizacije — od perioda gramatikalizacije nada- 
lje, bar u zapadnim civilizacijskim tradicijama, započinje verna- 


221 O imenovanju idioma u funkciji intencionalnog konstituiranja jezične za- 
jednice vrlo zanimljivo govori SERIOT 1997. 

kularizacija prostora javne komunikacije koja završava stvara- 
njem pravog jezičnog standarda. Kako se idiom — a vernakulari- 
zacijom on se transformira ujezik koji se razgraničava od drugih 
jezika i u sebe supsumira epihorske idiome govornika koji se u 
intenciji uključuju u njegovu zajednicu — u toku ovih procesa od- 
vaja od spontano nastalih idioma, on predstavlja neku vrstu 
konstrukta, pa se smije kazatida elitajezičnezajednice zapravo 
kreira jezik. Svaka jezična zajednica sa simboličkom dimenzi- 
jom omogućuje svojim pripadnicima da svjesno razvijaju osjećaj 
pripadnosti toj zajednici i da kroz njezin kolektivni identitet 
stječu i vlastiti individualni jezični identitet. Napokon, treba se 
podsjetiti da smo ustvrdili da taj jezični identitet govornika ne 
ovisi primarnoo identitetu idioma, dakle o njegovim sistemskim 
karakteristikama, nego o intencijama ugrađenima u konstruk- 
ciju zajednice i njezinajezika; kako su teintencije - pokušali smo 
to pokazati — izraz parcijalnih interesa dominantne grupe, elite, 
one su nužno ideološki obilježene. 


Ova je rekapitulacija bila potrebna kako bismo mogli formi- 
ranje jezične zajednice u njezinu simboličkom aspektu usporedi- 
ti sa simboličkim karakterom etničkih kolektiva. Već smo kon- 
statirali dajedna od bitnih razlika među dvjema zajednicama le- 
ži u tome što se jezični kolektivi temelje na specifičnom obliku 
društvene prakse, na jezičnoj djelatnosti, dok zasebna etnička 
praksa kojom bi se stvarale etničke grupacije ne postoji. U skla- 
du s iznijetim hipotezama, etnička zajednica stoga mora biti uvi- 


+. jek i simbolička zajednica i svoje simbole odabire u načelu bez 


ograničenja, tražeći među njima ene koji će joj biti najupotreblji- 
viji za efikasne pregovaračke strategije. Pitanje je može li etni- 
čka zajednica, budući da ne proizlazi iz specifične prakse, biti 
spontana ili je njezina konstitucija uvijek na neki način inten- 
cionalna. Ako zajedno s Jenkinsom** etničku zajednicu postavi- 
mo u niz koji prikazuje osnove identifikacije ljudi od najuže tak- 
ve baze do najsveobuhvatnije i u kojem se nalaze srodstvo, ko- 
munalno, lokalno i regionalno zajedničko boravište, te etnicitet, 
nacionalnost i »rasa« (koju Jenkins brižljivo uvijek stavlja pod 
navodnike kako bi naglasio ne samo njezina obilježja konstruk- 


222 JENKINS 1997, 85. 

ta nego i manipulativan karakter), mogli bismo zamisliti da dvi- 
je najuže jedinice, porodica i komunalna zajednica, u kojima svi 
njihovi pripadnici ulaze u međusobne izravne kontakte i inte- 
rakcije, predstavljaju spontano organizirane kolektive, dok se 
intencija formiranja grupe pojavljuje na višim razinama. No na 
taj se način dovodimo u opasnost da etnicitet promatramo prije 
svega kao oblik proširenja srodstva, te da ga objašnjavamo s po- 
moću sociobiološke paradigme, koja u sebi krije potencijalnu 
zamku rasizma i koja je u suvremenoj antropologiji bila podvr- 
gnuta oštroj kritici.?? 

Bilo kako bilo, i porodična i komunalna zajednica imaju svoje 
simbole (u najmanju ruku to su njihova zajednička imena), a 
etnički je kolektiv u najvećem broju slučajeva toliko velik da se 
ne može temeljiti samo na direktnim interakcijama svih svojih 
članova sasvima, tako da kod njega moramo pretpostaviti posto- 
janje intencije u okupljanju oko odabranih simbola. Naglasak je 
ovdje na odabiru simbola, jer - kao i idiomi kod jezičnih zajedni- 
ca —i kod etničkih kolektiva simbolički resursi (spomenuli smo 
među njima: ime, mitove i sjećanja, elemente kulture, osjećaj so- 
lidarnosti, religiju, jezik, običaje, komunikacijski prostor) već 
postoje u nekoj formi kao rezultati djelovanja unutar pojedinih 
grupa, pa se intencija odnosi na izbor simbola koji su najadek- 
vatniji za uspostavljanje relacija s drugima i na njihovu »prera- 
du«, transformaciju u konstrukt koji će u tim odnosima biti naj- 
efikasnije »pregovaračko sredstvo« i koji će ponekad primarni 
simbolički resurs izmijeniti gotovodo neprepoznatljivosti.““* No- 
sioci te intencije, dakle simboličke mobilizacijeetniciteta kao os- 
jećaja kolektivne pripadnosti, iu ovom se slučaju mogu označiti 


223 Cf. POUTIGNAT & STREIFF-FENART 1997, 104sqq. Uvrštavanje etničkih za- 
jednica u ovakav niz, osim toga, dovodi nas i do pitanja zašto je čovjeku u iz- 
građivanju individualnog identiteta uopće potreban etnički kolektivni 
identitet i gdje se nalaze osnove te njegove potrebe za ovakvim tipom zajed- 
ništva: ovo pitanje, koje vjerojatno pripada domeni socijalne psihologije i na 
koje postoji niz međusobno sasvim različitih odgovora, nikako ne može biti 
predmet naših razmatranja. 

224 Kako kaže, u svojem znamenitom tekstu posvećenom naciji, RENAN (1887, 
286), bit nacijejei uonomešto svi njezini pripadnici imaju zajedničko, ali i u 
tome što su svi oni mnogo toga zaboravili. 

kao članovi elite.?* Neke faze u konstituiranju etničke zajednice 
zacijelo su analogne etapama procesa koji prolaze jezične zajed- 
nice: i kod njih se pojavljuje izbor imena (nerijetko i u antagonis- 
tičkim »pregovorima« s pripadnicima drugih kolektiva), a pe- 
riod gramatikalizacije idioma mogli bismo usporediti s razdob- 
ljimau kojima se pojedini etničkisimboliučvršćuju ikanonizira- 
ju sve dok ne zadobiju neku vrstu standardnog oblika koji će se 
zatim institucionalno implementirati među članove zajednice. I 
napokon, i etnički se kolektiv u određenom trenutku vezuje uz 
teritorij. Ipak, nije posve sigurno da politizaciji jezične zajednice 
doista odgovara analogan proces u formiranju etničkog kolekti- 
vaiidentiteta: kaoštoćemovidjeti, prema nekim teorijama etni- 
citeta koje naginju njegovoj potpunoj instrumentalizaciji, 
etničke su zajednice u svojoj biti (a to znači i od samog početka) 
zapravo sredstva i modaliteti političke borbe.?* 

Komparacija etničkih i jezičnih zajednica može se proširiti i 
na nekoliko drugih područja. Razmatrajući moguće početke je- 
zičnih zajednica, vidjeli smo da se u novije vrijeme, pod utjeca- 
jem teorija Noama Chomskog, u lingvistici i u drugim znanosti- 
ma (a posebnou biologiji) obnavlja diskusija moramolijezik poi- 
mati kao biološku, genetski determiniranu i ljudskoj vrsti uro- 
đenu, pojavu ili kao proizvod društvenog života i element onoga 
što se obično — i u najvećem broju slučajeva prilično neodređeno 
— naziva kulturom. Kontroverzija između biološkog i kulturnog 
nasljeđa pojavljuje se i u raspravama o etnicitetu: spomenuli 
smo već da se recentne sociobiologističke teorije, prema kojima 
se i kod etniciteta radi zapravo o genetskoj predodređenosti,?? 
najvećim dijelom ne prihvaćaju, a sama se diskusija radije vodila 
o primordijalnosti ili neprimordijalnosti etniciteta. Pristalice 
primordijalnog karaktera etniciteta smatraju da se individuum 


225 Cf. POUTIGNAT & STREIFF-FENART 1997, 141. 

226 V. GLAZER & MOYNIHAN 1975, 1 sqq.; cf. i POUTIGNAT & STREIFF-FENART 
1997, 107 sqg. 

227 Cf. VAN ĐER BERGKE 1981: činilo se da ove teorije djelomičnu potvrdu dobi- 
vajui u postavci Allana Wilsona kojije, na osnovi DNA-analiza mitohondri- 
ja, zaključio dacijelo čovječanstvo potječe odjedne žene čijih je sedam kasni- . 
Jih ženskih potomaka genetski determiniralo svu etničku i rasnu raznoli- 
kost čovječanstva: no »teoriju o Evi i njezinim kćerima« novija istraživanja 
uglavnom odbacuju; cf. WOLPOFF & CASPARI 1997. 

rađa s konstitutivnim elementima svojeg etničkog identiteta, te 
da je taj element identiteta temeljan i svim drugim kolektivnim 
identitetima hijerarhijski nadređen.?" U tom seslučaju etnicitet 
ne bi mogao sagledavati kao transakcijska kategorija nego kao 
bitno svojstvo etničke zajednice koje se reproducira unutar nje 
same bez obzira na odnose s drugima. Kritičari ovih stajališta 
upozoravaju s jedne strane na to da se na taj način osjećaj pri- 
padnosti zajednici smješta u krajnoj konsekvenciji u domenu 
neobjašnjivog i neizrecivog,a s drugestrane dase njime ne mogu 
interpretirati strateške, ponekad i radikalne, promjene sadržaja 
etničkog identiteta. 

Jedan dio istraživača pokušava pomiriti primordijalističko i 
instrumentalističko gledište i tvrdi da je etnicitet zapravo dvo- 
strukog karaktera. Njima je donekle blizak i Fishman,** koji u 
etnicitetu razlikuje paternity, priznavanje zamišljenog zajed - 
ničkog biološkog porijekla, koje smatra središnjim inajstalnijim 
elementom etničkog identiteta, oko kojeg se okupljaju svi ostali, 
te njemu komplementaran pojam patrimony, uglavnom adekva- 
tan kulturnom nasljeđu, a obama aspektima pridodaje još i feno- 
menološku dimenziju koja obuhvaća ne samo način na koji pri- 
padnici zajednice sagledavaju svoje pretpostavljeno biološko 
srodstvo i kulturno nasljeđe nego i vizuru objektivnog promat- 
rača, dakle znanstvenika koji izučava konkretni etnički kolek- 
tiv. Ako smo u većini slučajeva mogli ustvrditi da antropološka 
iskustva i spoznaje nadilaze lingvistička i da je eksplikativna 
moć antropaloških i etnoloških modela u tumačenju simboličkih 
zajednica veća od upotrebljivosti modela kojima raspolaže zna- 
nost o jeziku, ovdje bi istraživači etniciteta, bar oni koji već nisu 
došli do sličnog zaključka, zacijelo mogli nešto naučiti i od lin- 
gvista: čak i ako se u osnovi radi (ili, bolje: kad bi se radilo) o pri- 
marno biološkim činjenicama, i etnicitet, kao i jezik, funkcioni- 
raju u ljudskom životu kao društvene pojave i sudjeluju (i kao 
sredstva i kao objekti) u konstituiranju društvenih odnosa, pa 
njihova eventualna biološka utemeljenost ili predodređenost ne 
utječe bitno na karakter njihove participacije u socijalnim rela- 


228 Cf. POUTIGNAT & STREIFF-FENART 1997, 97 sqq. 
229 Cf. FISHMAN 1989, 24 sqq. 

cijama; ipak, ne treba zanemariti ni to da svođenje na biologiju 
nekog ljudskog fenomena koji služi za distinkciju među pojedi- 
nim ljudskim grupama uvijek otvara mogućnost za hijerar- 
hijska vrednovanja i, in ultima linea, za rasističke interpretaci- 
je,“ pa s takvim tvrdnjama doista treba oprezno postupati. 

Na prvi se pogled čini dai pitanje srodno problemu da li je et- 
nicitet primordijalna činjenica, odnosno pitanje postoji li on na 
neki način »oduvijek« ili se pojavljuje u određenom kontekstu 
kao njegova posljedica“! zahtijeva također sličan odgovor. Prije 
svega treba konstatirati da su zastupnici biologističkih teza po 
prirodi stvari ujedno i »perenijalisti«, dok njihovi protivnici 
mogu to bitiali ne moraju. Oni koji ne smatraju daje etnicitet in- 
herentan svakom obliku ljudskog društva obično naglašavaju 
kako se etnički identitet mobilizira u situacijama u kojima se od- 
vija neka borba za moć ili za ekonomska dobra, a ondje gdje tak- 
vih napetosti u društvu nema, i pozivanja na etnicitet slabe ili 
posve nestaju. U radikalnijoj verziji fenomen se etniciteta vezuje 
za moderna razdoblja, jer bi u stvari bio produkt kapitalističkog 
načina proizvodnje.“ U svim interpretacijama koje niječu 
»vječnost« etničkog identiteta i njegovu univerzalnu prisutnost 
u ljudskim društvima, zamislive su isituacije u kojima definitiv- 
no nestaje potreba za etničkom pripadnošću: te situacije mogu 
biti smještene u utopijsku budućnost ili se mogu povezivati s ne- 
kim sasvim određenim uvjetima ekonomskog i socijalnog kon- 
teksta, na primjer s nestankom klasa i klasne borbe ili s razvo- 
jem postindustrijskih i postkapitalističkih društvenih i ekonom- 
skih odnosa. 

Što se tiče jezičnih zajednicaijezika kao njihove osnovice, na- 
šajehipoteza, koju smo pokušali obrazložiti govoreći o njihovim 
početnim fazama, u osnovi perenijalistička, jer smo pretpostavi- 
li da se jezična djelatnost u nekom obliku pojavila zajedno s čov- 
jekom; moguće je, dakako, ovoj tvrdnji suprotstaviti tezu prema 
kojoj je jezična djelatnost obilježila neku kasniju a ne početnu 
etapu čovjekova razvoja, pa se čini kao da se ovdje smije usposta- 


230 Cf. TRABANT 1996, 64 sq. 
231 Cf. POUTIGNAT & STREIFF-FENART 1997, 152 sqq. 


232 Cf. POUTIGNAT & STREIFF-FENART 1997, 26 sqgq. S takvim se stajalištima 
ne slaže SMITH 1998, 37 sgq. 

viti analogija izmeđujezičnih i etničkih zajednica. Ipak, postoji 
čini se — jedna vrlo bitna razlika. Naime, pretpostavka o »vje- 
čnom« karakteru jezičnog fenomena temelji se na tome da je 
čovjek bio shvaćen ne kao biološki organizam koji je u evoluciji 
dosegao određen stupanj (iako je on doista i to) nego prvenstve- 
no kao društveno biće prakse u čijoj je definiciji i njegova sposob- 
nost obavljanja jezične djelatnosti, budući da je to praksa koja 
omogućuje drugim ljudskim aktivnostima da budu i same prak- 
se, dakle da se s pomoću njih univerzum prilagođava ljudskim 
sposobnostimai da se iskustva o njima prenose od jednog poje- 
dinca drugome i od jedne generacije na drugu izvan biološki pre- 
destiniranih kodova i poruka. U tom bi se smislu smjelo i ustvr- 
diti da su i nestanak jezika i nestanak čovjeka međusobno uvje- 
tovani, te da se moraju dogoditi istovremeno, a kad biljudi zami- 
jenilijezičnu djelatnost nekim drugim oblikom prakse —-pačak i 
pod uvjetom daon bude u svim svojim funkcijama adekvatanje- 
zičnoj praksi (što je nemoguće, jer bi tada bio upravo ta praksa) 
—, oni bi time izmijenili i svoju bit i predstavljali drugu vrstu ili 
formu života.** Zaetničku smo zajednicu već u nekoliko navrata 
konstatirali da se ona ne temelji na specifičnoj praksi, pa u njoj 
ne može ni tražiti uzroke svojoj potencijalnoj perenijalnosti; da- 
pače, ako pretpostavimo da se ona kao simbolički kolektiv kon- 
stituirana osnovi odabira nekih simbola, morali bismo zamisliti 
datisimboli, makar u nesimboličkoj funkciji, postoje prije njezi- 
ne konstitucije i da su produkti nekih »neetničkih« praksa: zak- 
ljučak bi, dakako, bio da etnička zajednica ne postoji »oduvijek«, 
a to ujedno znači dai ne mora trajati »zauvijek«. 

Ovu bismo ravninu komparacije jezičnih i etničkih zajednica 
mogli nazvati metafizičkom, ali ona nas, smještanjem simbo- 
ličkih zajednica u vremenski tok, navodi na njihovu usporedbu u 
realnosti bližem koordinatnom sustavu sinkronije i dijakronije. 
Odnos između ovih dvaju temporalnih aspekata simboličkih za- 
jednica može se razmatrati na nekoliko razina. Prije svega, i 


233 Svjestan neskrivene »lingvocentričnosti« iznijete teze i još više svjestan nje- 
zine nedorečenosti, mogu samo uputiti na različite filozofske uvide u prob- 
lematiku, prikazane ukratko, na primjer, u SCHAFF 1964, 135 sqq., JACOB 
1976, 113 sqq. ili SUROUX 1996,221 sqq.,i na bogate bibliografije u tim knji- 
gama. 

etnički kolektivi, kaoi jezični, mijenjaju se u vremenu u skladu s 
nekim općim pravilnostima koje se uočavaju u komparativnoj 
analizi. I kao što smo kodjezičnih zajednica uočili da se — u okvi- 
ru zapadnih civilizacija i njihovih društvenih i povijesnih deter- 
minanti, koje su u modernom razdoblju svoj model nametnule 
praktički cijelom svijetu — pojavljuju izvjesne točke u kojima do- 
lazi doznačajnih transformacija u konstitucijii poimanju samih 
zajednica, te smo naznačili da je jedna od takvih točaka koja je 
bitno utjecalana suvremen izgled jezičnih kolektiva trenutak u 
kojem su se oni, zajedno sa svojim idiomima, počeli povezivati s 
određenim teritorijem, tako se i kod etničkih zajednica njihovo 
pretvaranje u nacije i političko organiziranje u države-nacije u 
Evropi ukazuje kao prijeloman događaj čije posljedice i danas 
uvelike uvjetuju ljudske živote. O okolnostima u kojima ge ova 
promjena dogodila bit će riječi kasnije, ali nije teško pretpostavi- 
ti da između transformacije etničke zajednice u naciju i nove 
konstitucijejezične zajednice postoje dubinske veze. 


S druge strane, jasno je da svaka pojedina ikonkretna simbo- 
lička zajednica ima svoju vlastitu, u mnogim elementima sasvim 
specifičnu, dijakroniju i da se ona može djelomično rekonstrui- 
rati sastajališta vanjskog promatrača, dakle i kroz prizmu znan- 
stvene analize. Jednako je tako jasno da svaki pojedinačni sin- 
kronijski presjek bilo koje simboličke zajednice u sebi sadržava 
tragove svih svojih prošlih stanja. No za nas je zacijelo najzanim- 
ljivija činjenica da pripadnici i etničkih i jezičnih zajednica uvi- 
jek žive, dakako, u vlastitoj sinkroniji, ali je za njihovu percepci- 
ju kolektiviteta simboličkih zajednica izuzetno važna dijakronij- 
ska dimenzija koja se izgrađuje unutar te sinkronije i iz nje sa- 
me. Jednostavnije rečeno, i jezični i etnički kolektivi često kon- 
struiraju vlastitu povijestkojase samo jednim dijelom podudara 
s objektivnim historijskim zbivanjima i koja i sama postaje sim- 
bolički sadržaj njihovakolektivnogidentiteta. Ovaj fenomen po- 
sebno jasno dolazi do izražaja kod etničkih zajednica: među nji- 
hovim simboličkim resursima nalaze se, kao što smo vidjeli, za- 
mišljeni zajednički preci, i povijesna sjećanja, i mitska ili legen- 
darna »pradomovina«, i ti se dijakronijski elementi odabiru ili 
pojedinačno ili u svim mogućim kombinacijama i ugrađuju u 
identitetsko polje etniciteta, a kod modernih nacija svi su oni 

njegov gotovo obavezan sadržaj. Važno je pri tome još jednom 
naglasiti da se u pravilu radi o konstruktima, dakle o elementi- 
ma tako izabranima i komponiranima u cjeline da omogućuju 
efikasnije interakcije s drugim kolektivima i održavanje kohezi- 
je unutar grupe.“ Trebalo bi, stoga, razlikovati dvije dijakronije 
etničkih zajednica — jednu »objektivnu« (navodnici ovdje ozna- 
čavaju sumnju u mogućnost da se do tedijakronije doista dopre 
bez iskrivljavanja, a ne u samo njezino postojanje) i drugu »in- 
strumentalnu«, izraslu iz potreba sinkronije i njezina kontek- 
sta: druga se od njih zasniva na prvoj utoliko ukoliko se ona po- 
dudara s njezinim interesima, a prva ograničava drugu u onoj 
mjeri u kojoj se racionalne spoznaje o njoj uspijevaju suprotsta- 
viti nerijetko posve vidljivoj mitološkoj konstrukciji prošlosti.?“ 
Napokon, ne treba još jedanput posebno ni isticati to daje »pu- 
njenje« dijakronije simboličkim sadržajima i njezino pretvara- 
nje u simbol velikim dijelom (a nakon kreiranja nacijai najvećim 
dijelom) intencionalno i rezultat izbora i djelovanja pojedinih 
grupaunutar zajednice, te se događa da se pdjavš, sizvorištima u 
nja« od kojih prevladava ono čiji stvaraoci imaju veći autoritet i 
moć. 

Ijezična zajednica posjeduje svoje dijakronije: i one se, kad se 
ona oblikuje kao simbolička zajednica, u principu među sobomi 
prema sinkroniji odnose kao u etničkom kolektivu. Ipak, analo- 
gija nije potpuna, jer svaki idiom ima svoju povijest čije su etape 
potvrđene u njegovim starijim ostvarenjima, što je posebno očito 
ondje gdje suona očuvana u pisanim tekstovima, alije prisutnoi 
u oralnim kulturama u kojima se pojedinejezične poruke preno- 
se s generacije na generaciju: ta činjenica donekle otežava sas- 
vim proizvoljnu konstrukciju jezične povijesti. Jezik, s druge 
strane, predstavlja osnovni medij u kojem se povijest i tradicija 
oblikuju kao narativni diskurs** i u kojem se, dakako, ona in- 


234 O »konstrukcijskom« karakteru izgradnje ex post dijakronijske dimenzije 
nacionalnih identiteta s mnogim konkretnim primjerima govori THIESSE 
1999, passim. 

235 Riječje, dakako, o prosvjetiteljskom »pozivu« moderne znanosti koja bi ruo- 
ralarazgrtati »tamu« u zbilji neutemeljenih iracionalnih i subjektivnih saz- 
nanja; zanimljivo je usput primijetiti kako je znanost upravo u domeni 
etničkih mitova zapravo imala malo uspjeha u realizaciji toga »poziva«, 

strumentalizira, paje on ujedno i preduvjet proizvoljnosti njezi- 
na prikazivanja. No povijest jezika ne treba poistovećivati s di- 
jakronijom jezične zajednice, budući da se njezina povijest dois- 
ta može unatrag konstruirati na način sličan konstrukcijama 
historijata etničkog kolektiva. Ali, kako se postavlja pitanje 
smisla »izmišljanja« dijakronije u funkciji konstitucije same je- 
zične zajednice, budući da ona pronalazi u svojoj sinkroniji do- 
voljno simboličkih resursa, izgleda da se taj postupak počinje 
primjenjivati prije svega u onom trenutku kad se jezična zajed- 
nica sa svojom simbolikom priključuje etničkoj zajednici, tako 
da bismo smjeli pretpostaviti da se konstrukt historije jezične 
zajednice (dakle historičnost kao forma socijetalnog ponašanja 
prema jeziku, kako kaže Fishman?“) funkcionalno uvijek pove- 
zuje s modalitetima konstituiranja etničkog kolektiva i identi- 
teta. 


Simboličke zajednice predstavljaju, dakle, strukturirane 
ljudske grupe koje se prepoznaju u nekom simbolu, a taj je sim- 
bol ili odabran iz civilizacijskog simboličkog repertoara (kao u 
primjeru etničkih zajednica) ili je uvjetovan praksom koja obje- 
dinjuje grupu (kao kod jezičnih zajednica), no i ujednom i u dru- 
gom slučaju simboli su podložni reinterpretacijama i transfor- 
macijama u skladu s društvenim i historijskim okolnostima u 
kojima se pojavljuju. Reinterpretacija ili transformacija simbola 
usmjerene su prema tome da definiraju njegovo »iščitavanje« u 
skladu s interesima onih koji ga uspostavljaju, tako da se u sim- 
boličkim zajednicama neminovno manifestira i ideološka di- 
menzija.ž* - di 


I doista, ma s koje strane prišli fenomenu etničkih ili jezičnih 
kolektiva, ideologija je svagdje prisutna. Ideološki pritisak pos- 
toji u odnosu između zajednice kao cjelinei njezinih pripadnika, 
ion se manifestira u više ili manje imperativnom zahtjevu da se 
prihvate pravila kolektivnog ponašanja, uključujući i prihvaća- 
nje zadane interpretacije simbola, a uvode se i različite vrste in- 


236 _Cf., uz brojne druge suvremene radove posvećene ovoj temi, teoriju koju je 
iznio WHITE 1987; s lingvističkog stajališta o diskurzivnori karakteru his- 
torije govori i SERIOT 1997a, 44 sqq. 


237 Cf. FISHMAN 1978, 38 sqq. 
238 O pojmovima ideologije i ideologizacije cf. ŠKILJAN 1996. 

stitucionalnih i neinstitucionalnih sankcija za kršenje tih pravi- 
la. Etnička je zajednica u načelu u odnosu prema pojedincima 
ekskluzivnija od jezične: ako je među njezinim simbolimai mit o 
zajedničkim precima, na primjer, onda se u nju ne moraju pri- 
mati oni koji takve pretke ne mogu »dokazati« prema kriteriji- 
ma koje za dokazivanje uvede kolektiv; ako su, opet, kolektiv- 
nim pravilima dopuštena samo određena imena (ili prezimena), 
onda se - kao u Rimu u razdoblju republike — oni koji nose neko 
ime izvan zadanog popisa odmah prepoznaju kao nečlanovi za- 
jednice itd. Propisi o »naturalizaciji« i primanju u članstvo 
etničke zajednice također su ponekad vrlo oštri. Zajezičnu smo 
zajednicu ustvrdili da je ona — posebno do trenutka otkako je 
uvedena institucija materinjeg jezika — bila otvorena i dopuštala 
je, bar u principu, svakome tko je ovladao kompetencijom idio- 
ma da joj se pridruži; u biti je takva situacija ostala i kasnije, 
pošto su jezični kolektivi počeli prisvajati teritorije, ali je među 
njima uspostavljena hijerarhija, pa se samo jedna zajednica 
smatra »izvornom«, i ona je, osobito ako je identificirana s et- 
ničkom zajednicom, postala podjednako ekskluzivnom. Sve to 
zapravo znači da i etničke i jezične zajednice, u zamjenu za si- 
gurnost identifikacije i osjećaja pripadnosti što ih nude svojim 
članovima, ograničavaju njihove mogućnosti izbora i djelovanja: 
dakako, što su granicepremadrugima jače zacrtane, to su i pos- 
tavljena ograničenja u principu snažnija. 

Više smo putavećkonstatirali da se, nadrugoj razini, unutar 
simboličkih kolektiva odvija raslojavanje na različite grupe čiji 
se interesi samo djelomično podudaraju a nerijetko su i u anta- 
gonističkim odnosima. Među tim grupama postoji i različita dis- 
tribucija društvene moći unutar zajednice, pa njihovi »interni« 
pregovori, između ostalog i oni koji se tiču simbola i granica, za- 
vršavaju ili kompromisima ili »pobjedom« onih koji u tom tre- 
nutku posjeduju više moći i koje smo nazvali elitom.** Ova endo- 
gena dijalektika uspostavljanja simboličke zajednice ujedno se 
susreće s egzogenom dijalektikom odnosa s drugim kolektivima 
i njihovim elitama i s njihovom društvenom moći, te iz cjeline 
svih ovih vrlo kompleksnih relacija proizlaze i sadržaji i forme 


239 Cf. JENKINS 18397, 74 sqq. 

: simboličkih kolektiva i mijenjaju se kako se te relacije transfor- 
_miraju.?“ Među svim grupama i pojedincima koji u tom procesu 
a sudjeluju uspostavlja se hijerarhija koja se može mjeriti količi- 
«< nom moći i vlasti kojom se raspolaže u postupcima odabiranja i 
* formiranja simbola, a na površinskoj se razini ta moć često naj- 
: jasnije manifestira kao moć imenovanja.?“ U tom se aspektu et- 
ničke i jezične zajednice vrlo malo međusobno razlikuju. 


No osim ove inherentne ideološke dimenzije, kakva je, uosta- 
lom, karakteristična za većinu socijalno relevantnih odnosa ili 
bar za one čiji sudionici raspolažu različitim količinama moći i 
vlasti i u kojima se interesi grupa i pojedinaca sukobljavaju, et- 
nicitetis njim povezan jezični identitet iskazuju i neku vrstu iz- 
vanjske ideologiziranosti koja im je pridodana vjerojatno tek u 
modernim vremenima, a svoju punu realizaciju doživjela je na- 
kon zasnivanja država-nacija. Naime, samaje tematika etničkih 
odnosa (uključujući ijezik ondje gdje je on preuzet kao simbol et- 
ničke zajednice) bremenita ideologijom, i onda ako prihvatimo 
daje ideologija marxovska camera obscura, i onda ako je poima- 
mo kao skup ideja-vodilja neke grupe ili pokreta. Problemi et- 
ničkih i jezičnih zajednica, sjedne strane, postali su u naše doba, 
nakon francuske revolucije, mjesta najsnažnijih političkih (a ne- 
rijetko i izravnih ratnih) sukoba i prepiranja, a etničkei jezične 
granice priviđaju se često kao najjasnija međugrupna razgrani- 
čenja za koja bi bilo idealno da ih slijede i državne granice.“ S 
druge strane, među samim pripadnicima pojedinih zajednica 
razvija se (ponovo pod utjecajem elita) osjećaj kako su etnički i 
jezični identiteti — u principu shvaćeni kao dva gotovo neodvoji- 
va aspekta istog kolektivnog identiteta — najbitniji elementi po- 
jedinačnih identiteta, paje njihova mobilizacijska snaga u mno- 
gim društvima golema: suptilnija objašnjenja za takvo poimanje 
temelje se na tvrdnji da u identitetskom mozaiku individuuma 


240 POUTIGNAT & STREIFF-FENART 1997, 164 sqq. i 178 sq. 

241 Cf. POUTIGNAT & STREIFF-FENART 1997, 21. Čini se stoga da bi glasovitu 
Moermanovu tvrdnju (MOERMAN 1965, 12193 kojom na primjeru jedne taj- 
landske etničke grupe pskazuje kako je etnicitet bez pravog sadržaja i koja 
glasi: »Someone is Lue by virtue of believingandcalling himself Lue« treba- 
lo nadopuniti: »...i ako ga oni koji raspolažu moći također nazivaju Lue«. 

242 Oiluzornosti takva »ideala« s lingvističkog stajališta v. SERIOT 1996. 

njegova etnička i jezična pripadnost predstavljaju možda jedine 
čvrste točke, paako one budu ugrožene, prijeti opasnostne samo 
od raspada kolektiva nego i od rasapa identiteta pojedinca; ma- 
nje suptilna tumačenja jednostavno nadređuju kolektivni iden- 
titet pojedinačnome i zahtijevaju da se grupa (a etničke zajedni- 
ce prikazuju kao primordijalnu i »vječnu«, čvrsto strukturiranu 
grupu a priori, s jasnim i nepromjenljivim sadržajem, vidljivim 
granicama i fundamentalnom ugrađenošću u cjelinu društvene 
strukture) i njezini interesi štite prije interesa individuuma, uv- 
jeravajući ga da će na taj način i njegovi vlastiti interesi biti naj- 
bolje zaštićeni. O mehanizmima razvijanja tog osjećaja i o ideo- 
logijama koje ih generiraju govorit ćemo nešto kasnije, razma- 
trajući odnose između konkretnih etničkih ijezičnih zajednica u 
različitim razdobljima, ali nije ni potrebno posebno dokazivati u 
kolikoj su mjeri ove tvrdnje u neskladu s postavkama suvreme- 
ne antropologije o zbiljskom karakteru tih zajednica. To ni u ko- 
jem slučaju ne znači da oideologiziranom viđenju etniciteta i je- 
zika ne treba voditi računa, jer ono - jedanput implementirano 
među članove zajednice — i samo funkcionira kao zbiljski feno- 
men: toje, napokon, bit svake ideologizirane interpretacije da is- 
krivljenu realnost prezentira kao stvarnu datost. 


Ideologizacija etničke i jezične domene u suvremenom svije- 
tu ima donekle paradoksalan karakter od časa kad se stvorio pr- 
vi opći ideološki okvir što su ga moćne države i nacije izgradile u 
19. stoljeću iu kojem su etničke zajednice bile hijerahijski raspo- 
ređene, u skladu s moćikojom su raspolagale, u one koje su »civi- 
lizirane«, »razvijene«, »nosioci povijesnog progresa« i, prema to- 
me, pozvane da budu na njegovu čelu i dajedine — u krajnjoj kon- 
sekvenciji - opstanu i na one koje su »primitivne« i »nazadne«, 
te moraju prirodno biti podređene onim razvijenima. Kako se 
mijenjao globalni socijalni i politički kontekst, tako se transfor- 
mirala i ideološka dimenzija problematike simboličkih zajedni- 
ca: najprije je, kao odgovor na ideologiju vidljive diskriminacije, 
sredinom 20. stoljeća na scenu stupila ideologija općejednakosti 
s intencijom umanjivanja značenja razlika među grupama i po- 
jedincima, dabiionau nekoliko posljednjih decenija bila zamije- 
njena gotovo nekritičkim »slavljenjem« razlika i isticanjem pra- 
vada svako kolektivno ili individualno distinktivno obilježje bu- 

dejednako prisutno u domeni javnosti.“ Ova tri opća ideološka 
usmjerenja, premda su se pojavila u različitim kontekstima, i 
dalje paralelno perzistiraju, manje u akademskim raspravama 
(gdjeje prvo od njih odavno izgubilo znanstvenu legitimaciju), a 
mnogo više u konkretnim interakcijama etničkih i jezičnih ko- 
lektiva (ovdje je i prvo stajalište još uvijek i te kako živo), i— sva- 
ko na svoj način - zamagljuju i pripadnicima samih zajednica i 
izvanjskim promatračima (a nerijetko se zapravo radi o istim 
ljudima) pogled na funkcioniranje simbola i grupa koje se oko 
njih okupljaju. Paradoks ideologizacije sastoji se, po našem 
mišljenju, u tome što su sve tri ideološke orijentacije u krajnjoj 
konsekvenciji proizvod prividno racionalnih i objektivnih spoz- 
naja, dakle i znanstvenog pristupa, ili su bar u njemu pronalazi- 
lesvoju argumentaciju i opravdanja; budući da su dezideologiza- 
cije takvih ideologiziranih stavova započinjale najčešće također 
u domeni znanosti (kako nam primjerantropologije i etnologije i 
njihovih razvojnih faza jasno pokazuje), čini se da su nove ideo- 
logije proizlazile iz kritičkih pozicija znanosti, ali to nijeumanji- 
valo njihov ideološki karakter. Drugim riječima, izučavanje et- 
ničkih i jezičnih zajednicajošjedanput dokazuje kakoje razmak 
između ideologije i nauke mnogo manji nego što bi to znanstve- 
nici željeli priznati. 

Ovih nekoliko naznaka trebalo bi predstavljati, uistinu veo- 
ma reduciran, teorijski okvir zakomparaciju etničkih i jezičnih 
zajednica i načina na koji one, svaka za sebe i u međusobnim 
korelacijama, sudjeluju u čovjekovu društvenom životu. Vrije- 
me je, dakle, da ispitamo u kolikoj je mjeri takav pristup primje- 
ren za opiskonkretnih susreta etniciteta i jezika u nekim socijal- 
nim i historijskim kontekstima koje bismo za takve susrete 
smjeli smatrati paradigmatskima. U tom ćemo ispitivanju slije- 
diti put koji smo zacrtali analizirajući razvoj jezičnih zajednica, 
tako da ćemo sada užarištu interesa imati etničkekolektive i po- 
kušat ćemo sagledati kako su se oni u pojedinim periodima odno- 
sili prema jezičnim zajednicama i — osobito — prema jeziku kao 
potencijalnom vlastitom simbolu i strateškom sredstvu u relaci- 
jama s drugim socijalno relevantnim kolektivima. 


243 Cf.JENKINS 1997, 29 sq. 

Kao i obično, kad je riječ o pojmovima i fenomenima koji su 
bitno odredili, ilijoš uvijek određuju, okvire zapadnih civilizaci- 
ja, i u razmatranju etniciteta i oblikovanja etničkog identiteta 
potrebno je vratiti se antici i Grcima, budući da su oni ne samo 
posve očito iskazivali osjećaj etničke pripadnosti nego su o nje- 
mu ostavili i različite vrste izričitih i indirektnih svjedočansta- 
va, koje možemo još i danas iščitavati: upravo nas nedostatak si- 
gurnih znakova koji bi izravno potvrđivali postojanje etničkih 
zajednica sprečava da se bavimo prethistorijskim razdobljima, 
jerne možemo utvrditi trenutak kada su se prethistorijske sim- 
boličke prakse i simboli koji su se njima proizvodili (a u njihovu 
egzistenciju, kao što smo već naglasili, ni jednog trenutka ne 
sumnjamo) počeli percipirati kao simboli etničkog zajedništva. 
Grci, nasuprot tome, svoje simbole sami u jednom njihovu dijelu 
interpretiraju kao etničke i okupljaju se oko njih u različite tipo- 
ve kolektiva, te im — osim toga -u izvjesnim periodima pridružu- 
juijezik, takodasekodnjih tematski topos koji nas najviše zani- 
ma, dakle točka susreta etničkih i jezičnih zajednica, u tradiciji 
zapadnih civilizacija prvi put ukazuje na način koji se i iz da- 
našnje perspektive čini relevantnim. 

Pri tome se nije teško složiti s Hallom,*“* kojije detaljno obra- 
dio mnoge dimenzije grčkog etniciteta, da se etničko zajedništvo 
prije svega konstruira u diskursu. Diskurzivna konstrukcija et- 
ničkog identiteta u grčkom je slučaju posebno očita: možemo, 


244 HALL 1997, 2 et passim. 

naime, zamisliti da su Grci sami zapažali i neke nejezične aspek- 
te etniciteta, manifestirane u neverbalnim simbolikama (ali su 
ih, kaoisvi drugi, morali, da bi ih mogli komunicirati, oblikovati 
u znakovne — prije svega jezične — poruke), no iz naše proma- 
tračke pozicije grčke su etničke zajednice u principu »ispričane« 
zajednice, jer su sadržane, kao i svaka povijest (pai ona parahis- 
torijskaili metahistorijska), u raznim formama naracije. I ovdje, 
kaoi u razmatranju svjedočanstava o jezičnim kolektivima u an- 
tici, moramo biti svjesni toga daje do nas dopro samo ograničen 
broj originalnih poruka, nerijetko i u iskrivljenom ili oštećenom 
obliku, te da su se na te poruke »nataložile« interpretacije svih 
epoha koje dijele današnjicuod antike, paih je ponekad teško od- 
vojiti od originalnih sadržaja, tako da su naši modelski prikazi 
osuđeni na određenu nepreciznost, a zaključci koji se iz njih iz- 
vode uvijek u sebi nose i ono granum salis čija nas prisutnost 
upozorava na to da ih nikako ne smijemo proglasiti konačnima 
ni iskazima nekakve apsolutne istine. 

Diskurzivna, dakle i jezična, ukorijenjenost današnjeg za- 
padnog poimanja etničkog identiteta u grčkoj civilizaciji mogla 
bisedokazivatii timeštoje sam naziv ćthnos starogrčka riječ ko- 
jaje kod Homera još označavala jednostavno skupinu ljudi ili ži- 
votinja,a nakon homerskog perioda narod, ponekad ipleme, pai 
pojedinu društvenu ili profesionalnu skupinu.** U uobičajenoj 
interpretaciji grčki se ćthnos, kad je označavao veću ljudsku po- 
pulaciju, nerijetko dijelio na manje skupine koje su se nazivale 
gćnos:** taje riječ izvedena iz korijenagen- »rađati«,i ona bi svo- 
jom etimologijom bila zapravo primjerenija za opisivanje zajed- 
nicačiji su članovi međusobno povezani istim etničkim identite- 
tom, to više što su Grci iz istog korijena izvodili i riječ kojom su 
opisivali svojstvo bitno za razvijanje takva identiteta — 
syngćneia »srodstvo«. No kao što su prijevodi tih naziva uvelike 
ovisni o kontekstu, te se i ććthnos i gćnos mogu prevesti riječima 
»narod«, »pleme« ili »rod«, pa i »vrsta« ili »klasa«, »grupa« ili 
»skupina«, tako su iu starogrčkom ove dvije riječi ne samo pone- 
kadmeđusobno zamjenjivenegoi obje mogu bitijedna drugoj se- 


245 Cf. LIDDEL & SCOTT 1996, s.u. ćthnos. 


246 Cf.LIDDEL & SCOTT 1996, ibidem i s.v. gćnos. V. i DICTIONARY 2000, s.v. Qe- 
nos (J. Kenyon Davies). 

mantički nadređene, kao što to pokazuju primjeri iz Herodota i 
drugih autora." To ujedno znači da, uostalom prema očekiva- 
nju, samo ispitivanje sadržaja riječi ćthnos, gćnos ili syngćneia i 
njihovih međusobnih semantičkih odnosa ili etimoloških uvje- 
tovanosti neomogućujedaodredimoučemuse sastojao grčki os- 
jećaj etničkog identiteta niti suštinski pridonosi tome da razu- 
mijemo načine konstituiranja ondašnjih etničkih zajednica. 
Ipak, trebanapomenuti da se ćthnos (kao i gćnos) svojim znače- 
njem zapravo donekle suprotstavljao riječi pćlis, jer su članovi 
etničke zajednice morali u principu iskazivatilokalnui regional- 
nu solidarnost i lojalnost koja je opsegom nadilazila veze što su 
međusobno povezivale pripadnike gradske zajednice: s vreme- 
nom će pdlis postati prije svega političko-pravni a ćthnos i gćnos 
socijalno-historijski termin; no ćthnos i dalje može označavati i 
državnu organizaciju koja svojom veličinom nadilazi polis.?#? 
Hall, prihvaćajući ideju prema kojoj se etnički identitet ne- 
ke zajednice konstruira s pomoću strateških izbora elemena- 
ta koji su najefikasniji u uspostavljanju relacija s drugim za- 
jednicama, smatra da su za grčki etnicitet najvažnija dva fak- 
tora - mitovi o zajedničkom porijeklu i teritorij,“ no u razradi 
svojih teza ne obraća gotovo nikakvu pažnju teritoriju već se 
koncentrirana analizu mitova. Tome se i nemoramo čuditi: u 
već citiranoj Herodotovoj definiciji grčkog zajedništva?" tlo 
se, za razliku od krvi, jezika, zajedničkih svetišta i bogova, te 
običaja, i nespominje,a na drugom mjestu?" izričito se, na Te- 
mistoklova usta, konstatira da Atenjani, premda su im grad 
osvojili i razorili Perzijanci i premda momentano nemaju svo- 
jeg teritorija, još uvijek posjeduju i grad i zemlju veću bilo od 
kojeg drugog grčkog polisa dokle je god njihova flota najveća i 
najmoćnija; drugim riječima, atenska se zajednica sastojala 
od svojih građana, a nije bila definirana teritorijem koji su oni 


247 Cf. HALL 1997,34 sqq. U Herodotovoj se Povijesti, na primjer, Grci (kao za- 
jednički nazivnik svih Grka)jedanputoznačavaju kaogćnos (1, 143), a dru- 
gi put kao ćthnos (1, 56). 

248 Cf. DICTIONARY 2000, s.v. Ethnicity (CA. Morgan). 

249 HALL 1997, 25. 

250 Povijest 8, 144. V. poglavlje Od kolektiva do pojedinca. 

251 Povijest 8, 61. 

zauzimali.*"*U civilizaciji kojaje sjedne strane bila neprestano 
izvrgavana opasnosti dajoj naselja i obrađena zemljišta unište 
prirodne katastrofe ili neprijatelji, a s drugeje strane koloniza- 
ciju i odlazak u udaljena područja smatrala uobičajenim po- 
stupcima, pojam tla zacijelo nije mogao predstavljati čvrsto 
uporište za izgrađivanje etničkog identiteta. Preostaju, prema 
tome, mitovi o zajedničkom porijeklu. 


U tradicionalnoj interpretaciji ovi se mitovi, koji ujedno 
predstavljaju genealogije unutar kojih su prikazani odnosi srod- 
stva među eponimima ili osnivačima pojedinih grčkih »pleme- 
na« (Dorana, Jonjana ili Eoljana, na primjer) i gradova, najčešće 
poimaju kao neka vrsta kolektivnog sjećanja na zbiljsku povi- 
jest, a nepodudarnosti i »praznine« koje se pojavljuju u različi- 
tim verzijama genealogija tumače se kao posljedice zabuna ili 
zaborava.“ Ovaje interpretacija adekvatna jednako takotradi- 
cionalnom objašnjenju prema kojem su Grci stizali u svoju grčku 
postojbinu u nekoliko valova, ali su — usprkos tome što su sudio- 
nici »dorske seobe« bili, kako ta tumačenja kažu, u civilizacij- 
skom smislu izrazito suprotstavljeni svojim grčkim prethodnici- 
ma - neprestano održavali živom još u periodu prije dolaska u 
Grčku stvorenu svijest o svojem zajedničkom porijeklu, pa stoga 
i oetničkoj zajednici kojoj svi pripadaju. Stoga priča o Helenu i 
njegovim sinovima, Eolu, Doru i Ksutu, koji je bio otac Jona i 
Aheja, — kakvu nalazimo kod Hesioda*** — jasno prikazuje povi- 
jesno sjećanje Grka na zajedničko porijeklo i na njihovo panhe- 
lensko međusobno srodstvo. No u nekim kasnijim verzijama mi- 
tološke genealogije Helen se gubi,** dok na njegovo mjesto dola- 
zi sam Zeus, a Ksut se prikazuje kao sin Eolov i otac Dora i Ahe- 
ja2% 

Sve nas ovo navodi nato da se ponovo složimo s Hallom (koji, 
između ostalog, svoje tvrdnje argumentira i s pomoću detaljne 


252 Cf. i ŠKILJAN 2001. 

253 CA. HALL 1997, 41 sqq. 

254 Frg. 9i 10 Merkelbach-West. 

255 Jošje Tukidid (Povijest peloponeskog rata 1, 3) primijetio dase kod Homera 
(Ilijada 2, 684) Helenima zovu samo pripadnici Ahilejeva naroda iz Ftioti- 
de, dok se svi Grci označavaju kao Danajci, Argivci ili Ahejci. 

256 Cf. HALL 1997, 43 sqq. 

case-study transformacija argolidskih genealogija*") kako ge- 
nealoški mitovi nisu u sebi okupljali kolektivna sjećanja na 
prošla realna zbivanja već su prije svega bili promjenljive nara- 
tivne strategije kojima su Grci u sadašnjosti (tj. u trenutku nji- 
hove »upotrebe«) determinirali svoje međusobne odnose i defi- 
nirali sebe i druge u skladu s okolnostima i interesima i potreba- 
ma koje su proizlazileiz konkretne historijske i društvene situa- 
cije. U arhajsko doba, kada su mitovi funkcionirali kao sredstvo 
spoznajeitumačenja svijeta, grčki se etnički identitet konstitui- 
rao prvenstveno »prema unutra«, dakle tako da su razne -i 
mnogo u čemu međusobno različite - skupine koje za nas danas 
predstavljaju Grke tražile modalitete kako da se uobliče u zajed- 
nice što su ih, najednom još višem nivou, udruživali u svegrčki 
kolektiv: prema tome, na osnovi individualnih stvarnih srodsta- 
va u okviru porodice i subjektivnih osjećaja pripadnosti rodu, s 
pomoću mitoloških genealogija gradile su se uzajamne veze me- 
đu rodovima koje su bar djelomično bile promjenljive, kao što 
nam svjedoče različite verzije mitova. To ne znači, dakako, da su 
samo mitovi o zajedničkom porijeklu osiguravali konstrukciju 
kolektivnogidentitetaidasu predstavljalijedinostrateškosred- 
stvo njegova uspostavljanja: njima zacijelo treba pridružiti i ko- 
lektivnu participaciju u epskoj tradiciji, zajedničke bogove i sve- 
tišta i proročišta, poput onog u Delfima, i instituciju olimpijskih 
igara, na primjer. No da bismo naznačili razliku između uloge 
mita i ostalih faktora u izgradnji grčkog identiteta, preuzet će- 
mo Horowitzovu distinkciju između kriterija i indikatoraetnici- 
teta,** gdje se kriteriji objašnjavaju kao socijalno utvrđeni i ko- 
lektivno potvrđeni elementi kakvi se zajednici koja ih uspostav- 
lja ukazuju kao stalni inepromjenljivi (i u slučaju etničkog iden- 
titeta najčešće se ostvaruju u obliku zamišljenog zajedničkog 
srodstva), dok su indikatori skupovi više-manje promjenljivih 
operativnih atributa kojima se, pošto se definiraju kriteriji, pri- 
vidno ili stvarno međusobno razlikuju pojedine grupe. U arhaj- 
skom razdoblju grčke civilizacije genealoški su mitovi bili te- 
meljni kriteriji etničkog identiteta, a ostali su elementi igrali 
ulogu indikatora. 


257 HALL1997, 67 sqq. 
258 HOROWITZ 1975, 119 sq.; ef. i HALL 1997, 20 sq. 

Ako prihvatimo pretpostavku da se taj identitet u ranom pe- 
riodu konstruirao »iznutra«, tako da seu mitskoj naraciji pojedi- 
ne grupe povezuju sa zajedničkim pretkom i na taj način apstra- 
hiraju međusobne razlike, dakle ako još jedanput preuzmemo 
Hallovu teoriju prema kojoj je sve do perzijskih ratova autoper- 
cepcija Grka bila prije svega agregativna ili kumulativna,?? to bi 
nas moglo navesti na pomisao da se etnički identitet ne gradi sa- 
mo uspostavljanjem i održavanjem granica prema drugima, ka- 
ko to tvrde Barthovi sljedbenici, nego i dokidanjem ili ublažava- 
njem tih razgraničenja, kad to okolnosti zahtijevaju. Ali poslje- 
dicaje prihvaćanja ove hipoteze i to da se granice grčkog identi- 
teta »prema van«, dakleu odnosu prema onima koji nisu bili Gr- 
ci, moraju smatrati mnogo fluidnijima i neodređenijima nego što 
su bile u klasičnom razdoblju; ta se tvrdnja može dokazivati i ti- 
me što u ranoj epici, kod Homera i Hesioda, još nema izražene 
svijesti o specifičnosti Grka (iakoje Buxton ponudio interpreta- 
ciju prema kojoj se Odiseja mora čitati kao stvaranje distinkcije 
između Grka i naroda što ih je Odisej posjetio*"), niti se njihova 
zajednica formirakao endogamna, što je inače jasan znak povla- 
čenja granica prema drugima.*" Ipak, ne treba zanemariti niti 
činjenicu da su mitske genealogije pružale jasan okvir i za raz- 
graničenje »prema van«, budući da se etničkoj zajednici nije mo- 
gao pridružiti nitko osim onih čiji su »praoci« bili uvršteni u ro- 
doslovno stablo.“ 

Pitanje je, dakako, u kojoj je mjeri jezik u arhajskom periodu 
sudjelovao u oblikovanju etničkog identiteta i etniciteta Grka: , 
Onje nesumnjivo u određenim situacijama, ondje gdje su se me- 


259 HALL 1997, 47. 


260 BUXTON 1994. Napokon, i Trojanci u flijadi, ma koliko bili nerazličiti od 
Grka, ipak u homerskoj percepciji predstavljaju one druge, protivnike koji 
su okupili sve Grke u zajedničkom pohodu. 

261 Temistoklova je majka, na primjer, potjecala ili iz Trakije ili iz Karije, a Ki- 
monovaje bila kći tračkoga vladara. Tek će Periklo uvesti propis prema ko- 
jem status atenskog građanina mogu steći samo oni čija su oba roditelja 
Atenjani. 

262 Herodot (Povijest 5, 22 i 8, 137) spominje kako je Aleksandar, sin Aminte, 
vladar Makedonaca, još u 5. st. pr.n.e. morao dokazati daje njegov predak, 
Perdika, bio praunuk Heraklovasina Hila, od koga su potekle obje spartan- 
ske kraljevske obitelji, kako bi mogao sudjelovati u olimpijskim natjecanji- 
ma. 

đusobno susretali govornici grčkih i negrčkih idioma, služio kao 
indikator različitosti, no mogao je to biti — kao što smo spomenu- 
li govoreći o grčkoj jezičnoj zajednici i njezinoj epihorskoj neje- 
dinstvenosti—i umeđusobnim susretima govornika grčkih idio- 
ma. Upozorili smo već na činjenicu da su svjedočanstva o tome 
da je postojala jasna svijest o jezičnoj raznolikosti iz arhajskog 
vremena posve rijetka, te se čini sasvim izvjesnim da u to doba 
jezik nije nikako pripadao među kriterije uspostavljanja etnici- 
teta nego se samo upotrebljavao kao povremeni indikator. Po- 
stoji, ipak, bar jedan slučaj u kojemu sejezik već u tom razdoblju 
funkcionalno približava Horowitzovu pojmu kriterija etnicite- 
ta, no iz pozicije jedne manjinske, negrčke zajednice u grčkom 
okruženju. Eteokrećani, jedna od pet kretskih zajednica koje 
spominje Homer u onim jedinim svojim stihovima koji eksplicit- 
no opisuju višejezičnost nekog područja, upotrebljavaju svoj 
jezik na natpisima od polovice 7. st. pr.n.e., nou 6. st. pr.n.e. nat- 
pisu u gradu Dreru pridodaje se grčki tekst, jer je u to vrijeme gr- 
čki na Kreti općenito postajao osnovnim jezikom javne komuni- 
kacije, pa za stanovništvo otoka koje nije pripadalo grčkoj je- 
zičnoj zajednici možemo pretpostaviti da je bilo dvojezično i da 
se smanjivalo. Premda iz Drera nakon 6. st. pr.n.e. više nema 
eteokretskih natpisa, od toga vremena nadalje, sve do 2. st. 
pr.n.e., pronalazimo ih u drugom kretskom gradu, Presu: nema 
nikakva razloga da posumnjamo da su i ondje govornici eteok- 
retskoga bili u 6. st. pr.n.e. u manjini i dvojezični, tako da bi 
onim malobrojnima pismenima među njima i natpisi na grčkom 
bili dovoljni,no očitojedaje eteokrećanska zajednica (ili bar nje- 
zina elita) odabralajezik kao sredstvo (i kriterij) simboličkog is- 
kazivanja svojeg etniciteta“ Treba još jednom naglasiti da se 
ovdje radio negrčkoj manjinskoj zajednici i njezinu kolektivnom 
identitetu: ona time samo uspostavlja paradigmu »manjinske 
strategije« koju ćemo u brojnim varijacijama susretati osobito u 
novom vijeku i koja se sastoji od odabira onog sredstva koje je u 
domeni simboličkog najjasniji pokazatelj različitosti manjine od 
većine; vjerojatno neindoevropski eteokretski idiom, kojije uz to 


263 Odiseja 19, 172-177. 


264 Cf. HALL 1997, 178 sqq., koji se pri tom poziva na istraživanja Anne Mor- 
purgo Davies. 

možda bio — stvarno ili bar u percepciji svojih govornika — legiti- 
man nasljednik jezika minojske civilizacije i mističnih zapisa na 
linearu A, te je imao »drevniju i znamenitiju« prošlost od grčko- 
ga, idioma »pridošlica« i »rušitelja palača«, zacijelo je posjedovao 
upravo tu traženu simboličku dimenziju. 

U klasičnom periodu grčke civilizacije, od 5. st. pr.n.e. nada- 
lje, situacija se — kao što smo već pokušali pokazati govoreći o gr- 
čkoj jezičnoj zajednici — radikalno mijenja i kad je riječ o grčkom 
poimanju vlastita etničkog identiteta. Te su promjene uvjetova- 
ne brojnim faktorima, od kojih ćemo spomenuti samo neke. Pri- 
je svega, nova racionalnost 5. st. pr.n.e., koju su koncipirali već 
predsokratovski filozofi prirode, no čijoj su široj promociji uveli- 
ke pridonijeli sofisti, ispoznajni okret od velikih kozmoloških pi- 
tanja prema problemima ljudskog života i sreće, o čemu uvjerlji- 
vo svjedoči Sokratova filozofija, definitivno oduzimaju ekspli- 
kativnu moć mitološkim objašnjenima, pa se više ni konstrukci- 
ja etniciteta neće moći na njih efektivno pozivati, osim kao na 
vlastitu tradiciju. Sdrugestrane, što je možda još važnije, u tom 
stoljeću — kao što smo vidjeli - Grci, pod utjecajem perzijskih ra- 
tova, počinju Negrke doživljavati kao prave Druge, kao barbare 
u punom, novom smislu te riječi, i svoje identitetske granice sa- 
da povlače u odnosu prema njima.**I napokon, unutar same Gr- 
čke javljaju se težnje za panhelenskom hegemonijom, a one se 
manifestiraju prije svega u sve izraženijim napetostima između 
Atene i Sparte, što će koncem stoljeća dovesti do peloponeskih 
ratova ioznačit će početak kraja »zlatnog doba« grčke civilizaci- 
je. Prema tome, proces restrukturiranja etničkog identiteta u 
mnogim je svojim dimenzijama paralelan procesima koje smo za- 
pazili u formiranju grčke jezične zajednice: u vrijeme perzijskih 
ratova i neposredno nakon njih ta dva procesa ne samo da imaju 
gotovo identičan tok nego se i međusobno dubinski isprepleću, 
što nije ni najmanje neobično, budući da se oba pojavljuju u fun- 
kciji istog projekta konstituiranja svegrčkog kolektiva u opoziciji 
prema negrčkim barbarima; taj je projekt, kako smo naznačili, 


265 HORNELOWER (1983, 11) kaže: Persta gave the Greeks their identity, or the 
means for recognizing it. HALL (1997, 47) ovaj tip izgradnje identiteta nazi- 
va opozicijskim za razliku odagregativnoga, koji je karakterizirao prethod- 
no razdoblje. 

bio djelo atenskepolitičke elite i u krajnjoj je konsekvenciji bio na- 
mijenjen ustoličenju Atene u hegemona svih grčkih gradova. 

Tražeći, dakle, primjerenu simboličku strategiju koja će za- 
mijeniti prevladane (i dijelom iracionalne) mitološke genealogi- 
je, stvaraoci novog poimanja grčkog identiteta jezik premještaju 
iz područja operativnih indikatora u domenu čvrsto utvrđenih 
kriterija etniciteta itako— prvi put, koliko nam je poznato, u za- 
padnim civilizacijama — identificiraju jezičnu zajednicu s et- 
ničkom. Pri tome se, između ostalog, pozivaju na već konstatira- 
no uvjerenje daje logos podjednako u temelju racionalnosti Grka 
i njihova jezika, te da se isto tako on manifestira u njihovoj spo- 
sobnosti daurede kolektivni život na takav način da bude demok- 
ratski okviru kojem će pojedinci (dakako, oni koji na to imaju pra- 
vo, dakle slobodni i punopravni muškarci) moći ostvariti sreću u 
svojim pojedinačnim bivanjima. Time se uspostavlja i drugikrite- 
rij etniciteta: zamišljena grčka težnja za slobodom i optimalnim 
društvenim uređenjem polisa koja će se bitno razlikovati od bar- 
barske želje da budu ili tirani ili robovi, ili da žive u posve kao- 
tičnim zajednicama. Nije teško zapaziti daje ovaj distinktivni ni- 
vo »načina života u zajednici«, koji se projicira kao granica izme- 
đu Grkai Negrkai koji na više mjesta eksplicira i Herodot?“ (koji 
je u svojoj objektivnosti i te kako bio svjestan nesavršenosti rea)- 
nog političkog konteksta grčkih gradova), uvelike drugačiji od 
one »etnografske« razine na kojoj isti Herodot uspoređuje bez hi- 
jerarhijske valorizacije običaje pojedinih naroda. 

Izjednačavanje grčke etničke i jezične zajednice bilo je - ne 
treba to zaboraviti — projekt s jasnom ideološkom pozadinom; 
osim toga, bio je to nerealizirani projekt čije su ostvarenje sprije- 
čili sjedne strane poraz Atene u peloponeskim ratovima, a sdru- 
ge strane uspješnost jednog drugog, makedonskog političkog 
projekta. Stoga smijemo s pravom posumnjati u to da je bilo u 
kojem trenutku grčka zajednica u cjelini (pa čak i samo u svojim 
povlaštenim dijelovima, dakle u elitama raspršenima po različi- 
tim gradovima od Velike Grčke sve do maloazijskih i crnomor- 
skih obala) uistinu jezik smatrala bitnom odrednicom svojeg 
etničkog identiteta i možemo lako zamisliti da se u onim grado- 


266 Cf., npr., Povijest 3, 80-82. 

vima i područjima u kojima je radi mogućnosti komunikacije s 
okolnim stanovništvom prevladavala višejezičnost u svijesti po- 
jedinaca i kolektiva zadržavala razlika između etničke i jezične 
pripadnosti, te da su se ondje Grci u oblikovanju svoje etničke 
zasebnosti služili drugim, lokalno uvjetovanim, sredstvima i 
strategijama a ne pozivanjem najezičnu raznolikost. U svakom 
slučaju, intencionalna identifikacija jezične i etničke zajednice 
moralaje biti vrlo kratkog vijeka i teško je mogla funkcionirati u 
razdoblju makedonske prevlasti. Veću 4. st. pr.n.e. Isokrat, zna- 
meniti atenski govornik, u svojem Panegiriku, posvećenom up- 
ravo veličanju grčke nadmoći i specifičnosti, s finom upotrebom 
sinegdohe, u kojoj se Atena proširuje na cijelu Grčku kao njezin 
reprezentativni predstavnik kaže:?7 


Toliko je naš grad razboritošću i govorništvom ostavio iza 
sebe ostale ljude da su njegovi učenici postali učitelji dru- 
gima i doveo je do toga da se čini kako osnovno svojstvo 
imena Grk više nije njihov rod nego sposobnost promišlja- 
nja stvari, te kako se prije nazivamo Grcima zbog svojeg 
obrazovanja nego zbog toga što bismo dijelili zajedničke 
prirodne osobine. 


U ovoj se definiciji »zajedničkosti« Grka (koju još uvijek — 
perspektive atenskih pretenzija — diktira Atena) više ne spomi- 
nju ni jezik ni političko uređenje nego logos i ono što bismo da- 
nas nazvali kulturom.?* 

-Ovajje nestanak jezika iz određenja etničkogidentitetai nje- 
govo vraćanje među operativne indikatore u 4. st. pr.n.e. relativ- 
no lako objasniti. Naime, grčka se jezična zajednica u heleniz- 
mu, dakle u imperiju Aleksandra Makedonskog i udržavama di- 
jadoha, ubrzano širila i obuhvaćala je, kako smo kazali, sve više 
etničkih Negrka, bilo kao dvojezične (ili višejezične) govornike 
bilo kao ljude kojima je grčki bio prvi, a ponekad i jedini, idiom 
izražavanja. Osim toga, u tomjerazdoblju —ajoš više u vremenu 
rimske prevlasti — etnicitet na neki način, pod utjecajem »inter- 


267 Panegirik 90. 


268 Cf. i — za francuski pristup etničkoj problems licni inače pomalo neobičnu 
knjigu —- CUISENIER 1996, 67. 

nacionalizacije« civilizacijskih paradigmi,“ gubio na važnosti 


kaointegrativni element i kao domena ostvarivanja solidarnosti 
i zajedništva, mada tu tvrdnju ne treba shvatiti kao uspostavlja- 
nje nekog općeg pravila: Egipćani i Židovi pod rimskom vlašću 
ukazuju nam na značajne izuzetke u tom pogledu.?"" Ova tran- 
spozicija grčkog zajedništva s uobičajenih kriterija etniciteta, 
kakve predstavljaju zamišljeno zajedničko porijeklo ili jezik, na 
drugačije, »kulturne« sadržaje još jasnije dolazi do izražaja na- 
kon pojave kršćanstva (koje i samo svojom supranacionalnom 
biti pridonosi slabljenju etničkih kohezija) i u Bizantu, kada su 
se Grci odrekličaki helenskog imena, dabi napokon, kao Romei, 
protiv Turaka branili kršćanstvo i Rimsko Carstvo (Romeosini) 
čijim su se posljednjim pravim predstavnicima zamišljali.?" 
Za razliku od Grka, koji su u dugim razdobljima svoje antike 
nesumnjivo posjedovali svijest o etnicitetu, premda suje, kao što 
smo pokušali pokazati, sasvim kratko izravno povezivali s jezi- 
kom kao njegovim bitnim kriterijem, Rimljani su od samih svo- 
jih početaka bili osuđeni da kolektivne solidarnostikonstruiraju 
na drugim temeljima. Prema arheološkim ostacima možemo 
pretpostaviti da je Rim već u najranije doba bio naselje čije se 
stanovništvo sastojalo ne samo od Latina iz okolnog Lacija nego 
i od Sabinjana, Grka i Etruščana.*"* Prisutnost Sabinjana i Ft- 
ruščana u najranijem Rimu potvrđuje i legendarna rimska povi- 
jest u pričama o otmici Sabinjanki (nakon koje sabinski kralj 
postaje Romulov suvladar) i o dvama etruščanskim kraljevima 
Rima. Ova početna etnička izmiješanost, koja je i kasnije, kao 
što to legende dokazuju, ostala dio autopercepcije Rimljana, 


269 Termin internacionalizacija, kao i termin globalizacija, koji se danas neri- 
jetko upotrebljavaju u ovom kontekstu, ipak ovdje imaju nesumnjivo anak- 
roničan prizvuk. 

270 Cf. DICTIONARY 2000, s.v. Nationalism (A.J. Spawforth). 

271 CA HOBSBAWM 1993, 83. Samoje naoko paradoksalna činjenica da su grčki 
etnicitet s antičkom Grčkom ponovo povezali tek zapadnoevropski istraži- 
vači u 18. stoljeću, a njihove su ideje prenijeli — u različitim verzijama, zbog 
čega još i danas grčka jezična zajednica nije ni na nivou standarda posve je- 
dinstvena (iako se posljednjih decenija tome napokon približila) - pripadni- 
ci grčke elite i pretvorili ih u simbolički dio nacionalnog programa oslobođe- 
nja; cf. THIESSE 1999, 87 sqq. 

272 CE DICTIONARY 2000, s.v. The Origins of Rome (T.J. Cornell). 

onemogućavala je formiranje jedinstvenog etničkog identite- 
ta." Zbogtoga se kod Rimljana ne stvaraju mitološke genealogi- 
jeu grčkom smislu, a mitovi o porijeklu, koji su se uostalom poja- 
vili relativno kasno,*"“ povezuju ih s Trojancem Enejom i s la- 
tinskom Albom Longom iz koje potječu Romul i Rem; no Romu- 
lu su, da bi Rim mogao postati gradom, bile potrebne — rekli smo 
—- sabinske žene. 


Rimljani, prema tome, nisu svoje zajedništvo izgrađivali kao 
etnički kolektiv niti kao s njim povezanu jezičnu zajednicu (čiji 
smo otvoreni i inkluzivni karakter s nejasnim razgraničenjima 
prema pripadnicima drugih jezičnih zajednica već opisali), nego 
su u osnovi preuzeli helenistički model i ugradili ga, uz nužne 
transformacije, u svoj projekt izgradnje svjetskog imperija. 

Kako se rimska vlast počela stvarno širiti u trenutku kad je u 
Grčkoj helenizam bio u punom uzmahu, i kako su općenito grčki 
civilizacijski modeli upravo tada postali uzor Rimljanima u 
mnogim područjima života, nije čudo što su i kolektivnu solidar- 
nosti koheziju vlastita društva izgrađivali na sličan način, to vi- 
še što je sve do kraja republike Rim u formalnom političko-prav- 
nom smislu funkcionirao kao grad-država. I rimska se zajedni- 
ca, dakle, najprije kroz kompliciranu mrežu savezničkih i prid- 
ruženih gradova, a zatim i kroz institucije provincijskih uprava, 
formirala prije svega s pomoću zajedničkih civilizacijskih dostig- 
nuća, no za razliku od grčke helenističke zajednice koja je pola- 
gala pravo na »metafizičke« pojmove racionalnosti, obrazova- 
nosti i kulture, Rimljani su kriterijima zajedništva proglasili 
pragmatičnije fenomene, koji su sjedne strane, budući da su bili 
realnije prisutni u svakodnevici, omogućavali efikasno provođe- 


273 To, dakako, ne znači da se u toku rimske povijesti nisu pojavljivali kolektivi 
koji su se, u odnosu prema nekim drugim grupama, smatrali »pravim« Rim- 
ljanima, no njihovi su interni kriteriji mogli biti samo djelomično etnički 
(čak i kod obitelji Julijevaca oni su morali sezati izvan Rima i pozivati se na 
Enejinasina Askanijaili Jula i sm ještati tako svoje porijeklo u Albu Longua 
neu Rim), a većim su se dijelom zacijelo zasnivali na stupnju urbaniziranos- 
tiili »profinjene« obrazovanosti; od trenutka kadje za cara mogaobiti izab- 
ran i čovjek iz Ilirika ili Dalmacije, rimsko je zamišljeno porijeklo svakako 
postalo mnogo manje važno. 

274 Većinasuvremenih istraživača smješta njihov više-manje fiksiran oblik u 3. 
st. pr.n.e; cf. DICTIONARY 2000, s.v. Mythology (J. Bremmer). 

nje kontrole nad različitim teritorijima i njihovim stanov- 
ništvom, a s druge su strane predstavljali originalni »rimski 
proizvod« čijaje pojavnost jasno zacrtavala granice prema onim 
društvima koja ga nisu posjedovala. Riječ je, dakako, prvenstve- 
no o rimskom pravnom sistemu i uređenju političkog prostora 
javnosti, koje svoju definitivnu točku doseže onda kad se stanov- 
nicima nekog teritorija dodijeli rimsko građansko pravo, a zatim 
io priključivanju službenim kultovima, rimskom tipu urbaniza- 
cije, centurijaciji zemljišta i modalitetima vlasništva nad zem- 
ljom i njezine obrade. Da se nije radilo o zajedništvu zasnova- 
nom na etničkom principu, jasno pokazuje činjenica da su, unu- 
tar ovog rimskog okvira i usprkos tome što su ga prihvaćali, 
mnogi kolektivi zadržavali svoje etničke specifičnosti, služeći se 
pri tome kriterijima i indikatorima iz uobičajenog repertoara 
simboličkih sredstava. No da se doista može govoriti o zajed- 
ništvu, s druge strane dokazuje i to da su se i stoljećima nakon 
propasti Zapadnog Rimskog Carstva pojedine zajednice deklari- 
rale kao legitimni nasljednici njegova kolektiviteta. 

U cijelom tom razdoblju izjednačavanje etničkog i jezičnog 
identiteta vjerojatno je prije bilo izuzetak nego pravilo ili je — u 
najmanju ruku — predstavljalo marginalnu strategiju u odnosu 
prema onoj što ju je promovirala rimska vlast, koja je, kao što 
smo vidjeli, težila pravnoj, političkoj i ekonomskoj integraciji lo- 
kalnih socijalnih elita?# i dopuštala je njihovim pripadnicima da 
se priključe latinskoj jezičnoj zajednici kako bi mogli sudjelovati 
u prostorujavne komunikacije, ali ih nije prisiljavala na etničku 
asimilaciju. Neke su grupacije na marginama, bilo rimskog teri- 
torija (poput Germana, na primjer), bilo samog društva (kao već 
spomenuti Židovi), nesumnjivo među svojim kriterijima etnici- 
teta zadržavale i jezik, i onje u očima Rimljana i romaniziranih 
skupina bio bar indikator njihove posebnosti, no gotovoje sigur- 
no da su se govornici grčkoga u gradu Rimu, naprimjer, smatrali 
jezičnom zajednicom, ali da nisu — budući da su potjecali s naj- 
različitijih strana?“ — formirali etničku zajednicu. 


275 Cf. DICTIONARY 2000, s.u. Nationalism (A.J. Spawforth). 


276 KAJANTO 1980, 89 sq., na osnovi grčkih natpisa iz carskog Rima pokazuje 
kako su govornici grčkoga potjecali iz Grčke, Male Azije (i to iz gotovo svih 
njezinih pokrajina), Sirije, Egipta, iz zapadnog Mediterana, s Bospora i iz 

Prema tome, antiku su obilježavala dva osnovna odnosa pre- 
ma etnicitetu, jedan, grčki, u kojem je etnički identitet igrao 
važnu ulogu u stvaranju i održavanju kolektiva i njegove, makar 
prividne i intencionalne, kohezije: u konstruiranju toga identi- 
teta u toku vremena upotrebljavale su se različite strategije, 
ovisno — između ostalog-io tome da lije on bio agregativnog ka- 
raktera i izgrađivan više »prema unutra« ilije prevladavala opo- 
zicijska tendencija njegova oblikovanja »prema van«. Tek u 
ovom drugom slučaju,u jednom nevelikom razdoblju i u krajnjoj 
konsekvenciji neuspješno, jezična se zajednica identificirala s 
etničkim kolektivom, ajezik nije bio poiman samo kao jedan od 
mogućih indikatora etničke pripadnosti nego i kao njezin bitan 
kriterij: treba možda još jedanput naglasiti da se, po svemu su- 
deći, takva funkcija jezika manifestirala više u namjeri političke 
elite pro futuro negošto se uistinu realizirala među govornicima 
grčkog jezika. Naime, oni su s jedne strane, često vjerojatno i 
nesvjesni postojanja takve namjere, ostajali ukotvljeni u svojim 
epihorskim lokalnim, nerijetko i višejezičnim kolektivima, a s 
druge strane, ma koliko to paradoksalno izgledalo, uspješnost 
atičke koine, njezina polifunkcionalna osposobljenost i njezina 
efikasnostu javnoj komunikaciji ubrzo su proširili krug njezinih 
govornika izvan zacrtanih etničkih granica, tako daje ona pos- 
tala neupotrebljiva kao jasna simbolička demarkacija etniciteta. 
Drugi je odnos rimski, u kojem se etnička pripadnost smješta na 
margine socijalne organizacije društva, pa se već u helenizmu, a 
još više u rimskom periodu, i pojam ćthnos povezuje s društve- 
nim i političkim autsajderima,?"" pa u tom slučaju ni uspostavlja- 
nje relacija između jezičnog i etničkog identiteta ne može biti 
element dominantne strategije oblikovanja ljudskih kolektiva. 
Dok prvi odnos zahtijeva u svim svojim fazama jednoznačno et- 
ničko razvrstavanje i unutar zajednice i u relaciji prema drugi- 


Skitije. Korpussadržava samo 85 natpisa, pa se može pretpostaviti daje u 
milijunskom Rimu stvarna raznolikost porijeklagovornika grčkogabila još 
veća. 

271 Cf. DICTIONARY 2000, s.v. Ethnicity (C.A. Morgan). Ova je pojava slična 
spomenutoj suvremenoj zapadnoj tendenciji da se pojam etničkoga primije- 
njuje samo na manjine. 

ma," drugi ga sasvim očito ne traži eksplicitno ali ga dopušta 
onima kojima je to potrebno, pa je — bar u carsko doba —- moguće 
bitiistovremeno Rimljanin i Ilir ili Gal, alije posve nemoguće bi- 
tii Grk i Egipćanin ili Frigijac. 

Evropsko srednjovjekovlje u osnovi nastavlja primjenjivati 
rimski odnos prema etničkoj pripadnosti. Naime, slojevi koji su 
najviše mogli utjecati na formiranje dominantne kolektivne svi- 
jesti u ranom srednjem vijeku bili su obrazovani svećenici i ple- 
mići koji su se nalazili na vrhovima vazalskih hijerarhija ili vrlo 
blizu njima. Ijednimaidrugima njihove socijalne ulogei pozicije 
nisu dozvoljavale da participiraju u oblikovanju etničkih identi- 
teta, prvima zbog sveopćeg, transetničkog karaktera njihove re- 
ligije, a drugima zbog toga što su svoje podanike (i svoje seniore) 
pronalazili gdje im se god za to pružila prilika, bez obzira na nji- 
hovu etničku pripadnost. To, dakako, ne znači da se u srednjem 
vijeku uopće nije manifestirao nijedan oblik etničkog okupljanja 
ni razvijanja etničkih zajednica. Naime, srednji je vijek započeo 
prodorom više-manje homogenih velikih pokretnih grupacija 
koje su se toliko svim indikatorima (jezikom, nerijetko i vanj- 
skim izgledom i odjećom, običajima, načinima borbe, odnosom 
prema gradovima...) razlikovali od stanovnika poznog Rimskog 
Carstva da su, čak i da sami nisu posjedovali osjećaj zajedništva 
(a nema razloga da posumnjamo u to da su u vlastitim očima 
predstavljali zajednicu), morali izazvati kod onih čije su krajeve 
u prolasku osvajali u najmanju ruku snažan utisak »drugosti« i. 
tako ih poticati na pokretanje vlastitih obrambenih strategija 
razgraničavanja, među kojima su se svakako manifestirali i sim- 
bolički postupci karakteristični za formiranje etniciteta. Kada 
bi se nomadski sudionici »seoba naroda« zaustavljali i trajno os- 
tajali u nekom području, premda su se makar djelomično prila- 
gođavali kasnoantičkim i kršćanskim civilizacijskim obrascima, 
ipak su zadržavali i neka obilježja iz svojih prethodnih razdob- 


278 Ipak — recimo to još jedanput — on ne implicira, osim možda in abstracto u 
kratkotrajnom periodu između perzijskih i peloponeskih ratova, i jedno- - 
značno i etničkoj taksonomiji adekvatno jezično razvrstavanje, takoda He- 
rodot, na primjer, može konstatirati da je njegov rodni Halikarnas dorski 
grad (Povijest 1, 144; 2, 178), premda se u njemu govori, kako to potvrđuju 
ne samo i najstariji natpisi nego i sam Herodotov idiom, jonski. 

lja, među kojima su se mogli nalaziti itragovi etničkog kolektivi- 
teta. Nošto su više njihove elite prihvaćale parametre feudalnog 
života, to su manje bile spremne podržavati vlastituetničku raz- 
nolikost i sve su više težile tome da se proglase nasljednicima 
rimskog i kršćanskog ekumenizma. Stoga osnovne promotore 
etničkoga u ranom srednjem vijeku ne treba tražiti niti u elita- 
ma koje posjeduju moć iznanje neophodno za njezinu realizaciju 
(aponekad.i oboje), niti među seljacima i slojevima s dna socijal - 
ne hijerarhije, koji su se zadovoljavali sigurnošću kakvu su im 
pružali njihovi uski lokalni kolektivi i njihovi neposredni gospo- 
dari, nego -- kako kaže Marc Bloch?" — među slojem vitezova i 
manje obrazovanih svećenika, dakle među onima čiji su hori- 
zonti nadilazili lokalne autarkije ali nisu dosezali u načelu dalje 
od širih regija; kasnije će im se pridružiti i građani istih ili 
sličnih vidokruga (a to znači: ne i bogati trgovci ili bankari niti 
doista obrazovani polaznici sveučilišta?“). Daje i jezik služiokao 
indikator razlika, koje su bar u početku bile višeregionalnog ne- 
goetničkog karaktera, uz nekoliko drugih svjedočanstava doka- 
zuje i anegdota koju spominje Valafrid Strabon i prema kojoj je 
sastanak dvaju vladara, francuskog Karla Glupog i njemačkog 
Henrika I, bio 920. g. prekinut zbog tučnjave njihovih pratnji 
koja je izbila pošto su se jedni drugima rugali zbog jezika .*' 

No u srednjem vijeku obnavlja se i upotreba jednog termina 
koji će mnogo kasnije postati oznaka za osnovni etnički entitet 
Evrope, pa i cijeloga svijeta: toje termin natio, pa će mnogi htjeti 
već u njegovoj ranoj srednjovjekovnoj upotrebi vidjeti seman- 
tički ekvivalent moderne nacije i pozivat će se, kad im to bude 
odgovaralo, na srednjovjekovne nationes kao na sasvim samora- 
zumljive prethodnike suvremenih nacija. Da bismo razumjeli 
što je natio označavala u ranom srednjem vijeku, moramo se 
vratiti klasičnoj upotrebi riječi. U klasičnom latinitetu nažio, 
kad označava demografsku grupaciju a nejednostavno grupu ili 
klasu živih bića, poput helenističkoga termina ćthnos upotre- 


273 BLOCH 2001, 413 sqq. 


280 Hanzeatski su gradovi i trgovci još dugo u novom vijeku svojim transna- 
cionalnim ekonomijama predstavljali ozbiljnu smetnju evropskim država- 
ma-nacijama u nastajanju. 


281 BLOCH 2001, 417. 

bljava se isključivo kad se govori o drugima, o onima koji nisu 
Rimljani, i— najčešće — o onima koji nisu prihvatili temeljne dis- 
tinktivne principe rimskog društva: zato se ona semantički su- 
protstavlja riječima populus i civitas, koje se primjenjuju na 
Rimljane, te se populus Romanus ni u kojem kontekstu ne može 
zamijeniti sintagmom načio Romana." I u Vulgati odabrani je 
narodpopulus, aostalisu nationes ili gentes, dok je kod crkvenih 
-otaca, kod Tertulijana na primjer, natio oznaka za pogane, na- 
suprot kršćanima koji su populus.** U kasnijem srednjem vijeku 
natio se počinje upotrebljavati u univerzitetskom, samostan- 
skom i vojničkom žargonu da bi se označile skupine na koje se, 
prema regionalnim ijezičnim kriterijima, dijele članovi tih insti- 
tucija: na Pariškom sveučilištu oko 1220. godine spominju se če- 
tiri nationes, a na Bolonjskom ih je bilo čak trideset i pet.“ Ove 
se grupacije uspostavljaju, prema tome, uvijek u međusobnim 
opozicijama, i to međuljudima koji u osnovi ne pripadaju okolini 
u kojoj su se našli (dakle, za nju predstavljaju strance, a ne »au- 
tohtoni« populus), ali koji su i međusobno stranci, no objedinje- 
ni zajedničkom institucijom. Drugim riječima, svako tumačenje 
koje bi srednjovjekovne nationes izjednačilo sa suvremenim na- 
cijama bilo bi izrazito anakronijsko, a njihove odrednice i podjele 
pokazuju da je jezik i ovdje služio ponekad kao indikator ali ni- 
kako kao osnovni kriterij klasifikacije. Uostalom, o tome da se 
niti riječ gens u drugim kontekstima nije mogla identificirati s 
jezičnom pripadnošću govori i mnogo citirani odlomak iz 
Etimologija Izidora iz Seville, koji još u 6. st. pod gens podrazu- . 
mijeva i starozavjetne narode i plemena i kaže:?* 


282 Cf. LEWIS & SHORT 1993, s.v. Natio, gdje senavode Ciceronovi primjeri: na- 
tiones natae servituti ili immanes et barbarae nationes, ali i: eruditissima 
Graecorum natio. 

283 Cf. JAMES 1996, 9 sqq., gdje se nalazi ikratakali informativan pregled upo- 
trebe termina natio kroz srednji vijek. 

284 Ukrštanje različitih kriterija pri određivanju nationes vidljivoje u pariškoj 
podjeli: francuska natio okupljala je, kako kaže JAMES (1996, 10), govornike 
romanskih jezika, pikardijska ljude iz područja današnje Nizozemske, nor- 
mandijska one iz sjeveroistočne Evrope, a germanska govornike njemačkih 
i engleskih idioma; bolonjske su nationes bile razvrstane u Citramontanes i 
Ultramontanes, polaznike porijeklom s ove i one strane Alpa. 

285 Etimologije9, 1, l:Initioautem quot gentes, tot linguae fuerunt, deinde plu- 
res gentes quam linguae; quia ex una lingua multae sunt gentes exortae. 

U početku [tj. nakon babilonskog prokletstva] bilo je 
toliko jezika koliko i plemena, a kasnije više plemena 
nego jezika, jer su iz pojedinog jezika nastala mnoga 
plemena. 


Ovaj je citat zanimljiv s jedne strane zato što ipak na izvjestan 
način povezuje jezične zajednice s etničkima, a s druge strane i 
zbog toga što u daleku legendarnu prošlost stavlja jednadžbu 
una gens = una lingua, koja će se početi realizirati kao dio sas- 
vim drugačijih procesa tek mnogo kasnije.?* 

Zapravo su se etničke zajednice u srednjem vijeku počele po- 
stupno konstituirati kao u svijesti ljudi realno prisutni kolektivi 
najvjerojatnije onda kad su se velike seobe smirile i kad su inte- 
rakcije stanovnika u većim regijama postale gušće, te kad su dr- 
žavne organizacije zadobile stalnije forme. Većinu elemenata 
konteksta u kojem se to događalo, kao i razloge zbog kojih su se 
mogle pojaviti potrebe za etničkim solidarnostima, već smo opi- 
sali govoreći o srednjovjekovnim jezičnim zajednicama: proces 
vernakularizacije prostora javne komunikacije u tom je kontek- 
stu svakako imao važnu ulogu. Tim elementima, na kraju sred- 
njovjekovlja, treba pridodati i ponovno otkriće grčkog svijeta i 
njegovih civilizacijskih modela bez nužnog posredništva Rimlja- 
na,među kojima i modelakonstituiranja etničkog identiteta. No 
trenutak u kojem se između etniciteta i jezičnog identiteta us- 
postavlja čvrsta simbolička veza ipak se zapravo podudara s tre- 
nutkom politizacije vernakulara i njegova povezivanja s određe- 
nim teritorijem: to je ujedno vrijeme kada se etničke zajednice iz 
svojih prednacionalnih i protonacionalnih formi transformiraju 
u naciju. 


286 Cf. AUROUX 19924, 23. 

Ako se razmatraju etničke zajednice i njihove transformaci- 
je, onda se zacijelo smije ustvrditi da je novi vijek obilježen nas- 
tajanjem etničkog fenomena kakav je u ranijim razdobljima bio 
nepoznat — to je moderna nacija: atribut »moderna« ili »novovje- 
kovna« uz pojam nacije lišava nas potrebe da sudjelujemo u ras- 
pravi o tome da li su se neki oblici nacionalnog zajedništva jav- 
ljali već prije u povijesti, no u relevantnoj suvremenoj literaturi, 
čaki kod onih autora koji su skloni smještanju protonacionalnih 
formi etniciteta u srednji vijek ili možda u antiku, nacija se ipak 
promatra kao pojava koja se sa svim svojim nužnim karakteris- 
tikama nije ni mogla manifestirati prije nego što su se realizirali 
određeni uvjeti, među kojima se nalaze i pojava buržoazije i ne- 
feudalnih oblika proizvodnje, tako daje — u krajnjoj konsekven- 
ciji - svaka nacija zapravo novovjekovna i, s obzirom na ideo- 
loški kontekst u kojem se formira, moderna. 

O naciji io procesima njezina oblikovanja posljednjih se de- 
cenija pisalo doista mnogo, i neke od — gotovo bi se smjelo kaza- 
ti — najutjecajnijih suvremenih knjiga u području humani- 
stičkih i društvenih istraživanja bile su posvećene toj tematici. 
U ovim mnogobrojnim radovima, koji sadržavaju ponekad vrlo 
različite teorijske pristupe i koji nerijetko uspostavljaju jedan s 
drugim kritički dijalog, detaljno su opisani mnogi aspekti nas- 
tajanja i funkcioniranja nacionalnih zajednica, pa i uloga koju 
su u tome imali jezikijezične zajednice: bilo bi, stoga, bez ikak- 


184 


Majka-nacija 


ve sumnje pretenciozno pokušavati reći nešto novo o ovoj prob- 
lematici.?* 

Potrebno je ipak pridodati nekoliko napomena koje se tiču 
odnosa između jezičnih zajednica i nacija u nastajanju. Prije sve- 
ga, vernakularizacija prostora javne komunikacije, čije smo os- 
novne faze pokušali prikazati opisujući transformacije jezičnih 
zajednica u srednjovjekovnoj i novovjekovnoj Evropi, proces je 
koji je uistinu djelomično paralelan s procesom oblikovanja mo- 
dernih nacija, alito ni u kojem slučaju ne znači daje s njim iden- 
tičan, kao što setoponekad -u onim pristupima koji u simbolici 
jezika vide temeljni kriterij nacionalnoga — tvrdi. Ova dva proce- 
sa mogu, osobito u periodu politizacije vernakulara, imati dodir- 
nih točaka pa i biti dubinski isprepleteni, ali ima slučajeva u ko- 
jimatakvanjihova međusobna uvjetovanost djelomično ili u pot- 
punosti izostaje: čini se zbog toga bitnim očuvati različitost dva- 
ju događanja, makar u deskriptivnom modelu, upravo zato da 
bismo jasnije mogli uočiti kada i u kojim slučajevima pojave ve- 
zane uz jezičnu djelatnost postaju elementi strateških postupa- 
ka kojima se etnička zajednica oblikuje u nacionalnu. 

Ako analiziramo situaciju u zapadnoj Evropi i među verna- 
kularima koji su već u ranom srednjem vijeku stupili u nekom 
obliku na scenu javne komunikacije, lako ćemo zapaziti da su se 
prve faze njihove vernakularizacije (imenovanje, opismenjiva- 
nje, pai gramatikalizacija) najčešće odigrale mnogo ranije nego 
što su se ostvarile pretpostavke za formiranje nacije: vernakula- 
rizacija ponekad, kao što smo vidjeli, počinje i prije pojave bilo 
kakve jasne svijesti o mogućem etničkom identitetu govornika 
vernakulara (osobito na romaniziranim područjima), a ponekad 
se realizira (posebno u domenama na marginama nekadašnjeg 
Rimskog Carstva, među Keltima i Germanima) ondje gdje et- 
ničko zajedništvo već postoji, no i u jednom i u drugom slučaju 
ona može nekoliko stoljeća prethoditi procesima formiranja na- 


287 Radovima koji su spomenuti u bilješci 183 mogli bismo još pridodati bar 
knjigu kojom suvremene diskusije započinju (HROCH 1969) i Giddensova 
djela (GIDDENS 1985 i 1991), te već spomenute knjige JAMES 1996 i 
THI!ESSE 1999, dok s lingvističke pozicije temi pristupaju FISHMAN 1989, 
CAUSSAT, ADAMSKI & CREPON 1996, BAGGIONI 1997, a donekle i KHUPANI 
1997; svaka od ovih knjiga sadržava bogatu bibliografiju; koristan je — po- 
sebnoza marksizmom inspiriraneteorije nacije —i pregledu LEROTIĆ 1984. 

cije. U takvim situacijama vernakularizirani prostor javne ko- 
munikacije predstavlja za one grupacije koje, kako bi zadovoljile 
svoje političke i ekonomske interese, koncipiraju projekte obli- 
kovanja nacije vrlo prikladno područje unutar kojeg se ti njihovi 
projekti mogu smjestiti, a vernakularizirani se idiom, osobito 
ako je već bio podvrgnut gramatikalizaciji i tako, makar in po- 
tentia, dosegao simbolički status latinskoga, lako pretvara u na- 
cionalni simbol. Dapače, jezična zajednica kojaje već oblikovana 
procesom vernakularizacije i koja je u principu, kao što smo vid- 
jeli, transregionalna i nelokalizirana, ukazuje se kao pogodna 
jezgra nacije u nastajanju, to više što se u pravilu iz redova pri- 
padnika te zajednice regrutiraju i članovi elite koja sastavlja 
projekt konstituiranja nacije. Ako u tom trenutku započinje po- 
litizacija vernakulara, onda se prisvajanje teritorija za jezičnu 
zajednicu i za buduću naciju realizira istovremeno, a dva se ko- 
lektiva, jezičnii nacionalni, međusobno identificiraju; no mogu- 
će je daje — kao u Njemačkoj, na primjer — vernakular već »osvo- 
jio« svoj teritorij, pa ga nacionalni projekt može samo »preuzeti« 
skupa s jezičnom zajednicom. 

Ovaj bismo sli jed, u kojem formiranje jezične zajednice pret- 
hodi pretvaranju protonacionalnog etniciteta u naciju i u kojem 
je vernakularizacija prostora javne komunikacije već započela, 
pa se na neki način samo uvrštava u projekt oblikovanja nacije, 
mogli — bar sa stajališta »velikih« naroda idržavazapadne Evro- 
pe - smatrati uobičajenim, i u njemu nacija u-aastajanju od je- 
zične zajednice na izvjestan način »krade« jezik i preuzima ga 
(zajedno s teritorijem, ako je on pridružen idiomu i ako su mu 
granice određene) kao vlastiti simbol, budući da se on ukazuje 
kao fenomen kojije za takvu funkciju posebno primjeren,jer već 
posjeduje ono što naciji u trenutku formiranja još nedostaje — 
tlo, povijest i, makar prividno, prirodnu povezanost s čovjekom 
kao pojedincem is ljudskim kolektivima.** Ali nikako nije nužno 
da se poredak zbivanja uvijek ostvaruje u ovakvoj dijakroniji. 


288 BAGGIONI (1997, 50 sqq.,te 73sqq.i 201 sqq.) ovaj slijed opisuje u termini- 
ma prvihdviju »ekolingvističkih revolucija«, prve (15-16. st.), koja se sastoji 
u gramatikalizaciji vernakulara, i druge (19. st.), u kojoj se oni transformi- 
raju u nacionalne jezike. 


289 _Cf. ŠKILIAN 1996a, 306 sq. i ŠKILJAN 1996b. 

Ondje gdje se vernakularizacija prostora javne komunikacije od- 
vijala sporije ili do nje — iz različitih razloga — uopće nije došlo, a 
ipak se pojavila težnja za konstruiranjem nacije (jer su se proto- 
nacionalni etniciteti oblikovali nekim drugačijim simboličkim 
strategijama a ne jezičnima), svi bitni elementi vernakularizaci- 
je mogu serealizirati inakonnacionalnogobjedinjavanja, pa čak 
— kako nam pokazuju primjeri nekih postkolonijalnih država —i 
nakon osnivanja države koja pretendira na to da bude nacional- 
na.%“ 

Drugim riječima, ponekad i nacija stvara ex post jezičnu za- 
jednicu: zapravo, budući da se procesi standardizacije i, poseb- 
no, implementacije standardnog jezika odvijaju redovito pod ok- 
riljem već konstituirane države-nacije, jezična zajednica nacio- 
nalnog jezika, kao što ćemo ubrzo vidjeti, definitivno se oblikuje 
tek nakon formiranja države. No u ovom času moramo obratiti 
pažnju najedan drugiaspekt ove pojave: kako je model konstrui- 
ranja nacije proizašao iz političke prakse zemalja u kojima je — 
kao što smo kazali — jezična zajednica prethodila nacionalnoj, i 
kako je zbog toga jezik bio proglašen jednim od bitnih (i u osnovi 
malobrojnih, uz nacionalnu monetu, zastavu, grb i himnu, na 
primjer) trajnih nacionalnih simbola, pa čak i kriterijem nacio- 
nalnog etničkog identiteta, oni koji su preuzimali tajzapadnoev- 
ropski model u koncipiranju vlastitih nacionalnih projekata 
ujedno su — bez obzira na toda li su imali na raspolaganju realnu 
jezičnu zajednicu i vernakularizirani idiom ili ih nisu još posje- 
dovali — prihvaćali jezik kao nužnu simboličku determinantu 
nacionalnoga." Zato je u takvu kontekstu jedan od primarnih 
zadataka kreatora nacije bio ubrzano vernakularizirati prostor 
javne komunikacije: pri tome, dakako, ne treba nikako zanema- 
riti ni već spomenutu vezu između nacionalnog tržišta i efikasne 
komunikacije na njegovu teritoriju, a ona je bila moguća prije 
svega na vlastitom vernakularu. 


290 Cj. kronološku tablicu za sve evropske jezike koju donosi BAGGIONI 1997, 
63-64; v. i THIESSE 1999, 68 sqq. 

291 Otomeu kolikojje mjeritomepridonijelo herderovsko učenje o povezanosti 
nacionalnog duha i jezika i, uopće, o filozofskom i ideološkom kontekstu 
formiranja modernih nacija na ovom mjestu ne moramo posebno govoriti, 
budući daje ta tematika doistaiscrpno obrađena u navedenoj literaturi; cf. 
osobito JAMES 1996 i CAUSSAT, ADAMSKI & CREPON 1996. 

Budući da projekt konstituiranja nacije u sebi kao jedan od 
temeljnih političkih ciljeva sadržava namjeru osnivanja države 
(ili, ako država već postoji: njezine transformacije u nacionalnu 
državu) i budući da je država-nacija, kao i svaka druga državna 
organizacija, nezamisliva bez vlastita teritorija i bez granica ko- 
je će je razdvajati od drugih država, nije ni najmanje neočekiva- 
no da se postupak prisvajanja teritorija, koji smo opisali kao jed- 
nu od važnih faza politizacije jezika i jezičnih zajednica, obavez- 
no javlja i u procesu kreiranja nacije, no ovaj put primijenjen na 
etničku zajednicu. Kako se etničke zajednice, kad se pretvaraju 
u nacije, u pravilu identificiraju sjezičnima, jer preuzimaju jezik 
kao svoj simbol, ova su dva procesa nerijetko toliko isprepletena 
da ih je gotovo nemoguće razlikovati jedan od drugoga. Države 
se međusobno razgraničavaju na osnovi istih principa koje smo 
opisali pri uspostavljanju jezičnih granica u toku procesa verna- 
kularizacije, pa povlačenje jedne granice svoj puni smisao stječe 
samo ako se istovremeno povuku i sve druge granice, dakle ako 
se najednak način konstituiraju i druge države (o čemu svjedoče 
velika »krojenja« evropskih granica, od westfalskog mira 1648. 
£., preko utrechtskog i - za moderne države-nacije bitnog — 
bečkog kongresa, 1713, i 1815. g., sve do versailleskog ugovora, 
1920. g.). One jezične zajednice koje su u tim velikim podjelama 
ostale bez podrške države i nacionalnog projekta iza sebe dove- 
dene su u opasnost da ostanu bez »vlastitog« teritorija, te su se 
kasnije, kako pokazuje primjer Makedonije,“ morale mučnobo- 
ritida ga ponovo »osvoje«, ponekad i bez uspjeha, poput Rusina, 
na primjer. - 

No prisvajanje teritorija od strane država-nacija i zacrtava- 
nje njihovih granica nije samo proces koji se odvija nalik na »do- 
mino-efekt«, to više što se postupci formiranja nacija i njihovih 
država, usprkos specifičnostima i razlikama koje među njima 
postoje, u izvjesnoj mjeri neprestano ponavljaju,“ nego ima i vr- 
lo ozbiljne posljedice za oblikovanje jezičnih zajednica i kolektiv- 
nihi individualnih jezičnih identiteta. Naime, vidjeli smo da je 
prisvajanje jezika i njegovo proglašavanje bitnim simboličkim 


292 Cf. SERIOT 1997. 


293 THIESSE (1999, 64 sqq.) sizvjesnom ironijom govorio »kozmopolitizmu na- 
cionalnog«. 

elementom nacije jedan od posve uobičajenih strateških izbora u 
postavljanju granica prema drugima: kako se taj izbor podudara 
s povlačenjem realnih granica između država-nacija, te kako se 
zamišlja - makar u nacionalnim projektima, ako se i ne može 
uvijek provesti u stvarnosti — da se simboličke i stvarne granice 
moraju podudarati i kako se, napokon, teži identifikaciji je- 
zičnog i nacionalnog kolektiva, idiom koji nacija preuzima pos- 
taje nacionalni jezik. Onaj qui pro quo koji smo zamijetili kod 
materinjeg jezika, gdje je termin zapravo označavao idiom pod- 
ručja a ne najbliže govornikove okoline, u ovom slučaju postaje 
još naglašeniji, jer se sada materinjim jezikom smatra jezik na- 
cionalne zajednice. Pa akoje prije kreiranja nacije i bilo moguće 
da pojedinac ne zna »svoj« materinji jezik, pa čak i da ga ne pre- 
poznaje niti kao simbol svojega kolektiva, već da ostane »zatvo- 
ren«, ina simboličkoj i nakomunikacijskoj razini, u strogo loka- 
lizirane epihorske idiome, dakle u »pravi« materinji jezik, pro- 
motori nacionalnog jezika takvu mogućnost više ne dopuštaju: 
biti pripadnikom nacije ujedno znači i prihvatiti njezin jezik kao 
svoj vlastiti, pa čak i onda kad se između njega i idioma kojim po- 
jedinac svakodnevno govorijedva može uspostavitijasna veza.*“ 

Naime, i ondje gdje nacionalne elite već raspolažu vernaku- 
lariziranim idiomom i ondje gdje ga tek stvaraju, ako uspiju 
formirati nacionalnu državu, one u njoj zadobivaju moćno 
sredstvonesamo zaimplementaciju nacionalnog jezika, ponaj- 
više putem obaveznog obrazovanja koje u principu obuhvaća 
golemu većinu populacije, nego i za-usađivanje u zajednicu 
snažne svijesti o tome da je upravo jezik jedan od najbitnijih 
elemenata identiteta nacije. Da bi se odabrani idiom mogao u 
jednakom obliku prezentirati svim pripadnicima zajednice ka- 
ko bi i na taj način simbolizirao njihovu međusobnu poveza- 
nosti objedinjenost (ali i zato dabi najedinstvenom političkom 
i ekonomskom prostoru države-nacije osigurao efikasnu ko- 
munikaciju), on mora biti podvrgnut standardizaciji, a time — 
kao što smo kazali - završava proces politizacije. Qvim se po- 
stupcima u modernim državama jezik javne komunikacije po- 


294 THIESSE (1999, 70) slikovito kaže, govoreći o francuskom: .../ 'usage de la 


»langue du roi« 6tait pour les su jets question d'€ducation etde choix, lusage 
de la langue de la nation est un devoir. 

stupno od obilježja elite pretvara u sredstvo kojim, makar u 
teoriji, raspolaže cijelo stanovništvo.“ Uz to, moderne države 
ne institucionaliziraju samo procese planiranja jezičnog korpu- 
sai standardizacije nego i normativno uređuju status jezika koji 
se na njezinu području govore: u državama-nacijama vrh sta- 
tusne hijerarhije redovito zauzima nacionalni jezik u svojem 
standardiziranom obliku, anjegovase simbolička važnost neri- 
jetko utvrđuje i ustavnim odredbama. Na taj se način jezična 
djelatnost, koja se u prethodnim razdobljima samo sporadično 
ukazivala kao objekt zakonske regulacije, i to najčešće u nekoj 
od svojih pragmatičnih dimenzija, sada u javnoj upotrebi pojav- 
ljuje kao gotovo nezaobilazno područje normiranja, a jezična 
politika postaje eksplicitan dio politike. 

Na kolektivnoj se razini, dakle, u modernim državama defi- 
nitivno uspostavlja čvrsta hijerarhija idioma u kojoj sejezik maj- 
ke-nacije, kao opća zamjena za sve materinje jezike koji se poda 
nj supsumiraju, nalazi na čelu, zato što je osnovno sredstvo jav- 
ne komunikacije i simbolički iskaz nacionalnog jedinstva. To 
ujedno predstavljai kraj kolektivnih dvojezičnosti i višejezičnos- 
ti koje su bile karakteristične za rimsku antiku i mnogobrojna 
srednjovjekovna razdobljai područja, te se poliglosijski kolektivi 
percipiraju kao neobičan (i u osnovi nacionalno neosviješten) 
izuzetak, ako se ne radi o jezičnim manjinama, o kojima ćemo 
nešto kasnije govoriti.“ Potrebno je, ipak, upozoriti na para- 
doks: kolektivna jednojezičnost dio je nacionalnog projekta što 
ga promovira intelektualna elita u sprezi s onim društvenim 
grupama koje posjeduju realnu političku moć*" i nameće je (u 
skladu s grčkim modelom) svojoj »projektiranoj« nacionalnoj za- 
jednici kao pravilo, dokje ona sama — bar u trenutku zamišljanja 


295 Cf. BAGGIONI 1997, 198 sq. 

296 Osim općeg i obaveznog obrazovanja uspostavljanju jednojezičnosti kao 
norme pridonijeli sui mnogi administrativni postupci, a među njima se isti- 
ču popisi stanovništva u 19. stoljeću, koji od druge polovice 19. stoljeća sadr- 
žavaju i pitanjeo materinjem jeziku na kojeje moguć samo jednoznaćan od- 
govor; cf. HOBSBAM 1993, 104 sqq., te KHUBCHANDANI 1997, 149sqq.i-u 
skraćenoj verziji - MESTHRIE 2001, 648 sqq., s.u. Linguistic Census (autor 
natuknice je također Khubchandani). 

297 Otoj sprezi i o ulozi intelektualnih elita uopće u modernim razdobljima bit- 
ne je stvari rekao BENDA 1997. 

projekta, a nerijetko i kasnije — višejezična, jer se ponaša prema 
normama rimskog modela. 

Ina nivou pojedinca u nacionalnim kolektivima jezik nacije 
postaje najvažniji,a svi ostali idiomi smještaju se ili među entite- 
te koji su podređeni tom jeziku, kao njegovi dijalekti ili sociolek - 
ti, ili se smatraju stranim jezicima, koji per definitionem »pripa- 
daju« drugim govornicima i zajednicama. Dapače, ideolozi na- 
cionalnoga uvjeravaju od tada pripadnike nacije dajedino u ma- 
terinjem idiomu (a onje — rekli smo — zapravo supstituiran na- 
cionalnim jezikom) imaju mogućnost potpunog iskazivanja svo- 
je ličnosti i punog realiziranja vlastita identiteta: ova tvrdnja, 
dakako, proistječe iz ideološki uspostavljene veze između kolek- 
tivnog nacionalnog i individualnog identiteta i zapravo se svodi 
na pretpostavku prema kojoj se pojedinac ne može ostvariti u 
svojoj »punini« (ma što ona doistaoznačavala) ako ne participira 
u nacionalnoj etničkoj zajednici koja mu osigurava temelj i nje- 
gove individualne egzistencije. O vezi između čovjekova bitka i 
njegova jezika u filozofiji se promišlja na različite načine, i neki 
pristupi uistinu usko povezuju ta dva fenomena, ai smještaju ih 
ponekad u jasne kolektivne okvire,** ali, osim u filozofiji koja je 
nadahnula nacionalnu ideologiju ilije iz njih proizašla, tajjezik — 
kao što nam to očito dokazuju isprepletene srednjovjekovne je- 
zične zajednice - ne mora biti niti jedini niti nužno prvi idiom 
kojim je pojedinac ovladao. Prema tome, tek se nakon pojave na- 
cija istinska višejezičnost (u kojoj se svi jezici osim jednoga ne 

.doživljavaju kao strani), i u svojem plurilingvalnom (dakle, 
funkcionalno nedeterminiranom) obliku i u poliglosijskoj formi 
(s funkcionalnom distribucijom), počinje smatrati i na kolektiv- 
noj i na individualnoj razini nekom vrstom devijacije koja je, u 
krajnoj konsekvenciji, neprimjerena nacionalnim zajednicama i 
njihovim pripadnicima u državama-nacijama. 

Ne treba pri tome zaboraviti da su i jedinstvo i jednoz- 
načnost, i na razini zajednice i na nivou pojedinca, uvijek samo 
prividni i pripadaju »idealnom svijetu« nacionalnog projekta u 
kojem se nacija manifestira kao homogen i unutar sebe neproti- 
vurječan kolektiv koji sačinjavaju nacionalno »standardizirani« 


298 Za opći pregled problematike cf. AUROUX 1996, 221 sqq., a za detalje i: 
SEYMOUR 1994. 

i međusobno nesuprotstavljeni indivuduumi, a ta se idealna pro- 
jekcija primjenjuje, dakako, i na adekvatnu jezičnu zajednicu. 
No sve suprotnosti na koje smo upozoravali opisujući jezične za- 
jednice pojavljuju se — nerijetko uz još mnogo jače tenzije, jer se 
radi o eminentno političkom prostoru — i unutar nacije, tako da 
homogena nacija, jednako kao i homogena jezična zajednica, a 
da i ne govorimo o homogenoj zajednici govornika nacionalnog 
jezika, predstavlja mit koji ideolozi nacionalnog brižljivo održa- 
vaju. To ujedno znači da ono što se snjihova stajališta čini, poput 
višejezičnosti, devijantnim, u zbiljskom životu često funkcionira 
i kao kolektivan i kao individualan mehanizam održavanja i ko- 
munikacijskih i simboličkih veza. 

Kaoštoje poznato, ideologije nacionalnoga u modernoj Evro- 
pi temeljile su se na dvama različitim filozofsko-političkim kon- 
ceptima, premda su cbadva imala isti cilj - formiranje nacije i 
njezino lociranje u vlastitu državu. Ti se koncepti različito nazi- 
vaju,* ali se u osnovi radi o konstituciji nacije ili kao kolektiva 
građana na istom (državnom) teritoriju (to je francuski rous- 
seauovski model »ugovorne civilne nacije«) ili kao skupine koja 
je povezana zajedničkim porijeklom (to je, dakako, njemački 
herderovski model »Blut und Boden nacije«). Pri tome, premda 
tako izgleda naprvi pogled, ni francuski tip nacija nije lišen pozi- 
vanja na etnički identitet, ali on nije najvažnija determinanta 
pri utvrđivanju nacionalne pripadnosti pojedinca. U filozofskim 
potkama ovih nacionalnih koncepatajezik također zauzima raz- 
ličite pozicije: u prvome ad njih onje prijesvega zajedničko sred- 
stvojavne komunikacije koje mora svim građanima podjednako 
omogućiti sudjelovanje u njezinu prostoru, pa je ne samo jedna- 
kost u upotrebi jezika nego i istovetnost svih pojedinačnih je- 
zičnihkompetencijai sistema teorijski preduvjet demokracije; u 
drugome je jezik emanacija »duha nacije« i, prema tome, mis- 
tični prostor u kojem se objedinjuju svi njezini predstavnici.“ Tu 


299 Tako će — u literaturi koja se bavi direktno odnosom jezika i nacije - na 
primjer BAGGIONI (1997, 223 sqq.) govoriti o »revolucionarnim« i «roman- 
tičarskim« nacijama, SERIOT (1997a) suprotstavljat će pojmove demos i 
ethnoskao njihove bitne odrednice, dok će AUROUX (19964) razlikovati kon- 
traktualne od organicističkih nacija. 

300 Patrick Sćriot u nizu svojih radova (v. npr. SERIOT 1992) pokazuje kako je 
»jezični duh nacije«biojošživ, na primjer, u sovjetskoj Rusiji u Brežnevlje- 

sociološkim se interpretacijamajezika dva koncepta razlikuju: u 

jednoj je jezik društvena institucija koju karakterizira ista ovis- 
nost o socijalnom kontekstu i potrebama kolektiva koja obilježa- 
vaidruge takve institucije, a u drugoj onje nezavisan fenomen, 
podložan vlastitim zakonitostima, pa se može usporediti s pri- 
rodnim organizmom."" No zanimljivo je da, usprkos svim ovim 
razlikama, jezične politike koje proizlaze iz dvaju modela nali- 
kuju jedna drugoj i u postupcima kojima se služe i — još više — u 
krajnjim rezultatima. Naime, njihova je posljedica uvijek kon- 
strukcija nacionalnog jezika i njegovo promoviranje u temeljno 
sredstvojavne komunikacije u državi-naciji, te potiskivanje svih 
ostalih idioma u drugi plan, bilo tako da se oni proglašavaju nje- 
govim nestandardiziranim varijetetima bilo da se smatraju tu- 
đim jezicima, simbolima nekih drugih grupa.** Objejezične poli- 
tike, dakle, premda s različitim motivacijama, jezik proglašava- 
ju kriterijem nacionalnoga i njime se služe kao strateškim sred- 
stvom u zacrtavanju granica prema drugima. 


U trenutku kadasekrajem 18. i u prvoj polovici 19. stoljeća u 
zapadnoj Evropi konstituiraju prve države-nacije započinje pro- 
ces koji će se odigravati nejednakim tempom u preostalom dijelu 
evropskog kontinenta“ i koji će u 20. stoljeću zadobiti globalne 
razmjere. Taj se proces odvija dokidajući ostatke feudalnih drža- 
va i njihovih neposrednih postfeudalnih nasljednica, čije su se 
aristokratske elite ponekad snažno odupirale buržoaziji u uz- 
mahu, a ponekad sujoj se, makar parcijalno, pridruživale. Poku- 
šavajući se prilagoditi novim vremenima, u okruženju država- 
nacija u drugoj polovici 19. stoljeća- ako izuzmemo male i toleri- 
rane preostatke feudalnih država, poput vojvodstva Liechten- 
steina — održala su sedva (a možda i tri, ako im pribrojimo i car- 
sku Rusiju, no u njoj su procesi modernizacije, započeti još pod 
Petrom Velikim i Katarinom, bili u 19. stoljeću zaustavljeni, pa 


vojepohi; u postsovjetskoj Rusiji njegova se vitalnost,kaoi drugdje u tran- 
zicijskim državama, samo povećala. 

301 Cf. AUROUKX 1996a, koji detaljno razrađuje ova dva koncepta. 

302 Cf. ŠKILJAN 1998, 146 sgq. 

303 GELLNER (2001, 107 sqq.) razlikuje — krećući se sa zapada prema istoku — 
četiri »vremenske zone Evrope« u kojima se sukcesivno događaju bitne 
strukturne promjene društva. 

jeu osnovi idalje prevladavalafeudalna struktura društva) mul- 
tinacionalnaimperija, čija se konstitucija nije mogla transformi- 
rati u nacionalnu državu: Austro-Ugarska Monarhija i Otoman- 
sko Carstvo. Njihova sejezična politika morala zasnivati nadru- 
gačijim principima nego ona u državama-nacijama, jer nisu, da- 
kako, jedan jezik mogli smatrati simbolom svih etničkih skupi- 
na ili nacija u nastajanju koje su se našle unutar njihovih grani- 
ca. Zbogtoga neuspio pokušaj jezične unifikacije i germanizacije 
administrativne i političke domenejavne komunikacije u Habs- 
burškoj Monarhiji u vrijeme Josipa II. treba prije promatrati, u 
okviru njegovih planova modernizacije i oduševljenja merkanti- 
lizmom, kao težnju za postizanjem efikasnije komunikacije u go- 
lemoj državi nego kao nametanje nacionalnog simbola. S druge 
strane, djelomične i potpune »jezične emancipacije« što su ih za- 
govarale pojedine nacionalne elite unutar Monarhije i uspjesi 
koje su natom području ostvarivale zacijelo su izravno pridono- 
sile ne samo smanjivanju djelotvornosti već ionako glomaznog i 
neefikasnog birokratskog aparata nego i raspadu države.*“ Za 
razliku od Austro-Ugarske koja se pokušavala prilagoditi novim 
agresivnim ideologijama unutrašnjim političkim reformama i 
djelomično ih, koliko je to bilo moguće, inkorporirajući u svoj sis- 
tem, Otomansko je Carstvo ustrajavalo u svojoj u osnovi feudal- 
noj organizaciji, a stanovništvo se nije dijelilo po etničkom niti 
jezičnom niti političkom ključu već prema religijskoj pripadnos- 
ti: tako dobivene jedinice, milleti, u određenim su domenama__ 
javne komunikacije (religijskoj ili književnoj, na primjer) zadr- 
žavale visok stupanj autonomije, ali njegovo je korištenje moglo 
imati samo ograničen domet, i zbog toga što je stanovništvo bilo 
velikim dijelom isključeno iz gotovo svih oblikajavnog saobraća- 
nja i zato što su unutar jednog milleta bili okupljeni (nerijetko i 
prostorno disperzirani) pripadnici raznih jezičnih zajednica.** 
Iako su raspadu ovih dvaju imperija uz ratna zbivanja pridonije- 
li i unutrašnji nacionalni pokreti, i premdaje neposredno nakon 
1. svjetskog rata Wilsonova doktrina proklamirala ne samo pra- 


304 _HOBSBAWM (1993, 108 sq.) upozorava na činjenicu daje i samo pitanje oje- 
ziku u popisu stanovništva Austro-Ugarske iz 1880. g. uvelike pridonijelo 
razbuktavanju jezičnih nacionalnih strasti. 


305 C/. BAGGIONI 1997, 177 sqq. 

vo svake nacije na vlastitu državu nego i pravo na podudaranje 
državnih granica s etničkima ijezičnima,** na ruševinama Aus- 
tro- Ugarske Monarhije stvorene su dvije očito multinacionalne 
države (kod ostalih starih i novih država zamišljalo se da ta či- 
njenica nijetakoočita) - Jugoslavija i Čehoslovačka, dok je okto- 
barska revolucija Rusiju transformirala u mnogonacionalni 
Sovjetski Savez: te će države u svojim jezičnim politikama mora- 
ti - pa makar na površini — zadržati izvjesne elemente o kojima 
države-nacije, bar do pojave manjina na političkoj sceni, neće vo- 
diti računa. 

Da bismo ukazali narazličite strategije povezivanjajezičnih i 
etničkih zajednica u procesima formiranja nacija, iz golema bro- 
ja mogućih primjera, od kojih svaki ima vlastite specifičnosti i 
uvijek nanovo dokazuje kako se realna zbivanja ne mogu bez za- 
nemarivanja ponekad i bitnih detalja svesti na modelske prika- 
ze, ma kakooni bili precizno koncipirani, odabrat ćemo i doistau 
osnovnim crtama prikazati samo tri zapadnoevropske situacije 
koje nam se po mnogo čemu čine tipičnima.?" 

Jedna je od tih situacija francuska, za koju se s razlogom 
smatra da je paradigmatska, jer je — ako ništa drugo — upravo 
francuskom revolucijom u Evropi započeo proces konstituiranja 
država-nacija i jer se njezinim ideološkim izvorištima inspirirao 
čitav niz sličnih pokreta i na starom kontinentu i u Americi.3% 
Kao što je poznato, vernakularizacija prostorajavne komunika- 
cije na području današnje Francuske, premdaje riječ o zapadnoj 
Romaniji, u kojoj se zamjena latinskog odvijala sporije nego u iz- 
vorno neromaniziranim krajevima, počela je relativno rano, već 
u 9. stoljeću, iz kojeg potječe Strasbourška zakletva (842. g.) što 
suje, obraćajući se vojskama, međusobno dali Charles Ćelavi na 
germanskom i Ludwig Njemački na idiomu koji se smatra sta- 


306 HOBSBAWM 1993, 146 sqq., koji ujedno jasno pokazuje zašto tu doktrinu ni- 
je bilo moguće dosljedno primijeniti (a razlog u osnovi leži u već spomenu- 
tom razilaženju imaginarnih projekcija nacionalnih ideologa i realnosti). 

307 Četvrti slučaj, hrvatski, bit će sa nešto više detalja opisan u posljednjem di- 
jelu knjige. : 

308 Ulogu jezika u američkoj revoluciji i u južnoameričkim revolucionarnim 
pokretima 19. stolječa vrijedilo bi zacijelo posebno izučiti: od tog nas zadat- 
ka oslobađa namjerno odabrano (iako svakako nedovoljno opravdano) evro- 
pocentrično polazište koje smo već u početku naglasili. 

rofrancuskim: neobrazovani vojnički auditorij, dakako, ne bi ra- 
zumio zakletvu daje bila izrečena na latinskom. Treba pretpos- 
taviti da su vernakulari, na osnovi odluke Koncila u Toursu 
(813. g.) kojom se to dopuštalo, ušli ponegdje većranije u religij- 
sku upotrebu u propovijedima za običan puk." Nakon toga jav- 
lja se najprije, u 10. i 11. stoljeću, niz pobožnih literarnih, uglav- 
nom poetskih, tekstova na vernakularima različitih epihorskih 
osnova (langue d'oil, langue doc, frankoprovansalski) ali već — 
kako to očito pokazuje najznamenitiji među njima, Chanson de 
Roland iz 11. stoljeća -snadregionalnim karakteristikama: lite- 
rarna produkcija na regionalnim vernakularima cvjetat će i cije- 
lo 12. stoljeće, no tek 1173. g. zapisana je prva poema na frankij- 
skom, vernakularu središnje Francuskei Pariza koji će se kasni- 
je smatrati idiomom kralja i dvora. 


Prema tome, u ovom prvom razdoblju možemo pratiti sjedne 
strane kako su nelatinski idiomi najprije preuzimali (još uvijek 
samo djelomično) neke od funkcija u javnoj komunikaciji — prije 
svega u poetskoj i religijskoj domeni — i kako se, s druge strane, 
formiralo nekoliko jezičnih zajednica govornika nadregionalnih 
vernakulara: granice među njima zacijelo nisu bile jasno zacrta- 
ne i zato što su one jedna na drugu nesumnjivo utjecale, i zato 
što su njihovi pripadnici svoje jezične poruke promovirali i na ši- 
rim teritorijima, i zato, napokon, što su donekle ovisile i o čestim 
političkim promjenama izazvanima ratovima ili predavanjima 
seniorata iz jedne ruke udrugu. Njihov simbolički utjecaj na epi- 
horske zajednice danas teško možemo procijeniti, ali žamislivo 
je dasu one i među epihorskim govornicima donekle pridonosile 
konstruiranju nadregionalnih kolektiviteta, a u svojim su inte- 
rakcijama postavljale i začetke jedne još obuhvatnije simboličke 
zajednice kakvu će tek mnogo kasnije predstavljati govornici 
francuskogjezika. U svakom slučaju, budući da su se pripadnici 
ovih nadregionalnih kolektiva regrutirali uglavnom iz gornjih 


309 Kronološki podaci o razvoju francuskog pregledno su prikazani u: BRUNOT 
& BRUNEAU 1949, VII sqq., a relacije između etničke i jezične francuske za- 
jednice, u dimenziji koja nas ovdje zanima, opisani su s različitih aspekata 
u: CALVET 1981, 19 sqq., CALVET 1987, 67 sqq., BAGGIONI 1997, 134 sqq., 
SWIGGERS 1997, 160 sq., TRABANT & NAGUSCHEWSKI 1998, 145 sqq., 
THIESSE 1999, 67 sqq. 

slojeva socijalne strukture (i većinom su bili višejezični te su 
participirali i u zajednici govornika latinskog), teško je zamisliti 
da su veze između njih i strogo lokaliziranog seoskog stanov- 
ništva sadržavale tragove etničke identifikacije koja najčešće 
pretpostavlja i postojanje mita o zajedničkom porijeklu. 

U slijedeća se dva stoljeća vlast francuskih kraljeva širi i 
učvršćuje, a proces se vernakularizacije ubrzava: pošto osvaja i 
domenu književne proze i postaje idiomom svakodnevne komu- 
nikacije viših slojeva i u drugim područjima Evrope,“ od kraja 
13. stoljeća vernakular se, uz latinski, počinje redovito upotre- 
bljavati i u aktima dvorske kancelarije, te u dijelu pravnih postu- 
paka, pa se na taj način njegova funkcionalna osposobljenost po- 
većava, a »jezik kralja« sve više zadobiva na ugledu i pridonosi, 
zajedno s književnošću koja se kreira u dvorskim i pariškim kru- 
govima, ujednačavanju implicitne norme i koheziji nadregional- 
ne vernakularne zajednice, no njezina je povezanost s epihor- 
skim lokalnim kolektivima i dalje više simbolička nego komuni- 
kacijska; dapače, što se vernakular više »usavršava« i postaje 
upotrebljivijiu novim domenama javne komunikacije, toje uda- 
ljeniji po svojim strukturnim karakteristikama od jezične sva- 
kodnevice, posebno na selu. 


Od sredine 15. stoljeća vernakular ulazi, kao pomoćnijezik, i 
u područje obrazovanja, a od 1477. g. Chroniques de France, 
službena povijest Kraljevstva u kojoj je već ranije bio napušten 
latinski, počinje se tiskati i distribuirati u štampanom obliku: 
kako napominju Brunot i Bruneau, time se frankijski, dotad još 
uvijek sarrio jedan od konkurentnih vernakulara (ali, dakako, s 
najvećom moči iza svoje zajednice), i simbolički transformira u 
francuski;*“ no njegov je jezični kolektivi dalje više socijalno ne- 
go etnički determiniran i, ako izuzmemo stanovništvo okolice 
Pariza, koje je u njemu svakako prepoznavalo »uglađenog rođa- 
ka«svojeg idioma, velika ga većina budućih Francuza u komuni- 
kacijskom smislu (a mnogi među njima i u simboličkoj dimenzi- 
ji) doživljavaju bar kao nevlastiti ako ne i strani idiom. Uosta- 


310 U Engleskoj, Portugalu, Nizozemskim Pokrajinama, pa i u Italiji: 1298. g. 
Marco Polo redigira izvještaj sa svojih putovanja na francuskom, cf 
BRUNOT & BRUNEAU 1949, X. 


311 BRUNOT& BRUNEAU 1949, XII sq. 

lom, govornicima »kraljeva jezika« u tom trenutku nije bilo još 
ninajmanje stalo do togada ih uključe u vlastitu jezičnu zajedni- 
cu. 

1539. g. Francois1. donosi već spomenutiakt, Ordonnance de 
Villers-Cotterčts, kojim se nesumnjivo ozakonju je tada već proši- 
rena praksa i francuski uvodi u sve pravne postupke, i koji pred- 
stavlja jedan od najranijih dokumenata jezične politike u Evro- 
pi:*"* njime se zapravo otvara rani proces politizacije francusko- 
ga, jer spominjanje jezika u zakonskoj kraljevoj odredbi svakako 
ima i simbolički karakter, a ujedno obavezuje pripadnike držav- 
ne administracije, bez obzira na to kojim idiomom inače govore, 
da znaju upotrebljavati i vernakular. Budući da se radi o terito- 
riju Kraljevstva i kralja, ujedno je definitivno prisvojen i teritorij 
(ali ne isvinjegovi stanovnici!) koji će od sada pripadati francus- 
kom jeziku: time se u percepciji onih koji posjeduju moć brišu 
granice koje su postojale među epihorskim i nadregionalnim 
idiomima, isvise oni proglašavaju (politički neuspjelim) dijalek- 
tima i pretvaraju se u manje vrijedne paćois — to se odnosi ne sa- 
mo na okcitanski negoi na bretonski i baskijski. S druge strane, 
zacrtana je i jasna granica »prema van«, a posebno prema nje- 
mačkom Svetom Rimskom Carstvu u kojem je u službenoj upo- 
trebi, iako ozbiljno uzdrman reformacijom, još uvijek bio latin- 
ski. Zanimljivo je da tek u tom trenutku nastaje potreba za gra- 
matikalizacijom vernakulara,?'“* a intenzivno se — pod pritiskom 
potreba tiskara - raspravlja i o pravopisnoj problematici; istov- 
remeno vernakularosvajai posljednju domenu javne komunika- 
cije koju je još zauzimao latinski, domenu znanosti. Jošje možda 
interesantnijeda se u tojepohi, odznamenitog Du Bellayeva dje- 
la La Deffence et Illustration de la langue francgoise iz 1549. g. 
nadalje, intenzivno traže argumenti kojima će se dokazati kako 
je francuski s jedne strane najbolje osposobljen među svim jezi- 
cimazasveforme javne komunikacije, a osobito za one »najuzvi- 


312 Cf. TRABANT & NAGUSCHEWSKI 1998, 146. 

313 Akoizuzmemo francuske gramatike pisane za Engleze (od kojih je najstari- 
ja ona Palsgraveova iz 1530. g.), prva francuska gramatika francuskog 
izašla je 1550. g. —toje Le trettć de la Grammere frangoeze Louisa Meigreta; 
cf. SWIGGERS 1997, 160. Prema tome, iako opisujemo paradigmatski slučaj 
konstituiranjajezične zajednice, i u njemu su modelske faze vernakulariza- 
cije donekle ispremiješane. 

šenije«, poput filozofije, književnosti ili diplomacije, a s druge 
strane kako je njegova drevnost nedvojbena, te da se ne radi o 
»iskvarenom« latinskom nego o idiomu koji je direktno povezan 
s hebrejskim, grčkim ili galskim."“ Nije teško u toj tendenciji, 
koja karakterizira u ovom periodu sve »velike« evropske jezike, 
vidjeti obnavljanje grčkog modela jedinstvenog idioma koji jedi- 
niu sebisadržavalogos iliratio,kaoiintencionalno izgrađivanje 
konstruirane historijske dimenzije radi opravdanja strateških 
razgraničavanja kolektiva od drugih istovrsnih zajednica: politi- 
zacija jejezika bila, dakle, u punom uzmahu i pripremala je ovim 
protonacionalnim strategijama tlo za identifikaciju jezika i bu- 
duće nacije. 


Do kraja 18. stoljeća francuski je djelovanjem Akademije 
standardiziran na svim razinama, i više se ne može govoriti o 
vernakularu, jer on potpuno istiskuje i ostatke latinskog u svim 
domenama javne upotrebe (osim, donekle, u religijskoj, gdje ka- 
tolička crkva u protureformatorskim nastojanjima zadržava la- 
tinski kao simbol svoje univerzalnosti). Premda se zamišljena 
simbolička jezična zajednica podudara u svojem obuhvatu s dr- 
žavnim teritorijem, u stvarnostijeonamnogo uža od njega, ikad 
protagonisti francuske revolucije - ma koliko to paradoksalno 
izgledalo —u »jeziku kralja« vide langue de la libertć zbog kojega, 
da bi se osigurala jednakost građana, treba ne samo odbaciti ne- 
go zapravo i zatrti svaki dijalekt ipafois, te kad ga žele napokon 
pretvoriti u nacionalni jezik, u simbol poput Marseljeze ili tro- 
bojnice i u efikasno sredstvo realizacije revolučionarne vlasti, 
suočavaju se s problemom dajezična zajednica koja bi se jednos- 
tavno transformirala u naciju u zbilji ne postoji. Nakon izvješta- 
ja što ga je opat Grćgoire, jedan od kreatora revolucionarne je- 
zične politike, provevši anketu, podnio 1794. g. Konventu i u ko- 
jem je konstatirao da od otprilike 27.000.000 Francuza jedva 
njih 3.000.000 govori »nacionalnim jezikom«, a još manje ih pi- 
še, 2. termidora II. godine““* donijet je zakon koji uz stroge san- 
kcije propisuje da se u svim oblicimajavne komunikacije na cije- 
lom državnom području smije upotrebljavati isključivo francus- 


314 _C/. CALVET 1981, 19 sqq. i SWIGGERS 1997, 176 sqq. 
315 Tj. 20. srpnja 1794. 

ki, što se — u skladu s tvrdnjom jednog drugog ideologa revoluci- 
je, Domerguea (»La Rćpublique, une et indivisible, dans son ter- 
ritoire, dans son systeme politique, doit ćčtre une et indivisible 
dans son langage.«) — odnosilo i na sve dijalektalne forme fran- 
cuskoga.** 


Napori koji su ostali konstanta francuske politike?" da se iz- 
jednače jezična zajednica govornika francuskoga i kontraktual- 
na nacija francuskih građana bez ikakve su sumnje, podržani 
obaveznim općim obrazovanjem i drugim instrumentima je- 
zične politike zaimplementaciju standarda, urodili plodom: više 
od 95% građana Francuske osposobljeno je danas za to da u jav- 
noj komunikaciji upotrebljava francuski; ipak, time nije dokinu- 
ta niti dijalektalna niti međujezična raznolikost, a nisu ni uklo- 
njene tenzijemeđu pojedinim etničkim zajednicama (posebno u 
slučaju Baska ili Korzikanaca, na primjer) koje se i dalje služe je- 
zikom kao strateškim sredstvom za utvrđivanje svojih granica 
prema drugim kolektivima.“"* Prema tome, francuski nam prim- 
jer pokazuje kako nacija može nastajati u okviru države koja joj 
uvelike prethodi. Pri tom ideolozi konstituiranja nacije preuzi- 
maju jezik, čijaje vernakularizacija, uključujući i politizaciju, u 
ovom slučaju također već bila u potpunosti završena, kao nacio- 
nalni simbol zajedno sa svim simboličkim elementima koje je on 
zadobio u toku formiranja jezične zajednice. No jezična se zajed- 
nica oblikovala s drugim intencijama i s drugačijim obuhvatom 
nego što je to predviđao projekt nacije, pa je tek a posteriori u 
realnosti provedena (usprkos snažnom .-političkom pritisku još 
uvijek nedovršena) identifikacija nacionalnog i jezičnog kolekti- 
va. 


Talijanski je slučaj u mnogo čemu, osobito kad se radi o pro- 
cesima vernakularizacije i formiranja jezične zajednice, sličan 


316 Cf. TRABANT & NAGUSCHEWSKI 1998, 160 sq. i CALVET 1987, 72. Temeljno 
djelo za ovaj period predstavlja knjiga: CERTEAU, JULIA & REVEL 1975. 

317 2. član francuskog Ustava iz 1992. glasi: La langue dela ReEpublique est le 
frangais; cf. TRABANT & NAGUSCHEWSKI 1998, 131. 

318 Prema podacima s kraja šezdesetih godina prošlog stoljeća (POTTIER 1968) 
uz bilingvizam dijalekt-standard koji je bio uobičajen u svim ruralnim pod- 
ručjima osim u središnjoj pariškoj regiji, u Francuskoj sujoš postojalei stal- 
ne jezične zajednice provansalskog, baskijskog, katalonskog, talijanskog, 
alzaškog, flamanskog i bretonskog. 

francuskome, pa ga nećemo prikazivati u cijelosti,"* već ćemo 
samo upozoriti na dva elementa karakteristična za Italiju. 
Premda se radi o području na kojem su se također rano pojavili 
prvi nelatinski pisani tekstovi (u 10. stoljeću), premda je upravo 
na tlultalije najavljen evropski novi vijek već u 14. stoljeću, kad 
je u periodu humanizma znameniti »trolist« — Dante, Petrarca i 
Boccaccio jednom »vulgarnom« vernakularu dao sjaj ravan ug- 
ledulatinskogai premda su, napokon, postupci gramatikalizaci- 
je, pa i predstandardizacije, počeli ovdje ranije nego drugdje u 
Evropi," ipak je questione della lingua, dakle rasprava o mode- 
lu prema kojem će se oblikovati vernakular u prostoru javne ko- 
munikacije, izazivalo tokom punih četiriju stoljeća burne ras- 
prave i stvarno je završilo tek s Risorgimentom i ujedinjenjem 
Italije, u drugoj polovici 19, stoljeća. To nije teško razumjeti: u 
politički rascjepkanoj Italiji, usprkos nesumnjivu ugledu što ga 
je toskanski stekao u književnoj produkciji““ i usprkos tome što 
je on potiskivao druge nadregionalne idiome koji su se u početku 
razvijali paralelno s njim, prije Risorgimenta nije bilo dovoljno 
političke moći koja bi mogla nametnuti jedinstven model stan- 
dardizacije. Drugim riječima, autoritet književnosti i obrazova- 
ne jezične zajednice, ako ga ne podrži jasno artikuliran politički 
interes iza kojeg stoji moć, nije dovoljan za dovršavanje procesa 
politizacije vernakulara: doseg simboličke snage jezika, dakle, 
uvelike ovisi o sociopolitičkom prostoru koji ga podržava." Pos- 
ljedica ovakve situacije bila je i to da je u trenutku ujedinjenja 
Italije realnajezična zajednica govornika nacionalnog jezika bi- 
la proporcionalno još manja nego u Francuskoj i još udaljenija od 
toga da doista funkcionira kao nacija.*“ Redoslijed etapa, prema 


319 Takavse sažet pregled, smnogim relevantnim sociolingvističkim podacima 
i sizuzetno bogatom bibliografijom, nalazi u MULJAČIĆ 1988. 

320 Prvagramatika talijanskoga, ali još bez talijanskog imena (koje će prvi put 
upotrijebiti za oznaku jezika Leonardo da Vinci,cf. MULJAĆIĆ 1988, 288), 
bio je Albertijev traktat Regole della lingua fiorentina, napisan oko 1440. 
£., a prvi je rječnik izdala Accademia della Crusca 1611. g. (cf. AUROUX 
1992a, 54 i BAGGIONI 1997, 130 sqq.). 

321 Za razliku od francuskog, talijanski je sporije osvajao druge domene javne 
komunikacije; cf. BAGGIONI 1997, 132. 

322 Cf. BAGGIONI 1997, ibidem. 

323 V. bilj. 170. 

tome, u konstituiranju jezičnih i nacionalnih zajednica može biti 
itakav dase najprije zasnujejezična zajednica koja kasnije zado- 
biva protonacionalna obilježja, pa zatim država i tek na kraju 
nacija, s kojom se jezični kolektiv mora identificirati. 


Muljačić u nizu svojih radova*“ argumentirano pokazuje na 


primjeru talijanskoga kako se odnos između dijalekta i jezika ne 
uspostavlja samo na osnovi njihovih sistemskih karakteristika i 
kako intencijom kreirani idiomi (onih naziva lingue per elabora- 
zione) ne proizlaze izravno iz epihorskih dijalektalnih idioma; 
naprotiv, jednom stvoren intencionalni idiom pod »svoj krov« 
stavlja epihorske varijetete kojisegovorena »njegovu« području 
i pretvara ihex post u svoje dijalekte: ovoj Muljačićevoj tezi, koja 
je sasvim očito primjenljiva i u drugim, neromanskim domena- 
ma, trebalo bi samo pridodati da se »krovna konstrukcija« izu- 
zetno pojačava onog trenutka kad idiom »prisvoji« teritorij za 
sebe. Ali posljedica je te tvrdnjei toda seu mnogim slučajevima 
dijalektalna pripadnostnekomjezičnom »krovu« određuje samo 
prema tome dokle sežu teritorijalne granice standardnogjezika: 
to znači daje, na primjer, distribucija talijanskihi francuskih di- 
jalekata determinirana u krajnjoj konsekvenciji graničnom cr- 
tom između dviju država, a isto bi to moglo vrijediti - između os- 
talog — i za slovenska i hrvatska pogranična narječja. 


Ako bacimo na koncu tek površan pogled na Nizozemsku, 
vidjet ćemo da nizozemski po svojim sistemskim karakteristika- 
ma pripada germanskom kontinuumu i, unutar njega, skupu 
* .epihorskih idioma koji se zbog nekih zajedničkih karakteristika 
okupljaju pod nazivom Niederdeitsch i suprotstavljeni su poj- 
movima Mitteldeutsch iOberdeutsch, iz kojegaje proistekao nje- 
mački standard: većina govornika niskonjemačkih dijalekata 
nalazi se na teritoriju današnje Njemačke." Ipak, povijesne su 
okolnosti i politički razlozi doveli do toga da se u 15. stoljeću po- 
javljuju i nadregionalni idiomi, no članovi njihovih jezičnih za- 
jednica nisu toliko, kao u Francuskoj i Italiji, predstavnici dvor- 


324 Osim već spomenutograda MULJAČIĆ 1988 navodimo samo još: MULJAČIĆ 
1989 i MULJAČIĆ 1989a. 

325 Cf. sažeti pregled u BAGGIONI 1997, 159 sqq. i 235 sqq., a više se detalja, s 
objašnjenjem povijesne i političke pozadine i s relevantnom literaturom, 
nalazi u HGNING 1999. 

ske aristokracije ili literarnih i znanstvenih krugova koliko pri- 
padnici nove građanske klase u usponu, najprije na jugu terito- 
rija, u Flandriji, a nakon pada pobunjenog Anversa (1580. g.) i 
proglašenja nezavisnosti Ujedinjenih Provincija (1581. g.) na 
sjeveru, u današnjoj Nizozemskoj. Jezikodmah postaje strateški 
instrument u borbi za priznavanje države (a ono će uslijediti tek 
1648. g.), te započinje ubrzan proces vernakularizacije: od 1582. 
g. upotrebljava se u većini administrativnih poslova, 1584. g. iz- 
dana je prva gramatika, 1637. g. pojavljuje se prijevod Biblije, 
koji- kao iu mnogim zemljama pod utjecajem reformacije —- ima 
bitan utjecaj na predstandardizacijske procese. Treba naglasiti 
da pri tome građanska elita uglavnom ostaje dvojezična (nakon 
1580. g. u sada katoličkoj Flandriji ona je frankofona, a i u sje- 
vernim Provincijama francuski je jezik konverzacije u građan- 
skim salonima), na sveučilištima se predaje na latinskom ili 
francuskom, a u trgovačkim se transakcijama upotrebljavaju i 
engleskii njemački i španjolski. Kao i drugdje u Zapadnoj Evro- 
pi, proces vernakularizacije završava u 19. stoljeću, kad nizo- 
zemski prodire u svedomene javne komunikacije, no njegovi go- 
vornici - premda nacionalni jezik u njihovoj percepciji bez ikak- 
ve sumnje zauzima najviše mjesto — sve do danas ostaju velikim 
dijelom višejezični. U Nizozemskoj, dakle, borba za nezavisnost, 
osnivanje države i odabir jezika za jedan od njezinih simbola 
ubrzali su proces vernakularizacije, a rano konstituiranje naci- 
je, kojeje bilo potrebno da bi se sačuvala država (i prednosti libe- 

“— ralnogtržišta što gaje ona osiguravala), doveloje i do pojave na- 
cionalnog jezika ranije nego u većini drugih zemalja. Sve to nije 
sprečavalo nosioce nacionalnog pokreta da i dalje participiraju i 
u drugim jezičnim zajednicama, čuvajući tako neka obilježja 
rimskog modela, kojije u većini slučajeva u tom periodu na zapa- 
du Evrope bio zamijenjen grčkim, i prepuštajući pripadnicima 
neelitnih društvenih slojeva da budu jednojezični čuvari nacio- 
nalnog identiteta. 


Svim ovim trima primjerima zajedničko je to da oni prikazu- 
ju situacije u zemljama rane industrijalizacije i razvijene kultu- 
re u kojima je vernakularizacija prostora javne komunikacije, 
kao i politizacija jezika, počinjala ranije nego drugdje, gdje su s 
različitim zakašnjenjima i pomacima u fazama slijedili njihove 

postupke i modele. Zbivanja u tim drugim etničkim i jezičnim 
zajednicama u razdoblju formiranja nacije nije čini mi se — mo- 
guće dokraja shvatiti ako ne sagledamo, makar i u ovako saže- 
tom i površnom obliku, karakteristike njihovih uzora.“ 


326 U sva tri navedena slučaja radilo se, dakako, o »francuskom«, civilnom tipu 
konstituiranja nacije, premda je i on — kao što smo pokušali naznačiti — 
sadržavaoinekeetničke momente; primjenu »njemačkog« tipa ilustrirat će 
nam hrvatski primjer u posljednjem dijelu knjige. 

Nacionalni pokreti u Evropi, na osnovi filozofije i ideologije 
prosvjetiteljstva koje su artikulirale interese buržoazija u uspo- 
nu, i na temelju političkih teorija koje su rousseauovsku suvere- 
nost naroda u praksi, ondje gdje im je to odgovaralo, rado zamje- 
njivale suverenošću nacije, za svoj su cilj — kao što smo kazali — 
redovito postavljale i osnivanje nacionalne države sa svojim teri- 
torijem i granicama. No oni pokreti kojima je uspijevalo realizi- 
rati taj cilj (u kontekstu koji je u svakom pojedinom slučaju bio, 
dakako, specifičan) u trenutku njegova ostvarivanja zatjecali su 
vrlorazličite situacije. Katkada su, kako smo vidjeli na primjeru 
Francuske, državne granice već odavno postojale, i trebalo je dr- 
žavu samo pretvoriti u nacionalnu državu, »puneći« njezin teri- 
torij nacijom; ponekad su se, ondje gdje nije postojalajedinstve- 
na država, te granice temeljile-na tradiciji zajedništva, koje se, 
kaou Italiji, moglo zasnivati na reminiscencijama na rimsku ci- 
vilizaciju i njezino Carstvo sa svojim unutrašnjim razgraničenji- 
ma, ilije, kao u Njemačkoj, već prije formiranja zajedničke drža- 
ve izrastalo iz intenzivnih kulturnih i komunikacijskih (u sva- 
kom smislu te riječi, pa stoga i jezičnih) povezanosti; a ponegdje 
se za granice trebalo, kao u Nizozemskoj, izboriti, iskorištavaju- 
ći sukobljene interese moćnih država. 

U svim tim slučajevima konstituiranja »starih« nacionalnih 
državanistareninovegranicekoje su određivale teritorij na ko- 
jije nacija u nastajanju pretendirala nisu obuhvaćale samo pri- 
padnike one etničke zajednice koja se transformirala u naciju, a 
još manje pripadnike samo one jezične zajednice koja je naciji 


205 


GOVOR NACIJE 


»posuđivala« svojjezik kao njezin simbol. Jedan dio tih nacijom i 
nacionalnomjezičnom zajednicom -—aone su seu zamisli kreato- 
ra nacije morale izjednačiti - neobuhvaćenih skupina kasnije se 
u njih integrirao, no drugi je dio s različitim početnim motivaci- 
jama čuvao svoj zasebni kolektivni identitet, nerijetko odabirući 
ijezik kao strateško sredstvo uspostavljanja razlike prema naciji 
koja se oblikovala. To znači da su unutar granica nacionalne dr- 
žave ostajale skupine ljudi koje su se (u skladu sa spomenutim 
»domino-efektom« u procesu konstituiranja nacionalnih i je- 
zičnih zajednica) i same percipirale kao zasebne zajednice koje 
ne dijele, u cijelosti ili - češće — parcijalno, simbolički ili komuni- 
kacijski prostor (ili oba ta prostora) s dominantnom etničkom 
zajednicom. Drugim riječima, u tim državama, čije su granice bi- 
le na ovaj ili onaj način zadane već prije konstituiranja države- 
nacije, pojavile su se etničke ijezične manjine, a vrlo se često ra- 
dilo o istim skupinama stanovništva. 


No ni u »novim« nacionalnim državama, nastalima, nakon 1. 
svjetskog rata i raspada Austro-Ugarske Monarhije i Otoman- 
skog Carstva, na osnovi Wilsonove doktrine o pravu nacije na sa- 
moopredjeljenje, državama čije su granice formirane djelomično 
upravo prema zamišljenim jezičnim razgraničenjima uz sudjelo- 
vanje brojnih eksperata (među kojima su bili i lingvisti) i provo- 
đenjem brojnih referenduma na područjima koja su se činila et- 
nički dvojbenima, krojači nove karte Evrope nisu uspješi izbjeći 
problem manjina: dapače, izgledalo je daih je na području sred- 
nje i južne Evrope više nego što ih je ikada bilo na zapadu konti- 
nentai da neprestano, gdje se god takne u etnički sastav stanov- 
ništva, na površinu izbijaju nove skupine koje pretendiraju nato 
da prije ili kasnije postanu nacije sa svojim državama. I neke su 
nove granice bez ikakvesumnje morale slijediti linije koje su već 
odavno bile povučene na političkim kartama ili u stvarnim i ima- 
ginarnim tradicijama, au mnogo su slučajeva bile zacrtane ona- 
ko kako je to diktirala politička i ekonomska snaga sudionika u 
pregovorima i potpisnika ugovori, pa je izgledalo kao da su ti 
vanjski razlozi poremetili idealnu kartografiju evropskih nacija 
kakva je trebalo da proiziđe iz sastanaka u Versaillesu, no radilo 
se, dakako, o prividu: nacionalni princip konstituiranja države 
na neki način sam »proizvodi« manjine, jer se svaka zajednica 

koja se ne može identificirati s matičnom nacijom u državi mora 
—akoželi očuvati svoj kolektivni identitet —isamaposlužiti stra- 
teškim instrumentima karakterističnima za etnički repertoar 
kako bi se definirala u odnosu prema naciji; na taj način i ona, 
makar pro futuro, postaje potencijalna nacija (ili element neke 
nacije koja se drugdje oblikovala) i pretendent na određeni dio 
državnog teritorija. 

Da bismo bili u stanju izbližega razmotriti odnos između je- 
zičnih (i etničkih) većina i manjina, potrebno je zacijelo najprije 
definirati što podrazumijevamo pod manjinom. Operativna bi 
definicija manjine mogla glasiti: manjina je svaka kvantitativno 
manja zajednica čiji su članovi u određenom društvu diskrimini- 
rani na osnovi nekog svojeg stvarnog ili zamišljenog svojstva, te 
ovu diskriminaciju** većina provodi intencionalno, a manjina je 
zapaža kao diskriminaciju, ilije zadovoljen bar jedan od tih dva- 
ju uvjeta. Ova definicija, usprkos svojoj jednostavnosti, zahtije- 
va neka dodatna objašnjenja. Prije svega - ma koliko to bilo tri- 
vijalno — treba naglasiti da je »biti manjina« moguće samo u od- 
nosu prema nekoj drugoj skupini koja predstavlja većinu, te se 
prema tome radi o relaciji koja se unutar svakog društva realizi- 
ra i na individualnom nivou preko pripadnosti određenom ko- 
lektivu. Taj je odnos u odabranoj definiciji najprije kvantitati- 
van, no to ne znači da se i kvantitativne većine ne nalaze često u 
istom položaju kao i diskriminirane manjine, kako to jasno po- 
kazuju brojni primjeriiz kolonijalnih država:** dabismo sačuva- 
li semantičku vezu termina sa svakodnevnom upotrebom riječi. . 
manjina, ovakve ćemo većine smatrati diskriminiranim ili 
obespravljenim većinama, ina njih će se zacijelo moći primijeniti 
većina zaključaka do kojih bismo mogli doći u razmatranju ma- 
njinske problematike. S druge strane, da bi manjina bila manji- 
naiz naše definicije, ona mora biti naizvjestan način diskrimini- 
rana: to implicira da nediskriminirane kvantitativno manjinske 


327 O karakteru diskriminacije, koji uvelike ovisi o konkretnom povijesnom i 
društvenom kontekstu, nećemo raspravljati na općenitoj razini: ipak, ona 
se u krajnjoj konsekvenciji uvijek sastojiod umanjivanja individualnih i ko- 
lektivnih sloboda, u širokom dijapazonu od temeljnih ljudskih sloboda do 
sužene slobode izbora između većeg broja mogućnosti. ' 

328 O mogućnosti i nekvantitativnog definiranja manjina cf. SKUTNABB-KAN- 
GAS 1990, 11. 

grupe (među jezičnim zajednicama njih ilustriraju, na primjer, 
govornici francuskog u Senegalu, ali i talijanskog u Švicarskoj: 
zaretoromansku zajednicu u toj istoj Švicarskoj već bi se u odre- 
đenoj optici smjelo tvrditi daje uistinu manjinska) ne predstav- 
ljaju manjine; radi se, dakle, o terminukojim seuzkvantitativne 
relacije opisuje i distribucija moći među socijalnim grupacijama. 
Uobičajenaje situacija ona u kojoj većina (ili dominantna skupi- 
na) svjesno diskriminira manjinu (ili obespravljenu većinu), a 
manjina također posjeduje svijest o tome da je diskriminirana: 
ipak, najčešće nijedna ni druga svijest ne prožimaju istim inten- 
zitetom cjelinu zajednice nego su najprisutnije u nekim njezi- 
nim dijelovima, koji u pravilu predstavljaju elite svojih kolekti- 
va. U graničnim slučajevima zamislivo je da cijela diskriminira- 
na grupa uopće nije svjesna svojeg položaja u koji ju je dominan- 
tna skupina namjerno dovela, već ga poima kao »nužno«, »pri- 
rodno«, »zauvijek zadano«, »višom silom određeno« i stoga ne- 
promjenljivo stanje: nije isključeno da su pojedini robovski ko- 
lektivi kroz povijest ili, na primjer, grupacije žena u izvjesnim 
društvima upravo na taj način sagledavali svoju situaciju. Teže 
je zamislivo da dominantna grupa ne posjeduje svijest o svojoj 
dominaciji, jer ta svijest predstavlja konstitutivni element njezi- 
ne uloge, ali se može pretpostavitida umnogimkontekstima sa- 
mo manji, elitni dio većinejasno sagledava uspostavljenu relaci- 
ju, dokje za ostale ona opet »prirodno stanje stvari«. No kad ni- 
jedna od dviju skupina ne bi bila svjesna svoje pozicije (a takvu 
mogućnost moramo dopustiti radi konzistentnosti modela), ne 
bi se smjelo govoriti o većini i manjini. 

U skladu s ovom uvodnom pretpostavkom, jezična se manji- 
najednostavnodefinira kao manjinska skupinakoja je diskrimi- 
nirana na osnovi svoje pripadnosti određenoj jezičnoj zajednici: 
kako je u modernim društvima identificiranje jezične s et- 
ničkom zajednicom, kakosmo pokušali pokazati, u zapadnim ci- 
vilizacijama mnogo češće pravilo nego izuzetak, jer je jezik redo- 
vito preuzet kao simbolička oznaka etniciteta, jezične se manji- 
ne, bar u Evropi, u principu i same percipiraju i kao etničke ma- 
njine, a tako ih sagledavaju i većinske ili dominantne grupe.“ 


329 Jezične manjine (gotovo uvijek istovremeno opisivane i kao etničke manji- 
ne) jedna su od tema kojima suvremena sociolingvistika već tridesetak go- 

Ipak, kad se radi o odnosima između jezičnih većina i manjina u 
suvremenom svijetu, moramo upozoriti najedan paradoks. Nai- 
me, članovi većinske skupine simbolički se s njom identificiraju 
na nivou standardnog jezika ili njegova ekvivalenta u prostoru 
javne komunikacije i istovremeno pripadaju nizu dijalektalno i 
sociolektalno definiranihjezičnih zajednica čiji su se idiomi sim- 
bolički okupili pod »krovom« standarda, pa onog trenutka kad 
se identificiraju s tim manjim jezičnim zajednicama (kao govor- 
nici dijalekta, profesionalnogili generacijskog žargona, na prim- 
jer), i sami postaju manjina u odnosu prema — u osnovi u ander- 
sonovskom smislu zamišljenoj — zajednici govornika standarda; 
drugim riječima, i većinska se zajednica sastoji od niza međusob- 
no isprepletenih manjinskih kolektiva,od kojih se svaki, s nejed- 
nakom početnom pozicijom, dakako, teorijski može svjesno »od- 
vojiti« od većine i stvoriti novu manjinu: ako smijemo posuditi 
već citiranu sociolingvističku krilaticu, to će se najvjerojatnije i 
dogoditi kadi njihov idiom steknesvoju vojsku i mornaricu. Pre- 
ma tome, u pristupu manjinskoj problematici bilo bi dobro od 
početka razlikovati unutar većine »skrivene«, potencijalne ma- 
njine od stvarnih, »vidljivih« manjina. 

Stoga možemo s pravom pretpostaviti da jezične manjine u 
nekom vidu postoje oduvijek,jer surezultat ljudskim društvima 
imanentne jezične raznolikosti i različite demografske distribu- 
cije govornika pojedinih idioma, te napokon razlika u raspodjeli 
društvene moći. Ali velikoje pitanjeje li se problem jezičnih ma- 
njinau prošlosti artikulirao na jednak način kaošto se to čini da- 
nas, u svijetu u kojem dominira model države-nacije. Bilo bi — u 
to nema nikakve sumnje — posve pogrešno ustvrditi da prije mo- 


dina posvećuje veliku pažnju, tako daje i naovom području objavljen go- 
lem broj radova. Među njima je potrebno posebno upozoriti na tekstove 
ToveSkutnabb-Kangas i RobertaPhillipsona (gdje se osobito ističe SKUT- 
NABB-KANGAS & PHILLIPSON 1995), zacijelo najvećih suvremenih autorite- 
ta za probleme jezičnih manjina i njihovih jezičnih prava. Pravnom se di- 
menzijom problematike iserpnobavi DE VARENNES 1996, a za njezin socio- 
lingvistički aspekt nezaobilazna je knjiga: FISHMAN 1989. Napokon, kadje 
riječ o jezičnom i etničkom identitetu i njihovim konstrukcijama u moder- 
nim društvima, mora se spomenuti: EDWARDS 1984, djelo koje je predstav- 
ljalo nesumnjivo nov teorijski prodor u ovu domenu, a u dodatku sadržava 
pregled mnogih sociolingvistički relevantnih većinsko-manjinskih situaci- 
ja. Sve ove knjige opremljene su vrlo bogatim bibliografijama. 

dernog doba nije bilo jezične diskriminacije: otkako su prostori 
javneiprivatnekomunikacije međusobno diferencirani,iu anti- 
ci i srednjem vijeku svi oni koji nisu, bilo iz kojeg razloga, posje- 
dovali jezičnu i komunikacijsku kompetenciju u idiomu javnog 
saobraćanja bili su diskriminirani, ali taje jezična diskriminaci- 
ja bila — čini se — najčešće kolateralne prirode, što znači da jezik 
nije predstavljao temelj diskriminatornog postupka. Ako sred- 
njovjekovni kmet nije mogao pristupiti u prostor javne komuni- 
kacije, to je bilo prije svega zato što je bio kmet, a ne zbog toga što 
nije znao latinski (premda i latinski nije govorio zato što je 
kmet), i ništa mu ne bi koristilo ni da ga je znao, kao što svojim 
primjerom dokazuju rimski robovi-učitelji koji su nerijetko vla- 
dali grčkim (a ponekad i latinskim) bolje od svojih gospodara pa 
ipak nisu u principu mogli biti sudionici javnog saobraćanja ili 
bar nekih njegovih domena. S druge strane, kad kralj - poput 
Karla Velikog — i nije posjedovao latinsku kompetenciju, on je 
ipak lako pronalazio način da uđe u domenu javnosti. Biti je- 
zična manjina bilo je izvorom diskriminacije u kombinaciji s ne- 
kom drugom manjinskom pripadnošću koja se nije morala u svo- 
jem obuhvatu potpuno podudarati s jezičnom; prema tome, 
identiteti i sloboda bili su primarno ugroženi na druge načine a 
ne »oduzimanjem« jezika, odnosno jezik se mogao ukazivati kao 
indikator ali ne i kao primarni kriterij manjinskog identiteta. 
To, dakako, ne znači da pojedine skupine, pa i one koje su bile de- 
terminirane svojim etnicitetom, nisu odabirale jezik kao stra- 
teško sredstvo svojeg samodefiniranja prema drugima, te da ih 
drugi nisu određivali i spomoću jezika, nego jedino to daje uloga 
jezika u kolektivnim i individualnim identitetima bila u relaciji 
većinskih i manjinskih zajednica drugačija negošto je to danas. 
Da su sejezične manjine smatrale tek »sekundarnim« manji- 
nama, pokazuju i uistinu ne odviše brojni dokumenti koji svjedo- 
če o zaštiti manjinskih skupina u periodu prije konstituiranja 
nacija u Evropi. Prije Bečkog kongresa 1815. g. praktički su se 
svitakvidokumenti—a oni su redovito bili bilateralnog karakte- 
ra-odnosili nareligijske manjine,* a u 19. stoljeću, dakle u vri- 


330 Cf. DE VARENNES 1996, 24 sqq.: najraniji takav ugovor potječe iz 7. stoljeća 
i sklopljen je između Bizantskog Carstva i arapskog kalifa Omara i štiti kr- 
šćansku manjinu na islamskom području. Broj takvih dokumenata uvelike 

jeme formiranja država-nacija i nacionalnih pokreta, pojavljuju 
se, najprijeu međunarodnim odnosima, azatim i u nacionalnim 
legislativama, prve naznake zaštite etničkih manjina i - između 
ostalog - njihovih jezičnih prava .** Nakon 1. svjetskog rata broj 
je takvih odredbi u porastu, ali većina ih pripada međunarodnim 
ugovorima koji reguliraju odnose u novonastalim, »drugoraz- 
rednim« državama,*“kaoda isti manjinski problemi nisu posto- 
jali i u »starim« državama-nacijama:* kao i u drugim slučajevi- 
ma, i ovdje su moćni diktirali obrasce ponašanja onima koji su 
posjedovali manje moći, adase pri tome sami nisu držali tih istih 
obrazaca. 


Neprisutnost problematike jezičnih manjina u svijesti ljudi 
prije procvata nacija nije osobito teško objasniti. U svim onim 
periodima u kojima su granice među jezičnim zajednicama bile 
»meke« i u kojima su višejezičnost i code switching u zavisnosti 
od komunikacijskog ili simboličkog konteksta bili uobičajene 
pojave — a evropski je srednji vijek pripadao upravo takvim raz- 
dobljima — na individualnoj je razini, kao što smo već naglasili, 
jezični identitet mogao biti raspoređen na veći broj idioma razli- 
čitih i zapravo unaprijed zadanih funkcionalnih dometa, pajeje- 
zična diskriminacija i sa stajališta onih koji su posjedovali moć 


raste nakon reformacije, a u nekima se od njih spominju i jezična obilježja 
manjinskih grupa, ali ona i ovdje služe kao indikator ane kaokriterij njiho- 
ve manjinske pripadnosti. Cf. i SKUTNABB-KANGAS & PHILLIPSON 1995b, 
14 sqq. ' 

331 DE VARENNES (1996, 24 sq.) pokazuje kako se u završnom dokumentu 
Bečkog kongresa štite— iako zapravo indirektno — i jezična prava Poljaka u 
Poznafiu, a SKUTNABB-KANGAS & PHILLIPSON (1995b, 75) citiraju 19. član 
Ustavnog zakona Austro-Ugarske Monarhije iz 1867. g. kojim se svim et- 
ničkim manjinama izričito garantira i njihovo pravo na upotrebu vlastita 
jezika: nije ni najmanje neočekivano da se ovakva odredba najprije javlja u 
legislativi multinacionalnogimperijaa ne u ustavima neke od država-naci- 
ja. 

332 Cf. DE VARENNES 1996, 28. 

333 Brojnost jezičnih manjina u suvremenoj zapadnoj Evropi i činjenica da nji - 
hovi problemi nisu riješeni ništa bolje nego u ostalom dijelu kontinenta mo- 
gu se sagledati iz raznih priloga u zborniku HAUGEN, MCCLURE & THOM- 
SON 1990, a za područje Evropske Unije i u EUROMOSA:C 1996, koji sadrža- 
va iscrpne prikaze stanja u pojedinim državama Unije. Za situaciju u Sjedi- 
njenim Američkim Državama v. HERNANDEZ-CHAVEZ 1995 i CUMMINS 
1995. 

da je eventualno provedu imala mnogo manje smisla nego da- 
nas, jer bi manje zadirala, ako bi se odnosila na jedan idiom, u 
identitet pojedinca i manje bi ograničavala njegove slobode: dis- 
kriminacija na osnovireligije, kojaje za razliku od jezika jednoz- 
načno determinirala i individualne i kolektivne identitete, bila 
je mnogo efikasnije sredstvo segregacije manjina. Dakako, naj- 
lakše bi bilo diskriminirati jednojezične govornike, no kako su 
oni pripadali marginalnim slojevima — seljacima čiji su identiteti 
bili ukotvljeniu strogolokalizirane epihorske idiomeili ženama, 
naprimjer -, oni su već bili diskriminirani na temelju svojeg eko- 
nomskog položaja ili spolnih karakteristika. To znači da je onaj 
amsterdamski trgovac iz 17. stoljeća, koji se zdušno zalagao za 
nezavisnost svojih Pokrajina i sa svojim istomišljenicima govo- 
rio nizozemski, ali koji je u svojem salonu razgovarao francuski, 
u poslu se služio engleskim i španjolskim, s prijateljem se dopisi- 
vao na njemačkom, a možda je čak i pisao učene traktate na la- 
tinskom, sve tejezike smatrao integralnim dijelom vlastita iden- 
titeta koji su ga upravo činili amsterdamskim trgovcem i bitno 
različitim od jednojezičnog holandskog seljaka, ali i španjolskog 
aristokrata. Tako bismo i priču iz 13. stoljeća što je citira Le 
Goff"* i u kojoj se razmetni sin nakon lutanja po svijetu vraća u 
svoje selo u Gornjoj Njemačkoj, pa porodicu pozdravlja redom na 
donjonjemačkom, makaronskom latinskom, romanskom i 
češkom, dok ga usplahireni otac moli da progovori bar jednu ri- 
ječna domaćem idiomu kako bi ga mogao prepoznati — tu bismo 
priču smjeli interpretirati kao metaforu, izrečenu doista iz »do- 
njeg rakursa« njemačkog seljaka, susreta između zatvorenog 
mikrokozma jednojezičnosti i otvorenog svijeta višejezičnosti 
kojemu bi mladić želio pripadati. 

Onog časa kad projekt države-nacije proglasi jezik bitnim 
simboličkim kriterijem etniciteta, a konstrukciju nacionalnog 
jezika postavi na vrh hijerarhije idioma i u njoj »usidri« nacio- 
nalni identitet, situacija se stubokom mijenja. Naime, otada 
jednojezičnost postaje »normalnim« identitetskim modelom 
ne samo na nivou kolektiva nego i na razini pojedinca gdje se 
nacionalni jezik iščitava kao materinji idiom,“ pa se ograniča- 


334 LE GOFF 1998, 358 sq. 

vanje mogućnosti izražavanja na vlastitom jeziku ukazuje kao 
vrlo efikasno sredstvo diskriminacije. Kako nacionalni jezici u 
standardiziranom obliku zauzimaju državne teritorije, oni koji 
se primarno identificiraju s nekim drugim idiomom a ne nacio- 
nalnim jezikom na tom se teritoriju pretvaraju u jezične manji- 
ne u sociološkom smislu koji smo naznačili u definiciji ovoga 
pojma. 

Odnos između modernih jezičnih većina i manjina u zbilj- 
skom se životu manifestira — posebno ako ga promatramo sa 
stajališta pojedinačnih govornika — u beskonačno mnogo vari- 
jacija, a s teorijskog je stajališta osobito zanimljivo razmotriti 
nekoliko njegovih aspekata. Obratit ćemo pažnju najprije na 
komunikacijsku dimenziju problema. U modelskom prikazu 
možemo, dakle, zamisliti da na teritoriju neke države postoji 
jedna većinska jezična zajednica i jedan ili više manjinskih ko- 
lektiva. Idiom oko kojeg se okuplja većinska zajednica (koja se 
etnički identificira s nacijom i koja je ostvarila svoju državu- 
naciju) nacionalni je jezik, i on u svojoj standardiziranoj formi 
služi kao osnovno sredstvo u svim domenamajavnekomunika- 
cije na cijelom teritoriju države. Manjinski kolektiv svoj ma- 
njinski identitet konstruira u odnosu prema većini s pomoću 
vlastita idioma kao kriterija različitosti i — u većini slučajeva — 
u njemu također vidi garanciju svojeg etniciteta. U zavisnosti o 
tipu diskriminacije što ga većina provodi, manjina svojim idio- 
mom ne vlada prostorom javne komunikacije, bilo zato štojojje 
on posve zatvoren, bilo zatoštosujoj pristupačne samo određe- 
ne domene (na primjer, domena literature ali ne i područje ob- 
razovanja ili politike); ako se —- u najboljem slučaju — manjinski 
idiom i može upotrijebiti u svakoj domeni, njime se ipak ne mo- 
že služiti ujavnoj komunikacijina cijelom državnom teritoriju, 
akad bi se i moglo, jedan bi dio poruka ostao neshvaćen, jer čla- 


335 O Evropi kao rasadištu jednojezičnosti govori SKUTNABB-KANGAS 1990, 
14; trebaipakrećidaje, prema procjeni iznijetoj u MESTHRIE 2001, 10 sqq., 
5.v. Bilingualism, Individual (autor natukniceje F. Grosjean), usprkos glo- 
balizaciji evropskog modela, još uvijek bar polovica svjetskog stanovništva 
bilingvalna ili plurilingvalna. 1 ujednojezičnim je društvima dozvoljena, da- 
kako, »sekundarna« dvojezičnost, ali takva u kojoj se svi jezici osim materi- 
njeg smatraju stranim jezicima; za pojam stranog jezika, cf. i TRABANT & 
NAGUSCHEWSKI 1998, 135 sq. 

novi većinske zajednice u pravilu ne znaju jezik manjine." Pre- 
ma tome, govornici manjinskog jezika u javnoj su komunikaciji 
čak i u najpovoljnijim uvjetima diskriminirani. Na tu diskrimi- 
naciju oni mogu reagirati na različite načine, od toga da uopće 
odbiju sudjelovati u javnom saobraćanju do toga da se u potpu- 
nosti jezično asimiliraju u većinski kolektiv i upotrebljavaju sa- 
mo njegov idiom u svim, javnim i privatnim, komunikacijskim 
aktima. Otkako su jezične manjine postale objektom pravne re- 
gulacije, uobičajenim se smatra proces (za koji seuglavnom zala- 
žu, kao što ćemo vidjeti, i angažirani borci za manjinska prava) 
kroz koji, u procesima obrazovanja, pripadnici jezične manjine 
postaju funkcionalno dvojezični, dakle ovladavaju i idiomom ve- 
ćinske zajednice (bez recipročne većinske dvojezičnosti, daka- 
ko), kako bi se na cijelom državnom teritoriju mogli uključiti u 
sve domenejavne komunikacije. Noakota dvojezičnost nije pot- 
puno simetrična i stupanj kompetencije u većinskom jeziku nije 
sasvim jednak kompetenciji kojom raspolažu govornici nacio- 
nalnog jezika, članovi jezične manjine ostat će i dalje u određe- 
noj mjeri hendikepirani u upotrebi tog idioma i govorit će ga uvi- 
jek kao strani jezik, a ako se postigne stvarna dvojezičnost, time 
će biti ugrožen njihov monolingvalni jezični identitet koji nacio- 
nalne ideologije promoviraju kao jedinu normu, a i same ga ma- 
njinske zajednice tako percipiraju. 
Time smo se približili simboličkoj dimenziji problematike 
_manjinskih jezika. Premda se simbolički aspekt idioma može us- 
pješno održavati — kao što to pokazuje irski slučaj, na primjer-i 
onda kad je njegovakomunikacijska funkcija bitno smanjena, pa 
čaki onda kadona potpuno izostaje (kao što potvrđuju emigran- 
tske zajednice u trećoj ili četvrtoj generaciji), ipak u njegovo je 
održavanje u tim uvjetima potrebno uložiti mnogo više napora, a 
rezultati su redovito slabiji, te se manjinska jezična zajednica 
koja se objedinjuje samo u simboličkojali ne i u komunikacijskoj 
dimenziji obično mnogo brže raspada odone koja raspolaže oba- 
ma prostorima, budući da se oni komplementarno nadopunju- 


336 Detaljniji prikaz problematike s brojnim konkretnim prim jerima nalazi se 
U svakoj već navedenoj knjizi, a neka vrsta kritičkogsažetka u ŠKUTNABB- 
-KANGAS 1990. Cf. i SKILJAN 2000b. 

ju.“ Osim toga, kako se jezični identitet gradi i u dijakroniji (a 
nacionalni identitet prisvaja i nerijetko nadograđuje i tu jezičnu 
dijakronijsku dimenziju), gubitak ili bitno smanjivanje komuni- 
kacijske kompetencije rezultira time da je ovaj aspekt pripadni- 
cima zajednice sve teže pristupačan i slabije sereproducira unu- 
tar kolektiva. Prema tome, ako ulazak u većinsku jezičnu zajed- 
nicu manjinskim govornicima poboljšava njihove komunikacij- 
ske mogućnosti, on umanjuje njihovu simboličku koheziju; i ob- 
ratno: što više inzistiraju na simboličkoj strani vlastita idioma, 
tosu imu pravilu komunikacijski prostori manji. Drugim riječi- 
ma, ako smijemo, makar u modelu, pretpostaviti da je u većin- 
skoj zajednici uspostavljena ravnotežaizmeđu komunikacijskog 
i simboličkog prostora, u manjinskim kolektivima ona je redovi- 
to narušena. 


Ali ovaj model ne prikazuje, dakako, upravo zbog svojeg mo- 
delskogkaraktera, onošto se događa u realnosti ine sadržava u 
sebi jednu, čini se, bitnu činjenicu: relacije između većinske i 
manjinske zajednice uređuju se s pomoću međusobnih strate- 
gija što ih najednojinadrugoj strani ne formuliraju te zajedni- 
ceu cjelini nego njihove elite, koje - kako smo već više puta po- 
kušali pokazati — ne samo da zastupaju prije svega svoje vlasti- 
te interese nego ujedno te interese prikazuju kao nesumnjive 
interese cijelog kolektiva i usađuju takvo poimanje u kolektiv- 
nu svijest. Interes je i jedne i druge elite** prije svega zadržati 


337 Za odnos između simboličke i komunikacijske dimenzije i za njihov utjecaj 
na konstruiranje jezičnog identiteta ponovo upućujemo na temeljno djelo u 
toj domeni: EDWARDS 1984. 

338 Nije možda naodmet naglasiti još jedanput da ovdje termin elitajednostav- 
no označava grupu koja ima, unutar svojeg kolektiva ili unutar cjeline 
društva, određenu povećanu količinu moći i autoriteta, ili bar jedno od ovih 
obilježja, pa se onda udružuje s grupom koja posjeduje drugoobilježje: spre- 
gaizmeđu vlasti i »inteligencije« nastaje iz takva udruživanja. To istovre- 
meno znači da i unutar elita može doći do diferencijacija i suprotstavljanja i 
njihova restrukturiranja. S druge strane, očito je da tako shvaćena elita ne 
sadržava u sebi a priori ništa »elitno« u smislu bilo koje vrste izvrsnosti 
(osim u smislu moći i - eventualno —- obrazovanja), što joj nikako ne odriče 
mogućnost da uizvjesnim kontekstima (i najčešće kratkotrajnoj uistinu ar- 
tikulira interesecijele zajednice i istinski se za njih zalaže. I napokon - iako 
tozacijeloinijenužno kazati - ovakvom definicijom elite ne izriče se nikak- 
va tvrdnja o motivacijama i osobnim karakteristikama bilo kojeg njezina 
pojedinog člana. 

svoj povlašteni položaj: većinske elite u principu nameću svo- 
jom moći »pravila igre« i promoviraju nacionalnu ideologiju i 
ideal monolingvalnosti kao njezine temelje, a manjinske elite — 
čak ionda kad seu svemu drugome suprotstavljaju većinskima 
- ta osnovna pravila prihvaćaju, s jedne strane zato što im kon- 
struiranje manjine kao »nacije u malom« kojase nadanom teri- 
toriju nijeuspjela organizirati u vlastitu državu otvara prostor 
u kojem mogu biti elite (što bi im u većinskom prostoru, u kon- 
kurenciji s »autohtonim« elitama, vrlo teško uspijevalo), a s 
druge strane — treba to priznati — zbog toga što im je objektivno 
izbor veoma sužen, budući daje većina njihovu zajednicu »izva- 
na« većodredila kao manjinu, pačakiondakadonai nije struk- 
turirana kao socijalni kolektiv niti ima elitu koja bijoj artikuli- 
rala interese. U ovoj igri nerijetko su manjinske elite u potpu- 
nosti dvojezične, između ostalog i zato da bi efikasno mogle 
sudjelovati u svim domenama javne komunikacije i pregovara- 
tis predstavnicima većinske zajednice, ali neelitnim dijelovima 
svojeg kolektiva, da bi ga održale kaoizdvojeni nacionalni ili et- 
nički kolektiv s jasnim razgraničenjem u odnosu prema većini, 
nameću limitiranu i neuravnoteženu dvojezičnost ili, ponekad, 
i manjinsku jednojezičnost, dakle, u izvjesnom obliku, jezičnu 
getoizaciju. Aliispod i iza ove »elitne igre« odvija se »pučki tea- 
tar« realnog života koji samo djelomično reproducira njezina 
pravila i u kojem se ii na većinskoj i na manjinskoj strani, i na 
pojedinačnom i na kolektivnom nivou, ukazuje golema raznoli- 
kost komunikacijskih modaliteta koji mogu obuhvaćati čitav 
dijapazon mogućih slučajeva, od gotovo srednjovjekovne više- 
jezičnostisastalnim prebacivanjima iz jednog koda udrugiili s 
brojnim ad hoc stvorenim zajedničkim idiomima sve do totalne 
komunikacijske izolacijemanjinske jezične zajednice i svih nje- 
zinih članova. 

Ako se složimo s tvrdnjom da su nacionalne ideologije u iz- 
vjesnom smislu generatori jezičnih manjina i njihove diskrimi- 
nacije, nijeni najmanje čudno to što se zaštitajezičnih (a, daka- 
ko, i drugih) manjinskih prava javila i u međunarodnim odno- 
sima i u legislativama pojedinih država tek nakon Bečkog kon- 
gresa, kao što nas ne iznenađuje ni činjenica daje ona svoj prvi 
veći uzmah (ali na općenitom nivou) doživjela nakon iskustva 

2. svjetskog rata i osnivanja Organizacije ujedinjenih nacija, te 
dasu globalna politička zbivanjašezdesetih godina prošlog sto- 
ljeća dala nov poticaj sada već specifičnijim pokušajima uređe- 
nja područja jezičnih prava?*Premdase danas domenijezičnih 
ljudskih prava poklanja neusporedivo više pažnje nego što se to 
činilo prije nekoliko decenija, generalno promatrano, položaj je 
jezičnih manjina -uz malobrojne izuzetke — još uvijek loš: ako je 
u ranijoj fazi većinska politika svoju moć u odnosu prema manji- 
nama uglavnom iskazivala otvoreno i nerijetko težilaonome što 
se u suvremenoj terminologiji naziva aktivnim lingvicidom, 
dakle iskorjenjivanju manjinskog jezika ili bar njegovu potpu- 
nom uklanjanju iz prostora javne komunikacije i zatvaranju u 
okvire privatnosti, u suvremenom svijetu moć zadobiva suptil- 
nije oblike (Skutnabb-Kangas naziva ih strukturalnima*“), a 
lingvicid je najčešće pasivan i sastoji se od uskraćivanja podrške 
manjinskim jezicima, te su oni samo izuzetno podvrgnuti »pozi- 
tivnoj diskriminaciji« koja bi im, makar u teoriji, mogla osigura- 
ti participaciju u svim domenama javne komunikacije. 

Pravni status jezičnih manjina uvelike ovisi o brojnim fakto- 
rima, od kojih velika većina in ultima linea proizlazi iz odnosa 
moći na međunarodnom i na unutardržavnom planu, ali se oni 
najčešće prikazuju kao objektivne determinante položaja manji- 
naikaounaprijed zadani kriteriji njihove klasifikacije i tipologi- 
je. Tako se, na primjer, skoro u svim nacionalnim zakonodav- 
stvima i u mnogim međunarodnim konvencijama razlikuju au- 
tohtone od neautohtonihjezičnih manjina: za prvesesmatrada 
su »izvorno«i trajno vezane uz državni teritorij na kojem se na- 
laze, dok sedrugesastojeod većih ili manjih imigrantskih grupa 
za koje se pretpostavlja da svoje »originarno tlo« imaju u nekoj 
drugoj državi, te daje njihov boravak u novoj državi samo pri- 
vremen.*' Zaštita jezičnih prava samou posve rijetkim primjeri- 
ma (i uglavnom jedino na lokalnoj razini) obuhvaća i govornike 


339 _Cf. DE VARENNES 1996, 23 sqq. ću dodatku knjige, 279 sqq., nalaze se citira- 
ne in extenso ili u relevantnim izvacima brojne međunarodne konvencije 
koje se tičujezičnih prava, kao i »jezične« odredbe suvremenih ustava neko- 
liko desetaka država svijeta), te - u kraćem obliku — SKUTNABB-KANGAS & 
PHILLIPSON 1995b, 73 sqq. (iovdje su, 371 sqq., navedeni relevantni među- 
narodni dokumenti). 


340 Cf. SKUTNABB-KANGAS 1990, 6 sqq. 

neautohtonih idioma, iako je kriterijautohtonosti teorijski neja- 
san i zapravo neutemeljen (jer praktički nijedna jezična zajedni- 
ca nijena »svojem« tlu autohtona većje,akoje promatramou di- 
jakronijskom kontinuitetu, odnekuda došla u svoje današnje 
prebivalište, a imigrantske zajednice mogu boraviti na nekom 
teritoriju i više generacijai biti brojnije od autohtonih), au prak- 
si sesasvim očito svodina princip prema kojemu se autohtonima 
smatraju oni jezični kolektivi koji su se u trenutku osnivanja dr- 
žave-nacije (dakle u trenutku raspodjele teritorijai krojenja gra- 
nica) našli na njezinu tlu i bili ondje registrirani kao zasebne je- 
zične cjeline. 

Drugom se podjelom manjinske zajednice dijele na one koje 
su raspoređene u više-manje kompaktnim grupama na određe- 
nom teritoriju i na one čiji su pripadnici disperzirani: kompak- 
tne zajednice (ali samo pod uvjetom da dosižu i određen postotak 
u stanovništvu cijelog promatranog teritorija) u pravilu lakše 
ostvaruju jezična prava od nekompaktnih, iako je sa stajališta 
pojedinačnog govornika,ako problem promatramo kroz prizmu 
njegovih ljudskih prava, sasvim svejedno u kojem tipu kolektiva 
živi““* Manjinske se zajednice mogu diferencirati i prema tome 
postoji li država-nacija u kojojje njihov idiom nacionalni jezik ili 
takva država ne postoji (kao u slučaju Roma ili Rusina): nije 
teško zaključiti da su ove druge zajednice u slabijoj poziciji, jerih 
na međunarodnom planu nema tko »zaštićivati« (a matične dr- 
žave-nacije inače smatraju svojim nacionalnim »pozivom« da 
štite »svoje« manjine), te da njihova pozicija ovisi i o moći kojom - 
raspolaže matična država, ali i o tome, na primjer, da li su u ne- 
posrednom kontaktu s matičnim teritorijem (poput govornika 
talijanskog u Sloveniji) ili su od njega udaljeni (kao češka zajed- 
nica u Hrvatskoj, na primjer). 

U svakom slučaju, jezične politike u modernim državama, 
već zato što su dio općih politika koje se temelje na nacionalnim 
ideologijama (bez obzira na to, kako smo kazali, radi li se o civil- 
nim ili etničkim nacijama), ne mogu zadovoljiti sve potrebe je- 


341 Pripadnici autohtonih manjina u principu su i državljani zemlje u kojoj ži- 
ve,a članovi neautohtonih kolektiva to ne moraju biti, no iako dobiju novo 
državljanstvo, to ne mijenja njihov neautohtoni jezični status. 


342 O zamkama koje u sebi skriva teritorijalni princip cf. GRIN 1995. 


218 


Manjinsko pitanje 

zičnih manjina koje su također konstituirane na nacionalnom 
principu.*“ Pri tom se navode različiti argumenti koji bi morali 
pokazati kako je nemoguće dopustiti jezičnim manjinama sva 
ona prava kojima raspolaže većina: ti razlozi mogu biti vidljivo 
ideološke prirode (»to bi narušilo jedinstvo nacije«), mogu biti 
pragmatični (»pripadnika manjine je premalo ili su odviše diS- 
perzirani da bi se poštivanje njihovih jezičnih prava moglo efi- 
kasno organizirati«), ili ekonomski (»takva bi organizacija, ako 
biiteoretski bila moguća, bila preskupa«), ili pravni (»pripadni- 
ci manjine nisu naši građani«),“ali oni su, čakiondakad su ute- 
meljeni u realnim zapažanjima (o demografskoj distribuciji ma- 
njine ili oekonomskorm potencijalu države), ipak samo izgovori 
iza kojih se skrivaju bar dva dubinska problema. 

Jedan je od njih u osnovi pravne prirode: cjelokupna regula- 
cija položaja jezičnih manjina zasniva se na pretpostavci da je- 
zična prava doistajesu temeljna ljudska prava i da bi njima mo- 
raoraspolagati svaki pojedinac, ali da se ostvarujukao kolektiv- 
no pravo koje se stječe preko nužne pripadnosti samojednoj, ve- 
ćinskoj ili manjinskoj, jezičnoj zajednici.“ To proizlazi, dakako, 
iz uvjerenja da su monolingvalnost i hijerarhija na čijem je vrhu 
nacionalni jezik »prirodna« i vječna stanja, dakle u osnovi iz teze 
o jeziku kao emanaciji nacionalnog duha (a na ideologiziranost 
takva uvjerenja pokušali smo u višenavrataukazati: ono svojim 
nužnim jednoznačnim izborom ograničava unaprijed slobodu 
pojedinca).*“*“ Time smo doprli i do drugog, još dubljeg, sloja pro- 
blema, slojau kojem možemo konstatirati da manjinsko pitanje 
ostaje bez adekvatnog odgovora dokle ga god promatramo u op- 
tici nacionalnih ideologija i država-nacija. 

Naime, ako je polazišna hipoteza da je identitet pojedinca (i 
to upravo njegov jezgreni dio) čvrsto ukotvljen u jednom jeziku i 


343 O karakteru takvih jezičnih politika govore već i svojim naslovima i dvije 
knjige kojeih kritički analiziraju:jedna (TOLLEFSON 1991), koja upozorava 
na to daje krajnji rezultat jezičnog planiranja u svakoj državi neki oblik ne- 

jednakosti, i druga (PHILLIPSON 1992), koja u jezičnom imperijalizmu vidi 
bit odnosa moći na međunarodnom planu. 

344. Cf. DE VARENNES 1996, 89 sqq. 

345 Cf. SKUTNABB-KANGAS & PHILLIPSON 1995, 11 sqq., i ŠKILJAN 1998, 203 
5qq. 

346 Cf. i ŠKILJAN 1988. 

da je samo u tom jeziku govornik potpuno »kod kuće«, dakle da 
sejedino u njemu i s pomoću njega može izraziti u svojoj ljudskoj 
punini i realizirati svoju kreativnu slobodu (a taj je jezik — vidjeli 
smo -— materinji, ali kao ostvarenje nacionalnog jezika, koji pos- 
tojiu zbilji ili kao mogućnost), onda svako ograničavanje upotre- 
be togjezika, bilo u njegovoj komunikacijskoj ili u simboličkoj di- 
menziji, a posebno ono ograničavanje koje govornika postavlja u 
neravnopravan položaj u odnosu prema govornicima drugih je- 
zika, predstavlja očitu diskriminaciju. Govornici manjinskih je- 
zika — a oni se nalaze na teritoriju koji »pripada« nekom većin- 
skom jeziku - moraju biti diskriminirani,jer su u određenim kon- 
tekstima prisiljeni upotrebljavati jezik većine (da nije tako, veći- 
na bi bila diskriminirana)i na taj način potiskivati vlastitijezični 
identitet: što je tih konteksta više, to je njihova, ponekad i sasvim 
traumatična, diskriminiranost veća. Zanimljivo je da i najuporni- 
ji pobornici zaštite jezičnih manjina, koji uviđaju ideologiziranost 
monolingvalnog modela,*" ipak - sasvim realistički, uostalom, jer 
doistaživimou svijetu kojim dominiraju države-nacije i nacional- 
ne ideologije — polaze od pretpostavke da je materinji jezik pre- 
duvjet mogućnosti potpunog oblikovanja i iskazivanja vlastite 
ličnosti, pa gakod manjina žele očuvati, kako smo već rekli, s po- 
moću funkcionalnog bilingvizma koji će — u krajnjoj konsekven- 
ciji - ponovo narušiti njihov jednojezično ukotvljeni identitet, 
dok pripadnici većinske zajednice neće u svojem identitetu biti 
na taj način zakinuti. 


Izlaz iz zatvorenog kruga, u kojem država-nacija proizvodi 
jezične manjine a zatim rješava njihovo pitanje dalje ih reprodu- 
cirajući (jer sujoj, uostalom, nerijetko potrebne kao »unutrašnji 
drugi« koji će služiti kao opravdanje za različite političke pos- 
tupke), moguć je na dva podjednako nevjerojatna načina: ili do- 
kidanjem nacionalnih ideologija ili - što bi zapravo dovelo do is- 
tog krajnjeg rezultata — uvođenjem opće višejezičnosti i stalne 
mogućnosti promjene jezičnog koda, u zavisnosti od komunika- 
cijskogkonteksta. Nevjerojatnost tih rješenja ne proizlazi, kako 
se može naslutiti iz srednjovjekovnih situacija, iz njihove neos- 
tvarivosti nego iz činjenice da se države-nacije i u postmoder- 


347 Npr. SKUTNABB-KANGAS 1990. 


220 


Manjinsko pitanje 


nom svijetu neprestano dokazuju kao najdjelotvorniji oblici ma- 
nipulacije spomoću moći, autoriteta i — vjerojatno više od svega 
drugoga . ekonomskih resursa čovječanstva. A jezična politika, 
ma kakva bila, uvijek je iizraz temanipulativne snage i onih koji 
je, u velikim ili manjim razmjerima, posjeduju. 

Jezik, nacija, Hrvati 


Građenje identiteta 


Jedan od općeprisutnih korolara u izgradnji nacionalnih 
identiteta u Evropi 19. stoljeća, preuzet makar djelomično odje- 
zičnih zajednicai njihova nadmetanja (oko toga kojijejezik naj- 
stariji ili najugledniji), alii izgrađen na prednacionalnim stereo- 
tipima koji su već otprije karakterizirali odnose među etničkim 
kolektivima,** tvrdnja je daje barjedna specifičnost vlastita et- 
ničkog identiteta po nečemu posve izuzetna i da naciju koja je 
tom specifičnošću obilježena postavlja apsolutno na prvo mjesto 
među svim nacijama: u principu bilo koji od nacionalnih indika- 
tora može preuzeti tu ulogu, ali idealnaje situacija ona u kojoj se 
takva funkcija pripisujenekom od odabranih temeljnih kriterija 
etniciteta. Hrvati u tom smislu ne predstavljaju nikakav izuze- 
tak; dapače, ponovou skladu sopćim pravilom koje kaže daje in- 
zistiranje na izuzetnosti obilježja to veće štoje identitet (stvarno 
ili u intenciji onih koji utječu na njegovo formiranje) ugroženiji, 
skoro svi osnovni elementi suvremenog hrvatskog nacionalnog 


Pre 


349 


kroz osjećaj nesigurnosti,** percipiraju se kao izuzetne pojave 


348 Cf. BLOCH 2001, 415. 

349 Time se ni u kojem slučaju ne želi zanijekati činjenica da su ne samo kolek- 
tivni nego prije svega i individualni identiteti bili na ovim prostorima u 
prošlom stoljeću nekoliko puta ugroženi u svojoj egzistencijalnoj biti, te da 
je ratna agresija devedesetih godina 20. stolječa predstavljala realan faktor 
prijetnjei zajednici i pojedincima. Naprotiv,jedino seupozorava nato dajei 
ova zbiljska ugroženost ljudi ugrađena u suvremenu strategiju konstrukci- 
je nacionalnog identiteta: to je ponovojedan od postupaka koji se nerijetko 
upotrebljava u sličnim okolnostima, jer se u njima vrlo lako u poimanju ko- 

koje pojedinačno možda i imaju katkada takmace, ali koje u svo- 
joj cjelovitoj kombinaciji hrvatsku naciju nesumnjivo ističu me- 
đu svima ostalima. 

U jednoj od recentnih rasprava, koja zapravo predstavlja po- 
pis i više-manje detaljan opis fundamentalnih obilježja hrvat- 
skog nacionalnog identiteta,**" Hrvati se, dakako, smještaju u 
evropski kulturni krug, čija se specifičnost u odnosu prema dru- 
gim civilizacijama, kineskoj, islamskoj ili indijskoj, manifestira 
u tome što se unutar njega pojavljuje povećana raznolikost koja 
obilježava pojedine kolektivne subjekte koji ga sačinjavaju — to 
su nacije. Ova raznolikost, aonaje — u autorovoj interpretaciji — 
najmanja u kineskoj civilizaciji i tek nešto veća u islamu i Indiji, 
proistječe iz evropskog susreta grčko-rimskog racionalno ute- 
meljenog modela s kršćanstvom koje je u nj unijelo vjeru i prev- 
last duhovnog nad svjetovnim. Svaka evropska nacija ima svi- 
jest o vlastitu subjektivitetu, a onaje opet izraz svijesti o kultur- 
nom identitetu. Narod, koji se poistovećuje s kulturnom zajedni- 
com, svoje osobitosti iskazuje ponajprije u jeziku i mitologiji.“ 

Premda su, dakle, jeziki mitologija temeljni kriteriji svakog 
nacionalnogidentiteta, ipak se o njegovoj determiniranosti spe- 
cifičnom mitologijom kod Hrvataviše ne govori, a uzjezik se na- 


lektiva izaziva »prevođenje« stvarnog ratnog protivnika u antagonističkog 
identitetskog Drugog. 

350 KALE 1999. U moru knjiga i radova koji su o toj temi objavljeni u Hrvatskoj 
od 1990. g. naovamo ovaj je odabran ne samo zato što u relativno sažetom 
obliku prezentira hrvatski nacionalni identitet nego prije svega zata što je 
njegov autor sveučilišni profesor i ugledni stručnjak u domeni povijesti kul- 
turai civilizacija, a nejedan od brojnih amatera koji su se tom problemati- 
kom bavili. Iako je autor izričito naglasio (9, 11 sqq. et passim) da tematici 
pristupa kao povjesničar i znanstvenik u potrazi za objektivnom istinom, 
iskazanom popularizatorskim diskursom, knjiga umjesto povijesnog prika- 
za kulturnog i civilizacijskog prostora sadržava prezentaciju modaliteta 
suvremenog oblikovanja nacionalnog identiteta i kolektivne svijesti o nje- 
mu, što —uostalom-- možda i nijedaleko od temeljnog autorova cilja. To nas 
oslobađa od potrebe da u tekstu detektiramo ne baš malobrojne faktograf- 
ske pogreške, ponekad neobičnu selekciju podataka ili gotovo uvijek, sa sta- 
jališta moderne historiografije, apsolutno zastarjele interpretacije, budući 
da nijedan od ovih postupaka, koji se u znanstvenom pristupu uglavnom iz- 
bjegavaju ili bar prikrivaju, nije nedopušten u konstruiranju kolektivnog 
identiteta: Kaleova knjiga predstavlja prvorazrednosvjedočanstvo o ideolo- 
gijikoja takvo konstruiranje producira. 

351 KALE 1999, 11 sqq. 

vodi cijeli niz drugih indikatora, od kojih su, usprkos početnoj 
definiciji u kojoj se ne spominju, bar neki opisani kao ključni kri- 
teriji hrvatskog etniciteta. Njegov se početak sagledava u okviru 
razmatranja etnogeneze i topogeneze Hrvata, pa se kao prvi ele- 
ment njihova nacionalnog identiteta ukazuje hrvatsko iransko 
porijek1lo.#* Ono ne obuhvaća samo teoriju prema kojoj se u an- 
tičkim natpisima i tekstovima pronalaze dokazi da su Hrvati bili 
jedan od perzijskih naroda iz pograničnog područja između da- 
našnjih Irana i Afganistana, zapadno od Kandahara,?** nego — 
što je sa stajališta konstituiranja nacionalnog identiteta još 
mnogo važnije—i tvrdnju da su veću iranskom razdoblju (dakle, 
od početka 1. tisućljeća pr.n.e.) bili u potpunosti formirani kao 
zasebna, od svih drugih jasno razgraničena, etnička zajednica 
koja je imala vlastitu državnu organizaciju i koju su karakterizi- 
rala (osim, možda, jezika) praktički sva obilježja što će ih posje- 
dovati i tri tisuće godina kasnije. Tu su samosvojnu zajednicu 
prenijeli i u novu postojbinu, u zaleđu Karpata, kamo su se pre- 
seliliizmeđu 2.i 4.st. n.e. pod pritiskom Toharaca, a zatim, u no- 
voj seobi u 7.st.,i u svoju današnju domovinu, u koju stižu na po- 
zivbizantskogcaraHeraklija kako bi zaštitili Carstvo od Avara. 


Iranska teorija, bez obzira na svoju povijesnu točnost ili ne- 
točnost i bez obzira na to što bi, iako bi ona bila točna, bilo malo 
vjerojatno da se kroz tako dugo razdoblje, popraćeno tolikim 
seobama i susretima s drugim etnosima, moglo sačuvati išta od 
početnog stanja osim neznatnih tragova, ima dvije bitne funkci- 
je u konstrukciji hrvatskog modernog identiteta. Prvaje od njih 
upravo klasična, jer sepojavljuje kod mnogih sličnih konstrukci- 
ja, i naglašava drevnost etniciteta i njegov sasvim neprekinuti, 
kontinuirani tok: u hrvatskom slučaju iranska etnogeneza, po- 
vezana s ranom konstitucijom države, Hrvate predstavlja kao 
nesumnjivo najstariji narod (osim, možda, Grka) u evropskom 


352 Cf. KALE 1999, 17 sqq. 

353 Jedan je od argumenata koji potvrđuju ovu teoriju i iskaz hrvatskog puto- 
pisca iz druge polovice 20. stoljeća koji zapaža: Kraj njega [Kandaharalje i 
selo Haravacija. Susrećemo tu krčki i istarski pleter, a žene nose slične pre- 
gače kakve vidimo i u našim krajevima. Cf. KALE 1999, 18. O teorijama o 
iranskom porijeklu inače, u posvedrugačijem tonu, cf. KATIĆIĆ 1999, 7 sqq. 
(»Etnogeneza hrvatskog naroda«), KATIČIĆ 1993, 253 sqq. (»Podrijetlo Hr- 
vata kao znanstveni problem«), te KLAIĆ 1975, 61 sqq. 

kulturnom krugu s posve kontinuiranom etničkom tradicijom, 
te svakako kao one koji su prvi formirali vlastitu državu, što jas- 
no legitimira njihovu težnju da i danas imaju svoju samostalnu 
državnu organizaciju. Zato je tako važno da se njezina obilježja 
neokrnjena prenose s jednog teritorija na drugi: ako već nemaju 
teritorijalni kontinuitet, Hrvati su sa sobom »nosili« vlastite 
granicei — kao što ćemo vidjeti - svadruga bitna obilježja držav- 
nosti kroz tri tisuće godina. Ova legitimacija starine i tradicije 
istovremeno ih upisuje u evropski civilizacijski prostor i unutar 
njega izdvaja, budući da su druge nacije za Hrvatima kasnile de- 
setke stoljeća u konstituciji države. U suvremenim okolnostima 
druga je funkcija strateškog odabira iranske teorije o porijeklu 
Hrvata podjednako značajna, a u svojoj neposrednoj, pragma- 
tičkoj dimenziji utjecanja na kolektivnu svijest unutar zajednice 
i značajnija: iranska etnogeneza i topogeneza razgraničavaju 
naciju od njezina slavenskogokruženja iukazuju natodaHrvati 
u biti ne pripadaju među Slavene, a to ujedno, dakako, znači da 
su po svojem etničkom porijeklu (a ono je istovremeno i kultur- 
no-civilizacijska determinacija) bitno različiti najprije od Srba, a 
zatim iod drugih slavenskih naroda na Balkanu, kamo su stig- 
li kao već potpuno formirana kulturna zajednica. 


Upravo je svijest o kulturnoj posebnosti drugi konstitutivni 
element hrvatskog nacionalnog identiteta; iako je kulturna za- 
sebnost prema danoj definiciji u osnovi sadržaj same svijesti o 
vlastitu subjektivitetu nekog naroda, njezina.specifičnost kod 
Hrvata zahtijeva posebno opširno objašnjenje. Ona se, naime, 
u ovoj interpretaciji tumači praktički isključivo kroz prožetost 
etničkog identiteta kršćanskim naukom, tako da se činikako se 
hrvatska kultura mora u potpunosti povijesno identificirati s 
djelovanjem svećenstva na području njezine proširenosti, ali de- 
terminante toga djelovanja ipak osiguravaju i kulturnu samo- 
bitnost Hrvata. Do susreta Hrvata s kršćanstvom dolazi doista 
tek u njihovoj današnjoj postojbini, no oni -kao što smo već mog- 


354 Tome —u ne posve proničnoj autorovoj sintezi -trebaipak pridodatii to da 
su oni Hrvatikoji suostaliiza Karpata, u Bijeloj Hrvatskoj, budućidasu on- 
dje predstavljali jedini narod sdužom političkom i državnom tradicijom (v. 
KALE 1999, 22 sq.), širili civilizaciju među Zapadnim Slavenima. 

355 Cf. KALE 1999, 60 sqg. 

li naslutiti - ovamo nisu došli kao »nekakvi “slavenski pogani 
sa svojim slavenskim običajima«** nego kao u cijelosti izgrađen i 
samosvjestan narod koji, i u vlastitoj percepciji i u poimanju dru- 
gih, predstavlja politički ikulturni subjekt, jer se inače ne bi mo- 
gao održati na teritoriju kojim su željeli (vjerojatno na različite 
načine) ovladati Bizant, Rim i Franačka Država preko Akvile)- 
skog patrijarhata. Zato su Hrvati mogli prihvatiti kršćanstvo 
kao ravnopravni partneri, ne odričući se pri tome svoje kulturne 
posebnostii ne »pokoravajući se crkvenim institucijama i nared- 
bama izvana«."" To se manifestira prije svega u glagoljaškoj tra- 
diciji, koja se usprkos protivljenju Rima zadržala sve do 20. sto- 
ljeća, u specifičnostima bosanske crkve, u tome da su Ninska i 
Kninska biskupijau ranom srednjem vijeku predstavljale hrvat- 
sku državnu crkvu, a tu je tendenciju (u nešto ublaženoj formi) 
preuzela i Zagrebačka biskupija kad je sila utemeljena, i - napo- 
kon — u tome da su ne samo svećenici i uglednici rodom Hrvati 
nego isvi koji su, kao pripadnici raznih redova, dolazili u Hrvat- 
sku prihvaćali hrvatski stav da je uvažavanje različitosti podlo- 
ga zajedništva ljudi i naroda. 


Ovaj je dio konstrukcije identiteta (a možda ponovo treba 
naglasiti da u toj konstrukciji njegova adekvatnost povijesnim 
činjenicama nije ni najmanje bitna niti o tome raspravljamo) 
osobito zanimljiv zbog toga što je njegova temeljna funkcija pos- 
tavljanje granice prema Zapadu i Evropi, jer je iransko i nesla- 
vensko porijeklo odredilo, kaošto smo vidjeli, Druge u neposred- 
noj slavenskoj i balkanskoj okolini i na Istoku: dakako, pripada- 
nje rimskoj katoličkoj crkvi tu granicu prema Istoku još pojača- 
va. U dijakronijskom smislu sposobnost Hrvata da se odupru 
»velikim silama« ranog evropskog srednjeg vijeka i da iznađu 
modalitet više nego ravnopravnog suživota s njima zahvaljujući 
svojoj političkoj i kulturnoj samosvojnosti istovremeno je meta- 
fora čije se identitetsko djelovanje proteže kroz povijest sve do 
današnjih dana. Lako je zapaziti da se u ovom elementu, ipak, 


356 KALE 1999, 61. 

357 KALE 1999, ibidem. 

358 Zatakvuraspravu v., npr., KLAIĆ 1975 i 1976, te ondje navedene izvore (sa- 
kupljene u KLAIĆ 1972) i literaturu. Posebno trebaupozoriti nabraudelov- 
ski koncipiranu sintezu hrvatskog srednjovjekovlja u RAUKAR 1997. 

krije neka vrsta aporije: on, svojim inzistiranjem na tome da se 
svi fundamentalni oblici hrvatske kulture (koja, u krajnjoj kon- 
sekvenciji, kao cjelina mora ostati donekle nedefinirana) izvedu 
iz prožetosti kršćanstvom i, posebno, katoličanstvom, ponovo 
smješta Hrvate u zapadnoevropski prostor, ali ih - da ne bi po- 
ništio njihovu izvornosti potpuno ih asimilirao u zapadnu civili- 
zaciju — istovremeno izdvaja iz njega dokazujući da je hrvatsko 
kršćanstvo na svoj način (dakle, na način koji se ne dijeli ni sjed- 
nimdrugim narodom) specifično. Zbog toga Hrvati ni prije pokr- 
štavanja nisu mogli biti pogani, kao što su nakon pokrštavanja 
postali najveći kršćani, nedopuštajući daih »proguta« univerza- 
lizam Rima, premda su mu svojim djelovanjem neprestano 
uvelike sami pridonosili. 

To im je bilo moguće jer su, kao još jedan element vlastita 
identiteta, od samih iranskih početaka zadržali zasebna načela 
društvenog života i svoje političke institucije.“* Tri su osnovna 
fenomena u kojima se manifestira ova specifičnost: socijalne 
norme i običaji, realizirani u zakonicima, statutima i drugim 
pravnim aktima kroz povijest i otjelovljeni u političkoj organiza- 
cijis pomoću kneževina, županija i gradskih općina, čiji se pred- 
stavnici okupljaju u hrvatskom saboru; zatim, povezanost 
krvnim srodstvom, što se iskazuje u konstituciji rodova ili ple- 
mena, a pripadnost tim oblicima zajedništva ujedno omogućuje, 
kako to zajednička etimologija dokazuje, svakom Hrvatu da bu- 
de plemenit (u smislu nobilis); i, napokon, postojanje jednog vo- 
đe, kojije istovremeno i nekavrsta natplemenskog, nacionalnog 
oca, kakvi se u hrvatskoj povijesti pojavljuju oduvijek, a potvrđe- 
ni su od vremena narodnih vladara do prvog predsjednika suvre- 
mene Republike Hrvatske." 


I ovi elementi pripadaju tradicionalnom repertoaru kon- 
strukcije etničkog i nacionalnog identiteta, a među njima je kon- 
tinuitet političke organiziranosti prije svega argument kojim se 

ponovo legitimira današnja država. Krvno srodstvo jasno uka- 
zuje na to da se hrvatska nacija konstituira kao nacija »krvi i tla« 


359 Cf. KALE 1999, 72 sqq. 

360 On nosi sveatribute što su ih imali povijesni vladari, jer je »hrabri, odlučni i 
mudri vođa« (KALE 1999, 47). Indikativno je da se spominje čak i »vođa 
drug [sicf] J. B. Tito« (KALE 1999, 137). 

a ne kao kontraktualna zajednica građana u francuskoj inter- 
pretaciji. Iako nije posve jasno da li su njime doista genetski po- 
vezani svi Hrvati od iranskog razdoblja do danas, ono se u sva- 
kom slučaju ukazuje kao čuvar stabilnosti i trajnosti zajednice. 
Ne treba, ipak, zamišljati da utemeljenost društva u rodu i ge- 
netski zajedničkom porijeklu limitira Hrvate u njihovu razvoju; 
dapače, kaošto pokazuje primjer Grka i rimskih patricija, ono je 
garancija uspješnosti i kreativnosti na svim područjima.*" Sve 
su ove teze toliko puta upotrijebljene u izgrađivanjima raznih 
etniciteta diljem svijeta da se ne bi trebalo na njima dulje zadr- 
žavati: potrebnoje samo podsjetiti, sjedne strane, na to da mit o 
zajedničkom krvnom srodstvu svih pripadnika neke zajednice 
strateški determinira one koji toj zajednici ne pripadaju općeni- 
to kao druge, autsajdere koji se više ni na koji način ne mogu 
pridružiti kolektivu budući da se u njemu nisu rodili, pa se tu 
primjenjuje grčki ekskluzivni model; s druge strane, plemenska 
ili rodovska osnovica nesumnjivoupućuju na uzdizanje tradicio- 
nalnih socijalnih vrijednosti (paistrukturiranosti) kao iskaz ko- 
lektivnog identiteta. 

I doista, slijedeća njegova navedena komponenta, u kojoj su 
okupljene »vrednote hrvatske zajednice«,)* upravo je dokaz tak- 
va ideološkog oslanjanja na tradicionalna poimanja. Vrednote, u 
herderovskom smislu, zapravo predstavljaju popis osnovnih ka- 
rakteristika kolektivnog hrvatskog duha koje, s jedne strane, 
determiniraju njegov »psiholaški profil«, a s druge strane pre- 
zentiraju idealnu normu s kojom svaki pojedinačni pripadnik 
hrvatske nacije može usporediti vlastito ponašanje i prema nor- 
mi ga korigirati. Te su vrednote poredane u hijerarhijski niz ko- 
jem se na početku nalazi najvažnija od njih; niz obuhvaća: domo- 
ljublje, žrtvovanje, ljubav prema majci, ispomoć i pravednost. 
Patriotizam, prema očekivanju, obuhvaća sve vidove ljubavi 
prema majci-domovini i naciji (a posebno prema njezinu tlu ije- 
ziku), te se nalazi u temelju većine umjetničkih inspiracija; on je 
usko povezan sa sviješću o kulturnoj zasebnosti i, ponovo stav- 
ljen u kontekst kršćanstva, zahtijeva obrazloženje koje bi mora- 


361 Cf. KALE 1999, 75. 
362 €f. KALE 1999, 83 sqq. 

lo pomiriti univerzalizam Crkve s partikularizmom domovine 
pomalo neobičnom konstatacijom kakoje kršćanstvo racionalni 
pogled na svijet koji tumači svrhovitost svjetskog poretka, a 
vrednote kojima pripada domoljublje osmišljavaju ljudski ži 
vot;** u svakom slučaju patriotizam je čak i iznad iliizvan vjere, 
što se vidi iz činjenice da svi pripadnici hrvatskog naroda — 
premda su, dakako, u golemoj većini katolici — nisu iste vjere 
(imaih i među protestantima i muslimanima), ali su podjednako 
spremni na prinošenje žrtve oltaru domovine.“ Zbog toga je 
druga vrednota žrtvovanje, koje obuhvaća i okrenutost Hrvata 
Kristovu misteriju i kultu križa,** dok se ljubav prema majci is- 
ključivo tumači kao marijanski kult, a i ispomoć i pravednost ob- 
jašnjene su u terminima tradicionalnog kršćanskog morala. 
Premda se ovaj dio konstrukcije identiteta zasniva, dakle, na 
tradicionalnim vrijednostima (ili bar na onima koje suvremena 
nacionalna ideologija odabire i sagledava kao tradicionalne), on 
služi — u kontekstu netom završenog rata i ne odviše dobre eko- 
nomske situacije, kontekstu koji je tražio i traži od stanovništva 
stvarne žrtve i odricanja, a od Hrvata u dijaspori pomoć - prije 
svega za »unutrašnju diferencijaciju« kakvom će se iz nacional- 
ne zajednice izdvojiti oni koji ne zadovoljavaju zadanu kolektiv- 
nu normu, bilo zato što ne iskazuju dovoljno rodoljubne osjećaje, 
bilo zato što nisu bespogovorno pripravni na žrtvu, ili ne poma- 
žu zajednici koliko mogu. 

Svi dosad analizirani konstitutivni elementi hrvatskog na- 
cionalnog identiteta - a oni se iz sadašnjosti, kao što smo vidjeli, 
projiciraju kao trajne i nepromjenljive zadanosti u cjelokupnu 
prošlost (ne greškom nego namjerno, jer je i to samo dio postup- 
ka konstituiranja nacionalne svijesti) — svi oni imaju jednu oz- 
biljnu manu: prilagođeni su i namijenjeni prvenstveno za »in- 
ternu upotrebu« i »lokalno ideološko tržište«, tene mogu poslu- 
žiti za utvrđivanje identitetskih granica »prema van«. No u 
prethodnim smo razmatranjima vidjeli kako se etnički identitet 


363 C/. KALE 1999, 87 sq. 
364 Cf. KALE 1999, 89. 
365 ».., pouzadano se može reći da vrednota žrtvovanja, kult žrtve i simbol kri. 


ža nije toliko naglašena [sic/1i gotovo sveprisutna ni ujednog naroda kao u 
Hrvata«, KALE 1999, 90. 

izgrađuje u procesima »pregovaranja« s drugima, a za nacional- 
nije identitet k tome bitno da bude prihvaćen i oddrugih nacija: 
u suvremenom kontekstu za Hrvatsku su to nacije zapadne Ev- 
rope. U »pregovorima«s njima nijedan od dosad spomenutih ele- 
menata identiteta nije osobito prikladan kao strateški odabir da 
bi Hrvati na »vanjskom, evropskom ideološkom tržištu« bili 
priznati kao »prava« nacijaidabitakostekliilegitimaciju »izva- 
na«: teorija o iranskom porijeklu ne samo da ima prizvuk egzo- 
tične mitografske priče nego je — u optici suvremenih zapadnih 
ideologa — pogrešno locirana, na područje između radikalnoisla- 
mističkog Teherana i u to vrijeme još radikalnijeg talibanskog 
Kandahara; specifična crta hrvatskog kršćanstva i tako je za- 
mišljena kao razgraničenje prema Zapadu a ne povezivanje s 
njim; rodovska i plemenska utemeljenost društvenih odnosa 
pripada nakon francuske revolucije, čini se, nekim davno 
prošlim vremenima, a vođa-otac, naprotiv, budi nelagodne aso- 
cijacije na nedavnu prošlost; tradicionalne vrednote u najmanju 
ruku odviše povezuju crkvu i državu da bi bile primjerene mo- 
dernoj naciji.** Preostaje, stoga, onaj temeljni kriterij razazna- 
vanja i oblikovanja nacionalnog identiteta-—jezik, koji će biti go- 
tovo jednako upotrebljiv na obje strane, i za unutrašnju i za 
vanjsku ideološku upotrebu, jer pripada nezaobilaznim simboli- 
ma na koje svaka nacija ima suvereno pravo bilo u kojem raz- 
doblju. 

I doista, među jezgrenim konstitutivnim elementima hrvat- 
skog identiteta pojavljuje se ijezik, kao fundamentalan kriterij i 
nosilac nacionalnoga. U ovoj je interpretaciji -a to nas uopće ne 
može iznenaditi — jezik naveden na prvom mjestu između svih 
bitnih obilježja hrvatske samosvojnosti i definiran je, u stilski 
ponešto oslabljenoj dikciji njemačke klasične idealističke filozo- 
fije, kao emanacija nacionalnog duha: 


366 'To što je većina nacionalnih identiteta i na Zapadu izrastala iz vrlo sličnih 
imaginarija ne predstavlja nikakvu zapreku za toda hrvatska konstrukcija, 
bude teško prihvaćena: ne samo zato što quod liceć ovi... negoi zato što do- 
minantne ideološke skupine oveelemente smatraju — i u tome nemaju pos- 
vekrivo— iskazima jedne prošle, nadiđene faze u konstituciji modernih na- 
cija. 

Poseban jezik bitno je obilježje posebnosti neke kulture 
pa onda i nekog naroda. [...|, jezikje ne samo ujedinjava- 
juće priopćajno sredstvo nego je i sredstvo i medij življe- 
nja, opstanka, trajanja u posebnosti. U njemuje odraz ion 
je sabiralište svega življenja i stvaranja. U njemu se kris- 
talizira slika duhovne, kulturne osobitosti —- temelja po- 
sebnosti i trajanja u posebnosti." 


Treba odmah primijetiti da se ovdje naslućuje jedna vrsta para- 
doksa: naime, jezik, kao što je vidljivo iz definicije i kao što smo i 
sami pretpostavili, »opskrbljuje« naciju poviješću i trajanjem u 
vremenu, no s druge strane on proizlazi iz njezine (i povijesne) 
biti i duguje svoje trajanje naciji. Taj se paradoks nadilazi uvje- 
renjem da su jezik i nacija međusobno u tolikoj mjeri povezani i 
isprepleteni da se uzajamno bezuvjetno determiniraju i u svo- 
jem trajanju. Jednostavnije rečeno, jezik i nacija su jedno, pa s 
jednim nastaje i nestaje i drugo, a nikakve površinske promjene 
koje u toku vremena mogu zahvatiti jedan ili drugi fenomen ne 
poništavaju njihovu bit, tako da nacija ostaje trajno iskazana u 
svojem jeziku, ma kakva bila njegova forma, kao što je jezik nep- 
restano nacionalnijezik, ukakvim se god okolnostima nacija na- 
lazila: budući daje jezik ujedno garancija kontinuiteta nacional- 
nog identiteta, cijela nacionalna zajednica oduvijek (i zauvijek, 
akoje u stanju sačuvati svoj jezik) zna daje jezik baš njezin jezik. 

Hrvati, kaoi kod drugih faktora koje smo spomenuli, prema 
jeziku iskazuju posebnu, ljubomornu odanost i ne dopuštaju da 
dubinsku i sudbinsku vezu između nacije i jezika bilo što ugrozi. 
Od trenutka kada su se doselili u svoje današnje prostore, nji- 
hov su jezik ugrožavali drugi jezici, a prije svega latinski koji su 
im kao kršćanima htjeli nametnuti u bogoslužju: da bi to sprije- 
čili, Hrvati su razvili glagoljaštvo, koje se sastoji ne samo od 
upotrebe specifičnog pisma (kako su Slaveni u Bugarskoj, Mo- 
ravskoj i Makedoniji brzo odustali od njegove upotrebe, glagolji- 


367 KALE 1999, 51: ovom svečanom rečenicom započinje veće poglavlje rada 
prikladno nazvano »Svetost jezika«. 

368 Nije posvejasno što se događalo prije doseljenja, iza Karpata i u Tranu, no 
svakako su u današnju Hrvatsku većstigli s formiranim narodrum jezikom 
(cf. KALE 1999, ibidem). 

caje pravo hrvatsko pismo**) nego i od obreda na narodnom jezi- 
kuiod crkvene i laičke književnosti koja se piše glagoljicom. Bu- 
dućida su rimski pape moralijedino Hrvatima priznati pravo da 
u bogoslužju upotrebljavaju vlastiti jezik, od 16. stoljeća nadalje 
hrvatski učenjaci u rječnicimai gramatikama prezentiraju — uis- 
tinu sada već ulatiničkom pismu — svojjezik i evropskoj javnosti. 
Bogata književnost stalna je obrana od sve brojnijih tendencija 
dasejezik zatre, asvi književnici i znanstvenici, bez obzirana to 
što njihovo stvaranje ponekad odražava dijalektalnu raznoli- 
kost, neprestano su svjesnijezičnogjedinstva;jednako tako, koji 
god od naziva za jezik upotrijebili (hrvatski, ilirski, slavenski), 
oni znaju da se radi o hrvatskom jeziku i brinu se za njegovu čis- 
toću, pa je purizam jedna od odlika tog idioma. I napokon, una- 
toč djelovanju »povijesnih naslaga slavenstva« u 19. stoljeću, 
Hrvati suočuvalisvoj vlastiti jezik neokrnjen i time su ga spasili 
ne samo za sadašnjost i budućnost nego su i izbjegli povijesnu 
damnatio memoriaeštoje zadesila mnoge narode koji nisu tako 
pazili na svoju duhovnu baštinu .*“ 

Sve ove tvrdnje o jeziku ne sadržavaju u sebi ništa novo i ori- 
ginalno: ne samo da su ih izricale (ijoš uvijek ih izriču), prilago- 
đene vlastitom historijskom kontekstu, gotovo sve protonacio- 
nalne i nacionalne ideologije u Evropi u razdoblju formiranja dr- 
žava-nacija nego su ih u 19. stoljeću, kao što ćemo uskoro vidjeti, 
iu Hrvatskoj većjedanput upotrijebili — nerijetko u elegantnijim 
formulacijama — nosioci tadašnjeg nacionalnog pokreta. Ovdje 
smoih naveli u prvom redu zatodajošjedanput upozorimo na to 
kako se jezik ugrađuje u konstrukciju nacionalnog identiteta i 
kako ondje postaje ideologem, dakle jedan od elementarnih poj- 
mova s pomoću kojih neka društvena grupa oblikuje skup pre- 
dodžaba u kojima se prepoznaje i kojima predstavlja vlastitu so- 
cijalnu ili povijesnu ulogu, te kojima utvrđuje (»prema unutra«i 
»prema van«) svoj status. Postupak se sastoji, sjedne strane, od 
potpune i apriorne identifikacije jezične i nacionalne zajednice, 
od utvrđivanja njihove homogenosti i - baru hrvatskom slučaju, 
koji u tome zacijelo nije jedinstven — od aksioma prema kojem je 


369 Cf. KALE 1999, 52 sq. 
370 Cf. KALE 1999, 60. 

jezik oduvijek sakrosanktni nacionalni simbol koji trajno na isti 
nepromjenljiv način obilježava i nacionalni kolektiv i svakog po- 
jedinca u njemu: tko god takvu identifikaciju i njezin aksiom ne 
prihvaća bilo iz kojeg razloga, ne pripada ni nacionalnoj ni je- 
zičnoj zajednici. Ekskluzivnost ovog ideološkog modela je očita, 
jeronne predviđamogućnostnaknadnog ulaženja ukolektiv,ali 
omogućuje isključivanje iz njega: utolikoje on veoma pogodan za 
utvrđivanje čvrstih granica premadrugima, i onima koji su i ta- 
ko izvan zajednice i onima koji, premda joj u nekom smislu pri- 
padaju, ne prihvaćaju sve njezine ideološke premise što ih pro- 
movira dominantna grupa. 

Na ovom mjestu moramo postaviti pitanje nemaju li ipak 
ideolozi nacionalnoga u izvjesnom smislu pravo, dakako ne u 
tvrdnji o nepromjenljivosti veze između etničkog i jezičnog nego 
u tome da je jezik, budući da je doista sredstvo ljudske simbo- 
ličke djelatnosti, u svakom kontekstu nužno ugrađen u simbo- 
ličkukonstrukciju etničkog kolektiva. Premdasmo na to pitanje 
već jedanput odgovorili negativno, valjalo bi — s obzirom na si- 
gurnost kojom se izriče pozitivan odgovor — ove postavke preis- 
pitati u kontekstu formiranja hrvatskog jezičnog i etničkog 
identiteta. Drugim riječima, treba vidjeti da li je pojam jezika 
uistinu od pamtivijeka bio ideologem ili je tu dimenziju zadobio 
u nekoj određenoj društvenoj i historijskoj okolini. 

Ako makar i površno pogledamo najraniju povijest jezične 
mo dase ona u svojim osnovnim crtama podudara s promjenama 
koje su se zbivale na ostalim evropskim prostorima. Bez ikakvih 
pretenzija da se bavimo ponekad uistinu zakučastim problemi- 
ma rane hrvatske povijesti u vrijeme i nakon doseljenja u da- 
našnju postojbinu, i prepuštajući stručnjacima da o njima ras- 
pravljaju,*"' za potrebe naše analize dovoljno je da uočimo samo 
one opće crte povijesnih zbivanja koje ne pobuđuju sumnju i 
unutar kojih se smješta i skica historijata jezične zajednice. 

Potkraj Zapadnog Rimskog Carstva, nakon Dioklecijanovih i 
Konstantinovih reformi u provincijama koje su pripadale dijece- 


371 O tim problemima i njihovim mogućim rješen jima detaljno govori KLAIĆ 
1975, s iscrpnim popisom literature, a za neštodrugačiji pristup ef. MACAN 
1992 ili ANTOLJAK 1994. V. i RAUKAR 1997. 

zi Zapadnog Ilirika (a u trima od njih, Dalmaciji i dvjema Pano- 
nijama, Savskoj i Srijemskoj, nalazi se teritorij koji će kasnije 
postati hrvatskim) jezična je situacija bila otprilike onakva kak- 
vaje obilježavala većinu rimskih provincija: u javnoj komunika- 
ciji upotrebljavao se uglavnom ili isključivo latinski, kojim je go- 
vorilo romanizirano gradskostanovništvo, no među njima je bi- 
loi pripadnika grčke jezične zajednice; izvan gradova, među oni- 
ma koje su Rimljani zatekli na osvojenim teritorijima (dakle, 
među Ilirima, Liburnima..., odnosno njihovim ostacima), vjero- 
jatno su se još mogli pronaći i tragovi autohtonih epihorskih 
idioma, ali su komunikacijske iekonomske veze između gradova 
i njihovih okolina, ženidbe i srodstva, te integracija lokalnih eli- 
tau rimsku socijalnu strukturu, nesumnjivo u toku stoljeća uve- 
like ublažile, pai poništile etničke ijezične granice koje su mora- 
le biti uočljive na početku rimskih osvajanja. Osim državne ad- 
ministracije, vojskei trgovine jedan od važnih integrativnih fak- 
tora bila je zacijelo i rana crkvena organizacija koja se razvijala 
na tom tlu.*"* Radilo se, dakle, o nizu međusobno nedovoljno jas- 
no razgraničenih jezičnih zajednica, čiji su pripadnici nerijetko 
bili višejezični i čiji su lokalni epihorski idiomi, spontano nastali 
romanizacijom, bili u javnoj komunikaciji objedinjeni »službe- 
nim« latinskimjezikom uprave: kao i drugdje naromaniziranim 
područjima, epihorski su idiomi ulazili u fazu koja je inače pret- 
hodila procesima vernakularizacije. Ovdje ipak ti procesi, ni u 
onim malobrojnim idiomima najadranskoj obali koji su se uspje- 
li trajnije održati, u Istri,na Krku ili u Dubrovniku, nisu stvarno 
započeli, jer su bili prekinuti i nisu dosegli nikada ni stadij pri- 
marnog opismenjivanja. 

Naime, nakon relativno kratkotrajne ostrogotske vladavine 
u Dalmaciji i Savskoj Panoniji, koja u jezičnom smislu, čini se, 
nije ostavila dubljeg traga, i nakon Justinijanove obnove Car- 
stva (koja se prije svega dotakla obalnog područja i njegova za- 
leđa)? početkom 7. stoljeća južno od Dunava sve do Jadranskog 
mora pojavila su se slavenska plemena koja su u ovo područje 
unijela značajne promjene. Ako zbivanja promatramo kroz opti- 


372 Cf. KATIČIĆ 1994, 7 sqq., iti - u razrađenijem obliku —- sbogatodokumenti- 


ranim podacima KATIČIĆ 1998, 17 sqq. 
373 Cf. GOLDSTEIN 1992, 17 sqq. 


236 


Građenje identiteta 


ku problematike jezičnih i etničkih zajednica, treba pretpostavi- 
tidasu Slaveni, kao i druge dinamičke zajednice toga razdoblja, 
zacijelo — osobito dok sujoš bili u pokretu i uključeni u ratne seo- 
be-predstavljali i u etničkom i u jezičnom pogledu koherentnije 
cjeline od zajednica kojesu zatjecali nanovim područjima; speci- 
fičnost njihove gentilne organizacije nasuprot strukturiranim 
političkim zajednicama, koje su se temeljile na kompleksnim od- 
nosima između gradskih općina i centralne bizantske uprave s 
jedne stranei seoskih naselja s druge strane, svakako su zapaža- 
li ne samo zastrašeni stanovnici carskih gradova nego i došljaci 
koji se spuštali prema moru;*'“* jednako tako, novi idiom što su ga 
Slaveni donijeli sa sobom i početne nesumnjivo slabe međusob- 


ne komunikacijske vezejasno su razgraničavale dvije jezične za- 
jednice. 


Kako je riječo stoljećima u kojima je ovaj prostor ostajao sas- 
vim na marginama interesa onih koji su tada pisali povijest Ev- 
rope, možemo samo pretpostavljati što se doista događalo s je- 
zičnim zajednicama Slavena, ali čini se da nećemo previše pogri- 
ješiti ako zamislimo da su se one, zauzevši široko područje od is- 
točnih obronaka Alpa sve do okolice Soluna (a djelomično i 
južnije od njega) i pretvorivši se tako u sjedilačke kolektive, 
premda su u prvim stoljećima još zacijelo predstavljale potenci- 
jalno povezan komunikacijski prostor,“ polako transformirale 
u pojedinačne lokalizirane zajednice spontanog karaktera među 
kojima su—i zbog konfiguracije i zbog političkih okolnosti — kon- 
takti bili prorijeđeni, ali koje su čuvale neku svijest o nadregio- 
nalnim vezama i održavale je u različitim oblicima'usmene knji- 
ževnosti. S druge strane, proces koji su nosioci rimske civilizaci- 
je većjednom dovršili i kojim su romanizirali drevno autohtono 
stanovništvo sada se — iako u promijenjenim uvjetima i s druga- 
čijim rasporedom snaga - ipak u nekim crtama ponavljao: daka- 
ko, već zbog brojčanih odnosa i zbog toga što su obalni romanizi- 
rani gradovi bili neusporedivo i kulturno i administrativnoi voj- 


374 U glasovitim poglavljima djela Konstantina Porfirogeneta De administran- 
do imperio (29-31), koja su — uostalom — predmet različitih interpretacija a 
govore o doseljenju Slavena, kaže se kako su Slaveni »živjeli po svome i po- 
stali samostalni i nikome podložni«. 


378 Cf. KATIČIĆ 1994, 24. 

no slabiji nego što su to bili u prvim stoljećima naše ere, nije više 
bilo mogućnosti da romanizacija obuhvati sve sfere jezične dje- 
latnosti, ali različite forme suživota ponovo su i među Slaveni- 
ma, kao i nekad među Ilirima, uvodili latinski u jedan dio dome- 
na javne komunikacije, osobito onih koje su zahtijevale realiza- 
ciju u pismu. Budući da se latinska pismenost u makar nominal- 
no bizantskim gradovima na moru nije - ma koliko bila neznat- 
na — prekidala tokom kasne antike i u ranom srednjem vijeku, 
njezin će kontinuitet biti važan faktor u prihvaćanju pisanih 
formi i u njihovu zaleđu. 

Bitne su promjene nastale krajem 8. stoljeća i početkom 9. 
stoljeća: teritorij o kojem govorimo ušao je u krug franačkih in- 
teresa, a zajedno s njima iz Franačke kreće poticaj sustavnom i 
relativno brzom pokrštavanju Hrvata. Na taj je način ubrzana i 
feudalizacija društva koja zahtijeva novu političku i socijalnu 
strukturiranost i, možda prvi put među ovim slavenskim pleme- 
nima (koja u načelu sada gube dio svojih gentilnih obilježja), jas- 
nije razlikovanje između sfera javnosti i privatnosti. Stoga se u 
9. stoljeću pojavljuje latinska pismenost, potvrđena na nekoliko 
natpisa s kneževskim hrvatskim imenima, ali i s imenima dru- 
gih velikaša, ai u pismima što su ih rimski pape upućivali hrvat- 
skim vladarima." Na taj način slavenska jezična zajednica u 
svojem najvišem sloju postaje dvojezična, a govornici latinskog 
ne samo da stvaraju nadregionalne povezanosti među hrvat- 
skim teritorijima nego se istovremeno pridružuju i latinskom 

.evropskom komunikacijskom i simboličkom prostoru. No fra- 
nački utjecaji još su značajniji u jednoj drugoj domeni: naime, 
prema uzusu karolinške crkve pokrštavanje se obavljana jeziku 
lokalnog stanovništva, pa se njihov idiom počinje upotrebljavati 
i ureligijskom području javnog saobraćanja i bez ikakve sumnje, 
u skladu s teritorijalnom organizacijom Crkve, definirati regio- 
nalne i nadregionalne interakcije pojedinih epihorskih zajedni- 
ca. Dalmatinski biskupi, koji su vjerojatno bili još uvijek pod ju- 
risdikcijom carigradskog patrijarha —aon je mnogo manje od Ri- 
ma inzistirao na jezičnoj objedinjenosti Crkve -, prihvatili su u 


376 O tom kontinuitetu u 7. i8. stoljeću, kojije ostavio samo neizravnetragove, 
govori KATIČIĆ 1994, 26 sqq. 


377 Cf. KATIČIĆ 1994, 45 sqq.i KLAIĆ 1972, 26. 

10. stoljeću učenike Metodija i Konstantina i dopustili su im, us- 
prkos suprotstavljanju rimskog pape, da među slavenskom po- 
pulacijom i oni šire vjeru na njihovu idiomu, što predstavlja po- 
četak glagoljaške tradicije, koju će napokon Rim bez odviše en- 
tuzijazma prihvatiti i onda kad područja hrvatskih biskupija de- 
finitivno prijeđu u njegovu ingerenciju, pa će je dozvoljavati i u 
periodu nakon crkvenog raskola.*" Upotreba zajedničkog sla- 
venskog jezika u liturgiji stvaralajesadavećsasvim intencional- 
nu široku jezičnu zajednicu čiji je potencijalni prostor obuhva- 
ćao sve krajeve u kojima se pojavljivalo slavensko bogoslužje. Iz 
11. stojeća potječu i prvi glagoljski natpisi s hrvatskog teritorija 
(valunska ploča, plominskiikrčkizapis), as njegova kraja i zna- 
menita baščanska ploča: oni potvrđuju daje slavenski idiom i na 
hrvatskom području prešao iz sfere usmenosti u fazu opismenji- 
vanja, no glagoljica, kao pismo prilagođeno slavenskim fono- 
loškim sustavima i vizualnobitno različito i od grčkog alfabeta i 
od latinice, ima dakako i jasnu simboličku vrijednost, koja je u 
obostranoj percepciji, i samih Slavena i neslavenskog stanov- 
ništva, zacijelo pridonosila uspostavljanju razgraničenja među 
jezičnim zajednicama. 

Slavenski je idiom, dakle, početkom 12. stoljeća sasvim sigur- 
no bio prisutan u nekim domenama javne komunikacije — poli- 
tičkoj, religioznoj i literarnoj (najvećim dijelom također religioz- 
ne provenijencije) —i u njima se susretao na hrvatskom tlu prije 
svega s latinskim, au istočnijim krajevimai s grčkim: oni govor- 
nici koji su u svojem jezičnom djelovanju nadilazili lokalne gra- 
nice i koji su aktivno sudjelovali u javnom saobraćanju, dakle 
pripadnici elitnih društvenih slojeva i svećenstva, najčešće su is- 
tovremeno participirali i u jezičnim prostorima latinskog ili gr- 
čkog, te su granice među jezičnim kolektivima, kao i drugdje u 
ranom srednjem vijeku, bile fluidne i nepotpuno definirane. Na 
osnovi šturih podataka kojima općenito raspolažemo o ovom ra- 
nom srednjovjekovnom razdoblju teško možemo pouzdano tvr- 
diti u kolikoj se mjeri jezik upotrebljavao kao simboličko sred- 
stvo konstituiranja etniciteta: onje u trenuiku dolaska Slavena 
nesumnjivo bio indikator prema kojem su se međusobno raspoz- 


378 Cf KLAIĆ 1975, 395 sqq. i KATIČIĆ 1994, 61 sqq. 

navali stanovnici romaniziranih gradova i slavenski došljaci, no 
otkako su se pripadnici slavenske elite počeli integrirati i u lati- 
nizirani prostor javne komunikacije, a gradska je populacija sve 
više i sama govorila slavenskim idiomima, slavenska se mono- 
lingvalnost mogla iščitavati prvenstveno kao znak socijalne a ne 
etničke determinacije. S druge strane, prvobitna etnička kohe- 
zija, za koju smijemo (doista uz mnoge ograde, jer ne znamo, na 
primjer, gotovo ništa o odnosima između Avara ili Huna i sla- 
venskih plemena) pretpostaviti da je postojala dok su Slaveni bi- 
li u pokretu seobe, u novim se uvjetima svakako morala restruk- 
turirati, ne samo zbog dodira s romaniziranim stanovništvom 
nego i zbog toga što su veze među pojedinim teritorijima na koji- 
ma su se naselili Južni Slaveni bile slabe i sporadične, pa su se 
nove kolektivne solidarnosti stvarale u lokalnim okvirima, dok 
su im regionalna i nadregionalna prostiranja definirale prije 
svega promjenljive granice političkih i crkvenih, a kasnije i feu- 
dalnih zemljišnih organiziranja. Kao što smo već kazali, male 
razlike među ranim epihorskim slavenskim idiomima, te — oso- 
bito-liturgija na zajedničkomjeziku i pojava glagoljice i glagolj- 
ske literarne i administrativne pismenosti, sadržavale su u sebi 
integrativni potencijal (na koji je Crkva svakako računala), no 
on nije mogao prevladati politički uvjetovane partikularizme 
koji su djelomično određivali i nove, unutarjužnoslavenske et- 
ničke granice.*" Ipak, za hrvatsko područje prvo jasnije svjedo- 
čanstvo upotrebenekogelementajezične djelatnosti kao sredstva 
za internu južnoslavensku diferencijaciju možemo naslutiti u 
stvaranju legende koja glagoljicu više ne povezuje s Metodijevim 
učenicima nego njezinim pronalazačem smatra svetog Jeronima: 
pripisivanje iznalaska slavenskog pisma romaniziranom dalma- 
tinskom prevodiocu Vulgate iz 4. stoljeća zacijelo predstavlja 
simboličko izdvajanje iz slavenskog okruženja; za legendu ko- 
jom glagoljica postaje scriptura Hieronymitana Katičić kaže da 
se oblikovala najkasnije u 13. stoljeću,* dakle u periodu kad su 
već i strukturalne razlike među pojedinim nadregionalnim sla- 
venskim idiomima postale očite. 


379 _Cf. RAUKAR 1997, 136 sqg. i 302 sqq. 
380 Cf. KATIČIĆ 1994, 68. V. i KATIĆIĆ 1998, 102 sqq. i 409 sq. 

U svakom slučaju, opismenjavanje idioma ukazuje se, kao što 
smo naglasili, kao prva faza procesa njegove vernakularizacije, a 
uz to nam omogućuje da s više sigurnosti pratimo odnose izme- 
đu konstituiranja jezičnog i etničkog identiteta. Na hrvatskom 
području (ali i u slavenskim zemljama uopće) opismenjavanje 
ima unekoliko specifičan tok: za hrvatske se idiome, naime, mo- 
žereći da sutriput (paičetiriputa,ako glagoljici, ćirilici i latinici 
pridodamo i arabicu, kojom su se od 15. stoljeća služili muslima- 
ni u Bosni) dobivali pismenost. Najstarija je potvrđena glago- 
ljička pismenost," no već u 12. stoljeću javljaju se i prvi ćirilički 
spomenici, au 14. stoljeću i zapisi na latinici. Pismenost, u kojoj 
su na istom prostoru koegzistirala tri ili četiri pisma u toku ne- 
koliko stoljeća, nije posve lako objasniti, ako je promatramo sa- 
mo sa stajališta funkcionalnosti komunikacije i opismenjavanja 
svih domenajavne komunikacije.*“? Pojavu ćirilice na hrvatskim 
područjima u trenutku kada se glagoljska pismenost tek počela 
prihvaćati i širiti Moguš objašnjava** time što je ćirilica, kao i 
glagoljica, preuzeta zajedno s crkvenoslavenskim jezikom, u či- 
jimje tekstovima u 11. stoljeću u Bugarskoj i Makedoniji počela 
prevladavati. Ovom tumačenju treba jedino dodati to daje jača- 
nje ćirilice ujedno označilo kraj upotrebe glagoljice na istoku (ali 
i u Češkoj, Moravskoj i Poljskoj), tako da je njezino uvođenje u 
hrvatske krajeve obnovilo simboličke veze s ostalim Slavenima, 
koje su se, kako se činilo, bile uspostavile s pomoću glagoljice. No 


. 381 KATIČIĆ (1994, 55 sq.) argumentirano pretpostavlja da je glagoljičkoj pis- 
menosti morala prethoditi latinička kojom su se u 8. i 9. stoljeću služili mi- 
sionari u pokrštavanju na slavenskom idiomu, no od te pismenosti ništa se 
nije očuvalo. O samoj glagoljici cf. i KATIČIĆ 1999, 59 sqq (»Uz pitanje o pos- 
tanku i starosti glagoljice«), a o »trostrukoj« pismenosti RAUKAR 1997, 308 
sqq. 

382 Kad je riječ o pismenosti, trebalo bi, dakako, voditi računa i otorme kolik je 
udio populacije bio pismen: za ostale suslova i pismaimalasamo simbolički 
i bar doneklemističnikarakter, štoje u formiranju jezičnih zajednica igralo 
itekako važnu ulogu. Pismenima je pismo predstavljalo inkluzivnu vezu sa 
širim (i »zamišljenim«) zajednicama, čije granice nisu mogli neposredno 
sagledati, dok je za nepismene ono bilo i ekskluzivni faktor koji ih je isključi- 
vao iz kolektiva pismenih, ali i, vjerojatno još nejasniji, simbol relacija što ih 
preko njegove prisutnosti uspostavljaju s nekim udaljenim prostorima i lju- 
dima. Na marginama se može spomenuti da jejoš 1869. g. na području civil- 
ne Hrvatske iSlavonije bilo 85% nepismenih (cf. GROSS & SZABO 1992, 44). 

383 Cf. MOGUŠ 1995, 28. 

uvođenje ćirilice ujedno je pojačalo »internu« simboliku starijeg 
slavenskog pisma koje se transformiralo u sve specifičnije obi- 
lježje hrvatskog prostora: ta nam unutrašnja simbolika ujedno 
pomaže da shvatimo zašto se glagoljica takodugo održala, pa čak 
doživjela i neku vrstu procvata nakon izuma štampe,** premda 
se njezina komunikacijska efikasnost sve više umanjivala. Teže 
je prihvatiti Moguševu interpretaciju pojave latiničke pisme- 
nosti, prema kojoj je ona bila anticipirana pojedinačnim hrvat- 
skim imenima i općim riječima uvrštenima u starije latinske 
tekstove, te je stoga ona zapravo najstarije hrvatsko pismo.*# 
Mnogo je jednostavnije pretpostaviti da su u 14. stoljeću bili is- 
punjeni svi preduvjeti zakomunikacijsko, ekonomsko i političko 
priključivanje hrvatskih područja prostorima srednje i zapadne 
Evrope: kao štoih je ćirilica smještala u slavenski svijet i kao što 
ih je glagoljica unutar tog svijeta u tom času diferencirala, tako 
ih je latinica simbolički locirala na zapad i, dakako, u sferu kato- 
ličke crkve. Prema tome, i trojna se pismenost može iščitavati 
kao rezultat niza strateških izbora u konstituiranju identiteta, 
dakle u procesu u kojem sujedanput Drugi bili među Neslaveni- 
ma, a drugi put upravo među Slavenima: ti izbori, ne smijemo to 
zaboraviti, nikada nisu bili izbori ni etničke ni jezične zajednice 
u cjelini nego njihovih elita, a i one su se — bar od 12. stoljeća na- 
dalje — u pregovorima o kolektivnom identitetu nerijetko susre- 
tale s vanjskim sugovornicima koji su posjedovali veću moć ili 
autoritet i mogli su neke od odabira i diktirati.** 


Drugi važan element vernakularizacije prostora javne ko- 
munikacije, pai konstituiranja identitetajezične zajednice, ime- 
novanje je idioma. Za vernakular o kojem ovdje govorimo upot- 
rebljavase više različitih naziva: ulatinskim izvorima on se zove 
lingua Sclavonica ili lingua Illyrica, dok se u dokumentima sas- 
tavljenima na tom idiomu on imenuje slavenski (u obliku: 
slovinski, dakako) ili hrvatski. Bez detaljne analize, koja bi 


384 _ Cf. MOGUŠ 1995, 32 sqq. 

385 Cf. MOGUŠ 1995, 29 sq. Ovo tumačenje ne treba miješati s Katičičevom tvr- 
dnjom iz bilj. 381, koja bi predstavljala adekvatniji okvir za traženje pret- 
hodnice latiničkoj pismenosti. 

386 O socijalnoj strukturiranosti i odnosima moći unutar hrvatskogsrednjovje- 
kovnog društva cf. RAUKAR 1997, 194 sqq. 

obuhvatila i dijakronijsku dimenziju problema i distribuciju na- 
ziva u pojedinim sinkronijama, nemoguće je sagledati u potpu- 
nosti semantičke opsege ovih termina, alije ipak posve jasno da 
se oni svi — iopet kao i drugdje u Evropi u periodima vernakula- 
rizacije— odnose prije svega na idiome u javnoj komunikaciji koji 
nisu vezani prvenstveno uz teritorij nego uz zajednicu koja ih 
upotrebljava, te da se, bar u ranim razdobljima, svaka identifi- 
kacija tih naziva s epihorskim lokaliziranim idiomima bazira na 
nesigurnoj analogiji sa suvremenim stanjem, gdje su lokalna 
narječja na teritorijalnom principu svrstana pod »krov« nekog 
standardnog jezika.“ Od triju navedenih imenajezika sasvim je 
očito da ilirski potječe »izvana«, dakle da se radi o nazivu s po- 
moću kojeg su Drugi, nasljednici rimske civilizacije na zapadu i 
na istoku, smjestili govornike južnoslavenskih idioma u vlastitu 
političku tradiciju i geografiju; drugim riječima, radi se o idiomu 
(ili o nizu izvana nediferenciranih idioma) koji se u različitim 
oblicima i funkcijama upotrebljavaju među sadašnjim stanovni- 
cima nekadašnjeg Ilirika ujavnom saobraćanju. Na sličan način 
treba razumjeti i naziv slavenski, koji se odnosi i na crkvenosla- 
venski i na neliturgijske književne idiome,** no njegovo je pori- 
jeklo, dakako, »unutrašnje«, jer ima izvorište u autohtonom za- 
jedničkom imenu plemena koja su se spustila južno od Dunava; 
to su ime, zacijelo upravo zbog njegove »zajedničkosti«, preuzeli 
tvorci idioma slavenske liturgije, a vanjski su gapromatrači, koji 
su i onako plemena došljaka nazivali Slavenima, lako mogli 
prihvatiti." Prema tome, niilirski ni slavenski nemaju, čini se, 
etničku konotaciju (kod ilirskogije to očito, a slavenski juje u to- 
ku vremena izgubio) već označavaju jezičnu zajednicu koja nas- 
taje oko nadregionalnih idioma koji se upotrebljavaju u javnoj 
komunikaciji u domeni religije ili književnosti, pai politike i pra- 


387 Otome,kaoioodnosima među pojedinim terminima, detaljno - uz navođe- 
nje relevantne literature — piše KATIČIĆ 1992, 312 sqq. (»“Slovinski" i “hr- 
vatski" kao zamjenjivi nazivi jezika hrvatske književnosti«). 

388 Cf. KATIČIĆ 1992, 313 et passim. 

389 Takoslavenski poimajoš krajem 16. stoljeća Faust Vrančić koji u predgovo- 
ru svojem rječniku Dictionarium quinque noblissimarum Europae lingua- 
rum, u koji je uvrstio dalmatinski, izričito kažeda Dažmaticum idioma pri- 
pada S/avonicae linguae, kao njezino najčistije narječje, usporedivo s tos- 
kanskim u Italiji. 

va. Što se tiče naziva hrvatski, za nj Katičić dokazuje kako je od 
vremena prijelaza iz 12. u 13. stoljeće (a u tekstovima i doku- 
mentima to je potvrđeno nešto kasnije) postao, u jednom svojem 
značenju, ne onom političkom nego kulturnom, moguća zamje- 
na za slavenski. U tom bi slučaju i hrvatski kao oznaka idioma 
obuhvaćao u ovom periodu opći jezik javne komunikacije među 
Južnim Slavenima, ali promatran kroz prizmu specifičnog hr- 
vatskog prostora, kao što će se tajisti idiom nazivati bosanskim 
ili srpskim iz perspektiva drugih govornika. To bi ujedno moglo 
značiti da se u 13. stoljeću tadašnjim govornicima već jasnije 
ukazuje unutarslavenska etnička diferencijacija i kroz jezične 
indikatore, ali dajoš uvijek prevladava - makar među njegovim 
neposrednim sudionicima — svijest o zajedničkom jezičnom 
prostoru svih Južnih Slavena. 

Ako, dakle, u ovimranim fazama vernakularizacije pojedinih 
domenajavne komunikacije možemo razabrati intenciju nosila- 
ca tih procesa, ona se odnosi na promoviranje slavenskog idioma 
kao sredstva saobraćanja, no teško bi bilo ustvrditi da ijedna so- 
cijalna ili etnička grupacija osim samih jezičnih kolektiva — uz 
izuzetak, možda, glagoljaških svećenika u njihovu otporu Rimu 
— namjerno koristi jezik kao primarno sredstvo i kriterij vlastite 
identifikacije ili kao ideologem. Takva će se upotreba jezika po- 
javiti tek nešto kasnije. 


390 _Cf. KATIČIĆ 1992, 318 sqq. s mnogim primjerima koji pokazujukako se oba 
naziva upotrebljavaju praktički kao sinonimi. 

Kao što smo vidjeli, na prostoru današnje Hrvatske u toku 
srednjeg vijeka, od doseljenja Slavena nadalje, odvijao se niz pro- 
cesa koji su imali i integrativna i dezintegrativna djelovanja.?" 
Premda su oni međusobno velikim dijelom bili povezani, pa i uv- 
jetovanijedan drugim, ipak je svaki od njih imao vlastiti tempo i 
vlastite zakonitosti, tako daih možemo bar u početnim fazama 
analize — promatrati i odvojeno. Najednoj su se razini formirale 
odvojene epihorske lokalizirane jezične zajednice, koje su se u 
međusobnim kontaktima, stvarajući nadlokalne zajedničke 
idiome, objedinjavale u veće, ali još uvijek spontano, komunika- 
cijskim djelovanjima stvorene kolektive i koje su u oralno preno- 
šenoj tradiciji zacijelo čuvale izvjesna sjećanja na zajedničku (di- 
jelom samo legendarnu, a dijelom i stvarnu) prošlost. U tim. 
spontanim kolektivnim identifikacijama, proizašlima iz regio- 
nalnih i nadregionalnih objedinjavanja epihorskih idioma, vrlo 
su vjerojatno već rano važnu ulogu igrale dijalektalne razlike 
koje su pripadnike nekih epihorskih lokalnih zajednica među- 
sobno simbolički približavale, a drugih udaljavale i koje će kas- 
nije biti opisane kao razlike između čakavskih, kajkavskih i što- 
kavskih narječja.“* Ovi procesi, koji su se odigravali iza scene 
javne komunikacije u sferi privatnosti, ostali su nam najvećim 


391 O procesima integracije i dezintegracije kao bitnim faktorima zarazumije- 
vanje povijesti hrvatskog prostora cf. RAUKAR 1997, 19 sqq. 


392 Oranojdijalektalnoj i kulturnoj povijesti ovih idioma pregledno i sbogatom 
bibliografijom govori IVIĆ 2001, 7 sqq. 

dijelom skriveni, pa im možemo pristupiti tekindirektno, naslu- 
ćujući u nekim događanjima u javnoj komunikaciji, ili u nekim 
mnogo kasnijim zbivanjima i stanjima, ili - napokon — analogi- 
jom prema drugim istovremenim situacijama koje su nam bolje 
dokumentirane, kakvi su bili njihovi osnovni pravci; o detaljima 
koji su predstavljali životnu svakodnevicu tadašnjih govornika 
ne znamo, dakako, ništa. 


Na drugom su se nivou oblikovale jezične zajednice onih koji 
su bili ovladali pismenošću i koji su sudjelovali u javnom saobra- 
ćanju. Jednaje odnjih —u ranom srednjem vijeku zacijelo najjas- 
nije prisutna u svijesti i svojih sudionika i njihove okoline - nas- 
talana osnovi idioma koji se upotrebljavao u sferi religije, i u njoj 
su veze s cjelinom slavenskog govornog područja, a posebno s 
njegovim južnoslavenskim dijelom svakako bile najjače; to ipak 
ne znači dai u njoj nisu djelovali i dezintegracijski procesi sa svo- 
jim lokalnim specifičnostima, od onih koje su se manifestirale u 
izboru pisma do onih koje su bile uvjetovane utjecajima epihor- 
skih idioma. Tom fragmentiranju jezičnog prostora pridonosila 
jei uska povezanost ove zajednice sa zajednicom profane literar- 
ne produkcije: premda su sudionici obaju kolektiva nerijetko bili 
isti pojedinci, u profanim se tekstovima lokalna »obojenost« ver- 
nakularajače isticalai izravnije je ovisila o nadregionalnim dija- 
lektalnim zajedničkim idiomima, tako da se vjerojatno upravo u 
domeni nereligioznih tekstova najranije počela formirati svijest 
o posebnosti pojedinih idioma i mogućnosti njihove primjene 
kao indikatora etničkog ili geografskog porijekla. Ipak, i ovdje 
se, čini se, dugo održavalo poimanje (ponekad zacijelo jasnije ar- 
tikulirano, a katkada tek u naznakama) zajedničkog jezičnog 
identiteta koji povezuje sve one koji su pismeni na nekom od 
(južno)slavenskih idioma. Tome bi, dakako, trebalo pridodati i 
jezične zajednice latinske i grčke pismenosti da bi se dobila pot- 
punija slika međusobnih utjecaja i isprepletenosti kojima se ob- 
likovao mozaik jezičnih identiteta, 

Na trećem i četvrtom nivou nalaze se crkvene i političke or- 
ganizacije i prostori sa svojim diskursima i simbolikama koje su 
se samo ponekad podudarale s jezičnim prostorima, a mnogo su 
se češće u njih usijecali i tako redefinirali njihove odnose: o mije- 
nama crkvenih i političkih granica u srednjem vijeku na tlu da- 

našnje Hrvatske nije zacijelo potrebno posebno govoriti, budući 
da su one — onoliko koliko su poznate, i uz brojne kontroverzije — 
iscrpno opisane.“ To znači da bi dvama hrvatskim srednjovje- 
kovnim prostorima o kojima govori Raukar, društvenom ili et- 
nokulturnom i političkom, trebalo dodati i treći —jezični. Naime, 
ako se bez zadrške možemo složiti daje hrvatski društveni pros- 
tor u ranom srednjem vijeku redovito bio, u percepciji onih koji 
su ga svojim komunikacijama i interakcijama definirali (a riječ 
je- makar to ad nauseam ponavljali — o elitama koje u tom raz- 
doblju vjerojatno i nemaju previše potrebe da svoja poimanja, 
osim posve indirektno, prenose na neelitni dio stanovništva), 
-obuhvatniji od prostora koji su određivale granice političke or- 
ganiziranosti, možemo jednako tako zamisliti da je jezični pros- 
toru koji su se pripadnici te elite smještali (i u koji su bili iizvana 
smještani) bio još obuhvatniji i da se u principu širio sve do ne- 
jasnih granica rasprostiranja Slavena i u stvarnom, geograf- 
skom prostoru, ali i u povijesnom i legendarnom vremenu. 
Unutar te široke, u andersonovskom smislu zamišljene je- 
zične zajednice, čijem su konstituiranju pridonosila i mitologizi- 
rana sjećanja na zajedničku prošlost, i djelovanje Konstantino- 
vih i Metodijevih učenika misionara, i zajednička specifičnost pi- 
sama, glagoljicei ćirilice, avrlo vjerojatno i - onda kadje dolazilo 
do međusobnih kontakata — mogućnost međusobnog sporazu- 
mijevanja, u ranom srednjem vijeku izrastali su i novi jezični 
identiteti koji su se oblikovali u vlastitim prostorima, ali nisu 
zbog toga nužno poništavali i ovaj osjećaj pripadnosti jednoj 
sveobuhvatnijoj zajednici. Kao što smo već naznačili, ti su se no- 
vi identiteti jednom dijelom zasnivali na regionalizaciji epihor- 
skih idioma, te na njihovu opismenjavanju i ulasku u vernakula- 
rizirane domene književnosti, politike i prava, ina hrvatskom će 
se tlu kasnije jasno manifestirati kao čakavska, kajkavska i što- 
kavska zajednica, od kojih se druge dvije povezuju i sa susjed- 
nim, slovenskim, odnosno bosanskim i srpskim teritorijem. 
Drugim se dijelom oni temelje na simbolici pisma, te na —s njom 
donekle povezanoj — strukturi crkvenih područja: crkveni raskol 


393 Jedino ponovo možemo uputiti na već citiranu literaturu, a posebno na 
KLAIĆ 1975 i 1976, te na RAUKAR 1997. 
394 RAUKAR 1997, 111 sqq. 

1054. g. zacrtao je svakako jedno od dubokih razgraničenja me- 
đu kolektivnim identitetima Južnih Slavena. Treći su element 
političke i feudalne organizacije, koje će dugo vremena -— zapravo 
sve do u 19. stoljeće — održavati razlike između Dalmacije, Hr- 
vatske i Slavonije, pa će se i unutar svakog od ovih područja je- 
zične veze donekle drugačije konstituirati i ulazit će u međusob- 
no različite relacije sa susjednim područjima i jezičnim zajedni- 
cama. I napokon —ali svakako ne i na posljednjem mjestu u hije- 
rarhiji - etničke solidarnosti svih nivoa, od onih lokalnih ili bar 
lokaliziranih, kakve su karakterizirale, na primjer, gradove na 
jadranskoj obali, preko onih širih,)?* regionalnih pa i svehrvat- 
skih, sve do onih najobuhvatnijih, južnoslavenskih i slavenskih, 
s vremena na vrijeme posizat će za jezikom kao indikatorom et- 
niciteta, alineikao njegovim kriterijem (ili bar zato nemamo si- 
gurnih dokaza). Nijedan od ovako zacrtanih sisterna identifika- 
cije (uz punu svijest o opasnostima koje se kriju u ovakvim she- 
matičkim prikazima) u svojim se razgraničenjima ne podudara, 
osim sporadično, s drugim, pa tako i u Hrvatskoj dobivamo sliku 
nepotpuno jasnih, fluidnih i promjenljivih jezičnih granica i je- 
zičnih kolektiva koji se međusobno prožimaju i interferiraju, ta- 
ko da pojedinačni govornik birajući između mogućnosti kojima 
je ovladao, konstruira svoj trenutačni identitet u skladu s kon- 
tekstom, a njegovu cjelinu sagledava u složenoj konstrukciji svih 
idioma koji su mu na raspolaganju: takva je slika, kako smo po- 
kušali pokazati, karakteristična za cijelu srednjovjekovnu Evro- 
pu. ' 

Prve jasnije znakove »usidravanja« hrvatskog jezičnog iden- 
titeta i njegova izdvajanja iz slavenskog okruženja mogli smo 
iščitati iz zadržavanja glagoljske pismenosti, te iz povezivanja 
glagoljice sa svetim Jeronimom. Hrvatsko se ime s prostorom 
počelo određeno povezivati u 10. stoljeću kao oznaka za državu 
Trpimirovića, a na jezik se primjenjivalo od 13. stoljeća,“ dakle 
u vrijeme kada se vjerojatno formirala i legenda o Jeronimu kao 


395 RAUKAR 1997, 185 sqq. pokazuje kako se pripadnici elite iz hrvatskih gra- 
dovajoš u 15. stoljeću u Veneciji legitimiraju svojim lokalnim urbanim pori- 
jeklom i na osnovi takve legitimacije stječu u očima Venecijanaca svoj iden- 
titet. 


396 Cf. RAUKAR 1997, 140. 

izumitelju slavenskog pisma. Treba pretpostaviti da su zbivanja 
u toku 14. i 15. stoljeća bitno pridonijela oblikovanju specifični- 
jegjezičnog identiteta: sjedne strane, u vrijeme vladavine Anžu- 
vinaca, a posebno nakon Zadarskog mira 1358. g., Hrvatska je 
doživjela relativno kratkotrajno razdoblje političkog objedinje- 
nja svih područja, razdoblje u kojem je došlo i do procvata eko- 
nomskih i komunikacijskih veza između obale i kopnenog za- 
leđa.*" Osim toga, turski prodori u 15. stoljeću i njihovi duboki 
zahvati koji su dramatično utjecali na političke okvire hrvatske 
državnosti, donijeli su sa sobom, ne samo Hrvatima nego i Evro- 
pi u cjelini, novog Drugog, kojije zahtijevao koherentije formira- 
nje identiteta, posebno na granicama Osmanlijskog Carstva,*?i 
koji je slavenski istok Balkanskog poluotoka »odsjekao« od nje- 
gova zapada. S druge strane, tome je uvelike, već i prije turskog 
prodora, pridonosila politička i crkvena povezanost sa zapad- 
nom Evropom (što je simboliziralo i prihvaćanje latinice), odak- 
leje potkraj 15. stoljeća pristigao i izum tiskarske tehnike, kojije 
tako bitno utjecao na oblikovanje protonacionalnih identiteta u 
Evropi. Napokon, na kraju 15. stoljeća pojavljuje se i »otac hr- 
vatske književnosti«, Marko Marulić, a u slijedećem se periodu 
književna produkcija formira u trima dijalektalno definiranim 
krugovima, koji usprkos svim povučenim granicama djeluju u 
stalnim međusobnim kontaktima i utjecajima. Bilo bi, dakle, 
sasvim pogrešno posumnjati u to da u 15. stoljeću ne postoji hr- 
vatski etnokulturni idruštveni prostor (da zadržimo Raukarove 
termine) u kojem oni koji u njemu mogu participirati nalaze dio 
svojeg kolektivnog i individualnog identiteta. No, ma koliko se 
jezik u tom prostoru nesumnjivo pojavljivao kao njegov indika- 
tor, još uvijek ne uočavamo jasne iskazekojima bi se on intencio- 
nalno ukazivao kao simbolički kriterij pripadnosti političkoj ili 
etničkoj zajednici, dakle kao ideologem. 


Nakon opismenjavanja slijedeći je korak u procesu vernaku- 
larizacije svih domena javnog saobraćanja gramatikalizacija 


397 C/. RAUKAR 1997, 165 sgq. 

398 To se može očitati i u zapisu popa Martinca nakon bitke na Krbavskom po- 
lju 1493. g., gdje se nalazi iona znamenita rečenica u kojoj se narod identifi- 
cira s jezikom: »nalegoše najazik hrvatski«. Cf. BOGIŠIĆ 1997, 7 sqq. (»Kr- 
bavska katastrofa 1493. i rađanje hrvatske proze«). 

vernakulara. Ona u Hrvatskoj ne kasni za drugim evropskim 
zemljama - njezini počeci zahvaćaju kraj 16. i početak 17. stolje- 
ća. Naime, prvirječnik kojim su obuhvaćene riječi jednog hrvat- 
skog idioma sastavioje Faust Vrančić 1595. g.,a prvu je gramati- 
ku Bartol Kašić izdao 1604. g. Kaoi sastavljači sličnih priručni- 
ka posvećenih drugim vernakularima toga vremena, i prvi su se 
hrvatski autori našli pred problemom koji idiom opisati među 
brojnim i — kao što smo vidjeli - mozaično isprepletenim je- 
zičnim sistemima upotrebljavanima u različitim područjima 
javne komunikacije, a zatim i pred pitanjem koji jezik zapravo 
taj idiom predstavlja. 

Faust Vrančić svojem je rječniku dao naslov Dictionarium 
quinque nobilissimarum Europae linguarum, Latinae, Italicae, 
Germanicae, Dalmatiae et Ungaricae. Premda bismo činjenicu 
daje oznaku odabranog slavenskog jezika stavio u posvojni geni- 
tiv toponima, dok su drugi jezici označeni pridjevima, mogli tu- 
mačiti proizvoljnošću koje u latinskom toga doba ne nedostaje, 
činise daseovdjeipak radi o autorovoj namjeri. Naime, iz njego- 
va je predgovora vidljivo da on smatra da ne postoji Dalmatica 
lingua, već samo lingua Slavonica čiji se ogranci protežu po či- 
tavoj Evropi, od Jadranskog mora sve do još neistraženih sjever- 
nih obala u Aziji;** unutar togjezika Vrančićje odabrao idioma 
Dalmaticum, jer se odlikuje čistoćom onako kako se toskansko 
narječje ističe među italskima.“" No Dalmacija pri tome nije sve- 
dena na suvremene uske granice, nego obuhvaća svoj neka- 
dašnji teritorij: od Jadranskoga mora na jugu do Drave i Dunava 
na sjeveru, te od njemačkih i talijanskih zemalja na zapadu do 
Trakije i Makedonije na istoku — sada su na tom području Dal- 
macija, Hrvatska, Bosna, Slavonija, Srbija i Bugarska.“ Dapa- 


399 ...quae late per totam Europam ramos suos pandens, a mari Adriatico in 
Asiam ad incognita septentrionis usque littora extenditur. 

400 ...ea causa est, quod inter reliquos purissimum sit, quemadmodum inter 
Ztalica Hetruscum. 

401 Dalmatiam autem non iis limitibus hic constringo, quos ei hodie iniquitas 
temporum angustissimos posuit, sed quibus olim terminabatur. Habebat 
enim a Meridie Mare Adriaticum, a Septentrione fluvios Dravum, et Danu- 
bium, ab Occidente Germanos et talos, ab Oriente vero Macedones, et Thra- 
ces. Nunc in Dalmatiam, Croatiam, Bosinam, Slavoniam, Serviam, et Bul- 
gariam divitur [sic]. 

če, iz takve su Dalmacije svoj čisti jezik dobili i Poljaci i Česi, 
odatle potječe svetiJeronimkojijenesamotumačio Sveto Pismo 
nego je i izmislio nova slova, odatle je, napokon, i Ćiril, koji je i 
sam izumio nova pismena kojima se ne služe samo Dalmatae (tj. 
stanovnici nekadašnje Dalmacije) pravoslavne vjere nego i Rusi 
i Vlasi.“ Uza sveto Vrančić odabire riječi iz čakavskoga, s pone- 
kom štokavskom primjesom.“ 

Prema tome, očito je da Vrančić pod Dalmaticum idioma ne 
podrazumijeva samo čakavštinu (koju u nadregionalnom obliku 
i s transregionalnim proširenjem na štokavštinu doista uvršta- 
va u rječnik) nego neki općijužnoslavenski vernakular,“* koji je 
opet dio linguae Slavonicae, a njezina jezična zajednica obuhva- 
ća sve slavenske narode. Uz to nije teško zapaziti kako jezik kod 
Vrančića zadobiva ideologemske konotacije na dvama različitim 
nivoima: na prvome od njih lingua Slavonica (zajedno s madžar- 
skim, čijoj je promociji Vrančićev rječnik također uvelike prido- 
nio) stavlja se uz bok latinskom, talijanskom i njemačkom, jezi- 
cima koje evropskoj publici ne treba, dakako, posebno ni pred- 
stavljati, i na taj se način slavenski jezični prostor ravnopravno 
uključuje u Evropu koja ga još nije spremna prihvatiti; ta se au- 
torova intencija osobito jasno iščitava iz naslova njegova djela, 
gdjeje slavenski jedan od pet nobilissimarum linguarum, dakle 
najuglednijih jezika. Na drugoj razini, koja je više orijentirana 
prema slavenskoj publici, iz golemog se jezičnog skupa slaven- 
skih idioma (a važno je da on bude velik i proširen »po cijeloj Ev- 
ropi« upravo zato da bi se mogao nadmetati s njemačkim i tali- 
janskim) izdvaja Dalmaticum idioma, južnoslavenski vernaku- 
lar (zadržavajući odnos s evropskim Zapadom kroz usporedbu s 


402 Ex his finibus puritatem linguae suae quam habent, unđ cum primis Duci- 
bus suis Leho et Cseho, Poloni et Bohemi receperunt; hinc Divus Hyeroni- 
mus, qui latinis simul et suae nationis hominibus, sacros interpraetatus est 
libros, ac novo expressit charactere originem suam habuit: hinc Cyrillus ille, 
qui alio charactere postea idem praestitit, quo non solum Dalmatae, qui 
Graecorum religionem sectantur, sed et Rutheni seu Moscovitae, et Valacchi 
hodie passim utuntur. 

403 Cf. JONKE 1971, 131. 


404 Teško bi bilo prihvatiti Jonkeovo mišljenje (JONKE 1971, 130) daje Vranči- 
ćeva »lingvistička ocjena jezika velike Dalmacije nestvarna i nenaučna«: 
onajeto samo iz današnje pozicije, ali smijerno pretpostavitida vjerno izra- 
žava Vrančićevu percepciju slavenske jezične zajednice. 

toskanskim), kao zasebni nosilac jezičnog identiteta; pri tome je 
"upotrijebljen sav klasični repertoar simboličkih strateških pos- 
tupaka: poziva se na njegovu posebnu čistoću, na njegov bitan 
utjecaj na druge idiome, na njegovu drevnosti vezu sučenim Je- 
ronimom i Konstantinom, nato daje iz njega čak dvaput potekla 
pismenost Slavena. U prvoj bismo ideološkoj identifikaciji Sla- 
vena i njihova jezika još mogli naslutiti uspostavljanje relacije 
između (vrlo generaliziranog) etniciteta ijezične zajednice, iako 
je - u duhu vremena u kojem je Vrančić živio i prostora u kojem 
je stvarao — vjerojatnije da se radi o kulturnoj identifikaciji, dok 
je u drugom poistovećivanju Južnih Slavena i »dalmatinskog 
narječja« teško pronaći i tragove etniciteta: Južni su Slaveni pri- 
je svega »zamišljena« jezična zajednica koja se konstruira kao 
potencijalni simbolički i komunikacijski prostor. Tek na trećem 
nivou jezične realizacije, dakle konkretnog jezičnog materijala 
uvrštenog u rječnik, na nivou koji nije ekspliciran i stoga nema 
ideološkog naboja koji bi proizlazio iz autorove intencije, može- 
mo razabrati stvarne jezične okvire u kojima se Vrančić mogao 
kretati i koji imaju obilježja specifičnog hrvatskog prostora.“* 
Za razliku od Vrančića koji je izradi svojega rječnika pristu- 
pio zacijelo iz vlastitih pobuda, Kašićeva je početna pozicija dru- 
gačija i ona mu je na izvjestan način olakšala problem odabira. 
On je, naime, dobio nalog od svojih nadređenih u Družbi Isuso- 
voj da sastavi gramatiku, a taj jenalog svakako sadržavao u sebi 
i naznaku imena jezika koja će se pojaviti i u naslovu Kašićeva 
“djela, štampanog 1604. g.: Institutiones linguae Illyricae.** Ka- 
ko je trebalo napraviti opisjezika prema uzusima koji su vrijedili 
za gramatike što su ih u to doba sastavljali isusovci i kako je os- 
novni model takva gramatičkogopisajoš uvijek pružala antička 
tradicija, u samoj deskripciji jezičnog sistema nije bilo mjesta 
(jer gaantičke gramatike nisu predviđale) za raspravu o tome o 
kojem sejeziku zapravo radi. Prema tome, lingua Illyrica u opti- 


405 Ti su okviri realno (i paradoksalno) bili sasvim uski. Vrančić na jednom 
drugom mjestu (citirano prema JONKE 1971, 131) kaže: »Vele mi jest 
mučno bilo ovo malo pisati, jedno da sam malim ditetom budući, kako znati 
morete, iz naše zemlje izveden, i nisam potle vele drugoval sa ljudi našega 
jazika«. 

406 O Kašićevoj gramatici detaljne obavijesti daje KATIĆIĆ 1981. 

ci »naručioca«, kao što je to općenito bio slučaj u ovom periodu, 
označavaslavenski vernakular koji se pojavljuje u komunikaciji 
na teritoriju nekadašnjeg Ilirika.“ No s druge strane, budući da 
gramatički opis sadržava mnogo više elemenata jezičnog siste- 
ma nego rječnički popis, pred Kašićem se problem izbora onoga 
što će opisati kao lingua Illyrica zacijelo pojavio u punoj svojoj 
težini, to više što u svojem radu nije imao prethodnika.“ Potpu- 
no svjestan stvarne dijalekatske raznolikosti, ali i pragmatične 
svrhe kojoj je njegov udžbenik namijenjen, Kašić se ne bavi dija- 
lektima nego — kao što se na osnovi opisanog sustava i u tekstu 
navedenih primjera može zaključiti — odabire jednu neutralizi- 
ranu nadregionalnu varijantu čakavskoga, s nekim štokavskim 
primjesama.“ Iz drugih njegovih tekstova, od kojih je većina 
osobnijeg karaktera od nužno bezlično pisane gramatike, vidlji- 
vojedaon samlIllyricus prevodi saslovinski, nodase kao identi- 
tetske oznake bilo naroda bilo jezika kod njega pojavljuje uz 
slovinski idalmatinski, alizajeziki dubrovački, paibosanski.“ 


I kod Kašića, kao i kod Vrančića, dakle, naslućujemo više- 
slojnu identifikaciju u kojoj sejezik može pojaviti kao indikator 
na različitim nivoima, od lokalnog, gradskog, preko regional- 
nog sve do južnoslavenske i sveslavenske razine. Bilo bi ne- 
sumnjivo pogrešno zaključiti da jedna od mogućih razina iden- 
tifikacije nije bila i ona na kojoj su se simbolički objedinjavali 
Hrvati: ona se upravo u 15. i 16. stoljeću, kaošto smo već nagla- 
sili, čvršće oblikovala i pod utjecajem sličnih procesa u zapad- 
noj Evropi što su ih prihvaćali i prenosili hrvatski humanisti, i 
pod pritiskom turske opasnosti, i u novim političkim okvirima 
koje je od 1527. g. određivala vlast Habsburgovaca, a temeljila 


407 RAUKAR (1997, 387) kaže kako se od 15. stoljeća naziv ilirski u humanis- 
tičkom okruženju počinje upotrebljavati kaooznaka za prostor Južnih Sla- 
vena. 

408 Cf. KATIĆIĆ 1981, 7 sq. 


409 Quamquam omnibus ferme orationis partibus f...] variae dialecti accidant 
Pro varietate protinciarum et urbium, quoniam /...] neque, habita ratione 
finis propter quem hae institutiones conscribuntur, studiosis linguaeIllyri- 
cae multum in praesentia istiusmodi tractatio allatura est, idcirco de dialec- 
tisagerepraetermittam. Cf. KATIČIĆ 1981,41 sq. V.i MOGUŠ 1995, 80sqq. 

410 Cf. BOGIŠIĆ 1997, 116 sqq. (»Čitajući posvete i predgovore u knjigama Bar- 
tola Kašića (1575-1650)<), posebno 122 sqq. 

se i na sjećanjima na srednjovjekovne političke i društvene or- 
ganizacije na području današnje Hrvatske. U tim identifikaci- 
jama, koje su zacijelo u osnovi bile etničkog (ali,dakako,jošnei 
nacionalnog) karaktera, pojavljivao se ponekad i jezik kao je- 
dan od mogućih indikatora: već u Marulićevoj Juditi (1501) 
spominje se da je »u versih hrvacki složena«, a o hrvatskom je- 
ziku govore i Zoranić i Vetranović i Zlatarić,“' ali mogućnost 
zamjene atributa hrvatski i slovinski ukazuje na (ponekad 
možda i namjernu) dvoznačnost prve oznake,“"* koja u užem 
smislu obuhvaća samoHrvate (ai semantički je opseg ove riječi 
višestruk: onasemožeodnositina drevnu hrvatsku kraljevinu, 
različitu od dalmatinske, ili su njome označena oba prostora, 
no bez slavonskoga), a u širem smislu na Slavene u Iliriku, dak- 
le na Južne Slavene. Stoga bi bilo vrlo teško ustvrditi, bez 
anakronističkog projiciranja današnjih odnosa na relacije po- 
četkom novog vijeka, da se jezik tada pojavljivao kao bitan kri- 
terij etnicitetaietničkogidentiteta čije restrukturirane zamet- 
ke upravo ovdje možemo pronaći: jezik je, naime, svojim broj- 
nim identifikacijskim razinama (lokalnom, dijalektalnom re- 
gionalnom i nadregionalnom, »ilirskom« i »slavenskom«) i svo- 
jom intencionalno podržavanom uraslošću u širi slavenski 
prostor, dakle neodređenošću svojih unutrašnjih i vanjskih 
granica, bio neprimjeren instrument takve identifikacije, iako 
se ukazivao — baš zbog tih istih osobina - kao pogodno sredstvo 
za objedinjavanje različitih jezičnih kolektiva. 

Da je jezik kao ideologem bio adekvatniji za iskazivanje širih 
nego užih kolektivnih identiteta, još se bolje razabire u onim dje- 
limau kojima seon izričito upotrebljava kao indikator identifika- 
cije, dakle u radovima koji nisu lingvističkog karaktera nego su 
namijenjeni unutrašnjem i vanjskom oblikovanju identiteta, dru- 
gim riječima u radovima jasne ideološke inspiracije, bilo zato što 
jeine prikrivaju ili zbogtogašto ona neprestano sama izbija ispod 


411 Cf. KATIČIĆ 1992, 318 sqq. i RAUKAR 1997, 453 sqq. Katičić pokazuje na 
primjeru Zlataričeve posvete Jurju Zrinjskom i jednog pisma Nikole Zrinj- 
skoga kako je to poimanje početkom 17. stoljeća imalo transregionalna obi- 
lježja i povezivalo jug i sjever Hrvatske. 

412 Cf. KATIČIĆ 1992, 323. 

tankog sloja znanstvenog ili literarnog diskursa.*“* Jedan je od 
takvih ranih radova i djelo Z/ Regno de gli Slavi dubrovačkog be- 
nediktinca Mavra Orbinija, objavljeno 1601. g. u Pesaru. Intenci- 
jaje njegova djela sasvim očitai u osnovije jednaka onoj koju smo 
uočili u Vrančićevoj prezentaciji jezika. Naime, Orbini želi evrop- 
skoj obrazovanoj javnosti prikazati svijet iz kojeg potječe, te ga 
oblikuje u nekoliko krugova — prije svega kao slavenski, zatim 
južnoslavenski, pa hrvatski i, napokon, no ne najmanje važno, 
kaolokalni dubrovački. Pri tome se u svojem gotovo agresivnom i 
posve ideologiziranom »slavizmu« oslanja na ideje što ih je 75 go- 
dina ranije izložio Vinko Pribojević, uz jednu bitnu razliku: Pri- 
bojevićev latinski govor, održan pred hvarskim odličnicima, bio je 
namijenjen promociji slavenske ideje »prema unutra«,“'* dok Or- 
bini svoj tekst piše »prema van«, da bi druge uvjerio u veličinu 
Slavena. Stoga on bira i primjeren tip diskursa, stvarajući erudit- 
sko, brojnim citatima i još brojnijim imenima autoriteta prošara- 
no djelo, sasvim u duhu evropske renesansne historiografije koja 
je u njegovo vrijeme već na zalazu, ali koja svakako još u Evropi 
ima svoju čitalačku publiku, pošto je opisala povijesti svih naj- 
znatnijih evropskih naroda i zemalja.““ 

U entuzijastičkom uzmahu dubrovački benediktinac prika- 
zuje, dakle, uz vrlo bogat znanstveni aparat, Slavene kao heroj- 
ski,u svakom pogledu svim drugima nadmoćan, narod od kojega 
— osim Grka i Rimljana - praktički potječu svi drugi narodi, i koji 
je u nebrojenim pobjedničkim pohodima palio i žario Evropom. 
Premda eksplicitno kaže da je »običaj (...] uzimati drevnojedin- 
stvo jezika kao pouzdan dokaz jedinstva nacije«,“* i premda se 


413 Kakosinteza povijesti ideologijanovog doba na našem tlu (aona bi vjerojat- 
no započinjala Vinkom Pribojevićem i 16. stoljećem) nijenapisana,ajoš ma- 
nje je izučeno mjesto jezika kao ideologema u njoj, i kakoje to zadatak koji 
sasvim nadilazi namjere ovog rada (u kojem hrvatski slučaj predstavlja tek 
malo opširniju, ali ipak posve shematski zacrtanu, ilustraciju njegovih os- 
novnih teza), ograničit ćemo se samo nanekoliko točaka u složenoj dijakro- 
niji problematike; drugačiji biodabirmoždadoveoi do drugačijih rezultata. 

414 C/. ŠANJEK 1999, 31 sq. Zanimljivo je da se Pribojević u autoidentifikaciji 
predstavlja kao Dalmatinac, kao Ilir i, konačno, kao Slaven. 

415 Cf. ŠANJEK 1999, 39 sqq. 

416 Kraljevstvo Slavena, str. 233 (original, str. 170); prijevodni izraz nacija u 
ovom kontekstu zvuči pomalo anakrono. 

uvelike služi najrazličitijim etimologijama kao argumentima u 
svojem izlaganju, jezik se u njemu pojavljuje relativno rijetko i 
samo kao pomoćni indikator a ne i kao kriterij slavenstva. Na 
jednome od takvih mjesta upozorava da »slavenski puk rabi dvi- 
je vrste pisma, a što ne čine ni Grci ni Latini«,“'" te nastavlja pri- 
pisivanjem izuma glagoljice Jeronimu, a ćirilice Ćirilu. Na dru- 
gome, u razvijanju jedne od svojih teorija o etnogenezi Slavena 
(koji potječu iz Skandinavije, odakle su krenuli u Sarmatiju, a 
zatim i na Balkan), tvrdnjom daje Jeronim dao glagoljicu Slave- 
nima dokazuje kako su i Iliri (pa i sam Aleksandar Makedonski) 
bili također govorili slavenski, pa kad su Slaveni sa sjevera stigli 
najug, ovdje su već zatekli druge Slavene-Ilire.“* Drugim riječi- 
ma, slavenski jezik svojom drevnošću i kontinuiranim zadržava- 
njem na istom prostoru, kaoi specifičnošću svojih pisama (koja, 
uz to, oba potječu od crkvenih svetaca i velikih učenjaka), prido- 
nosi ugledu Slavena, ali u vrloopćenitom smislu, ane kao simbol 
njihovih internih posebnosti, iskazanih u zajednici bilo svih Sla- 
vena ili onih koji nastavaju Ilirik (a to su, prema Orbiniju, i Srbi, 
i Bugari, i stanovnici Zete“), 


Sto godina kasnije naizgled se ništa nije promijenilo. Pavao 
Ritter Vitezović u svojem djelu Croatia rediviva, objavljenom 
1700. g., iznosi tezu o prostiranju Hrvatske na cijelom području 
nekadašnjeg rimskog lirika (painavećem teritoriju) i pri tome, 
kaoi Orbini, ali u drugačijem, manje fantastičnom historiograf- 
skom kontekstu, iznosi cijeli dijapazon historijskih i parahisto- 
rijskih argumenata, među kojima se pojavljuje i jezik. Naime, u_ 
težnji da pokaže kako su ne samo Hrvati nego i Srbi, pa i drugi 
narodi, Slaveni ili Iliri, on kaže da svi oni svoj vernakular nazi- 
vaju slavenskim, odnosno ilirskim, a mogu primijeniti i uži et- 
nički naziv, premda im je upotreba zajednička.“ Ipak, promjene 


417 Kraljevstvo Slavena, str. 109 (original, str. 46). 

418 Kraljevstvo Slavena, str. 236 (original, str. 173): Ja /...] držim neprijepor- 
nim da je jezik Ilirika bio isti onaj kojim se i danas tamo govori, iako je do- 
laskom Gota i Slavena donekle izmijenjen. 

419 Cf. ŠANJEK 1999, 37. 


420 Oživljena Hrvatska, str. 15: ...omnesque superius dictae gentes vernaculam 
suam linguam generaliter Slavam, vel Slovinicam, id est Ilyricam nuncu- 
pant, cujus usum communem kabent. Ut Croataeproprii, nas Hervatski ali- 
ti slovinskijezik; id est;nostra Croatica sive Slavonica lingua. Carnioli, nas 

su bile velike: prije svega izmijenila se publika kojoj je tekst 
namijenjen,jerje Vitezovićev adresat bio u osnovi bečki dvor, za 
kojise autor nadao daće u okviru utvrđivanja granica nakon mi- 
ra u Sremskim Karlovcima 1699. g. (a Vitezovićaje kao eksperta 
poslao Hrvatski sabor na te pregovore) pomoći uspostavljanju 
hrvatskog državnog teritorija u njegovu povijesnom opsegu, ka- 
ko ga je Vitezović zamišljao.*" Promijenio se, kao što vidimo i 
postavljeni cilj, pai ideološki kontekst u koji Vitezović smješta 
kolektivni identitet koji konstruira. Nema sumnje da se u Vite- 
zovićevu slučaju radio političkom programu sjasno definiranim 
autoritetom koji bi taj program mogao realizirati, kao što nema 
sumnje daje politički subjekt koji autor hoće oživiti upravo Hr- 
vatska, i to zajedno s Dalmacijom i Slavonijom, i s granicama do- 
voljno neodređenima da biih bečki dvor mogao sam, u skladu sa 
svojim interesima, docrtati,inema, napokon, sumnje datom za- 
mišljenom političkom subjektu treba »udahnuti« identitet koji 
će ga na adekvatan način legitimirati, no usprkos svemu tome 
jezik nije odabran da bude elemeni te legitimacije, osim kao op- 
ćeslavenski i južnoslavenski identitetski okvir,“ To nas navodi 
na zaključak da se jezik u tom trenutku nije Vitezoviću činio do- 
voljno snažnim strateškim sredstvom uspostavljanja kolektiv- 
nog hrvatskog identiteta, što ujedno znači da jezična zajednica 
hrvatskogjezika, kojaje u todoba u nekom obliku zacijelo posto- 
jala, još nije bila identična s političkom zajednicom niti u očima 
onih koji su je pokušavali, poput Vitezovića, zacrtati. 

Ovom konstatacijom približavamo se ključnom pitanju: 
Zašto idiom koji je relativno rano dobio pismenost i tako ušao u 
proces vernakularizacije prostora javne komunikacije, i koji nije 
bio podvrgnut gramatikalizaciji kasnije od drugih evropskih 


krajnski inu slovenski jezik; nostra Carniolica et Slavonica lingua; sic cae- 
terae. 

421 Cf. BRATULIĆ 1997, 22 sqq. 

422 Daje sam Vitezović posjedovao i svijest o specifičnom hrvatskom jezičnom 
identitetu, dokazuje i njegovo objašnjenje da je Odiljenje sigetsko (spodnas- 
lovom: Tuliko razlicsitom, kuliko necsujenom dosle Hervatske risme lipo- 
tom spravlyeno) napisao »najveće toga radi da slavni hrvatskijezik naš u tu- 
liko pozabljenje ne dohodi« (citirano prema MOGUŠ 1995, 92), što se svaka- 
ko ne odnosi na neki (u tom trenutku već sasvim imaginarni) općeslavenski 
idiom javne komunikacije. 

vernakulara,“* ikoji je u području religije imao specifično mjes- 
to, i koji je u domenu »prave«, profane poetske i prozne literarne 
produkcije ušao s nevelikim zakašnjenjem u odnosu prema za- 
padnoj Evropi, i kojije imao podlogu u državnoj tradiciji iu kon- 
strukciji etničkog identiteta, i koji je, napokon, veoma rano, u 
»doba narodnih vladara« već bio prisutan u politici i administra- 
ciji zašto takavidiom nije nakon gramatikalizacije ili paralelno 
s njom doživio, poput mnogih drugih vernakulara, svoju politi- 
zaciju; jednostavnije rečeno: zašto nije, premdaje prividno za to 
ispunjavao sve preduvjete, u 17. stoljeću »osvojio« politički pros- 
torjavne komunikacije nitije bio preuzet kao simbol neke, ma- 
kar zamišljene, političke zajednice? 

Precizan odgovor na to pitanje zahtijevao bi detaljno izuča- 
vanje političkih i socijalnih prilika u Hrvatskoj od 15. ili 16. sto- 
ljeća nadalje i zacijelo bi u sebi sadržavao mnoge elemente koji 
dosad nisu bili ni spomenuti. Čini se ipak izvjesnim da se on ne bi 
smio svesti isključivo na nepovoljne političke okolnosti i na tu- 
đinsku vlast koja nije dozvoljavala politizaciju hrvatskog verna- 
kulara, to više što prije pojave apsolutističkih vladavina, u uvje- 
tima relativne administrativne samostalnosti koju je Hrvatska, 
bar ujednom svojem dijelu, konstantno zadržavala i u vremeni- 
ma u kojima se simbolička nadmoć još nije iskazivala s pomoću 
jezika (dakle, kad su germanizacija ili madžarizacija bili tek ter- 
mini budućih političkih odabira), politički kontekst nije nužno 
sprečavao ulazak hrvatskoga u domenu politike, ajoš manje nje- 
govo simboličko promoviranje u instrument objedinjavanja Hr- 
vata. Jednako se tako odgovor ne bi smio ograničiti na konstata- 
ciju da su se u domeni književnosti konstituirala tri nadregio- 
nalna zajednička jezika sa svojim jezičnim zajednicama, što je 
usporavalo za političku promociju neophodno predstandardiza- 
cijsko ujednačavanje, jer su se ove tri zajednice međusobno dje- 
lomično prožimale, a slične situacije nisu drugdje priječile politi- 
zaciju vernakulara. I napokon, »uronjenost« hrvatskog jezičnog 
identiteta u južnoslavenski i općeslavenski identitet također ni- 
je morala predstavljati nepremostivu prepreku, budući da su se 


423 Usporedna tablica s podacima o počecima pismenosti i gramatikalizacije 
nalazi se u BAGGIONI 1997, 63 sq. (uostalom, s pogrešnim podacima za Hr- 
vatsku). 

—kaošto smo vidjeli -u domeni umjetničke produkcije već ocrta- 
vale posebne granice, no one se nisu prenosile na političku i ideo- 
lošku razinu konstitucije identiteta. 


Izgleda da bi odgovor trebalo tražiti u smjeru koji sugeriraju 
analogije sa situacijama u onim sredinama u kojima se politiza- 
cija vernakulara uistinu dogodila. U tom bi slučaju njegova naj- 
općenitija verzija mogla glasiti: u Hrvatskoj proces politizacije 
nije zahvatio vernakular zato što nije postojala socijalna grupa 
kojoj bi to bilo u interesu i koja bi istovremeno posjedovala do- 
voljno moći da takav proces provede i da vernakularu otvori do- 
mene politike i administracije, pa i znanosti i obrazovanja, i da 
ga proglasi simbolom političke zajednice u konstituiranju. Dru- 
gim riječima, za razliku od zapadnoevropskih zemalja, u Hrvat- 
skoj se nije — a to doista jest posljedica političkih i ekonomskih 
prilika — pojavio dovoljno moćan nosilac političkog projekta ko- 
jem bi jezik bio potreban kao indikator zacrtanog prostora i in- 
tencijom obuhvaćenog kolektiva. Kao što je poznato, na hrvat- 
skom se tlu nije u tim stoljećimajoš bila pojavila nova građanska 
klasa, u pravom smislu te riječi, niti sloj trgovacaili industrijala- 
ca kojima bi bilo potrebno jedinstveno tržište, jezgra nacional- 
nog tržišta, a oni koji su se u gradovima na obali ili u unu- 
trašnjosti i mogli smatrati pretečama buržoazije još nisu raspo- 
lagali dovoljnom političkom moći niti organiziranošću da bi bili 
u stanju koncipirati realan projekt simboličkog okupljanja Hr- 
vata: raštrkani u malobrojnim gradskim enklavama, oni su svo- 
je potrebe kao pripadnika građanskog sloja (pa i svoje komuni- 
kacijske i simboličke potrebe) zadovoljavali u kontaktima s gra- 
đanskim društvima u susjednim zemljama koje su nerijetko, 
uostalom, i smatrali svojim »idejnim« metropolama, u Italiji, 
Austriji, Njemačkoj, pa i Ugarskoj. S druge strane, oni koji su 
eventualno raspolagali dostatnom moći za provođenje takva 
projekta, ostaci plemstva i svećenstvo, za nj nisu bili zainteresi- 
rani, jer se bit njihova položaja sastojala u tome da podanici svih 
razina ne postanu građani, pa čak ni narod u političkom smislu 
te riječi, a uz to sui oni svoje potreberealizirali u odnosima za- 
visnosti i relativne sigurnosti što su ih uspostavljali u zatvore- 

nom krugu međusobne komunikacije i saobraćanja s istovrsni- 
ma ali moćnijima od sebe izvan Hrvatske.**“* 

Jedini koji su, po svemu sudeći, istovremeno imali u jednom 
trenutku dovoljno snage i dovoljno volje da daju početni impuls 
procesu politizacije hrvatskog bili su u 17. stoljeću Zrinski i 
Frankopani: književna produkcija Petra Zrinskog i Frana Krste 
Frankopana, kaoidjelovanje ozaljskog krugai - posebno —leksi- 
kografski rad Belostenčev, svjedoče o težnji da se tri nadregio- 
nalne dijalektalne zajednice objedine, te da se takav transregio- 
nalni hrvatski vernakular osposobi i za upotrebu u području 
obrazovanja.“*“ No, ako je takva intencija doista u svjesnu obliku 
i postojala, pogubljenje Zrinskog i Frankopana nakon neuspjele 
urote grubo juje već u začetku prekinulo. Svakako nije čudošto 
Vitezović, kojemu dakako nedostaje moćikojom su veliki feudal- 
ci raspolagali, evropskih znanja kojima su oni bili ovladali i veza 
koje su uspostavili, u Zrinskom i Frankopanu vidi svoje uzore 
kojima posvećuje Odiljenje stgetsko. Ali za istinsku realizaciju 
(pa čak i za zbiljsko koncipiranje) projekta u kojem će se za za- 
mišljenu političku zajednicu kreirati jezik koji će joj postati i 
simbol i sredstvo komunikacije trebat će pričekati razdoblje u 
kojem će se nahrvatskoj sceni pojaviti drugačije strukturirane i 
drugačije ideološki opremljene skupine. 


424 Cf. GROSS 1981, 212; v. i HOBSBAWM 1993, 80. 

425 Cf.MOGU$ 1995, 83 sqq., gdje autor upozorava i na činjenicu daje Beloste- 
nec usvoj Gazophylacium uvrštavao (s posebnim oznakama) ičakavske(oz- 
načene kao đalmatice) i štokavske (sclavonice) lekseme, i natodasubrojni 
primjeri iz klasične latinske literature zacijelo bili zamišljeni za školsku 
upotrebu, te napokon i na to da se općeslavenska gramatika Jurja Križani- 
ća, sastavljena u sibirskom progonstvu 1665. g., u svojem hrvatskom dijelu 
oslanja na tendencije ozaljskog kruga, čime bi predstandardizacija idioma, 
koja prati njegovu politizaciju, bila zaokružena. 

Tek krajem 18. i u prvoj polovici 19. stoljeća u Hrvatskoj na- 
stupaju okolnosti koje će omogućiti dovršenje procesa vernaku- 
larizacije prostora javne komunikacije; bit će ipak potrebno do- 
čekatikraj 19. stoljeća da bi taj proces bio doista dovršen. U toku 
18. stoljećai leksikografska i gramatičarska produkcija, premda 
još uvijek definirane i svojim nadregionalnim dijalektalnim iz- 
vorištima, i književna djela, koja zbog poboljšanih komunikacij- 
skih veza kruže po svim hrvatskim prostorima (a i njihova se 
publika malo-pomalo širi i izvan elitnih krugova), pridonose ne- 
koj vrsti još uvijek spontanogorganiziranja jezične zajednice ko- 
ja nadilazi regionalne i dijalektalne okvire, ali koja još uvijek, 
djelomično i zbog političke rascjepkanosti hrvatskih zemalja, 
nema jasnu svijest o svojim granicama niti o vlastitu jezičnom 
identitetu.** Unatoč tome, u tri su se dijela Trojedne Kraljevine 
uvjeti koji bi mogli dovesti do konačne politizacije vernakulara 
manifestirali na različite načine. 

U Slavoniji se, naime, već u drugoj polovici 18. stoljećas jedne 
strane pojavljuju literarni tekstovi pisani, poput Reljkovićeva 
Satira iliti divjeg čovika, na stilski jednostavnoj štokavskoj 
ikavštini i namijenjeni, u duhu pučkog prosvjetiteljstva, širo- 
kom krugu potencijalnih čitalaca, u najmanju ruku na cijelom 
području na kojem su epihorski idiomi pripadali štokavskim 
narječjima; donekle je sličnog karaktera i također mnogo čitani 


426 Pregled jezično relevantnih zbivanja u 18. stoljeću nalazi se u: VINCE 1978, 
29 sqq., te u MOGUŠ 1995, 118 sqq. 

Razgovor ugodni naroda slovinskoga Kačića Miošića: time je 
jedna u profanoj literaturi zasnovana književna koine definitiv- 
no iskoračila izvan prostora socijalne elite i počela je u jezičnu 
zajednicu koja se oko nje okupljala uključivati i one slojeve koji 
su dotad u najvećem broju slučajeva o vlastitu jezičnom identite- 
tu imali tek nejasnu predodžbu.“ S druge strane, prvi radovi fi- 
lozofsko-teološkog karaktera (na primjer, Kanižlićev Kamen 
pravi smutnje velike, iz 1780. g.) ukazuju na prodor vernakulara 
u domene znanosti, sa svim terminološkim problemima koje ta- 
kav postupak donosi, kao što Katančićev prijevod Starog i Novog 
zavjeta, dakle cjelovita Svetog pisma (štampan 1831. g.), svjedo- 
či o tome daje vernakular bio osposobljen i za tako zamašne za- 
datke.“* I napokon, pojava niza gramatika (od Tadijanovićeve, 
1761. g., i Reljkovićeve, 1762. g., preko Lanosovićeve, 1778. g., 
sve do Brlićeve, 1833. g.), ukojima seuz deskriptivnujasno raza- 
bire i normativna tendencija, sasvim je očito uvjetovana potre- 
bom za takvim djelimakoja više neće, kao Kašićev rad, prezenti- 
ratijezik onimakoji ga moraju »izvana«naučitinego će gapoku- 
šati sistematizirati za »unutrašnju« upotrebu, unutar jezične 
zajednice koja se upravo oblikuje. Treba pretpostaviti (kako to 
potvrđuje i primjer Ignjata Alojzija Brlića, trgovca iz Broda na 
Savi, koji je sve svoje slobodno vrijeme, pa i svoj novac, posvetio 
filološkom radu) da su u Slavoniji nosioci te potrebe bili baš pri- 
padnici te rane trgovačke i protoindustrijske buržoazije koja je 
svojim međusobnim vezama počela formirati i prve definirane 
tržišne prostore na hrvatskom tlu. Za provođenje prave politiza- 
cije svih domena prostora javne komunikacije (a posebno poli- 
tičke domene) tom je sloju nedostajalo jasnog političkog progra- 
mai organiziranosti, auz toje u svijesti njezinih stanovnika Sla- 
vonijajoš uvijek predstavljala od ostalih hrvatskih područja raz- 
ličit i izdvojen segment, tako da će tek prva polovica 19. stoljeća 
biti poprište procesa političkog objedinjavanja triju dijelova Tro- 
jedne Kraljevine, objedinjavanja čiji bi politički simbol mogao bi- 
ti zajednički jezik.** 

427 Cf. MOGUŠ 1995, 1238 sqq. 

428 Cf. MOGUŠ 1995, 129 sq. 


429 Tako je sam Brlić, premda je bio u kontaktu s Vukom Karadžićem i blizak 
njegovim pogledima na jezik, htio svoju gramatiku nazvati Slawonisehe 

U Dalmaciji je odlučan poticaj nastavku procesavernakulari- 
zacije dala kratkotrajna francuska uprava u vrijeme Napoleono- 
vih Ilirskih Provincija: naime, prenoseći vlastite političke, up- 
ravne i zakonodavne modele u osvojena područja, Francuzi su u 
Dalmaciji, kao jednoj od Provincija, u težnji da realiziraju pros- 
vjetiteljski koncipiranu modernu državu, de facto uveli talijan- 
sko-hrvatsku dvojezičnost, te su pokrenuli i prve novine koje su 
sadržavale tekstove i na »ilirskom« vernakularu — F1 Regio Dal- 
mato - Kraglski Dalmatin. Ova je epizoda (Dalmatin je izlazio 
kao tjednik od 1806. do 1810. g.) značajna ne samo zato što je za 
potrebe novinskog iskaza trebalo prilagoditi — i u leksičkoj i u 
sintaktičkoj dimenziji — idiom koji je u toj domeni bio još posve 
neiskušan,“"niti jedino zato što je potaknula izdavanje bar dviju 
za predstandardizacijske napore na štokavskom području zna- 
čajnih gramatika, jedne, Appendinijeve (1808) sasvim izravno, a 
druge, Starčevićeve (1812), indirektno, nego i zato što je — u skla- 
du s francuskim principimajezične politike — prvi put jedan ver- 
nakularni idiom posve determinirano politički i administrativ- 
no povezala s određenim teritorijem: bila je to, dakle, prva teri- 
torijalizacijahrvatskog vernakulara, a budući daje bila popraće- 
na i pokušajem pravopisne i gramatičke standardizacije, sve je 
tozajedno predstavljalo i pravi pokušaj politizacije vernakulara. 
No kakoje ta politizacija bilaunijetaizvanaikako niu Dalmaciji 
još nisu postojali uvjeti da ona bude stvarno prihvaćena iznutra, 
bilaje osuđena na to da završi u trenutku kadje na ovim krajevi- 
ma vlast preuzela Austrija: trag što ga je ovaj proces ostavio 
možda se najjasnije nazire u djelomičnom otporu koji će Dalma- 
cija pružati jezičnim rješenjima ilirskog pokreta, jer je u Dalma- 
ciji napoleonski period zacijelo utjecao na razvijanje izvjesne sa- 
mostalne jezične svijesti i identiteta. 


Preostalaje, prema tome, Hrvatska, odnosno sjeverozapadni 
dio današnjeg hrvatskog teritorija, s političkim, društvenim i 
kulturnim središtem u Zagrebu i s kajkavskim nadregionalnim 
vernakularom (koji se, za razliku od slavonskog i dalmatinskog, 
i naziva horvatski) u književnosti. Kako je ovdje bila najveća 


Sprachlehreitekjujena Kopitarov nagovor preimenovao u Grammatik der 


lNigrischen Sprache (cf. VINCE 1978, 151 sqq.). 
430 VINCE 1978, 103 sqq. donosi bogat popis primjera takva prilagođivanja. 

koncentracija obrazovanih ljudi, uključujući i studente, sjedište 
Sabora koji se smatrao nosiocem hrvatskog državnopravnog 
kontinuiteta i biskupije koja je živo sudjelovala u političkom i 
društvenom životu, tekako se i u gradovimasjeverozapadne Hr- 
vatske počeo formirati građanski sloj koji je na političkoj pozor- 
nici polako smjenjivao ostatke feudalnog plemstva, nije neo- 
bično da su ideje prosvjetiteljstva, s jedne strane, i romantičar- 
skog herderijanstva, s druge strane, upravo u ovim krajevima (a 
posebno u Zagrebu) u tolikoj mjeri imale odjeka da su setu po- 
četkom 19. stoljeća oblikovala prva moderna politička stajališta 
u Hrvatskoj. U njima, dakako, u duhu vremena i idejnih izvora 
na kojima su izrastala, ta stajališta nisunikako mogla zaobići je- 
zičnu dimenziju. Onase manifestirala veći u pretpolitičkim dje- 
lovanjima i spisima koji su se inspirirali prosvjetiteljstvom, na 
primjer u pozivu biskupa Maksimilijana Vrhovca upućenom 
svećenicima da prikupljaju jezično narodno blago ne samo na 
»horvatskom« nego i na slavonskom području, ili u knjižici 
Temely xitne ter govine Josipa Sipuša (iz 1796. g.) koja predstav- 
lja prvi rad iz domene društvenih znanosti na hrvatskom, a 
sadržava i autorov predgovor u kojem se zalaže za jedinstveni 
književni jezik Hrvata, Slavonaca i Dalmatinaca kao preduvjet 
ekonomskog prosperiteta naroda.“ 


No eksplicitan zahtjev za uvođenje vernakulara u domene 
politike, administracije, prava, znanosti i obrazovanja, dakle po- 
ziv na definitivnu politizaciju vernakulara, pronalazimo u mla- 
denačkom spisu jednog od kasnijih sudionika ilirskog pokreta, 
Antuna Mihanovića. Ali on se u djelcu Rech Domovini od Has- 
znovitozti Piszanya vu Domorodnom Jeziku (1815. g.)** zalaže 
za »domorodnijezik« zarazlikuodstranihjezikai nekažeizriči- 
to kakav opseg predviđa za jezičnu zajednicu koja bi takav idiom 
upotrebljavala: tose pitanje u tom prvom trenutku, kadsečinilo 
važnim prije svega osvijestiti potrebu za promocijom vernakula- 
ra u svim oblicima javnog života, vjerojatno nije ni postavljalo, 
no već nekoliko godina kasnije ono će postati veoma važno. 


431 C/. VINCE 1978, 165 sqq. 


432 Riječje o djelomičnoj preradi a djelimice doslovnom prijevodu rasprave F. 
Algarottija Saggio soprala necessit& di scrivere nellapropria lingua, objav- 
ljene 1750. g., cf. VINCE 1978, 174 sqq. 

Naime, kako su se pripadnici ilirskog pokreta iz grupe mla- 
dih obrazovanih ljudi koji žele svojem narodu donijeti svjetlost 
kulture kakvu Evropa već poznaje transformirali u političku 
skupinu koja je unutar Austro-Ugarske tražila mogućnost su- 
protstavljanja agresivnoj madžarskoj politici i osamostaljivanja 
od austrijskog tutorstva, tako je postajala sve bitnija jasna for- 
mulacija političkih ciljeva, aunutar njih i određivanje mjesta je- 
zične problematike. Kad bismo ilirce promatrali samo kao no- 
sioce romantičarskog kulturnog hrvatskog narodnog preporoda 
(što su oni nesumnjivo također bili), njihovo bi se odustajanje od 
kajkavskog dijalekta (kojemu su većinom pripadali i njihovi epi- 
horski idiomi) i prihvaćanje štokavštine kao osnovice književ- 
nog izraza moglo protumačiti kao izbor uvjetovan željom da se 
objedinihrvatskikulturni prostor i- eventualno - jezična zajed- 
nica u budućnosti izjednači s etničkim kolektivom. No ako ilir- 
ski pokret shvatimo i kao političku skupinu, koja će se od 1841. 
g. organizirati i u Ilirsku stranku, sa svojim programom koji je 
nadilazio kulturne ciljeve i u kojem su elementi, u krajnjoj kon- 
sekvenciji, podređeni politički zacrtanim ciljevima, objašnjenje 
jezičnog segmenta u tom programu postaje nešto složenije. Hirci 
suu svojem političkom djelovanju težili, u minimalističkoj verzi- 
ji programa, zaustavljanju procesa madžarizacije i očuvanju po- 
litičkog identiteta Hrvatske u okviru Austro-Ugarske na osnovi 
tradicionalne državnopravne argumentacije kojom su se služile 
i prethodne generacije hrvatskih političara, ali su u maksimalis- 
tičkoj formulaciji htjeli zasnovati široko zamišljen (i, u krajnjoj 
korisekvenciji, realiziran u obliku nove državne tvorevine) savez 
južnoslavenskih naroda.“* Upravo u takvoj intenciji jezik igra 
veoma važnu ulogu, jer-kakoim se čini - samo lingvistika omo- 
gućuje da se jasno i nedvojbeno uspostave odnosi između pojedi- 
nih slavenskih naroda i da se na taj način utvrde teritoriji na ko- 
jima bi se morale prostirati njihove države. U članku objavlje- 
nom u prvom godištu Danice, svakako pod utjecajem Kopitaro- 
vih i Šafafikovih ideja, izričito piše:“*“ 

433 Politički program i djelovanje ilirskog pokreta pregledno je prikazano u 

BANAC 1995, 59 sqq. et passim. 


434 G., »-Našnarod«, Danica Horvatska, Slavonska i Dalmatinska, Tečaj I, br. 
34 (29. 08. 1835), 235. 


265 


GOVOR NACIJE 


Za razpoznanje rodbinstva narodov i pukov jedino nev- 
kanljivo sridstvo jest jezikoslovje; [...] Samo ovim putem 
moguće bude različne kotrige slavenskoga stabla razpoz- 
nati i razlučiti i medju sobom oprediliti. 


S pomoću lingvističkih razdioba sav se slavenski svijet dijeli na 
ilirsko-ruski i češko-poljski, a prvi od njih obuhvaća dva »kolje- 
na« —ilirsko i rusko; u ilirskom se nalaze Slovenci (Vindi), Hor- 
vati, Slavonci, Dalmatini, Bošnjaci, Cernogorci, Serblji i Bugari, 
pa su oni potencijalni stanovnici:** 


... Velike Ilirske, to jest Horvatske, Slavonie, Dalmacie, 
dolnje Vugerske, Dolnje Štajerske, Krajnske, Koroške, Is- 
trie, Bosne, Cerne Gore, Hercegovine, Dubrovnika, Serb- 
ske, Bugarske i t. d. 


To je, dakle, opseg političke zajednice kojoj se u ilirskom maksi- 
malističkom projektu teži, a ona — kao što se vidi, — premda je 
konstituirana na etničkom principu, ipak ne potire razlike koje 
među pojedinim njezinim etničkim sastavnicama postoje. U 
znamenitom proglasu kojim se poziva na pretplatu za šesto go- 
dište Danice s kraja 1839. godine Gaj to eksplicitno izriče:** 


Mogli su pravi domorodci do sada viditi, da mi nečinimo 
nikakove razlike, što se tiče bratinske ljubavi izmedju 
Horvatah, Serbah, Vendah, Slavoncah, Dalmati- 
nah, Bošnjakahit.d., već da sve uskup pozivamo u jed- 
no kolo ilirsko. Zato i u napridak zaklinjamo sve rodo- 
ljubce onom slogom, koju smo rasplodjivati dužni, da ova 
imena kao posebna,aimeilirsko kaoskupno narod- 
no, ime pako slavjansko kao sveobćenito s nami jed- 
nako smatraju, isto tako, kako se smatraju u Italii imena 
mlitačko, longobardsko, toškansko, rimsko, 
neapolitansko it. d.za posebna, italiansko pako za 
skupno narodno, aromansko obuzimajući talian- 
sko, francezko, španjolsko i portugisko, za sve- 
obćenito ime. 


435 ibidem. 


436 Proglas prije 6. tečaja Danice Ilirske (1839). Sva isticanja postoje u origina- 
lu. 

I nastavlja: 


Sčrb neće nikad biti Horvat ili Kranjac, aovadvojica, 
kad nisu, nemogu nipošto biti Sarblji. A našto inat, kad 
smo ipak jedno nesamo po kčrvi i jeziku u obće, jer u tom 
smo smislu jedno tiloi sČesi, Poljacii Rusi,većejedno 
baš upravo u najužjem smislu po naričju, po pismah, po 
običajih, po domaćih uspomenah, jednom ričju: po više hi- 
ljadogodišnjoj posebnoj narodnosti ilirskoj, i po narav- 
skom zvanju najedan obćeniti cilj. 


Napokon, pred kraj Proglasa utvrđuje: 


Ime pako samo ono možese zaskupno narodno primiti, 
koje učenii slogoljubivi ljudi bez opora najshodniim i naj- 
prikladniim za sve grane priznavaju; a za prosti puk nei- 
maskupna narodnaimena dotle, dokneimaskupne,po 
jednom kalupu osnovane narodne izobraženosti, s ko- 
jom tada isti puk upije i obćenito ime kao narodno; uz 
koje će ipak prostoti i svoje posebno ime kao najobičnie u 
sve vrime najmilie ostati; ai zašto ne, kad nimalo nesme- 
ta. Imena nepadaju iz neba, a prosti seljak horvatski zna- 
deoilirskom imenu toliko, koliko o serbskom, ako je 
Zagorac, tako mu je najmilie zagorsko. A takoje istoi 
kod drugih narodah. Tu Italii polag sve literature u mno- 
gih predilih prosti puk ništa nezna o skupnom narodnom 
imenu talianskom. 


U navedenim riječima nije teško razaznati sve strateške 
postupke konstituiranja nacionalnog identiteta koje smo više 
puta spomenuli i koji su, u nešto ranijim razdobljima, podjedna- 
ko obilježavali procese formiranjanacionalnogidentiteta u zem- 
ljama zapadne Evrope; dapače, Gaj izričitoukazuje na ulogu eli- 
te i općeg obrazovanjau postupku stvaranja togidentiteta, te ta- 
ko priznaje da se radi o još nerealiziranom projektu kojim bi se 
budući kolektiv tek morao oblikovati. Budući da secijelaetnička 
konstrukcija zasniva na jezičnim zajednicama i na jezičnom 
identitetu kao svojim polazištima, koja također treba izgraditi i 
ugraditi u svijest pripadnika budućih zajednica, i jezični se iden- 
titet mora stvarati na tri različita nivoa. Najviši je od njih opći 
slavenski na kojem se 80 milijuna Slavena može ravnopravno 

uključiti u prosvijećeno nadmetanje s drugim evropskim narodi- 

ma, okupljenima u germansku ili romansku nadnacionalnu 
skupinu; najnižije onaj nakojem su se dotogačasaformirale je- 
zične zajednice oko nadregionalnih idioma upotrebljavanih u 
književnosti, a on odgovara i elementarnoj etničkoj distribuciji 
na Horvate, Dalmatine, Slavonce, Bošnjake, Srbe... No u poli- 
tičkoj je perspektivi najvažnija srednja zacrtana razina jezičnog 
identiteta, koja bi morala stvoriti, osim ruske, češke i poljske, i 
ilirsku, dakle južnoslavensku jezičnu zajednicu, a ona će — bez 
potiranja pojedinačnih etničkih identiteta — biti podloga i za po- 
litičko objedinjavanje. 

Prema tome, odabir štokavštine nije prvenstveno izbor na 
osnovi nekog »svehrvatskog« kriterija (koji bi uzimao u obzir sa- 
mo hrvatska područja, sjeverozapadnu Hrvatsku, Slavoniju i 
Dalmaciju i njihova tri ili u tom trenutku zapravo još samo dva 
zajednička idioma) negoje iskaz uvjerenja daje štokavština naj- 
prihvatljivija osnovica za politizaciju vernakulara na cijelom 
južnoslavenskom teritoriju, od Slovenije do Bugarske, zacijelo i 
zbog toga što se na njoj zasnivaju (ako zanemarimo ostatke ča- 
kavske literature) sve književne koine osim slovenske i kajkav- 
ske »horvatske«. Tajje stav vidljiv i iz formulacije koju je u svojoj 
Osnovi slovnice slavjanske naričja ilirskoga, dakle u spisu kojije 
u intenciji predstavljao dio standardizacijskog procesa kojim je 
trebalo formirati ilirski jezik, u poglavlju o fonologiji i fonetici 
upotrijebio Vjekoslav Babukić:*? 


Mi Iliri (Serblji, Horvati, Slavonci, Bosanci, Cernogorci, 
Hercegovci, Dalmatinci, Dubrovčani, Bugari, Istrianci, 
Stajerci, Krajnci i Korušci) imademo 29. glasov, ... 


Kao što vidimo, istovremeno s političkim projektom, kojije 
zacijelo sadržavao i namjeru pripajanja zamišljenog ilirskog ver- 
nakulara južnoslavenskom teritoriju, a on bi zatim — u skladu s 
tadašnjim »pravilima« konstituiranja država-nacija u Evropi — 
predstavljao prikladnu osnovicu za transformaciju u državni te- 
ritorij, ilirci su se bavili i drugim aspektom politizacije vernaku- 


437 V. Babukić, »Osnova slovnice slavjanske naričjailirskoga«, Danica Ilirska, 
Tečaj II, br. 10 (05. 03. 1836), 10. 

napori obuhvaćali sva tri temeljnaaspekta nužna za osposoblja- 
vanje jezika za upotrebu u svim domenama javne komunikacije: 
posebno su se mnogo zanimali za pravopisna pitanja, pokušava- 
jući uskladiti i na najefikasniji način ujednačiti dotad veoma 
raznoliku ortografsku praksu, ali su izrađivali i gramatičke pri- 
ručnike i rječnike koji su bili namijenjeni ne samo opisu leksičke 
građe dotad iskorištene u literarnoj produkciji nego i kreiranju 
novih termina za ona područja javnog saobraćanja za koja je to 
bilo neophodno.*? 


Usprkos otporima koji su se javljali ne samo u političkoj sferi 
nego i među onima na koje su ilirci računali kao na svoje potenci- 
jalne saveznike, najezičnom su planu oni nesumnjivo izvojevali 
važnu pobjedu: naime, kao što je dobro poznato, 1847. g. Hrvat- 
ski je sabor proglasio vernakular (u neutralnoj formulaciji »na- 
rodni naš jezik«) »diplomatičkim« jezikom, što je značilo da se, 
pošto je već uveden u srednje škole i na sveučilište, počinje um- 
jesto latinskog upotrebljavati u administraciji i politici.“* Ipak, u 
toj se pobjedi, koja je, da bi bila potpuna, zahtijevala uostalom 
još mnogo napora što ga je trebalo uložiti u procese standardiza- 
cije, skrivao nesumnjivi paradoks. Naime, realan domet poli- 
tičkog i kulturnog djelovanja pripadnika ilirskog pokreta, na- 
suprot zamišljenu dometu njihova projekta koji se protezao pre- 
ko čitava južnoslavenskog teritorija, praktički je dosezao samo 
do granica Hrvatske, Dalmacije i Slavonije,*“ na kojima se zaus- 
tavljala nesamo standardizacija vernakulara nego a fortiori, bu- 
dućida se uslučaju Srbije radilo i o državnim granicama, i njego- 
va teritorijalizacija. Zbog toga su ilirci svojim aktivnostima iz- 
ravno pridonijeli oblikovanju specifičnog hrvatskog jezičnog 


438 Filološki rad pripadnika ilirskog pokreta detaljno je prikazan u VINCE 
1978, 193 sqq. 

439 Cf. VINCE 1978, 266 sqq. 

440 To, dakako, ne znači da oni nisu imali svojih pristalica i »simpatizera« i s 
onu stranu tih granica i na zapadu, u Sloveniji, i na Istoku, u Srbiji, no oni 
ondje nisu predstavljali stvarnu političku snagu. Pri tome ne treba zabora- 
viti da reformatorski pokušaji Vuka Karadžića, za koje su ilirci pokazivali 
mnogo interesa i u kojem su pronalazili inspiracije za neke od svojih stan- 
dardizacijskih postupaka, u Srbiji u tom času još uvijek nemaju podršku do- 
minantnih elita, tako da je standardizacija jezika, kojom se ilirci bave, i na 
štokavskom području nužno imala limitiran domet. 

prostora i povezivanju jezika i jezičnog identiteta s hrvatskim 
etničkim identitetom i političkim teritorijem, što je bilo u ne- 
skladu s njihovim proklamiranim ciljevima, ali se zacijelo podu- 
daralo s dijelom tendencija koje su se oblikovale i unutar samog 
pokreta i, još više, izvan njega. U svakom slučaju, na njihovu se 
primjeru jasno može razaznati kako jedna grupacija najprije u 
svojoj zamisli konstruirajezičnu zajednicu, zatim za nju obliku- 
je prikladan idiom, te se napokon, u onoj mjeri u kojoj to realne 
mogućnostii skupine koje posjeduju stvarnu moć dopuštaju, oko 
njega okuplja zbiljska jezična zajednica koja se identificira s et- 
ničkim kolektivom, premda je u primarnoj intenciji takva iden- 
tifikacija bila drugačije zacrtana. 

I nakon 1850. g. standardizacijski se procesi suočavaju s cije- 
lim nizom prepreka koje se najčešće objašnjavaju kao aktivnosti 
različitih filoloških škola i kao posljedice njihovih različitih 
znanstvenih pozicija, ali koje svakako imaju i svoju ideološku 
pozadinu. Naime, one su bile usmjerene ili prema obrani regio- 
nalnih jezičnih identiteta (poput otpora koje su pružali posljed- 
nji zastupnici kajkavštine kao jezika književnosti), ili bar prema 
postizanju neke vrste »jezične ravnoteže« između sjeverne i 
južne Hrvatske u kojoj će oba dijela očuvati i vlastite speci- 
fičnosti (za što su se zalagali predstavnici zadarskog kruga), ili 
prema mnogo jasnijoj diferencijaciji hrvatskog u odnosu prema 
drugim južnoslavenskim idiomima (čemu je težila, iako još uvi- 
jek djelomično navodeći »sveslavenske« argumente, riječka filo- 
loška škola).*“ ie E 

Čak su i aktivnosti zagrebačke filološke škole, koja se s pra- 
vom smatrala nasljednicom ilirskih ideja (i kojajeu osnovi zadr- 
žala težnju za ostvarenjem jedinstvene južnoslavenske jezične 
zajednice), u radovima njezinih najboljih predstavnika, poput 
Vebera Tkalčevića ili Suleka, svojim stvarnim standardizacij- 
skim postupcima pridonosile konstituiranju jedinstvenog ko- 
munikacijskog i simboličkog prostora najprije na teritoriju sje- 
verozapadne Hrvatske i Slavonije, a zatim (donekle sa zadr- 
škom, budući da Dalmacija sve do 1918. g. nijeformalno, u admi- 
nistrativnom smislu, bila pripojena ostalim hrvatskim područji- 


441 O tim filološkim školama, pai o izvjesnim aspektima njihovih ideologija, ef. 
VINCE 1978, 315 sqq. 

ma) iujužnim dijelovima Hrvatske.*“* Opredjeljenje za južnosla- 
venskujezičnu zajednicu, koje se manifestiralo i u Bečkom dogo- 
voruiz 1850. g., što su ga potpisali osim istaknutih predstavnika 
iliraca (Demetra, Kukuljevića i Mažuranića) od Hrvata Pacel i 
Pejaković, od Slovenaca Miklošič, a od Srba Daničići Karadžić, i 
koji je predviđao standardizacijsko ujednačavanje na cijelom 
južnoslavenskom jezičnom prostoru,*““* na političkoj su hrvat- 
skoj sceni, dakako, odbacivali prijesvegaoni koji su težili ostva- 
rivanju posve zasebnog hrvatskog nacionalnog identiteta, pa im 
je jezik bio potreban kao specifičan hrvatski simbol, čije se ni 
simboličke ni komunikacijske granice neće gubiti u nekoj široj 
zajednici. Takvo izričito povezivanje hrvatskog etničkog kolek- 
tiva sa zasebnim jezičnim simbolom i — prema tome — supsumi- 
ranje jezične zajednice pod nacionalni kolektiv prvi put pronala- 
zimo u političkim projektima i programima Stranke prava.*“ 


Usprkos tome, dalji razvoj jezičnog standarda u Hrvatskoj 
definirali su hrvatski »vukovci«, koji su u osnovi i sami slijedili 
ideje iliraca, no sa suženim pretenzijama, budući da je njihova 
zamišljena jezična zajednica obuhvaćala one epihorske i regio- 
nalne idiome koji se i danas ubrajaju u hrvatsko-srpsko jezično 
područje (oni su se, dakle, »odrekli« slovenskih, makedonskih i 
bugarskih južnoslavenskih vernakulara), i uz drugačije poima- 
nje »narodnog« jezika koji bi morao biti, u skladu s romantičar- 


442 Cf. VINCE 1978, 531 sqq.____ 

443 Bečki je dogovor, nastao uostalom u okviru austrougarske inicijative za 
stvaranje administrativno-pravne terminologije na vernakularima koji su 
bili u upotrebi u Monarhiji, u trenutku svojeg potpisivanja imao izrazito 
manifestacijski karakter, budući da stvarno nije imao nikakva izgleda da 
bude realiziran među Slovencima, zbog već potvrđenog i u velikoj većini 
prihvaćenog stajališta da se slovenski jezični identitet konstituira kao iz- 
dvojena cjelina, niti fbar još dva desetljeća) u Srbiji, jer -kao što smo nagla- 
sili - političke okolnosti to nisu dopuštale. Naglašavan je operativnog znača- 
ja Bečkog dogovora, prema tome, višeje plod kasnije ideološke reinterpreta- 
cije nego realne ocjene njegovih neposrednih posijedica. Cf. i VINCE 1978, 
273 sqq. 

444 Složena slika cjelokupne društvene situacije u Hrvatskoj i Slavoniji, uklju- 
čujući i njezine ideološke i političke odrednice, minuciozno je prikazana u 
GROSS & SZABO 1992 (o pravaškoj ideologiji ef. 257 sqq.). Kompleksnost sta- 
nja može se naslutiti i iz činjenice da je ideolog Stranke prava, Ante 
Starčević, konsekventno upotrebljavaoekavicu kao simbol hrvatske zaseb- 
nosti nasuprot karadžićevskoj ijekavici, cf. VINCE 1978, 506 sq. 

skim vizijama, podloga standarda: ilirski idiom književnosti i 
društvenih elita oni su (više in abstracto, u svojim deklarativnim 
iskazima, nego u konkretnim standardizacijskim postupcima) 
zamijenili vukovskim »govorom puka« i na taj su način, ako nji- 
hov postupak promatramo kroz prizmu ideologije koja ga deter- 
minira, uvelike proširili socijalnu bazu jezičnog identiteta ko- 
lektiva koji su namjeravali izgraditi.“* Iako su »vukovci«, prije 
svega Maretić, Broz i Iveković, dovršili oblikovanje standarda i 
tako omogućili, uz podršku — ponekad proizašlu izkompleksnih 
determinanti političkih odluka — socijalno moćnih skupina,“* i 
potpunu politizaciju jezika, zajedno s njegovim jasnim pripaja- 
njem i određenom teritoriju i nacionalnoj zajednici. 

Treba zapazitidase ponovo radilo o dvostrukom paradoksu:*“ 
»vukovci« su, kaoiilirci, objektivno učvršćivali zasebni hrvatski 
jezični identitet i omogućavali njegovo ugrađivanje u osjećaj na- 
cionalne pripadnosti premda su težili uspostavljanju šire, »na- 
detničke« jezične zajednice; druga se strana paradoksa krije u 
činjenici da su se oni trudili da ujednače jezični standard u Hr- 
vatskoj i Srbiji i zbogtogasu prihvaćali pojedinačna Vukova rje- 
šenja i ondje gdjeona nisu bila usklađena s dotadašnjom tradici- 
jom, a da su istovremeno Srbi, kad su i u Srbiji napokon prilike 
dozvolile primjenu Vukovih ideja, odustali od njegove ijekavicei 
odabrali beogradsku i novosadsku ekavicu kao osnovicu stan- 
dardiziranog idioma, paje prostor ostao i dalje nepotpuno obje- 
dinjen, što je u simboličkoj dimenziji nerijetko pojačavala upo- 
trebadvaju različitih pisama, latinice u Hrvatskoj i ćirilice u Sr- 


445 Nastanak standardnog jezika iscrpno je opisan u KATIČIĆ 1992, 62 sqq. 
(»Nešto napomena o postanku složenoga suvremenogjezičnog standarda 
hrvatskoga ili srpskoga«) i 116 sqq. (»O početku novoštokavskoga hrvat- 
skoga jezičnog standarda, ...«), te u BROZOVIĆ 1970, 127 sqgq. (»O početku 
hrvatskoga jezičnog standarda«), dok se opća sinteza s brojnim podacima o 
sistemskim osobinama jezika i njegovih dijalekata nalazi u BROZOVIĆ & 
IVIĆ 1988; o ulozi Vuka Karadžića cf. KATIČIĆ 1992, 328 sag. (»Vuk 
Stefanović Karadžić i književni jezik Hrvata«) i BROZOVIĆ 1988. Sto se tiče 
političkih okolnosti u kojima se standard formirao, uz GROSS & SZABO 1992, 
cf.i BANAC 1995, 62 sqgq. 

446 Tako je, na primjer, protagonist madžaronske politke, Khuen-Hćderv&ry, 
podupirao ovaj proces jezične standardizacije. 

447 Taj je paradoks dobro uočio BANAC 1995, 169 sgg. 

biji.** Nataj se način na prijelazu iz 19. u 20. stoljeće formirao bi- 
polarni hrvatsko-srpski jezični standard s dvjema različitim va- 
rijantama: budući da se radilo o područjima koja su pripadala 
dvjema državama i na kojima su se posve jasno oblikovala dva 
nacionalna entiteta, hrvatski i srpski, bipolarnost standarda 
posve je očekivana pojava. Treba, ipak, primijetiti daje i ova obi- 
lježenost situacije varijantnom dvojnošću rezultat simboličkog 
povezivanja jezika s nacionalnim identitetom; naime, kako je 
Bosna i Hercegovina, najprije pod Otomanskim Carstvom a za- 
tim pod austrougarskom aneksijom, u drugoj polovici 19. stolje- 
ća pa sve do 1918. g. predstavljala odvojenu političku i teritori- 
jalnujedinicu (aiu historijskoj se perspektivi ukazivala kao spe- 
cifično područje) u kojoj je i jedna i druga vlast provodila zaseb- 
nu i opću i jezičnu politiku, u njoj su standardizacijski tokovi, ia- 
ko zasnovani na istim temeljima, bili ponešto drugačiji nego u 
Srbiji i Hrvatskoj, pa bi se u tom periodu moglo govoriti i o trećoj 
varijanti,“* ali budući daona nije bila nacionalno nego samo teri- 
torijalno definirana, kroz optiku nacionalnih identifikacija koje 
su prevladaleu kolektivnim svijestima ta se varijantajednostav- 
no nije zapažala. 


Policentričnijezični standardi u sebi sadržavaju dva različita 
potencijala koji se mogu manifestirati i u »tehničkim« standar- 
dizacijskim postupcima i - što je za nas zanimljivije — u strategi- 
jama izgrađivanja jezičnog i etničkog identiteta. Jedanje poten- 
cijal centripetalnog karaktera i on vodi k objedinjavanju simbo- 
ličkog i komunikacijskog prostora »pokrivenog« .varijantnim 
formama standardiziranog idioma, adrugije centrifugalan i on, 
primjenom Ausbau-procesaštoih je Kloss opisao, teži za razdva- 
janjem varijanatai za njihovom transformacijom u jezike koji će 


448 Dasuisami »vukovci« bili skeptični prema mogućim rezultatima svojeg ra- 
da, svjedoče Ivekovićeve riječi iz »Predgovora« njegovu i Brozovu Rječniku 
hrvatskoga jezika iz 1901. g.: Ovo djelo moglo bi se zvati i rječnik Srpskoga 
jezika, i da su ga napisali Srbi, jamačna bi se tako zvalo; ali mu je pojedna- 
kom pravu i po samim načelima Srbalja Vuka Karadžića [...] i Gjura Dani- 
čića [...] ime rječnik Hrvatskoga jezika, jer suga spisali i na svijet izdali Hr- 
vati. Nije se dometnulo ili Srpskoga, jer taj dometak ne bi zadovoljio ni jed- 
noga Srbina a ozlovoljio bi mnoge Hrvate, a i Srbi ne bi dodali ili Hrvatsko- 
ga. Braća ka' braća. (str. V). 


449 Ojezičnoj politici u Bosni i Hercegovini u Kallayevo vrijeme cf. ŠATOR 2001. 


273 


GOVOR NACIJE 


za same jezične kolektive i za one koji s njima dolaze u kontakt 
figurirati kao posebne, jasno diferencirane jedinice sa svojim 
vlastitim komunikacijskim i simboličkim prostorima. Između 
potpunog objedinjavanja i uspostave zasebnih standardnih jezi- 
ka postoji, dakako, beskonačan niz »prijelaznih« mogućnosti, no 
osnovni smjer procesa i cilj kojem se teži definiraju skupine koje 
posjeduju dovoljno moći i autoriteta da ih pretvore u djelatne po- 
litičke i društvene programe i tako utječu na svijest zajednice 
koju žele konstituirati i na njezin budući jezični identitet (a on 
se — vidjeli smo to — u modernim vremenima u intenciji najčešće 
podudara s nacionalnim identitetom). 


Bipolarni hrvatsko-srpski jezični identitet stoga se u 20. sto- 
ljeću također oblikovao i mijenjao u skladu sa strategijama koje 
su odabirali oni koji su na nj mogli realno utjecati, dakle pripad- 
nici hrvatskih i srpskih društvenih i političkih elita, i posebno u 
skladu s orijentacijom one socijalne skupine koja je trenutno bi- 
la — jer je uspjela, iz različitih razloga u različitim vremenima, 
prigrabiti najveću društvenu moć — nosilac dominantne ideolo- 
gije s najjačim udjelom u formiranju kolektivnih poimanja je- 
zičnog fenomena. Tim je skupinama bipolarni standard omogu- 
ćavao da jezičnu zajednicu identificiraju s etničkom ili da je kon- 
cipiraju šire od nje, najčešće s intencijom da ujedno stvore nov 
»nadetnički« kolektiv kojemu će objedinjeni jezik biti i simbol i 
sredstvo komuniciranja. U prvoj, versailleskoj Jugoslaviji, do- 
minantna je ideologija u početku postavljala kao svoj krajnji cilj 
posve jedinstven prostor (dapače, povremeno s idejom jednoga 
srpsko-hrvatsko-slovenačkog jezika i jedinstvene jugoslavenske 
nacije), paje promovirala i sve veće ujednačavanjejezičnog stan- 
darda: njezini su se nosioci većinom nalazili na srpskoj strani 
(često zapravo s izrazitim velikosrpskim pretenzijama), ali ih je 
bilo — osobito dok su trajali odjeci južnoslavenskog entuzijazma 
(a i kod onih koji se priklanjaju svakoj moći, dakako) — i među 
Hrvatima. Ipak, pritisak srpske strane neprestano je u Hrvat- 
skoj održavao i centrifugalnu tendenciju nacionalne i jezične 
identifikacije, koja nije dopuštala, potpomognuta sasvim poli- 
tičkim strategijama, dase zatome razlike među dvama standar- 
dnim oblicima; nakon osnivanja Banovine Hrvatske centrifu- 
galne su snage postajale sve jače, a u Nezavisnoj Državi Hrvat- 

skoj u potpunosti su prevladale. Nova se Jugoslavija temeljila na 
principu »bratstva i jedinstva« naroda koji su je sačinjavali: 
»dvoglavost« tog principa (dakle, njegovo priznavanje nacional- 
nih kolektiviteta kao temeljnih konstitutivnih elemenata, za- 
jedno s republičkim teritorijima koji im »pripadaju«, nove fede- 
racije, ali istovremeno inzistiranje na njihovu nadnacionalnom, 
paianacionalnom, jedinstvu, kombiniranom s egalitarističkom 
ideologijom socijalizma) odražavala sei u jezičnoj politici, koja je 
na hrvatsko-srpskom području dozvoljavala neku vrstu nacio- 
nalneidentifikacije s pojedinim varijantama, ali je ujedno zahti- 
jevala i prihvaćanje nadnacionalne jezične zajednice u kojoj se 
nacionalna simbolika poništava. 


Kako je — zacijelo i zato da se smanji opasnost od izričitog po- 
vezivanja jezičnog i nacionalnog identiteta ali da se ono ipak 
omogući u oslabljenoj verziji — osnovni komunikacijski doseg po- 
jedine varijante bio prije svega determiniran republičkim grani- 
cama, s vremenom su se de facto pojavile četiri varijante stan- 
dardnog jezika u četirma republikama hrvatsko-srpskog je- 
zičnog područja, Bosni i Hercegovini, Crnoj Gori, Hrvatskoj i Sr- 
biji. Kao i u prethodnoj Jugoslaviji, i ovdje su, premda najčešće 
netakootvoreno, političkeelite iskorištavale simboličku moć je- 
zika i kao sredstvo poticanja kolektiva na akciju i kao strateški 
element u svojim međusobnim obračunima, ponekad stavljajući 
izričit naglasak na vezu između jezikai nacije, akatkadaje, nap- 
rotiv,kvalificirajućikaoustupak nacionalizmu posvetuđ socija- 
lističkoj ideologiji. No ispod ovih »velikih« kretanja koja su s po- 
zicija dominantnih ideologija pokušavala (svaki put ponovo) 
trajno zacrtati granice jezičnih zajednica i pridružiti im sasvim 
određene etničke ili nadetničke kolektive, odvijao se - dakakoi 
pod njihovim utjecajem ali i nezavisno od njih — život stvarnih 
govornika čije su se i jezične i etničke identifikacije u stalnim 
restrukturiranjima samo djelomično podudarale s političkim 
projektima društvenih elita. Natoj je razinisvakodnevnog živo- 
ta više od stotinu godina izgrađivanja zajedničkog, iako ne i je- 
dinstvenog, standarda i njegove implantacijekroz sve obuhvat- 
nije obrazovne procese nesumnjivo dovelo do konstituiranja za- 
jedničkog hrvatsko-srpskog komunikacijskog prostora podrža- 
nog zajedničkim tržištem ikolanjem porukaneometanim grani- 

cama. Na simboličkom nivou, koji mnogo direktnije od komuni- 
kacijske razine ovisi o ideološkim determinantama, stalno su se 
zadržavale, čas naglašenije čas manje naglašeno, obje opcije, i 
ona unifikatorska i ona nacionalna. Zato su se jezični identiteti, 
kao i drugdje uostalom, oblikovali i na individualnoj i na kolek- 
tivnim nivoima slojevito, od lokalnogi regionalnog, preko nacio- 
nalnog ili »republičko-teritorijalnog«, do nadnacionalnog, koji 
se ponekad želio izjednačiti s općejugoslavenskim (dakle, na šte- 
tu slovenskog, makedonskog i drugih jezika u Jugoslaviji). Ti su 
se identiteti ponekad i ponegdje međusobno prožimali, a katka- 
da i u određenim grupama neki su se od njih potirali, no uvijek 
su ostajali »na raspolaganju« dominantnim ideologijama i dru- 
štvenim skupinama da ih aktiviraju kao strateške izbore u pre- 
govorima ili nadmetanjima s drugim takvim skupinama.“* 
Nije stoga nikakvo čudo što su nacionalističke politike, koje 
su predstavljale ideološku podlogu raspada Jugoslavije i koje su, 
sasvim očekivano, za cilj imale konstituiranje nacionalnih drža- 
va s najvećim mogućim simboličkim (ali — u intenciji — i teritori- 
jalnim) obuhvatom nacionalnih zajednica, aktivirale centrifu- 
galne smjerove procesa i još jedanput proglasile jezik jednim od 
osnovnih nacionalnih simbola oko kojeg se mora okupiti prije 
svega etnički definiran kolektiv. Budući da su procesi o kojima je 
riječ u mnogim svojim dimenzijama detaljno opisani,“ upozorit 
ćemo ovdje samo na neke njihove aspekte koji su — čini se — po- 
sebno zanimljiviu okviru razmatranja odnosa etničkih ijezičnih 
zajednica, a dosad su privukli manje pažnje promatrača. 

"+ Već smo više puta naglasili čirijenicu da se konstituiranje ko- 
lektivnih identiteta zasniva bar podjednako na uspostavljanju 
granica prema drugima koliko i na određivanju njegovih inhe- 
rentnih sadržaja, te da se te granice zacrtavaju ne samo 
»iznutra« nego i »izvana« u pregovorima s drugima: da bi one 
dobile svoj puni legitimitet, potrebno im je bar implicitno, a po 


450 Ovajje pregled sasvim očitovišenegosumaran; naime, ono što se u posljed- 
njem stoljeću i najezičnom i na političkom, pa inaidejnom planuzbivalo na 
hrvatsko-srpskom području više je puta, u sintetičkom i u analitičkom obli- 
ku, opisano s najrazličitijih pozicija: c/., na primjer, MAGNER 1988. KATIČIĆ 
1995, 1997, GARDE 1996, THOMAS 1994, 1998, 1999, ŠKILJAN 1996, 2000c, 
2001a, BUGARSKI 2001, iondje navedenu literaturu. 

451 V. literaturu u prethodnoj bilješci. 

mogućnosti i eksplicitno, priznanje drugih. Kako su nosioci na- 
cionalističkih politika odmah izabrali (upočetku doista s različi- 
tim intenzitetom: s najviše entuzijazma u Hrvatskoj, a s najma- 
nje oduševljenja vjerojatno u Srbiji) jezik kao eminentan nacio- 
nalni simbol, te su a priori pretpostavili da se jezična i etnička 
zajednica međusobno podudaraju i tu su podudarnost, kao što 
smo vidjeli na hrvatskom primjeru, projicirali ne samo u 
prošlost nego zapravo u vječnost, - dakle, kako sujezik pretvori- 
li u bitan kriterij i »:unutrašnji« sadržaj etniciteta nacije, »prego- 
vori« o međusobnim odnosima i statusima nacionalnih jezika 
zadobili su veliku važnost, to višešto se radilo o zajedničkom ko- 
munikacijskom prostoru koji su podijelile četiri (zapravo tri 
ostvarene i jedna potencijalna - Crna Gora) nezavisne nacional- 
ne države. Budući da je tradicionalna hrvatsko-srpska bipolar- 
nost neposredno ispod površine simboličkog zajedništva nepres- 
tano čuvala mogućnost aktiviranja nacionalnog identiteta, u 
ovoj se relaciji pojavilo najmanje problema. Naime, u tim »pre- 
govorima o jezičnom nasljeđu« u postojanje srpskoga kao samos- 
talnogjezika praktički nitko »izvana«, u Hrvatskoj, Bosni i Her- 
cegovini i Crnoj Gori, nije ni sumnjao,“ jer su njihove političke 
elite bile svjesne toga daje priznavanje egzistencije srpskoga ne- 
ka vrsta preduvjeta da i njihovi idiomi (i među državama nasta- 
lima na području bivše Jugoslavije, ali i na evropskoj i svjetskoj 
sceni) budu prihvaćeni kao samostalni jezici. Sumnje u samos- 
talnost srpskog jezika javljale su se zapravo — ma koliko to para- 
doksalno izgledalo — jedino u Srbiji, bilo kod onih koji su se teško 
odricali političkih pretenzija na cjelinu komunikacijskog prosto- 
ra bilo među onima koji su izricanjem takve sumnje željeli dekla- 
rirati svoje neslaganje s procesima raspadanja Jugoslavije i, po- 
sebno, s dominantnom srpskom ideologijom; oni koji su doista 
posjedovali moć, ipak, vrlo su brzo srpski jezik i ćiriličko pismo 
proglasili pravim nacionalnim simbolima. 

Ni samostalnost hrvatskog u tim »pregovorima« nije bila 
ozbiljnije dovedena u pitanje: na »unutrašnjem«, hrvatskom 


452 U Hrvatskoj se- uglavnom na rubu karikaturalnosti - sporadično obnavlja- 
la Starčevićeva ideja osrpskom kao jednom odhrvatskih dijalekata, ali to je 
više služilo kao ekstremno pregovaračko sredstvo nego kao ozbiljno posiza- 
nje za tuđim nacionalnim simbolom. 

planu gotovo da nije imala nikakve opozicije,“** a srpska je stra- 
na, svedena većinom na predstavnike jezičnih znanosti i bez iz- 
ravnog miješanja političkeelite u tu problematiku, više težila to- 
me da dvojno ime jezika i njegovu »zajedničkost« zadrži na me- 
đunarodnom planu (gdje su se Hrvati, opet, aktivno zalagali za 
jezično razdvajanje)“* nego što je htjela zaustaviti procese koji 
su započeli u Hrvatskoj. Temeljni stav srpske lingvistike i slavis- 
tike otprilike bi se mogao svesti na tvrdnju da je Vuk Karadžić 
zapravo dao Hrvatima književni jezik, ali da oni - ako već tako 
žele - mogu sada s njim činiti što hoće.** Ova politika međusob- 
nog nemiješanja u »interne poslove« drugih omogućila je da se 
simbolička granica između hrvatskog i srpskog u kolektivnoj 
svijesti njihovih zajednica vrlo brzo uspostavi s intenzitetom ko- 
ji u prethodnom razdoblju nije imala; hrvatskaje politika nekim 
svojim potezima (obavezno prevođenje dokumenata sa srpskog 
nahrvatski, uvođenje sudskih tumača za srpski, pai posve neus- 
pjelim i kratkotrajnim pokušajem »titlovanja« ne samo srpskih 
filmova negoi srpskih govornika na televiziji) pokušala ovu sim- 
boličku granicu prikazati i kao komunikacijsku, ali u tome — us- 
prkostomeštosuratnazbivanjai njihove posljedice uistinu uve- 
like smanjili protok poruka i informacija — nije odviše uspjela. 


Neobično zamišljena konfederativno-federativna politička 
organizacija Bosne i Hercegovine i njezina sastavljenost od triju 


453 KATIČIĆ (2001) to tumači specifičnom trajnom lojalnošću govornika hrvat- 
skoga prema vlastitom jeziku, no čini se vjerojatnijim daje riječ o novijoj po- 
javi, tj. o rezultatu intenzivnog djelovanja ideološke propagande na kolek- 
tivnu svijest, propagande kojom je jezik prikazan kao inherentna simbo- 
lička granica prema drugima; cf. ŠKILJAN 1991a. 

454 Uovoj borbi za priznanje na internacionalnoj, prije svega znanstvenoj sceni 
(budući daje međunarodna politika, priznajući pojedine države nasljednice 
Jugoslavije, priznavala uglavnom i njihovu simboliku, pa i njihove jezike) 
radilo se o simboličkoj afirmaciji nacije i njezine nove države, ali ne treba 
posve zanemariti ni pragmatičnije motivacije (u obliku lektorskih i preda- 
vačkih mjesta na inozemnim fakultetima, na primjer). 

455 Svjedočanstva o »pregovaračkim pozicijama« hrvatskih i srpskih lingvista 
koji zastupaju dominantne stavove u svojim državama mogu se pronaći u 
raznim prilozima u MSNNESLAND 2001. Cinjenica da se i jedna i druga sla- 
vistička i lingvistička strana odriče (pod geslom: »To nas se ne tiče, toje nji- 
hova unutrašnja stvar.«) velikogdijela objekta vlastita proučavanja ukazu- 
je na to u kolikojje mjeri znanstveni pristup u novim državama prožet poli- 
tičkim i ideološkim pretpostavkama. 

političkih »entiteta« koji se identificiraju kao nacionalne zajed- 
nice moralaje rezultirati trima i nacionalnim i službenim jezici- 
ma na različitim razinama upotrebe u javnoj komunikaciji. Hr- 
vatii Srbi u Bosni i Hercegovini preuzeli su, dakako, i jezik kao 
simbol od svojih »matičnih« nacija, dok su Bošnjaci svoj idiom 
nazvali - uostalom u skladu s jednim dijelom vlastite »predju- 
goslavenske« tradicije - bosanskim .** Drugi sudionici »pregovo- 
ra« bili bi donekle i pripravni (Hrvati, čini se, sa više, a Srbi sa 
manje razumijevanja) prihvatiti, iako sa svom superiornošću 
koju »stare« nacije sa »starim« jezicima osjećaju prema onima 
koje percipiraju kao novostvorene pridošlice, činjenicu da 
Bošnjaci, ako većjesu nacija, imaju pravo i na vlastiti jezik, ali 
nisu ni u kojem slučaju spremni dozvoliti upotrebu bosanskog 
imena; motivacija je zato —a ona se u argumentaciji najčešće ne 
spominje izričito*“" — jasna: naziv bosanski mogao bi simbolički 
»zauzeti« čitavbosanski (što znači bosansko-hercegovački) teri- 
torij, daklei one njegove dijelove koji su već »zauzeti« hrvatskim 
i srpskim a ne samo područja na kojima (u većini) žive Bošnjaci; 
nebi bilo teško, uostalom, zamisliti da je intencija onih koji imaju 
(zasad ograničenu) moć imenovanja toga idioma doista upravo 
takva. Ova gotovo anegdotalna epizoda iz »jezičnih pregovora« 
pokazuje ne samo tokakoje imenovanje važno u procesu politiza- 
cije nekog jezika negoi kako se na simboličkoj razini konstruiraju 
jezici i jezične zajednice sa svojim identitetima u funkciji nacio- 
nalnih okupljanja, ali i »osvajanja« određenog teritorija. 


456 U svim ovim »pregovorima« o jeziku ijezicima, pai obosanskom, jedan dio 
argumentacije temelji se na ukazivanju na sistemske razlike među pojedi- 
nim standardiziranim idiomima,noone —to višeštoihjeteško, a nerijetkoi 
nemoguće, jednoznačno povezati s etnički definiranim grupama govornika 
-zapravonisu važne zasam tok pregovorao kojem odlučuje raspored snaga 
i moći: Bošnjaci, koji nemaju iza sebe pravunacionalnudržavu nego samo u 
obliku leopardove kože raspoređen nacionalni »entitet«, svakako se nalaze 
u slabijem položaju od Srba i Hrvata. Za pojam bosanskog jezika ef. 
ISAKOVIĆ 1995, kao i priloge u MSNNESLAND 2001, među kojima nekijasno 

"iskazuju i srpske i hrvatske stavove. 

457 Izričita argumentacija tvrdi kako se iz etnonima Bošnjak mora izvoditi i 
ime jezika bošnjački, no onaje — akoje to zaseban jezik na koji pravo »pola- 
žu« Bošnjaci -besmislena, jer određuje pravila tvorbe ujednom stranom je- 
ziku i u tuđoj državi. 

U ovom se trenutku sa najviše prepreka susreću Crnogorci, i 
to prije svega zato što još nemaju potpuno samostalne nacional- 
ne države i - zacijelo još više - zbogtogašto su u svojim kolektiv- 
nim identifikacijama podijeljeni na one koji u Srbima vide neku 
vrstu etničke i nacionalne »nadzajednice« i one za koje se »nad- 
zajednica«, u kojoj ravnopravno participiraju i Crnogorci i Srbi, 
realizira na južnoslavenskom nivou: za prve se jezični identitet 
nesumnjivo ostvaruje u srpskom jeziku, a za druge u posebnom 
crnogorskom. Ovisno o tome koja će politička opcija pobijediti, 
bez obzira na jezične ili komunikacijske karakteristike idioma, 
crnogorski će jezik doživjeti, ili neće doživjeti, i svoju službenu 
političku promociju. Srbi (a pri tome, kao i drugdje u ovom raz- 
matranju, mislimo na pripadnike skupina koje dominantno 
utječu na formiranje kolektivnih percepcija) momentanoa limi- 
ne odbijaju razgovor o zasebnom crnogorskom jeziku, dok su Hr- 
vati, naprotiv, skloni tome da ga prihvate jer i u tome vide sma- 
njenje srpskog simboličkog prostora, što im izgleda kao vlastita 
pobjeda. Treba, napokon, još jednom naglasiti da se u svim slu- 
čajevima, pa i u hrvatskom i srpskom, a ne samo u bosanskom i 
crnogorskom, radi o projekcijama opsega i teritorijalnog obuh- 
vata jezičnih zajednicaio idiomima koji se, između ostalog, krei- 
raju za to da bi omogućili realizacije tih projekcija, no stvarni se 
govornici nikada ne uklapaju dokraja u te projicirane identifika- 
cije, većim svojim pripadnostima lokalnim, regionalnim, nadre- 
gionalnim i sociolekatskim jezičnim kolektivima, čije se granice 
ne moraju podudarati sa zamišljenim etničkim i jezičnim raz- 
graničenjima, bar djelomično izmiču. Drugim riječima, preuzi- 
majući sav rizik svetogrđa koji takva tvrdnja možda u sebi sadr- 
žava,ihrvatskiisrpskiibosanskii crnogorski, poputdrugih na- 
cionalnih jezika, konstrukcije su kojima nacionalne elite defini- 
raju zamišljenejezične zajednice koje će biti simbolički podudar- 
ne s nacionalnim kolektivima, dakle s prostorima unutar kojih 
te elite mogu praktično primjenjivati svoju socijalnu moć. Stoga 
je moguće kazati da jezične zajednice u krajnjoj konsekvenciji 
konstruiraju svoje jezike. 

To se može potvrditi još jednim primjerom preuzetim iz no- 
vonastalejezične situacije na hrvatsko-srpskom području. Nai- 
me, dok je ono, u skladu sdominantnom ideologijom »bratstvai 

jedinstva«, funkcioniralo kao jedan (premda nejedinstven) 
simbolički prostor, pitanje materinjegjezika imalo je drugačije 
parametre nego štogaimau novim državama: s jedne strane, 
na makrorazini, bilo je moguće svaki epihorski ili regionalni 
hrvatsko-srpski idiom smjestiti pod simboličku kapu cjeline 
hrvatsko-srpskog jezika bez pobliže etničke identifikacije, pa 
se netko mogao smatrati govornikom togjezikaa da gaistovre- 
meno ne specificira kao hrvatski, srpski, crnogorski... iu auto- 
percepciji i a fortiori u administrativnim klasifikacijama; s 
druge strane, ni specifičnije identifikacije nisu bile nužno veza- 
ne uz etničku pripadnost, jer su se varijante standarda, kao što 
smo kazali, djelomično definirale republičkim teritorijima a ne 
etničkim kriterijima (što ne znači da ioni nisu često bili bitne 
determinantejezičnih kolektiviteta), paje bilozamislivoda, na 
primjer, etnički Srbin iz Hrvatskesmatra, unutar hrvatsko-sr- 
pske cjeline, da mu je hrvatski materinji jezik, kao što je i et- 
nički »osviještenom« Crnogorcu materinji mogao biti srpski. U 
novim nacionalnim državama takva je situacija gotovo nemo- 
guća: ako je jezik nosilac - kako kažu ideolozi nacionalizama — 
čovjekove biti koja se mora realizirati i u pripadnosti određe- 
nom etničkom kolektivu, onda se pripadnik svake nacije u 
principu (od kojeg se izuzeci smiju pojaviti samo u posve speci- 
fičnim okolnostima, u trajnoj dijaspori, na primjer) rađa ujed- 
noiunutarjezične zajednice nacionalnog jezika. Jednostavni- 
je rečeno, Hrvatu je materinji jezik hrvatski, Srbinu srpski, 
Bošnjaku bosanski, a Crnogorcu crnogorski, bez obzira na to 
kako oni, međusobno različito ili veoma slično, stvarno govo- 
rili. 

Taj fenomen, koji smo mogli zapaziti iudrugim državama- 
-nacijama, proizveo je na hrvatsko-srpskom jezičnom području 
novei donekle specifičnejezične manjine koje su, dakako, istovre- 
meno i etničke manjine: riječ je o sudionicima bivšeg zajedničkog 
hrvatsko-srpskog prostora koji su, zbog svoje etničke pripadnosti 
kojaje-ne smijemo to zaboraviti — pod pritiskom nacionalističkih 
ideologija postala obavezni dio identiteta i za one pojedince koji u 
njoj iz različitih razloga ne žele participirati, postali govornici ne- 
nacionalnih jezika, proizašlih iz hrvatsko-srpskoga, na području 
»inojezičnih« nacionalnih država; riječje, dakle, o Srbima, Crno- 

gorcima i Bošnjacima u Hrvatskoj, o Hrvatima i bar Bošnjacima 
u Srbiji, o Srbima ili Hrvatimana teritorijima bošnjačkih bosan- 
sko-hercegovačkih kantona itd.** Problem tih manjina nije toli- 
ko u simboličkoj identifikaciji, jer su njihove elite, prema očeki- 
vanju, i same prihvatile proglašenijezik matične nacije kao sim- 
bol koji aktivno upotrebljavaju kao stratagem u pregovorima o 
kolektivnim identitetima i granicama prema većinskim drugi- 
ma. Njihov najveći problem nije čak niti u ostvarivanju jezičnih 
prava: premda su nacionalistički režimi općenito neskloni dava- 
nju bilo kojih prava manjinama, i zbog unutrašnjih transforma- 
cija i, još više, pod pritiskom međunarodnih faktora, oni s vre- 
menom postaju »mekši« i, osobito kad im to može koristiti u us- 
postavljanju odnosa s drugima koji su moćniji od njih, omoguću- 
ju manjinama realizaciju jezičnih prava, makar uz pasivno do- 
puštanje ako ne i uz aktivnu potporu.“ Stvarni je problem, po 
svemu sudeći, to što se sastečenim jezičnim pravima može real- 
noučiniti. Naime, manjinska sejezična prava najčešće realizira- 
ju istovremeno i u komunikacijskom i usimboličkom prostoru, a 
ta realizacija, kao što smo vidjeli, u principu predviđa manjinsku 
dvojezičnost kako bi se pripadnicima manjine osiguralo istovre- 
meno čuvanje vlastita etničkog identiteta u jeziku i punopravno 
udjelovanje u svim oblicima javne komunikacije s pomoću ve - 
ćinskog jezika. Budući da su sistemske razlike među nacional- 
nim jezicima hrvatsko-srpskog područja tako male da još uvijek 
ne mogu dovesti do raspada zajedničkogkomunikacijskog pros- 
tora, ove nove jezične manjine uistinu nisu isključene iz većin- 
skih komunikacijskih prostora, pa ni eventualna institucional- 
no implementirana dvojezičnost ne bi imala mnogo smisla. Te 
su manjine, dakle, prije svega jezične manjine u simboličkom 
prostoru, a pravna je regulativa usmjerena mnogo više prema 
pragmatičnijem komunikacijskom prostoru u kojem država i 
društvo funkcioniraju, dok simboličkoj dimenziji jezika može 
osiguravati samo opći okvir. S drugestrane, inzistiranje na ko- 


458 Detaljnija analizatih novih jezičnih manjinasadržana je u ŠKILJAN 2001b. 

459 Srbi u Hrvatskoj u određenim područjima nominalno raspolažu izvjesnim 
jezičnim pravima i nekom vrstom jezične autonomije, a hrvatski je jezik u 
Vojvodini u svibnju 2002. g. proglašen jednim od službenih jezika pokraji- 
ne. 

munikacijskom aspektu jezičnih prava, koji se jedini može rela- 
tivno efikasno zaštititi, stvorilo bi de iure preduvjete zakomuni- 
kacijsku getoizaciju manjina koja de facto još ne postoji, pa ma- 
njinskim elitama ne preostaje drugo nego da svoju taktiku je- 
zične identifikacije gradena onim elementima u kojima se — po- 
put pisma - komunikacijska i simbolička dimenzija podudaraju, 
ondje gdje takvi elementi uopće postoje. 

Prema tome, čini se da hrvatski slučaj, čak i ako uzmemo u 
obzir kasan početak politizacije vernakularai— u odnosu prema 
nacijama zapadne Evrope — zakašnjelo potpuno identificiranje 
jezične i nacionalne zajednice, ne odstupa značajnije od modali- 
teta konstituiranja jezičnih i etničkih zajednica koje smo drug- 
dje mogli uočiti. I ovdje su, naime, kao i drugdje, društvene elite 
uključivale jezik u svoje projekte i pokušavale su ga oblikovati 
prema zamišljenim jezičnim zajednicama koje su im bile potreb- 
ne zaostvarivanje određenih ciljeva: te su se zajednice, u skladu 
s postavljenim ciljevima, podudarale s (jednako tako zamišlje- 
nim) različitim etničkim kolektivima, a oni su relativno kasno, u 
drugoj polovici 19. stoljeća, definitivno koncipirani kao hrvatska 
nacionalna zajednica u današnjem smislu te riječi: tada je ijezik 
od indikatora postao potencijalni kriterij etniciteta. Napokon, 
realizacija ciljeva —i opet jednako kao i uvijek —zavisila je o kon- 
stelaciji moći io uspješnosti strategija primijenjenih u uspostav- 
ljanju odnosa prema drugima, što ujedno znači da se i jezik kao 
simbol konstituirao ovisno o tome tko su bili ti Drugi. 

U današnjem svijetu, ako ga promatramo iz zapadne pers- 
pektive, najglasnije govore nacije. Od vremena otkako su se u 
Evropi pojavile države-nacije, prevladava monolingvalni model 
s govornicima čiji su individualni i kolektivni identiteti »ukot- 
vljeni« u materinji jezik (aonje — ponovimo to još jedanput — zap- 
ravo jezik nacije), iu poimanjima koje je uvjetovala upravo ideo- 
logija koja gaje proizvela taj je model ujedno i najsavršeniji i, ka- 
ko nas nerijetko uvjeravaju, na izvjestan način »najprirodniji«. 1 
više od toga: usprkos prognozama koje su najavljivale kako će 
20. stoljeće predstavljati kraj nacija i kako ulazimo u postnacio- 
nalno razdoblje u kojem će se relevantni ljudski kolektiviteti 
strukturirati na nove načine koji ne bi morali ovisiti o etničkim 
kriterijima, nacije su, zajedno sa svojim političkim organizacija- 
ma, dakle s državama-nacijama, potkraj stoljeća pokazale izu- 
zetnu vitalnost, a nacionalističke su ideologije nakon pada Ber- 
linskog zida u ruševinama neostvarenog socijalizma pronašle 
plodno tlo za nove uzmahe. Čini se stoga da će države-nacije s 
nacionalnim jezicima kao svojim simbolima još dugo vremena 
determinirati svijet u kojem živimo.“ 

Ipak, nacionalni sujezicidanasizloženi iskušenjima koja se u 
razdoblju nastajanja država-nacija i promoviranja jezika u nji- 
hove povlaštene simbole nisu mogla ni zamisliti i koja vrlo oz- 


460 BAGGIONI (1997,20 sqq.) pokazuje kako 95% stanovništva Evrope živi —da- 
kako, ako promatramo prostor javne komunikacije - u državama koje su u 
osnovi monolingvalne. 

biljno dovode u pitanje funkcionalnost monolingvalnog modela. 
Prvose od tih iskušenja označava općenitom etiketom globaliza- 
cije, koja - kao što je poznato — ima različite aspekte, ali u osnovi 
promovira slobodno kolanje kapitala, roba, ljudi ili ideja (u 
stvarnostinajčešće samo nekih od tih elemenata, prije svega ka- 
pitala) bez obzira na državne granice i kao krajnji cilj ima uspos- 
tavljanje jedinstvenog i neograničenog svjetskog tržišta.““' Pro- 
cesi globalizacije izazivaju različite reakcije, od bezuvjetnog 
prihvaćanja do potpunog odbacivanja, i brojne interpretacije 
svojih ideoloških, ekonomskih, socijalnih ili političkih uzroka i 
posljedica, no mi ćemo se ukratko zadržati, dakako, jedino na 
onom njihovu aspektu koji je direktno povezan s jezičnom prob- 
lematikom. 

Trivijalna je činjenica da prodor kapitala, tehnologija i s nji- 
ma povezanih informacija dovodi sa sobom i jezik nosilaca toga 
prodora, kao što je jasno da svjetsko tržište zahtijeva, da bi bilo 
što efikasnije, jedinstveno sredstvo komunikacije, kao što su to 
tražila i nacionalna tržišta i zato su podupirala standardizacij- 
ske procese za vernakulare koji su se transformirali u nacional- 
nejezike. Iz razloga koji su također toliko dobro poznati da ih ne 
treba posebno objašnjavati jezik svjetskog tržišta danas je en- 
gleski, te je bez ikakva pretjerivanja moguće govoritio suvreme- 
nom jezičnom imperijalizmu engleskog jezika i njegovih govor- 
nika.“** Jezična se globalizacija ne manifestira samo u potrebi da 
se na globalnoj sceni, dakle u međunarodnim relacijama (i eko- 
nomskim, i političkim, pa i znanstvenim i kulturnim) upotreb- 
ljava u golemu postotku engleski jezik nego i u tome da se u na- 
cionalnim okvirima on pojavljuje kao sredstvo komunikacije, 
posebno u onim domenama u kojima se, kao u znanstvenom 
području ili u turizmu, na primjer, pretendira na to da poruke 
budu u nekoj zamišljenoj svjetskoj datoteci potencijalno dostup- 
ne svima. Drugim riječima, nacionalni jezici gube dio prostora 
koji su procesom vernakularizacije osvojili i polako se (a pone- 
gdje i s većim ubrzanjem) povlače u domene kojima su vladali 


461 Brojniaspekti globalizacije i njezinautjecaja na države poput Hrvatske pri- 
kazani suu MEŠTROVIĆ 2001, gdje se mogu pronaći i iscrpni bibliografski 
podaci. 


462 Cf.i PHILLIPSON 1992. 


285 


GOVOR NACIJE 


prije početka politizacije, dakle u sfere literarne produkcije ili 
primarnog obrazovanja, i ograničavaju se na poruke koje su 
strogo usmjerene prema vlastitom unutrašnjem tržištu. Ovaj je 
proces posebno vidljiv u znanstvenoj domeni, u kojoj se nepres- 
tano ne samo u apsolutnim nego i u relativnim odnosima pove- 
ćava i broj tekstova pisan i publiciran na engleskom, i broj viso- 
koškolskih ustanova i znanstvenih instituta u kojimaje osnovni 
idiom nastave i istraživanja engleski. Na globalnoj pozornici ta- 
kosvijezici, uključujući ionekoji tradicionalno pripadaju ugled- 
nim »svjetskim« jezicima, poput francuskog, ili one koji, kao ki- 
neski, imaju više izvornih govornika, postaju manjinski u odno- 
su prema engleskome. 


Ta se situacija ponavljana svim nižim razinama, ali na njima 
ulogu većinskog jezika ne mora uvijek imati engleski: na nadna- 
cionalnim regionalnim nivoima globalne funkcije obavljaju i 
drugi jezici > španjolski, na primjer, u Južnoj i Srednjoj Americi, 
ruski u području bivšeg Sovjetskog Saveza, francuski u dijelu 
Afrike, arapskiu brojnim državama sjeverne Afrike i Bliskog is- 
toka, i svi oni podjednako istiskuju iz javne upotrebe idiome koji 
su se u njoj dosad pojavljivali. O istim procesima u okvirima dr- 
žavnih granica, gdje nacionalnijezik pritišćene samo manjinske 
jezike nego i one regionalne i dijalektalne ili sociolektalne idio- 
me koji se svrstavaju pod njegov opći »krov«, već smo govorili. 
Svi ovi »glotofaški« postupci,“ premda se odvijaju uglavnom u 
domenijavnog komuniciranja, utječu na jezične upotrebe i u sfe- 
ri privatnosti i tako nesumnjivo transformiraju i individualne i 
kolektivne jezične identitete. Krajnji je rezultat stalno nestaja- 
nje »malih« idioma sa svjetske lingvističke scene, bilo zato što 
njihovi posljednjigovorniciumiru ili zato što zamjenjuju svoj do- 
tadašnji idiom nekim od većinskihjezika. Kao što smo pokušali 
pokazati, u poziciji »malih« jezika, uistinu zasad lišeni nepos- 
redne opasnosti od izumiranja, nalaze se i »veliki« nacionalni 
neengleski jezici. 

Odgovori na ovaj jezični aspekt globalizacije mogu biti razli- 
čiti. I na svjetskom, i na regionalnom, i na nacionalnom planu 
govornici ugroženih idioma mogu, dakle, odabrati razne strate- 


463 C/. CALVET 1981. 

gije obrane vlastita kolektivnog i individualnog identiteta: indi- 
vidualni su izbori, dakako, djelomično određeni pojedinačnim 
»anamnezama« i konkretnim mikrokontekstima, ali jednim 
svojim dijelom slijede kolektivne strategije koje su, kao i uvijek, 
rezultat odabiraelitnih dijelova zajednice. Ovi se odabiri ostva- 
ruju u cijelom dijapazonu postupaka na čijem se jednom kraju 
nalazi zatvaranje u vlastitejezične granice, koje bi se stoga mog- 
lo nazvati jezičnom autarkijom. U tom slučaju jezična se zajed- 
nicaizolira od svoje okoline, a posebno ne dopušta protok poru- 
kana jeziku od kojegjoj prijeti opasnost da njezin vlastiti idiom 
bude potisnut iz domena javne komunikacije niti dozvoljava 
svojim članovima dasteknukompetenciju u tom jeziku. Premda 
je ovaj način zaštite idioma u osnovi efikasan (kako su pokazali 
primjeri talibanskog Afganistana ili - u nešto ranijem periodu — 
Albanije Envera Hoxhe), on se zasniva nazatvaranju ne samo je- 
zičnih nego i svih ostalih granica, pai — kad se tako štite nacio- 
nalnijezici— državnih granica, te na sprečavanju svih drugih to- 
kova, dakle tokova roba, tehnologija, znanja, ljudi: prema tome, 
on je ostvariv samo u totalitarnim društvima i sasvim očito oz- 
biljno ugrožava, u ime zaštite kolektiva, individualna prava i 
slobode, među kojima sloboda stjecanja jezičnih znanja i razu- 
mijevanja i onih poruka koje nisu formulirane na jeziku nacije (i 
u njezinu diskursu, uostalom) zacijelo nije na posljednjem mjes- 
tu. 


Na drugom kraju mogućih strategija obrane nalazi se prista- 
nak na jezičnu asimilaciju, dakle preuzimanje moćnijeg jezika 
kao vlastita ssredstva javne komunikacije u većini njezinih do- 
menailičak u svimanjima. Na taj način nerijetko postupaju ma- 
njine unutar državnih granica kad prihvaćaju većinski jezik i 
njime se služe u javnom saobraćanju, kao što se analogne situa- 
cije ukazuju u mnogim bivšim kolonijama u kojima jezik neka- 
dašnjih kolonizatora postaje osnovni (a katkada i jedini) idiom 
javnogkomuniciranja; na globalnom planu, kako smo većnagla- 
sili, engleski preuzima funkcije u brojnim područjima ljudske 
djelatnosti, od kojih su neka, poput informatičkoga, na primjer, 
ili područja određenih prirodnih znanosti, dostupna praktički 
samo onima koji vladaju engleskim. Sa stajališta obrane nacio- 
nalnih jezika asimilacija je teoretski sasvim neprihvatljiv izbor 

(ali se u praksi, kako se vidi iz irskog primjera, ponekad ipak jav- 
lja), jer u najboljem slučaju premješta nacionalni jezik iz komu- 
nikacijskog u simbolički prostor, uz rizik da i ondje, ukoliko 
moćniji jezik — što je vrlo vjerojatno — prodre i u sferu privatno- 
sti, s vremenom bude uvelike potisnut. Za one koji u nacional- 
nom jeziku vide najbitniji sadržaj etniciteta ovakav je izbor još 
neprihvatljiviji, budući da implicira i gubitak etničkog identite- 
ta. No ako problem promatramo sa stajališta pojedinačnih go- 
vornika manjinskih jezika, lako se može zamisliti, kako smo već 
spomenuli, da zajedan dio (pa čak i za većinu) njih korist od pri- 
jelaza nadominantni idiom bude u krajnoj konsekvenciji veća od 
čuvanja jezičnog identiteta, i da utome ne vide nužno poništenje 
vlastita etniciteta, budući da za njegovo definiranje i za određi- 
vanje granice prema većini mogu odabrati i neke druge, neje- 
zične elemente: ako to vrijedi za manjinske idiome unutar nekog 
državnog teritorija (a davrijedi, dokazuju razne etničke zajedni- 
ce u trećoj ili četvrtoj generaciji u Sjedinjenim Američkim Drža- 
vama koje upotrebljavaju samo engleski, ali usprkos tome čuva- 
ju etnički identitet), ne bismo smjeli - kad joj se ne bi suprotstav- 
ljala u svijest dubinski usađena sakrosanktnost države-nacije — 
posve zanemariti ni asimilaciju kao moguć odgovor na globaliza- 
cijske procese.“ 

Između autarkičnosti i pristajanja na asimilaciju nalaze sei 
brojni drugačiji postupci kojima se pokušavaju spriječiti poslje- 
dice jezične globalizacije. Jedan je od njih i potpuna »prijevodna 
višejezičnost«, odnosno omogućavanje svakome da u komunika- 
ciji upotrebljava vlastitijezik čije se poruke zatim prevode na sve 
druge jezike na koje je to potrebno radi postizanja komunikacij- 
skih ciljeva. Takva se potpuna unakrsna višejezičnost, koja zah- 
tijeva interpretečiji neophodan broj dakako raste mnogo brže od 
broja jezika koji sudjeluju u komunikaciji, primjenjuje, na prim- 
jer, u Evropskoj zajednici koja se zasniva na principu očuvanja 


464 Dakako, kad bi u takvu doista hipotetičkom svijetu engleski, na primjer, 
postaojedini idiom čovječanstva, on bi se, jer je to jedna od zakonitosti je- 
zične upotrebe, »raspao« na brojne idiome koji bi potencijalno predstavljali 
nove jezike: američka, australska, kanadska, indijska varijanta suvreme- 
nog engleskog pružaju naru dokaz za to. 

nacionalnih identiteta svojih članica.** Ovaj način ne samo daje 
izuzetno skup i u mnogim slučajevima u izvedbi tehnološki tako 
kompliciran da se može provoditi samo u strogo institucionalizi- 
ranim i formalnim oblicimajavne komunikacije**negoiima dva 
bitna nedostatka: s jedne strane, kao i u svakom prekodiranju, 
kod takva se prevođenja jedan dio informacija gubi, a s druge 
strane pošiljalac poruke u principu ne može kontrolirati da li je 
ona prenijeta primaocu upravo sonim smislom koji joj je on pri- 
dao. Kako »prijevodna višejezičnost« očito nije prilagođena po- 
trebama individualnih govornika, ako ne nastupaju u ime insti- 
tucionaliziranog kolektiva ili ako sami nisu izuzetni poligloti, u 
nekim državama prakticira se razvijanje individualne dvoje- 
zičnosti, pa se u obrazovnim procesima od najranije dobi inten- 
zivno uči uz nacionalni i onaj strani jezik (upraksije to, dakako, 
najčešće engleski) koji omogućuje najefikasnije uključivanje u 
globalne komunikacijske procese: cilj je takva učenja, kakvo se 
provodi, na primjer, u Nizozemskoj i u skandinavskim zemlja - 
ma, stvoriti dvojezične govornike kojima code switching s jed- 
nog idioma na drugi ni u jednoj situaciji neće predstavljati nika- 
kav problem. Ovaj je postupak u osnovi identičan onome koji se 
najčešće preporučuje kao rješenje manjinskog pitanja u nacio- 
nalnim državama i u sebi — sa stajališta očuvanja nacionalnog i 
jezičnog identiteta—krije sve opasnosti koje smo naveli govoreći 
o manjinama; ipak, kako nacionalni jezik ima snažnu podršku 
države i stoga se upotrebljava u »internoj« javnoj komunikaciji, 
njegove su šanse da »preživi« nešto veće od izgleda što ih imaju 
»pravi« manjinski jezici. 

Nijeteško zapaziti da nijedan od navedenih odgovora na pro- 
cese globalizacije (nakojem se god oni nivou odvijali) nije potpun 
idasvakiod njih ili, štiteći kolektivnu simbolikujezika, škodi in- 


465 Za kritički osvrt na situaciju u Evropskoj zajednici i nanjezinu jezičnu poli- 
tiku cf. FISHMAN 1995. Najavljeno proširenje Evropske zajednice, koje će u 
nju uvesti i nove »male« jezike, poput slovenskoga, na primjer, samo će po- 
većati njezinejezične probleme. 

466 Nade koje se polažu u strojno prevođenje, usprkos prividno spektakular- 
nom napretku u koji nas žele uvjeriti entuzijasti iz ove domene istraživanja, 
ipak se- čimje riječ o semantički malo složenijim porukama, a posebno oni- 
ma koje sadržavaju namjernu višeznačnost ilinedorečenost, ili se služe me- 
taforikom — pokazuju uglavnom preuranjenima a možda i uzaludnima. 

dividualnim slobodama ili, otvarajući mogućnost izbora poje- 
dincu, ugrožava opstojnost nacionalnog jezika, najprije na ko- 
munikacijskom a zatim i na simboličkom planu, te najprije u sfe- 
ri javnosti a zatim i u području privatnosti. Ta nepotpunost od- 
govori i njihova nemogućnost da zaustave jezičnu globalizaciju 
(oni je, naime, ponekad samo usporavaju, a katkada je - kao u 
slučaju pristanka na asimilaciju — i ubrzavaju) ima vrlo jednos- 
tavan uzrok: kaoi u drugim situacijama o kojima smo govorili, i 
ovdje se u krajnjoj konsekvenciji radi o odnosima moći na global- 
noj, regionalnoj ili državnoj razini, te jezična zajednica koja iza 
sebeima najveću ekonomsku i političku moć u određenom pros- 
toru zapravo diktira i komunikacijske uvjete drugim jezičnim 
zajednicama, a »tržište poruka« oblikuje u skladu sa svojim po- 
trebama i interesima. U ovoj se opticibudućnost nacionalnih je- 
zika koji ne pripadaju globalno moćnim društvima, unatoč na- 
porima koje momentano ulažu države-nacije, ne čini odviše blis- 
tavom, to više što se može pretpostaviti da će se njihove elite — 
kako već vidimo iz zbivanja u većini razvijenih zemalja zapadne 
Evrope s »malim« nacionalnim jezicima — prije ili kasnije iz vlas- 
titih interesa prilagoditi i jezičnim, a ne samoekonomskim i po- 
litičkim, globalizacijskim procesima. 

U okviru tehnološke globalizacije ukazuje se još jedna opas- 
nost za nacionalnejezike— ona koja proizlazi iz pojave novih me- 
dija, a posebno interneta. Svjetska informacijska mreža pred- 
stavlja izazov nacionalnim jezicima naTazličite načine: najprije, 
ona, kao paradigmatski proizvod globalizacije, u vrlo velikom 
postotku sadržava poruke na jednom, engleskom jeziku, te — uz 
djelomični izuzetak onih nekoliko ostalih »svjetskih« jezika, po- 
put španjolskog ili francuskog — informacije na »manjim« jezici- 
ma, namijenjene i tako samo »lokalnim« tržištima, sačinjavaju 
njezin marginalan dio; i »oruđa« za pristup i internetu i proceso- 
rima teksta, premda se pojavljuju i u »nacionalnim verzijama«, 
izvorno su engleska, tako da se korisnici novih tehnologija, ma 
kojoj zajednici materinjeg jezika pripadali, u ovoj komunikacij- 
skoj domeni moraju u izvjesnoj mjeri služiti engleskim, jer im 
bez toga ostaje nedostupna njihova temeljna svrha. Za razliku 
od »obične« jezične globalizacije internetska se globalizacija do- 
gađa u virtualnim prostorima u kojima, dakako, ne postoje kla- 

sične teritorijalne granice, na kojima bi se procesi mogli efikas- 
no kontrolirati ili eventualno zaustaviti. Novo poimanje prosto- 
rai vremena u svjetskoj mreži stvara ujedno i podlogu za druga- 
čije strukturiranje društvenih veza i socijalnih relacija, pa i za 
drugačije konstituiranje kolektivnih identiteta, konstituiranje 
u kojem etnicitet — bar u tradicionalnom smislu te riječi — zajed- 
nos nacionalnim identitetom može izgubiti na važnostii biti za- 
mijenjen drugim kolektivitetima.“"" Istovremeno »nestanak« 
klasičnog prostora nacionalnim jezicima na neki način oduzima 
teritorij za koji su se izborili u toku politizacije vernakulara, pa 
se idiomi ponovo vežu za same zajednice i govornike a ne za tlo 
koje bi im prema projektu nacionalnih jezika moralo pripadati. 
Osim toga, u internetskom se prostoru, uz oduševljeno povlađi- 
vanje zastupnika postmodernih teorija, gubi jasna razlika izme- 
đu javnog i privatnog, koja obilježava konstituciju modernih 
društavai država-nacija, što seodražava i na izmijenjenom poi- 
manju jezika i njegove upotrebe u suvremenim medijima. Nai- 
me, premda se uvijek radi o pisanim porukama, idiom na kojem 
su one oblikovane, bez obzira na toda li je riječ o engleskom ili 
nekom drugom jeziku, nerijetko je po svojim sistemskim karak- 
teristikama bitno različit od standarda uobičajenog u pisanim 
tekstovima i bliži je (iako im nije nužno identičan) supstandar- 
dnim, žargonskim, svakodnevnim jezičnim upotrebama. I u sa- 
mom pismu odstupanja su od standardne pismenosti ponekad 
jasno uočljiva: ne samo da se u tekstovima javljaju specifični (i 
nespecifični, »idiolektalni«) ideografski i ikonografski elementi 
nego se na ekranu često i mijenjaju i gube grafički znakovi, koji 
inače prepoznatljivo karakteriziraju ortografije pojedinih nacio- 
nalnih jezika*#* Budući daje standardizacija, kako smo pokušali 
pokazati, bitan element procesa u kojem se povezuju nacionalni 
i jezični identitet i budući da upravo standardni jezik osigurava 
kolektivnu identifikaciju na razini nacije, očito je da se internet- 
ska komunikacija može ukazivati kao ozbiljan protivnik nacio- 


467 Cf priloge koji obrađuju različite aspekte problema u JONES 1997; zanešto 
drugačiji pristup cf. PRAPROTNIK 2001; v. i SKILJAN 1998, 185 sqq. 

468 U hrvatskom tako nerijetko nestaju svi grafemi s dijakritičkim znakovima 
(€, 6,d, $, 2), ali se zato neočekivano neki od njih pojavljuju u francuskim 
tekstovima na mjestu vokala s akcentom (ć ili &, na primjer). 

nalnim jezicima, protivnik od kojega je teško pronaći obranu. 

- Premda ne smatramo, poputprorokanovih načina saobraćanja, 
da će realne ljudske zajednice uskoro u potpunosti biti zamije- 
njene virtualnima, neki od parametara za koje se u osvit moder- 
nih vremena, kada su se počele konstituirati nacije, činilo da su 
trajno zadani kako bi definirali kolektivne identitete zacijelo će 
se transformirati pod utjecajem novih globalnih tehnologija: bu- 
dućida su posljedice primjene tih tehnologija primarno zahvati- 
le sfere komunikacije i budući da se ta komunikacija odvija prije 
svega s pomoću jezika, ne bi se trebalo čuditi budu li jezične za- 
jednice među prvima zahvaćene transformacijama. U tom slu- 
čaju promijenit će se vrlo vjerojatno i karakter njihove poveza- 
nosti s nacionalnim zajednicama. 


Treći je oblik suvremenog ugrožavanja primata nacionalnih 
jezika možda najinteresantniji za tematiku kojom se bavimo, jer 
nije izazvan vanjskim, ekonomskim, političkim ili tehnološkim 
faktorima, već se javlja iznutra, obilježava svaki proces jezične 
standardizacije i događa se prije svega u granicama područja na 
kojem se neki standardni jezik proteže, iako ion pokazuje i svoje 
globalnolice. Naime, kaošto smo vidjeli, u završnim fazama ver- 
nakularizacije prostorajavne komunikacije dolazi do politizaci- 
je vernakulara koja se sastoji od dvaju međusobno povezanih 
postupaka, standardizacije i prisvajanja određenog teritorija za 
standardizirani idiom. Ako ti postupci, u kombinaciji s poli- 
tičkim djelovanjem i u skladu s projektima stvaranja nacije, us- 
piju, oni u krajnjoj konsekvenciji dovode do toga da se standar- . 
dni idiom transformira u nacionalni jezik koji se na teritoriju dr- 
žave-nacije (a ondje gdje država-nacija nije realizirana, bar na 
određenom teritoriju unutar nekedržave,kao u slučaju katalon- 
skog u Španjolskoj) upotrebljava u svim sferama javne komuni- 
kacije; drugim riječima, standardni idiom mutatis mutandis 
zauzima onaj položaj koji je u trenutku kad je vernakularizacija 
počinjala u Evropi imao latinski: vernakularizacija u osnovi i 
predstavlja — ne smijemo to zaboraviti - zamjenu latinskog (ili 
nekog njegova ekvivalenta u drugim kulturama i civilizacijama) 
vernakularom. 


Ali u času kada se vernakular pretvori u standard, on ne sa- 
mo da preuzima sve funkcije koje je nekad imao latinski nego i 

zadobiva njegove karakteristike, a to znači da ujedno prestaje 
biti vernakular i transformira se u idiom koji sensu stricto nema 
izvornih govornika budući da svi moraju, najčešće u toku obra- 
zovnih procesa, posebnim učenjem stjecati kompetenciju u nje- 
mu kako bi mogli kvalificirano sudjelovati u javnoj komunikaci- 
Ji** Posljedica je toga činjenica da se pod »krovom« standardnog 
idioma nužno razvija čitav niz vernakulara čija je pozicija u od- 
nosu premastandardu samo prividno drugačija od relacije što su 
je nekadašnjivernakulari uspostavljali s latinskim: privid prois- 
tječe iz togašto se zavećinunovih vernakulara smatra da pripa- 
daju istom dijasistemu*" kao i standardni jezik, dok se latinski 
prema »svojim« vernakularima odnosio kao strani jezik. Ne tre- 
baipak zaboraviti, sjedne strane, dasu seromanski vernakulari 
u svojim počecima percipirali kao »devijantni« oblici latinskoga, 
as druge strane da čitav proces vernakularizacije nije bio defini- 
ran sistemskim karakteristikama idioma koji su u njemu sudje- 
lovali nego funkcionalnim odnosima koji su među njima nastaja- 
li. Zbog svega toga možemo smatrati da od trenutka završetka 
politizacije vernakulara i njegova promoviranja u teritorijalno 
determiniran standardni idiom započinje proces nove vernaku- 
larizacije, s vernakularima koji se, bez obzira na svojjezični sta- 
tusisvoje mjesto u klasifikacijama idioma, suprotstavljaju u svi- 
jesti govornika standardnom jeziku." 


Premda su ishodišne točke stare i nove vernakularizacije 
uvelike međusobno slične, prema indicijama kojima danas ras- 
polažemo moramo pretpostaviti da će se procesi nove vernaku- 
larizacije odvijati na donekle drugačiji način u bitno izmijenje- 
nom socijalnom kontekstu. Naime, dok se u ranijim procesima 
moglo utemeljeno govoriti o vernakularizaciji prostorajavne ko- 
munikacije, suvremenoisprepletanje sferajavnosti i privatnosti 
onemogućuje njihovo jasno razdvajanje, pa se čini da je riječ o 


469 Obaveznostškolovan ja u modernim državamajednim svojim dijelom prois- 
tječe iz potrebe dasvi ovladaju standardnim jezikomkako bi,u duhu naslje- 
đa francuske revolucije, bili u stanju teoretski podjednako participirati u 
zajednici državljana. 

470 Za termin cf. BROZOVIĆ 1970, 14 sq. 

471 O vernakularizaciji standarda, iz ponešto drugačije perspektive ali s vrlo 
sličnih polazišta, cf. PUPOVAC 2001. 

nekoj vrsti »totalne« vernakularizacije koja prožima sve forme 
komunikacije jezikom. Ipak, i ovi se novi procesi sastoje u tome 
da vernakulari zamjenjuju standard u određenim komunikacij- 
skim područjima: oduvijek karakterističan za književnost, u ko- 
joj se pojavljuju i dijalekti, i sociolekti, i idiolekti, i njihovi pojedi- 
ni elementi, ovaj se postupak u posljednjim decenijimabrzoširii 
na ostale domene. Najprije se stidljivo primjenjivao u medijima 
(najranije, vjerojatno na radiju, zatim na televiziji i napokon u 
novinama i časopisima), gdje sudanas supstandardi, žargoni, di- 
jalekti sasvim uobičajen fenomen, a nakon toga se od standar- 
dnog iskaza počelo pomalo odustajati iu domenama politike, pai 
obrazovanjai znanosti (koje nerijetko kreiraju vlastite »subidio- 
me« sa specifičnim i od standarda različitim normama), tako da 
se čini da je administrativni diskurš, sa svim svojim neizglađe- 
nostima i formulama koje prikrivaju njegove sadržajne prazni- 
ne, jošjedina čvrsta obrambena kula standardnog jezika. Sve je 
to popraćeno konstituiranjem cijelog niza jezičnih zajednica ko- 
je se okupljaju oko ovih različitih supstandardnih idioma. 
Stara se vernakularizacija mogla opisati kao proces koji 
obuhvaća nekoliko faza, no — po svemu sudeći - samo neke od 
njih ponovit će se u sličnom obliku u novom prodoru vernakula- 
ra u sve domenejezičnog saobraćanja. Auditivni i vizualni medi- 
ji teoretski omogućuju čak i preskakanje prve od tih faza, faze 
opismenjivanja vernakulara, ali kako se još uvijek nalazimo 
unutar horizonta mcluhanovske Gutenbergove galaksije (pa 
makar to bio, možda, i njezin zalazak) i kako se —što je još važni- 
je -novi mediji zasnivaju na pisanojriječi, idanašnjaje vernaku- 
larizacija gotovo redovito popraćena i razvijanjem pismene for- 
me idioma koji se u njoj pojavljuju. Opismenjivanje se može 
obavljati sredstvima i modalitetima kojima je zajednicu opskr- 
bio proces standardizacije (pa se, na primjer, dijalektalni i socio- 
lektalni iskazi u štampi obično prezentiraju primjenom elemen- 
tarnih ortografskih pravila koja vrijede i za standard), no ono 
ponekad razvija i zasebnu pismenost, uvodeći posve nove znako- 
ve (koji, uinternetskoj komunikaciji ine moraju, kaošto smo ka- 
zali, pripadati alfabetskim grafičkim sustavima) i uzuse koji se 
izravno — nerijetko i sjasnom intencijom na simboličkom planu 
— suprotstavljaju eksplicitnoj normi standarda. Što se tiče slije- 

dećeg postupka i faze gramatikalizacije, ona je, čini se, u novoj 

vernakularizaciji bar zasad sasvim fakultativna: to nas i ne tre- 

ba čuditi, jer novi vernakulari ne osvajaju svoj prostor uz podr- 

šku institucionalnih obrazovnih procesa, koji su omogućili pro- 

- dor starih vernakulara u pojedina područjajavne komunikacije, 
nego se šire mimo njih samom komunikacijskom praksom koju 
obilježavaju visok intenzitet izmjena poruka i obuhvat govorni- 
ka kakvi su ranije, u drugačijim tehnološkim i socijalnim kon- 
tekstima, bili nezamislivi. To zapravo znači da se gramatika no- 
vihvernakularauglavnom ne moraučitiintencionalnonego se u 
širokim razmjerima interiorizira kroz komunikacijska djelova- 
nja. Sve nas to navodi na pomisao da bi politizacija vernakulara, 
u onom smislu u kojem smo dosad o njoj govorili kao o važnoj ka- 
rici u konstruiranju jezika kao nacionalnog simbola, mogla pos- 
ve izostati, ili da će, u najmanju ruku, njezine determinante iz- 
gledati bitno drugačije. 

Naime, ako pogledamo oba elementa politizacije, zapazit će- 
mo daje »klasična« standardizacija, dakako, nemoguća bez gra- 
matikalizacije idioma, a da je teritorijalizacija izvediva jedino 
ondje gdje jezična zajednica predstavlja više ili manje koheren- 
tnu skupinu govornika vezanih uz određen i makar potencijalno 
ograničen teritorij. Budući da su norme novih vernakulara neri- 
jetko namjerno implicitne da bi govornici djelomično sami pro- 
nalazili modalitete efikasne komunikacije i pridruživali se je- 
zičnoj zajednici u onoj mjeri i sonim stupnjem participacije koje 
u određenom trenutku smatraju adekvatnima, prilično je nejas- 
no u kojem će se smjeru kretati buduće standardizacije, no inte- 
rakcijski karakter norme novih vernakulara upućuje na to da bi 

taj pravac mogao biti mnogo više nego do sada određen dija- 
loškim oblicima komunikacije.“* Premda se može učiniti da je 
ovakav način uspostavljanja jezične norme svakako bolji od do- 
sadašnjih standardizacijskih procesa zato što dozvoljava pojedi. 
načnom govorniku veću slobodu od kolektivnih stega što ih na- 
meće standardnijezik, tone mora biti nužno tako, jer ostaje ne- 
riješenim pitanje kako će se osiguravati dovoljna kohezija na ni- 
vou »zamišljenih« zajednica (koje ne moraju uvijek biti nacije) 


412 Ovu mije ideju u razgovoru saopćio Milorad Pupovac: ukravši je od njega, 
odmah mu je vraćam s iskrenom nadom da će je on razraditi. 


295 


GOVOR NACIJE 


da bi se unutar njih održao dostatan stupanj efikasnosti komu- 

“nikacije. Nova je vernakularizacija jednostavno drugačija od 
stare, a vrednovanje treba prepustiti onima koji će moći sagleda- 
ti njezine rezultate bolje nego što je to moguće iz današnje per- 
spektive. No ako pretpostavimo da standardizacija jezika više 
neće biti ista, to neće ostaviti posljedice samo na komunikacij- 
skoj nego ina simboličkoj razini, na kojoj će zacijelo biti ispremi- 
ješane stare hijerarhije simboličkih vrijednosti pojedinih idio- 
ma, jer njima više neće dominirati standardna forma jezika niti 
će se ona moći identificirati s nacionalnim jezikom. Jednako ta- 
ko, jedan će se dio budućih jezičnih zajednica, kako to pokazuju 
već i suvremena zbivanja, nesumnjivo konstituirati kao aterito- 
rijalni kolektivi: budući da se radi o zajednicama koje komunici- 
raju s pomoću novih medija, treba pretpostaviti također da će 
one biti najprije formirane u radnim procesima koji zahtijevaju 
upotrebu visokih tehnologija, pa će se pripadnici tih jezičnih za- 
jednica — a to se zapravo događa već u ovom trenutku — regruti- 
rati iz elitinih, visokoobrazovanih društvenih slojeva koji raspo- 
lažu većinom svjetskog kapitala i globalne socijalne moći. Da- 
našnje nam ponašanje takvih grupacija dopušta da zaključimo 
kako nacionalni jezici za njih ne moraju imati veliku simboličku 
vrijednost ako predstavljaju prepreku efikasnosti kolanja infor- 
macija koje su im potrebne za očuvanje tržišta i vlastita pov- 
laštenog položaja. 


Ova slika, koja sadržava i svjetlije i mračnije tonove, odnosi 
se na neku nedaleku budućnost, i premda nema nezahvalnijeg 
zadatka od predviđanja budućnosti u suvremenom svijetu koji 
neprestano pod krinkom racionalnosti iskazuje svoju iracional- 
nost, možda se ipak prikupilo dovoljno indicija na osnovi kojih 
bismo smjeli zamisliti kako se ljudski kolektivi, pa i jezične i et- 
ničke zajednice, nalaze u prvim fazama procesa radikalnog res- 
trukturiranja čiji kraj teško možemo i naslutiti. No zamislivo je 
da će veću nekoj od slijedećih generacija pojedinačni govornici 
pripadati nizu različitih jezičnih zajednica, od one sasvim glo- 
balne do one posve lokalne, izraslih iz novih oblika jezičnih i ne- 
jezičnih praksa, i da će se mnogo lakše nego danas (nerijetko ne 
mijenjajući mjesto u realnom prostoru) premještati iz jednog ko- 
lektivaudrugiu skladu sa svojim potrebama ili — da izbjegnemo 


296 


Kako, napokon, govore ti Senegalci? 


neprimjeren optimizam — u skladu sa zahtjevima koje će netko 
moćniji od njih pred njih postavljati: možda će, poput ljudi iz ev- 
ropskog srednjovjekovlja, iz mozaika tih zajednica graditi i svoje 
individualne identitete, osjećajući se onoliko simbolički poveza- 
ni s pojedinim jezičnim kolektivom koliko im on bude osigura- 
vao —u svakom pojedinačnom komunikacijskom aktu posebno, a 
ne in abstracto — komunikacijskog prostora, 

I možda su Senegalci, njih oko 8 milijuna, koji upotrebljavaju 
francuski kao službenijezik i šest jezika (volof, koji je područna 
lingua franca, te fulbe, serere, maninke, diola isoninke) u javnoj 
komunikaciji i još bar šest jezika kao nadregionalne zajedničke 
idiome, i među kojimaje-u urbanoj populaciji, ali i drugdje go- 
lema većina stanovništva dvojezična ili trojezična,*" za taj novi 
svijet bolje pripravljeni od nas koji, ukotvljeni samo u jednu je- 
zičnu zajednicu, neprestano u njoj osluškujemo govor svoje 
nacije. 


473 Cf. MALHERBE 1995, 1706,i EDWARDS 1985, 173. 

